id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
860f2c12-ca98-4b8d-aae4-53b5130f0455 | ក្រសួងសុខាភិបាលប្រកាសថា មានអ្នកជំងឺ ២នាក់ បានជាសះស្បើយពីជំងឺកូវីដ១៩ | ក្រសួងសុខាភិបាលបានប្រកាសថា មានអ្នកជំងឺ ២នាក់ បានជាសះស្បើយពីជំងឺកូវីដ១៩ ហើយ ក្នុងរយៈពេល ២ថ្ងៃជាប់ៗ គ្នានេះនៅក្នុងប្រទេសកម្ពុជាមិនមានករណីវិជ្ជមានជំងឺកូវីដ១៩ ទេ។ ក្រសួងសុខាភិបាលនិយាយថា អ្នកជាសះស្បើយទាំង ២នាក់ គឺមាន បុរសអាយុ ៣០ឆ្នាំ អ្នករស់នៅស្រុកសំពៅលូន ខេត្តបាត់ដំបង ដែលបានធ្វើចត្តាឡឺស័ក នៅមជ្ឈមណ្ឌលហ្វឹកហ្វឺន និងបញ្ជូនសារ ខេត្តកំពង់ស្ពឺ និងបានធ្វើដំណើរតាមជើងហោះហើរមកពីប្រទេសរុស្ស៊ី ដោយបន្តជើងហោះហើរពីប្រទេសម៉ាឡេស៊ី មកដល់ប្រទេសកម្ពុជាកាលពីថ្ងៃទី១៩ ខែកក្កដា។ ចំណែកឯស្ត្រីម្នាក់ទៀតជនជាតិកាហ្សាក់ស្តង់ (Kazakhstan) អាយុ ៤២ឆ្នាំ បានធ្វើដំណើរពីប្រទេសកាហ្សាក់ស្តង់ ដោយបានហោះហើរពីប្រទេសកូរ៉េខាងត្បូង មកដល់ប្រទេសកម្ពុជាកាលពីថ្ងៃទី៣ ខែសីហា។ គិតត្រឹមថ្ងៃទី១៩ សីហា នេះនៅក្នុងប្រទេសកម្ពុជាមានអ្នកកើតជំងឺកូវីដ១៩ ចំនួន ២៧៣នាក់ ក្នុងនោះមានស្រ្តី ៥៤នាក់ និងបុរស ២១៩នាក់។ អ្នកជាសះស្បើយសរុបមានចំនួន ២៥៣នាក់ ស្ត្រី ៥៣នាក់ បុរស ២០០នាក់៕ | 2020-08-21T04:40:00+07:00 | rfa.org | https://www.rfa.org/khmer/news/health/Health-ministry-claim-that-two-more-people-revered-from-Covid-19-08202020173551.html |
ebd7ed8f-c7bb-46d2-b020-812042cca543 | ភោជនីយដ្ឋាន Diamond Sound លួចបើកខារ៉ាអូខេ KTV ស្ងាត់ៗនៅខណ្ឌឫស្សីកែវ ពេលនេះអាជ្ញាធរសម្រេចបិទជាស្ថាពរ ដើម្បីទប់ស្កាត់ជំងឺ COVID-19 | លោក ជា ពិសី អភិបាលខណ្ឌឫស្សីកែវ និងជាប្រធានគណៈបញ្ជាការឯកភាពខណ្ឌ បានសម្រេចប្រកាសបិទជាស្ថាពរ ចំពោះទីតាំងភោជនីយដ្ឋាន Diamond Sound មួយកន្លែងភ្លាមៗ បន្ទាប់ពីលោកដឹកនាំកម្លាំងចម្រុះចុះប្រតិបត្តិការត្រួតពិនិត្យជាក់ស្ដែងរកឃើញលួចបើកខារ៉ាអូខេ KTV ស្ងាត់ៗ ប្រឆាំងនឹងសេចក្ដីណែនាំរបស់ប្រមុខរាជរដ្ឋាភិបាលកម្ពុជា ក្រសួងសុខាភិបាល និងរដ្ឋបាលរាជធានភ្នំពេញ ក្នុងការចូលរួមទប់ស្កាត់ការរីករាលដាលនៃជំងឺ COVID-19។ ការសម្រេចប្រកាសរបស់ លោក ជា ពិសី ក្នុងការបិទជាស្ថាពរ ចំពោះទីតាំងភោជនីយដ្ឋាន Diamond Sound ដែលលួចបើកខារ៉ាអូខេ KTV ស្ងាត់ៗ ប្រឆាំងនឹងសេចក្ដីណែនាំរបស់ប្រមុខរាជរដ្ឋាភិបាលកម្ពុជា ក្រសួងសុខាភិបាល និងរដ្ឋបាលរាជធានីភ្នំពេញ ក្នុងការចូលរួមទប់ស្កាត់ការរីករាលដាលនៃជំងឺ COVID-19 នេះ បានអនុវត្តឡើង ស្ថិតនៅតាមបណ្ដោយផ្លូវជាតិលេខ៥ ក្នុងភូមិឡកំបោរ សង្កាត់ស្វាយប៉ាក ខណ្ឌឫស្សីកែវ នាម៉ោងជាង៨យប់ថ្ងៃទី១៩ ខែសីហា ឆ្នាំ២០២០។ លោក ជា ពិសី បានគូសបញ្ជាក់ថា ក្រៅពីប្រកាសបិទជាស្ថាពរ ចំពោះទីតាំងភោជនីយដ្ឋាន Diamond Sound ដែលលួចបើកខារ៉ាអូខេ KTV ស្ងាត់ៗមួយកន្លែងនេះហើយ, ក្រុមការងាររដ្ឋបាលខណ្ឌ ក៏បានណែនាំបន្ថែមទៀតដល់ម្ចាស់ទីតាំងអាជីវកម្មខារ៉ាអូខេ (KTV) ដែលត្រូវប្រែក្លាយទៅជាភោជនីយដ្ឋានកំពុងបើកដំណើរការទាំងឡាយឲ្យចូលរួមអនុវត្តឲ្យបានខ្ជាប់ខ្ជួន តាមការណែនាំរបស់រដ្ឋបាលរាជធានីភ្នំពេញ ក្រសួងសុខាភិបាល និងរាជរដ្ឋាភិបាលកម្ពុជា ដើម្បីរួមចំណែកក្នុងការទប់ស្កាត់ ការបង្ការ និងការការពារ នៃការរីករាលដាលជម្ងឺកូវដ១៩។ សូមជម្រាបថា ក្រោយពីប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន ប្រកាសឲ្យប្រែក្លាយខារ៉ាអូខេ (KTV) ទៅជាភោជនីយដ្ឋាន ក្នុងការចូលរួមទប់ស្កាត់ជំងឺ COVID-19, រដ្ឋបាលខណ្ឌឫស្សីកែវ ក្រោមការដឹកនាំបញ្ជាផ្ទាល់ដោយ លោក ជា ពិសី បានបន្តចុះត្រួតពិនិត្យ ជាក់ស្ដែងនិងជាបន្តបន្ទាប់ លើទីតាំងខារ៉ាអូខេ (KTV) ដែលកំពុងបើកដំណើរការជាធម្មតា គឺជាលទ្ធផលរកឃើញថា មានលក្ខណៈជាភោជនីយដ្ឋាន តាមការណែនាំរបស់ប្រមុខរាជរដ្ឋាភិបាលកម្ពុជាផងដែរ៕ | 2020-08-21T03:31:00+07:00 | freshnewsasia.com | https://m.freshnewsasia.com/index.php/en/localnews/168671-2020-08-20-13-31-11.html |
6204ab7f-8683-498a-ba04-2ef1fc9e948b | តើបញ្ហាគេងមិនលក់ នាំឲ្យប៉ះពាល់អ្វីខ្លះដល់សុខភាព? | វេជ្ជបណ្ឌិតជំនាញលើកឡើង ថា បញ្ហាគេងមិនលក់ ឬគេងមិនឆ្អែត បណ្ដាលឲ្យខឹងមួរម៉ៅ និងមិន អាចផ្ដោតអារម្មណ៍ លើការងារបាន ល្អនោះឡើយ។ ប្រសិនបើបញ្ហាគេងមិនលក់នេះបន្តកើតឡើងយូរអង្វែង នោះវានឹងនាំឲ្យប៉ះពាល់ដល់សុខភាពធ្ងន់ធ្ងរ រួមមាន ជំងឺធាត់ជ្រុល សម្ពាធឈាមខ្ពស់ ជំងឺបេះដូង និងជំងឺទឹកនោមផ្អែម ដែលបញ្ហាទាំងនេះ បណ្ដាលឲ្យមានហានិភ័យខ្ពស់ នៃការស្លាប់មុនអាយុ។ តើមានវិធីណាខ្លះ ដើម្បីអាចកាត់បន្ថយឬបំបាត់បញ្ហាគេងមិនលក់នៅពេលយប់? គ្រូពេទ្យជំនាញផ្នែកជំងឺទូទៅខ្មែរ-អាមេរិកាំងនៅសហរដ្ឋអាមេរិក លើកឡើងថា ការគេងឆ្អែតគ្រប់គ្រាន់ពេលយប់ គឺជាគន្លឹះសំខាន់ក្នុងការជំរុញឲ្យរាងកាយមានថាមពលគ្រប់គ្រាន់សម្រាប់សកម្មភាពប្រចាំថ្ងៃ ដូចជាការសិក្សា និងបំពេញការងារ ជាដើម។ លោក វេជ្ជបណ្ឌិត ផេង សុធីរ ដែលបច្ចុប្បន្នធ្វើការនៅក្នុងមន្ទីរពេទ្យមួយ ក្នុងរដ្ឋកាលីហ្វរនីញ៉ា (California) មានប្រសាសន៍ប្រាប់អាស៊ីសេរីតាមទូរស័ព្ទថា បញ្ហាគេងមិនលក់នេះ គឺកើតឡើងសឹងតែគ្រប់ៗគ្នា ដោយសារបញ្ហាតានតឹងក្នុងចិត្ត បញ្ហាក្រុមគ្រួសារ បញ្ហាថវិកា និងបញ្ហាការងារ ជាដើម។ ការគេងមិនលក់ម្ដងម្កាល គឺជារឿងធម្មតា ប៉ុន្តែប្រសិនបើបញ្ហានេះ បន្តកើតឡើងយូរអង្វែង នោះវានឹងនាំឲ្យប៉ះពាល់ដល់សុខភាពធ្ងន់ធ្ងរ៖ « »។ លោកវេជ្ជបណ្ឌិត ផេង សុធីរ បន្តថា នៅមានកត្តាមួយចំនួនទៀត ដែលបណ្ដាលឲ្យគេងមិនលក់ដែរ ក្នុងនោះរួមមាន ការចំណាយពេលវេលាច្រើននៅយប់ជ្រៅ ដូចជាលេងហ្វេសប៊ុក ការប្រើថ្នាំច្រើន ការទទួលទានសុរា ឬកាហ្វេច្រើនហួសហេតុពេក មុនពេលគេង ជាដើម។ លោកវេជ្ជបណ្ឌិតរូបនេះ បញ្ជាក់ផងដែរថា ការទម្លាប់គេងខុសម៉ោង រាល់យប់ រាល់ពេលនោះ ក៏ជាមូលហេតុមិនអាចគេងលក់បានដែរ ដូចនេះ ត្រូវទម្លាប់គេងរាល់យប់នៅម៉ោងដូចគ្នា៖ « »។ គេហទំព័រសុខភាពឈ្មោះ WebMD ឲ្យដឹងថា ប្រការដែលគេងមិនគ្រប់គ្រាន់នេះ គឺបណ្ដាលឲ្យសុខភាពឆាប់ទ្រុឌទ្រោម ប្រព័ន្ធភាពស៊ាំកាន់តែចុះអន់ខ្សោយទៅៗ ដែលបណ្ដាលកើតជំងឺបេះដូង ជំងឺដាច់សរសៃឈាមខួរក្បាល សម្ពាធឈាមខ្ពស់ ជំងឺធ្លាក់ទឹកចិត្ត ជំងឺធាត់ជ្រុល និងជំងឺទឹកនោមផ្អែម។ គេហទំព័រដដែលបន្តថា ស្ត្រីអស់រដូវ គឺច្រើនមានបញ្ហាគេងមិនលក់ ដោយសាររាងកាយឈប់បង្កើតជាតិអរម៉ូន ប្រូហ្សេសស្ទើរ៉ូន និងអេស្ត្រូហ្សិន (hormones progesterone and estrogen) បញ្ហានេះហើយ គឺជាមូលហេតុនាំឲ្យពេលខ្លះ មានអារម្មណ៍ក្តៅស្អុះស្អាប់ ឬរងាភ្លាមៗ និងបែកញើសពេលយប់ ដែលធ្វើឲ្យភ្ញាក់ជាច្រើនដង គេងមិនបាន។ តើគេអាចមានមធ្យោបាយណាខ្លះ ដើម្បីអាចកាត់បន្ថយឬបំបាត់បញ្ហាគេងមិនលក់នៅពេលយប់? លោក វេជ្ជបណ្ឌិត ផេង សុធីរ ផ្ដល់ដំបូន្មានដល់អ្នកដែលមានបញ្ហាគេងមិនលក់ថា សំខាន់គឺទៅជួបគ្រូពេទ្យ ដើម្បីឲ្យដឹងពីមូលហេតុជាមុនសិន។ លោកថា ប្រសិនបើមូលហេតុនៃការគេងមិនលក់ នោះ ដោយសារតែទម្លាប់មិនល្អ ដូចជាទម្លាប់ញ៉ាំយប់ពេក ញ៉ាំច្រើនពេក ញ៉ាំសុរាឬ កាហ្វេ ជាដើម គឺត្រូវតែផ្លាស់ប្ដូរចេញ៖ « »។ ក្រុមវេជ្ជបណ្ឌិតជំនាញនៃគេហទំព័រសុខភាព WebMD ផ្តល់យោបល់ថា មុនពេលចូលគេង ត្រូវប្រកាន់ខ្ជាប់នូវទម្លាប់ល្អប្រចាំថ្ងៃមួយចំនួន ដែលជាគន្លឹះក្នុងការជួយឲ្យឆាប់គេងលក់ ដើម្បីឲ្យមានសុខភាពល្អ និងធ្វើឲ្យជីវិតរស់នៅបានប្រសើរឡើង។ បន្ថែមពីការទម្លាប់គេងទៀងទាត់ ក្នុងបន្ទប់គេង គឺត្រូវស្ងប់ស្ងាត់ កុំឲ្យមានពន្លឺចូលដែលអាចរំខានដល់ដំណេក ជៀសវាងការមើលទូរទស្សន៍មុនគេង ឬប្រើឧបករណ៍អេឡិចត្រូនិកដូចជាកុំព្យូទ័រយួរដៃ iPad ឬទូរស័ព្ទដៃ នៅលើគ្រែគេង ប៉ុន្តែយកល្អ គឺអានសៀវភៅ ដែលអាចនាំឲ្យឆាប់ងងុយគេង។ ចំណែកលើគ្រែពូកវិញ ត្រូវរៀបចំកម្រាលពូក និងខ្នើយឲ្យស្អាត ឧស្សាហ៍បោកគក់ យ៉ាងតិចម្តងរៀងរាល់២សប្ដាហ៍ ព្រោះការសិក្សារកឃើញថា កម្រាលពូកនិងខ្នើយ មានផ្ទុកមេរោគច្រើន ធូលី និងកោសិកាស្បែកងាប់។ បន្ថែមពីនេះ ការរក្សាសីតុណ្ហភាពក្នុងបន្ទប់គេងឲ្យត្រជាក់ល្មម កុំឲ្យក្តៅពេក ក៏អាចជួយឲ្យគេងយប់លក់ស្រួលផងដែរ។ ប្រភពដដែលបន្តថា ជៀសវាងការទទួលទានអាហារពេលល្ងាចក្រោយម៉ោង៨យប់។ អាហារដែលទទួលទាន គឺក្នុងបរិមាណល្មម កុំឲ្យច្រើនពេក ហើរពេក ឬអាហារដែលមានជាតិជូរខ្លាំង ដែលបណ្ដាលឲ្យពិបាកកិនរំលាយអាហារ។ ជៀសវាងការហាត់ប្រាណ ជិតដល់ម៉ោងគេង យកល្អគឺហាត់ប្រាណនៅពេលព្រឹក ឬនៅពេលរសៀល យ៉ាងហោចណាស់មុន ៣ ឬ៤ម៉ោងពេលចូលគេង។ ប្រសិនបើទទួលទានសុរា ឬកាហ្វេត្រូវជៀសវាងការទទួលទាននៅពេលរសៀលឬជិតដល់ម៉ោងគេង។ ប្រភពបន្តថា ជាការពិត ការទទួលទានសុរា ដំបូងៗអាចជួយឲ្យឆាប់ងងុយគេង ប៉ុន្តែក្រោយបន្តិចមក វាក៏ធ្វើឲ្យឆាប់ភ្ញាក់ផងដែរ ហើយបណ្ដាលឲ្យងើបច្រើនដង បត់ជើងតូចញឹកញាប់។ ប្រសិនបើអស់កម្លាំងហត់នឿយ ត្រូវការគេងសម្រាកពេលថ្ងៃ (Napping) គឺកុំគេងឲ្យយូរពេកយ៉ាងច្រើន២០នាទី និងជិតដល់ម៉ោងគេងពេលយប់។ ចំពោះអ្នកដែលជំងឺគេងមិនលក់ (insomnia) ត្រូវទៅជួបពិគ្រោះយោបល់ជាមួយគ្រូពេទ្យ ដើម្បីទទួលបានថ្នាំជំនួយការគេងព្រោះបញ្ហានេះ គឺបណ្ដាលមកពីភាពខុសគ្នានៃរាងកាយ នៅក្នុងខួរក្បាល ដែលបណ្ដាលមកពីពូជ ឬហ្សែន (Gene) របស់ម្នាក់ៗ៕ | 2020-08-20T16:33:00+07:00 | rfa.org | https://www.rfa.org/khmer/program/health/why-lack-of-sleep-is-bad-for-your-health-08202020050638.html |
8ff0114d-337c-440a-b947-8554bdf12ca0 | លោក ប៊ុន សំបូរ ចែកអំណោយសប្បុរសធម៌ ជូនបងប្អូនរងគ្រោះពីផលប៉ះពាល់នៃជំងឺកូវីដ១៩ និងណែនាំការពារខ្លួនពីជំងឺកូវីដ និងជំងឺគ្រុនឈាម | (ភ្នំពេញ)៖ នាឱកាសឈប់សម្រាករយៈពេលវែងនេះ លោក ប៊ុន សំបូរ រដ្ឋលេខាធិការទីស្តីការគណរដ្ឋមន្រ្តី និងក្រុមគ្រួសារបានអញ្ជើញចូលរួមជួបសំណេះសំណាលជាមួយបងប្អូនប្រជាពលរដ្ឋ រស់ក្នុងសង្កាត់បឹងធំ ខណ្ឌកំបូល រាជធានីភ្នំពេញ និងផ្ដល់ជូនអំណោយសប្បុរសធម៌ ដល់បងប្អូនពលរដ្ឋដែលរងផលប៉ះពាលពីជំងឺកូវីដ១៩ ចំនួន១៥២គ្រួសារ ដោយក្នុងមួយគ្រួសារ ទទួលបានអង្ករ ទឹកត្រី ទឹកស៉ីអ៉ីវ សារុង ក្រមា មី និងថវិកាមួយចំនួនផងដែរ។ បន្ថែមពីនេះលោកបានណែនាំបងប្អូនចូលរួមការពារខ្លួន កុំឲ្យកើតជំងឺកូវីដ១៩ និងជំងឺគ្រុនឈាម ខណៈរដូវនេះជារដូវវស្សា ដែលងាយស្រួលក្នុងការកើតជំងឺគ្រុនឈាម ដែលបណ្ដាលមកពីមូសខ្លាញីខាំ និងរួមគ្នាលុបបំបាតជម្រកមូសផងដែរ។ ក្នុងឱកាសជួបសំណេះសំណាលជាមួយបងប្អូន ប្រជាពលរដ្ឋនេះលោក ប៊ុន សំបូរ ក៏បានពាំនាំការសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្រ្ដីនៃកម្ពុជា និងជាប្រធានគណបក្សប្រជាជនកម្ពុជា, សម្តេចពញាចក្រី ហេង សំរិន ប្រធានកិត្តិយសគណបក្សប្រជាជនកម្ពុជា និងជាប្រធានរដ្ឋសភា និងសម្តេចវិបុលសេនាភក្តី សាយ ឈុំ អនុប្រធានគណបក្ស និងជាប្រធានព្រឹទ្ធសភា ជូនដល់ពលរដ្ឋដែលចូលរួមផងដែរ។ ទោះបីសម្តេចទាំង៣ មិនអាចអញ្ជើញមកផ្ទាល់ក្តី ក៏ជានិច្ចកាលសម្តេចតែងតែផ្តែផ្តាំ តាមក្រុមការងារបក្សឲ្យសួរសុខទុក្ខបងប្អូន និងពាំនាំនូវការនឹករលឹកចំពោះបងប្អូនជានិច្ច។ លោក Paul Shum ជាវិនិយោគិនមកពីហុងកុង ដែលលោកតែងតែចូលរួមកម្មវិធីមនុស្សធម៌នានាក្នុងសង្គម, សហការរួមចំណែកពីលោក Larry Kao ក្រុមហ៊ុន Manhattan រួមទាំងក្រុមការងារជាច្រើនផងដែរ។ លោក ប៊ុន សំបូរ បានឲ្យដឹងថា «ដូចបងប្អូនបានជ្រាបហើយថា កាលជួបគ្នាលើកមុនខ្ញុំបាននិយាយពីវិធានការប្រយុទ្ធប្រឆាំងនឹងកូវីដ១៩ ដូចជា៖ ការធ្វើចត្តាឡីស័ក, ការតាមដានសុខភាពផ្ទាល់ខ្លួន (ពិនិត្យកំដៅខ្លួន), ការអនាម័យពិសេសលាងដៃឲ្យបានញឹកញាប់, ពាក់ម៉ាស, មានក្រម៉ាតាមខ្លួន និងខ្ទប់ច្រមុះមាត់ពេលក្អក ឬកណ្តាស។ ដូចបងប្អូនបានដឹងហើយថា អ្វីដែលគិតស្មានមិនដល់ និងមិនអាចព្យាករណ៍ជាមុនបាននោះគឺ ការផ្ទុះនូវជំងឺកូវីដ១៩ ដែលជាជំងឺរាតត្បាតសកល និងបានបង្កផលប៉ះពាល់យ៉ាងធ្ងន់ធ្ងរបំផុត សម្រាប់ពិភពលោកទាំងមូល»។ លោកបានបន្ដថា ដោយឡែកនៅកម្ពុជាក៏ទទួលរងឥទ្ធិពលពី ការផ្ទុះឡើងនៃជំងឺនេះប៉ះពាល់ខ្លាំង ទៅលើវិស័យសេដ្ឋកិច្ច-សង្គម និងជីវភាពរស់នៅរបស់ប្រជាជន ប៉ុន្តែទោះយ៉ាងនេះក្តីកម្ពុជា នៅតែរក្សាបានស្ថិរភាព នយោបាយ សន្តិសុខ សណ្តាប់ធ្នាប់សង្គម ប្រជាជនបានរស់នៅប្រកបដោយភាពសុខក្សេមក្សាន្ត។ លោកបានបន្ថែមថា ការឆ្លងរាតត្បាតនៃជំងឺកូវីដ១៩ នៅកម្ពុជាបានកើតមានឡើង តាមរយៈការនាំចូលពីក្រៅ ដែលរហូតមកដល់ពេលនេះ នៅតែអាចគ្រប់គ្រងបាន មិនឲ្យមានការរីករាលដាលឆ្លងចូលក្នុងសហគមន៍ មិនមានអ្នកស្លាប់ និងមិនមានការបិទប្រទេសឡើយ។ ១៖ ការប្រយុទ្ធប្រឆាំងនឹងជំងឺកូវីដ១៩ ដើម្បីទប់ស្កាត់ការឆ្លង និងការការពារអាយុ ជីវិតរបស់ប្រជាជន។ ២៖ ការរក្សាលំនឹងជីវភាពប្រជាជន ពិសេសសម្រាប់ប្រជាជនក្រីក្រ និងក្រុមជនងាយរងគ្រោះ ព្រមទាំងអ្នកបាត់បង់ការងារ ដើម្បីធ្វើឲ្យពួកគេអាចមានលទ្ធភាព វិលទៅរកជីវភាពធម្មតាវិញ នៅពេលផុតពីជំងឺនេះ។ ៣៖ ការខិតខំជួយឲ្យអស់លទ្ធភាព ដើម្បីធ្វើឲ្យធុរកិច្ច និងអាជីវកម្មអាចរស់បាន និងរក្សាការងារ ពិសេសការរក្សា និងជំរុញសកម្មភាព សេដ្ឋកិច្ចក្នុងស្រុក និងការត្រៀមខ្លួនក្រោយពេលដែល ជំងឺកូវីដ-១៩ស្រាកស្រាន្ត ដើម្បីជ្រោងសេដ្ឋកិច្ចឲ្យងើបឡើងវិញបានឆាប់រហ័ស។ ៤៖ ការរក្សាឲ្យបាននូវសន្តិសុខ សណ្តាប់ធ្នាប់សាធារណៈ និងស្ថិរភាពសង្គម។ លោកបានបន្ដថា ក្នុងការប្រយុទ្ធជំងឺកូវីដ១៩រាជរដ្ឋាភិបាលបានបែងចែក សមរភូមិប្រយុទ្ធជា៣មុខព្រួញគឺ៖ ការប្រយុទ្ធនឹងការឆ្លងចូលពីខាងក្រៅ, ការប្រយុទ្ធទប់ស្កាត់មិនឲ្យឆ្លងពីអ្នកមានជំងឺ ទៅអ្នកមិនទាន់មានជំងឺ, ការបន្តព្យាបាលអ្នកឆ្លងឲ្យបានជាសះស្បើយ។ រាជរដ្ឋាភិបាលតាមរយៈធនាគារឯកទេសវីង បាននិងកំពុងបើកផ្តល់ប្រាក់ឧបត្ថម្ភ របស់រាជរដ្ឋាភិបាលដល់បងប្អូនកម្មករនិយោជិតសរុបចំនួន ១៩៣,៥៨៥នាក់ ដែលត្រូវចំណាយថវិកាសរុបចំនួន ៣១,៦៣១,៦៧៤,២៤០រៀល ប្រហែលនឹង៨លានដុល្លាអាមេរិក, កម្មករនិយោជិតចូលរួមការ បណ្តុះបណ្តាលជំនាញទន់ពី ក្រសួងការងារ និងបណ្តុះបណ្តាលវិជ្ជាជីវៈចំនួន៣៩,០០៦នាក់។ លោកបន្ថែមថា កម្ពុជាខិតខំពង្រឹងវិស័យកសិកម្ម សម្រាប់តម្រូវការក្នុងស្រុក និងការនាំចេញទៅកាន់ទីផ្សារក្នុងតំបន់ និងលើពិភពលោកដែលជាការចូលរួមមួយផ្នែក ដល់ចង្វាក់ផ្គត់ផ្គង់ ដែលកំពុងតែជួបបញ្ហា។ កម្លាំងពលកម្មដែលបាត់បង់ការងារ ក្នុងវិស័យឧស្សាហកម្ម និងសេវាកម្ម អាចវិលត្រឡប់មកចូលរួមក្នុង វិស័យកសិកម្ម ដើម្បីទទួលបានការងារធ្វើ និងបង្កើតមុខរបរក្នុងវិស័យកម្មវិញ ការដាំដុះដំណាំរួមផ្សំ ការចិញ្ចឹមសត្វ និងវារីប្បកម្មកំពុងមានសន្ទុះរីកចម្រើនថ្មីគួរឲ្យកត់សម្គាល់។ លោកបញ្ជាក់ថា ជាមួយគ្នានេះរាជរដ្ឋាភិបាលបានលើកទឹកចិត្តប្រជាជនឲ្យមានឆន្ទៈគាំទ្រផលិតផលក្នុងស្រុករបស់ខ្លួន ដើម្បីឲ្យតម្លៃ និងជួយផ្សព្វផ្សាយផលិតផល របស់កម្ពុជាឲ្យកាន់តែទូលំទូលាយថែមទៀត។ លោកឲ្យដឹងទៀតថា ប្រទេសកម្ពុជា និងចិនបានពិភាក្សាបញ្ចប់ និងត្រៀមចុះកិច្ចព្រមព្រៀង ពាណិជ្ជកម្មសេរីកម្ពុជា-ចិន នៅពេលឆាប់ៗខាងមុខនេះ។ កិច្ចព្រមព្រៀងនេះនឹងផ្តល់ប្រយោជន៍សំខាន់ ដល់ប្រទេសទាំងពីរ គឺការបើកច្រកទីផ្សារផ្នែកពាណិជ្ជកម្មទំនើប, ការកំណត់លក្ខខណ្ឌលើពាណិជ្ជកម្ម សេវាកម្ម, កិច្ចសហប្រតិបត្តិការ និងជំរុញការវិនិយោគ, កិច្ចសហប្រតិបត្តិការសេដ្ឋកិច្ច និងបច្ចេកទេស និងគំនិតផ្តួចផ្តើមខ្សែក្រវាត់ និងផ្លូវ, ការធ្វើពាណិជ្ជកម្មតាមប្រព័ន្ធអេឡិចត្រូនិច ផ្នែកវិវាទ និងនីតិកម្ម។ លោកថា កិច្ចព្រមព្រៀងនេះបានផ្តល់ឱកាស កាន់តែធំសម្រាប់កម្ពុជាក្នុងការនាំផលិតផល ទៅកាន់ប្រទេសចិនដោយមិនជាប់ពន្ធ។ ទំនិញរបស់កម្ពុជាប្រមាណ៣៤០មុខ មានប្រមាណ៩៥% នឹងលែងជាប់ពន្ធ មុខទំនិញប្រមាណជា៥%ទៀត នឹងត្រូវលែងជាប់ពន្ធដែរ ក្នុងរយៈពេល១០ឆ្នាំខាងមុខ។ ការនាំទំនិញចេញរបស់កម្ពុជា ទៅកាន់ប្រទេសចិន នឹងកើនឡើងប្រមាណ២៥%បន្ថែមទៀត ក្រៅពីប្រទេសចិន និងកូរ៉េ ខាងត្បូង កម្ពុជាក៏បានគ្រោងធ្វើកិច្ចចរចាស្តីពី កិច្ចព្រមព្រៀងពាណិជ្ជកម្មសេរី ជាមួយប្រទេសផ្សេងៗទៀតដូចជា៖ ប្រទេសអង់គ្លេស, អាមេរិក, ជប៉ុន, ម៉ុងហ្គោលី, ឥណ្ឌា និងសហភាពសេដ្ឋកិច្ចអឺរ៉ាសី ដែលមានសមាជិកចំនួន៥គឺ ប្រទេសអាមេនី, បេឡារុស, កាហ្សាក់ស្ថាន, កៀហ្ស៊ីស៊ីស្ថាន និងសហព័ន្ធ រុស្សី។ លោកបញ្ជាក់ថា ក្នុងពេលដែលកំពុងប្រយុទ្ធទប់ស្កាត់ ការចម្លងវីរុសកូវីដ១៩យ៉ាងសកម្ម មជ្ឈមណ្ឌលជាតិ ប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្តរ បស់ក្រសួងសុខាភិបាល បានធ្វើសេចក្តីជូនព័ត៌មានបញ្ជាក់ថា មកទល់ពេលនេះ មានករណីសង្ស័យជំងឺគ្រុនឈាម (CHIKUNNGUNYA) សរុបចំនួន១,៧០០ ករណី ដែលបានកើតឡើងនៅខេត្តចំនួន១៥។ នេះជាបញ្ហាសុខភាពសាធារណៈថ្មីមួយទៀត ដែលជាការប្រឈមទៅនឹងហានីភ័យ អាចឲ្យមានការឆ្លងពីម្នាក់ទៅម្នាក់ តាមរយៈមូសខ្លាញីខាំ ជាពិសេសខាំនៅពេលថ្ងៃលើមនុស្សម្នាក់ ហើយមនុស្សម្នាក់នោះ បានចល័តពីកន្លែងមួយទៅកន្លែងមួយទៀត តាមមធ្យោបាយធ្វើដំណើរផ្សេងៗ និងតាមទីកន្លែងដែលបរិស្ថានរស់នៅគ្មានអនាម័យ រួចចម្លងទៅមនុស្សម្នាក់ទៀត និងបន្តរាលដាលពី គ្រួសារមួយទៅគ្រួសារមួយ និងពីភូមិឃុំមួយទៅភូមិឃុំមួយ។ ជំងឺនេះអាចកើតលើមនុស្សគ្រប់វ័យមិនថា ក្មេងឬមនុស្សចាស់នេះទេ។ ទោះបីជាក្រសួង សុខាភិបាលបានបញ្ជាក់ថា ជាទូទៅជំងឺគ្រុនឈាម មិនបណ្តាលឲ្យអ្នកជំងឺស្លាប់បាត់បង់ជីវិត ឬ ក៏មានហានិភ័យបណ្តាលឲ្យស្លាប់ក្នុងកម្រិតទាបក្តី ប៉ុន្តែយើងទាំងអស់គ្នាត្រូវតែ មានការប្រុងប្រយ័ត្នកម្រិតខ្ពស់ មិនអាធ្វេសប្រហែសបានជាដាច់ខាត។ ១៖ រៀបចំផ្ទះសម្បែងឲ្យមានខ្យល់ចេញចូលល្អ និងមានពន្លឺថ្ងៃគ្រប់គ្រាន់ និងប្រកាន់ខ្ជាប់ខ្ជួននូវ វិធានការអនាម័យក្នុងការរស់នៅ។ ២៖ ប្រើថ្នាំអាបែតដាក់ក្នុងពាង ឬអាងដែលរក្សាទឹកទុកប្រើប្រាស់ប្រចាំថ្ងៃ ដើម្បីសម្លាប់ដង្កូវទឹក ព្រោះការដាក់ថ្នាំអាបែត អាចកំចាត់មូសខ្លាបាន៣៣%។ ៣៖ ណែនាំប្រជាពលរដ្ឋឲ្យសម្រាន្តនៅក្នុងមុងជានិច្ច ទោះយប់ក្តី ថ្ងៃក្តី បើបានមុងជ្រលក់ថ្នាំនោះរឹតតែល្អ។ ចំពោះការស្លៀកពាក់ ត្រូវណែនាំឲ្យស្លៀកពាក់ខោជើងវែង ពាក់អាវដៃវែង ការពារមូសខាំ និងជៀសវាងការអង្គុយលេងនៅទីងងឹត។ ៤៖ ក្នុងករណីមានរោគសញ្ញាក្តៅខ្លួនខ្លាំងភ្លាមៗ ត្រូវប្រញាប់ប្រញាល់ នាំអ្នកជំងឺទៅរកសេវាពិនិត្យ៕ | 2020-08-20T14:28:00+07:00 | freshnewsasia.com | https://m.freshnewsasia.com/index.php/en/localnews/168629-2020-08-20-00-28-14.html |
8db4f129-aff1-49a9-976a-f04379d429eb | TOP NEWS: ក្រសួងសុខាភិបាលប្រកាសពីការព្យាបាលជាសះស្បើយអ្នកជំងឺកូវីដ១៩ ចំនួន២នាក់ និងមិនមានរកឃើញករណីថ្មីទេ នៅថ្ងៃនេះ ! (Video inside) | ក្រសួងសុខាភិបាលនៅថ្ងៃទី២០ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្តីពីករណីព្យាបាលអ្នកជំងឺកូវីដ១៩ជាសះស្បើយចំនួន ០២នាក់ និងមិនមានករណីវិមានវីរុសកូរីដ-១៩ថ្មីឡើយ។ * បុរសជនជាតិខ្មែរ អាយុ៣០ឆ្នាំ មានអាសយដ្ឋាននៅ ស្រុកសំពៅលូន ខេត្តបាត់ដំបង ដែលបានធ្វើចត្តាឡីស័ក នៅមជ្ឈមណ្ឌលហ្វឹកហ្វឺន និងបញ្ជូនសារ នៃខេត្តកំពង់ស្ពឺ និងជាអ្នកធ្វើដំណើរតាមជើងហោះហើរមក ពីប្រទេសរុស្សី ដែលបានបន្តជើងហោះហើរពីប្រទេសម៉ាឡេស៊ី មកដល់កម្ពុជាកាលពីថ្ងៃទី១៩ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តកំពង់ស្ពឺ។ * ស្ត្រីជនជាតិកាហ្សាក់ស្តង់ អាយុ៤២ឆ្នាំ បានធ្វើដំណើរពីប្រទេសកាហ្សាក់ស្តង់ បន្តជើងហោះហើរពីប្រទេសកូរ៉េខាងត្បូង មកដល់ប្រទេសកម្ពុជានៅថ្ងៃទី០៣ ខែសីហា ឆ្នាំ២០២០ ត្រូវបានព្យាបាលជាសះស្បើយដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពី មន្ទីរពេទ្យរ៉ូយ៉ាល់ភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី២០ ខែសីហា ឆ្នាំ២០២០ នៅកម្ពុជាបានរកឃើញអ្នកមានជំងឺកូវីដ១៩ ចំនួនសរុប ២៧៣នាក់ (ស្រី្ត ៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេសមានចំនួន២៥៣នាក់ (ស្រី៥៣នាក់ និងបុរស២០០នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប២០នាក់៕ | 2020-08-20T14:07:00+07:00 | freshnewsasia.com | https://m.freshnewsasia.com/index.php/en/localnews/168626-2020-08-20-00-07-38.html |
e5053ed7-34c3-4c92-ade6-1f6ed1604986 | និន្នាការនៃពាណិជ្ជកម្មឌីជីថល ជាទំនាក់ទំនងថ្មី ក្នុងកាលៈទេសៈនៃជំងឺរាតត្បាតកូវីដ១៩ | ភ្នំពេញ៖ កម្ពុជាបានចូលរួមវេទិកាអភិវឌ្ឍន៍ ពាណិជ្ជកម្មឌីជីថលអន្តរជាតិលើកទី២ និងសន្និសីទពាណិជ្ជកម្មឌីជីថលពិភពលោកលើកទី១ ដើម្បីអាចធ្វើពិពិធកម្មពាណិជ្ជកម្មតាមបែបបច្ចេកវិទ្យា ដោយការធ្វើពាណិជ្ជកម្មឌីជីថល ក្នុងកាលៈទេសៈនៃជំងឺរាតត្បាតកូវីដ១៩នេះ។ តំណាងរដ្ឋាភិបាល និងវិស័យឯកជន មានសភាណិជ្ជកម្មកម្ពុជា បានចូលរួមវេទិការនេះ តាមប្រព័ន្ធអនឡាញ ដោយបានបង្ហាញគោលបំណងនៃព្រឹត្តិការណ៍នេះ ធ្វើឡើងដើម្បីពិភាក្សាអំពីហានិភ័យនៃពាណិជ្ជកម្មសកល ទម្រង់ថ្មីនៃការផ្សាយផ្ទាល់តាមប្រព័ន្ធអេឡិចត្រូនិក និងនិន្នាការថ្មីនៃពាណិជ្ជកម្មឌីជីថល ក្នុងកាលៈទេសៈនៃជំងឺរាតត្បាតកូវីដ១៩ ព្រមទាំងដើម្បីជំរុញផលិតផលប្រទេសរបស់ខ្លួន បង្កើតដៃគូជាមួយសភាពាណិជ្ជកម្មផ្សេងៗ និងបង្កើនទំនាក់ទំនងពាណិជ្ជកម្ម និងសេដ្ឋកិច្ចដោយផ្ទាល់ជាមួយសហគ្រាសចិន។ តំណាងវិស័យឯកជន បានលើកឡើងនូវចំណុចសំខាន់ៗចំនួននៅក្នុងសន្និសីទពាណិជ្ជកម្មឌីជីថលនេះ ដូចជា- ផលប៉ះពាល់នៃជំងឺរាតត្បាតជាសកល កូវីដ-១៩ តួនាទីដ៏សំខាន់ និងនិន្នាការក្នុងការប្រើប្រាស់បច្ចេកវិទ្យា និងសេវាតាមប្រព័ន្ធឌីជីថល ទំនាក់ទំនងពាណិជ្ជកម្មរវាងអាស៊ាន និងចិន និងទំនាក់ទំនងពាណិជកម្មរវាងកម្ពុជា និងចិនផងដែរ៕ | 2020-08-20T11:29:20+07:00 | cen.com.kh | https://cen.com.kh/archives/236005.html |
356eb1b6-8e4d-4013-9b23-2eb4df8e443e | Pub Street បើកដំណើរការឡើងវិញ, អភិបាលខេត្តសៀមរាបចុះត្រួតពិនិត្យ និងជំរុញការអនុវត្តវិធានការការពារជំងឺកូវីដ | ខណៈដែល Pub Street ក្រុងសៀមរាប ត្រូវបានបើកដំណើរការឡើងវិញនោះ លោក ទៀ សីហា អភិបាលខេត្តសៀមរាប នារសៀលថ្ងៃទី១៨ ខែសីហា ឆ្នាំ២០២០នេះ ក៏បានចុះត្រួតការអនុវត្តវិធានការការពារជំងឺកូវីដ-១៩ នៅតំបន់កម្សាន្តនេះ ព្រមទាំងបានបន្តផ្សព្វផ្សាយជំរុញឱ្យភ្ញៀវទេសចរ ម្ចាស់អាជីវកម្ម អាជ្ញាធរមូលដ្ឋាន និងកម្លាំងសមត្ថកិច្ច អនុវត្តតាមការណែនាំរបស់នានាឱ្យខាងតែបាន។ តំបន់កម្សាន្ត Pub Street នេះ ត្រូវបានរដ្ឋបាលខេត្តផ្អាកជាបណ្តោះអាសន្នកាលពីរាត្រីថ្ងៃទី១៧ ខែសីហា ឆ្នាំ២០២០។ មូលហេតុគឺដោយសារមានប្រជាពលរដ្ឋ និងភ្ញៀវទេសចរចូលលេងលើសពីការកំណត់របស់គណៈកម្មការរៀបចំកម្មវិធី «សម្រាកសៀមរាប» ប៉ុន្តែក្នុងថ្ងៃនេះរដ្ឋបាលខេត្តបានសម្រេចឱ្យបើកដំណើរការវិញហើយ។ សមត្ថកិច្ចត្រូវប្រចាំការសម្រួលទិសចរាចរណ៍ ដើម្បីងាយស្រួលដល់ក្រុមការងារគ្រប់គ្រងចំនួនអ្នកចូលរួម ការវាស់កម្ដៅ ការពាក់ម៉ាស់ និងការលាងសម្អាតដៃដោយអាល់កុលជាដើម។ អាជ្ញាធរមូលដ្ឋានដែលមានសមត្ថកិច្ច និងម្ចាស់អាជីវកម្មផ្ទាល់ត្រូវកែសម្រួលការប្រគុំតន្ត្រី ដើម្បីជៀសវាងឲ្យមានការប្រមូលផ្តុំច្រើន។ ម្ចាស់អាជីវកម្មដ្ឋាននីមួយៗក៏ត្រូវពង្រឹងការអនុវត្តនូវវិធានការការពារជំងឺកូវីដ-១៩ក្នុងកម្រិតខ្ពស់បំផុតតាមការណែនាំរបស់ក្រសួងសុខាភិបាល ដោយរាប់បញ្ចូលទាំងការរក្សានូវគម្លាតសុវត្ថិភាពសម្រាប់អតិថិជន។ កុំភ្លេចត្រៀមម៉ាស់ ឬក្រមា។ កុំភ្លេចជែល ឬអាល់កុលលាងដៃ (យើងបានត្រៀមសាប៊ូលាងដៃជូននៅតាមទីសាធារណៈផងដែរ)។ កុំភ្លេចរក្សាគម្លាតសុវត្ថិភាពសង្គម (ចូលរួមការពារការរាលត្បាតនៃជំងឺកូវីដ-១៩)៕ | 2020-08-19T23:37:00+07:00 | freshnewsasia.com | https://m.freshnewsasia.com/index.php/en/localnews/168607-2020-08-19-09-37-00.html |
fdff9038-962c-4358-8c15-e6163e8307ea | ហ្វីលីពីនសម្រេចហាមឃាត់ការនាំចូលសាច់សត្វបក្សី និងស៊ុតពីអូស្ត្រាលីជាបណ្តោះអាសន្ន ក្រោយកសិដ្ឋានមួយកន្លែងរកឃើញមានផ្ទុះជំងឺផ្តាសាយបក្សី H7N7 | ប្រទេសហ្វីលីពីន នៅថ្ងៃពុធ ទី១៩ ខែសីហា ឆ្នាំ២០២០នេះ បានសម្រេចហាមឃាត់ការនាំចូលសាច់សត្វបក្សី និងស៊ុត ពីប្រទេសអូស្ត្រាលីជាបណ្តោះអាសន្ន បន្ទាប់ពីវីរុសផ្តាសាយបក្សី H7N7 ត្រូវបានរកឃើញនៅឯកសិដ្ឋានចិញ្ចឹមសត្វមួយកន្លែងនៅប្រទេសអូស្ត្រាលីកាលពីពេលថ្មីៗនេះ។ នេះបើយោងតាមការចេញផ្សាយដោយ សារព័ត៌មាន CNA នារសៀលថ្ងៃពុធ ទី១៩ ខែសីហា ឆ្នាំ២០២០។ ប្រទេសអូស្រ្តាលីដែលជាអ្នកផ្គត់ផ្គង់តិចជាង ១ភាគរយនៃការនាំចូលសាច់សត្វបស្សីរបស់ហ្វីលីពីន បានបញ្ជាក់ពីការមានករណីផ្ទុះជំងឺផ្តាសាយបក្សី នៅឯកសិដ្ឋានចញ្ចឹមមាន់មួយកន្លែងនៅរដ្ឋ Victoria កាលពីចុងខែកក្កដាកន្លងទៅនេះ។ នៅក្នុងសេចក្តីថ្លែងការណ៍របស់ខ្លួន ដែលបានធ្វើឡើងនៅថ្ងៃពុធនេះ ក្រសួងកសិកម្មហ្វីលីពីនបានសម្រេចចេញបទបញ្ជាហាមឃាត់ជាបណ្តោះអាសន្ន នូវការនាំចូលសាច់សត្វបក្សី និងស៊ុត ពីប្រទេសអូស្ត្រាលី។ តែទោះជាយ៉ាងណា រដ្ឋមន្រ្តីក្រសួងកសិកម្មលោក William Dar បានគូសបញ្ជាក់ថា រាល់ការនាំចេញទាំងអស់ពីអូស្រ្តាលី ដែលមានលិខិតអនុញ្ញាតនាំចូល នៅមុនថ្ងៃទី០៦ ខែសីហានឹងត្រូវបានអនុញ្ញាតឲ្យចូលនាំចូលធម្មតា ប្រសិនបើសត្វបក្សីទាំងនោះ ត្រូវបានគេសំឡេះមុនថ្ងៃទី០៣ ខែកក្កដា ឬ ២១ថ្ងៃ មុនពេលមានការផ្ទុះជំងឺខាងលើ។ គួរជម្រាបថា កាលពីថ្ងៃទី១៤ ខែសីហាកន្លងទៅនេះ អាជ្ញាធរហ្វីលីពីនក៏បានសម្រេចដាក់បម្រាមជាបណ្តោះអាសន្នផងដែរ ទៅលើការនាំចូលសាច់មាន់ពីប្រទេសប្រស៊ីល បន្ទាប់ពីប្រទេសចិន បានរកឃើញថាស្លាបមាន់ ដែលនាំចូលពីប្រទេសអាមេរិកខាងត្បូងមួយនេះ មានផ្ទុកវីរុសកូរ៉ូណា (COVID-19) នៅក្នុងទីក្រុងរបស់ខ្លួន៕ | 2020-08-19T23:07:00+07:00 | freshnewsasia.com | https://m.freshnewsasia.com/index.php/en/internationalnews/168606-2020-08-19-09-07-11.html |
c9253f1c-dc17-418a-b00e-9ff8d2beced5 | ព្រះគ្រូបញ្ញាបទិបោ ម៉ុច សៅលី អំពាវនាវដល់ពុទ្ធបរិស័ទ បន្តប្រុងប្រយ័ត្នខ្ពស់ បន្ថែមទៀត ដេីម្បីការពារការរីករាលដាលនៃជំងឺ COVID-១៩ | ព្រះគ្រូបញ្ញាបទិបោ ម៉ុច សៅលី ទីប្រឹក្សាសម្ដេចព្រះអគ្គមហាសង្ឃរាជាធិបតីកិត្តិឧទ្ទេសបណ្ឌិត ទេព វង្ស សម្ដេចព្រះអគ្គមហាសង្ឃរាជនៃព្រះរាជាណាចក្រកម្ពុជា និងជាព្រះគ្រូចៅអធិការវត្តសម្តេចនន្ទង៉ែតសែនជ័យសត្ថារាម(ហៅវត្តក្រឡាញ់ចាស់) មានសង្ឃដីការអំពាវនាវដល់ពុទ្ធបរិស័ទត្រូវបន្តចូលរួមប្រុងប្រយ័ត្នខ្ពស់បន្តទៀត និងធ្វើអនាម័យជាប់ជាប្រចាំ ដោយអនុវត្តតាមការណែនាំរបស់ក្រសួងសុខាភិបាលឱ្យបានត្រឹមត្រូវ និងត្រូវអនុវត្តឱ្យបានម៉ឺងម៉ាត់នូវវិធានការបង្ការ ការពារ និងទប់ស្កាត់ការរីករាលដាលនៃជំងឺ COVID-១៩ កុំឱ្យកើតមាននៅក្នុងគ្រួសារ និងក្នុងសហគមន៍។ ព្រះគ្រូបញ្ញាបទិបោ ម៉ុច សៅលី មានសង្ឃដីការអំពាវនាវ យ៉ាងដូចនេះ នាថ្ងៃអង្គារ ១៤រោច ខែសាពណ៍ ឆ្នាំជូត ទោស័ក ព ស២៥៦៤ ត្រូវនឹងថ្ងៃទី១៨ ខែសីហា ឆ្នាំ២០២០ នៅក្នុងពិធីបុណ្យសាលកភ័ត្តផ្កាសាមគ្គី នៅវត្តសម្តេចនន្ទង៉ែតសែនជ័យសត្ថារាម(ហៅវត្តក្រឡាញ់ចាស់) ស្ថិតក្នុងឃុំប្រស្នឹប ស្រុករលាប្អៀរ ខេត្តកំពង់ឆ្នាំង។ ពិធីនេះក៏មានការនិមន្ត និងអញ្ជើញចូលរួមពីព្រះមេត្តិសត្ថា វង្ស កុសល ព្រះរាជាគណ:ថ្នាក់កិត្តិយសទីប្រឹក្សាសម្ដេចព្រះអគ្គមហាសង្ឃរាជាធិបតី កិត្តិឧទ្ទេសបណ្ឌិត ទេព វង្ស សម្ដេចព្រះអគ្គមហាសង្ឃរាជ នៃព្រះរាជាណាចក្រកម្ពុជា និង ជាព្រះអនុគណស្រុករលាប្អៀរ ខេត្តកំពង់ឆ្នាំង, លោក សរ លាង ប្រធានមន្ទីរធម្មការ និងសាសនាខេត្តកំពង់ឆ្នាំង ថ្នាក់ដឹកនាំមន្រ្តីសង្ឃស្រុក ព្រះចៅអធិការវត្តព្រមទាំងមានពុទ្ធបរិស័ទជិតឆ្ងាយចូលរួមផងដែរ។ ព្រះគ្រូបញ្ញាបទិបោ ម៉ុច សៅលី បានមានសង្ឃដីកាបញ្ជាក់ឱ្យដឹងទៀតថា គោលបំណងនៃពិធីបុណ្យសាលកភ័ត្តផ្កាសាមគ្គីនេះ ដើម្បីប្រគេនចង្ហាន់បិណ្ឌបាតសម្ភារៈសិក្សា ព្រមទាំងបរិក្ខារប្រើប្រាស់ផ្សេងៗ និងបវារណាបច្ច័យបួនដល់ព្រះសង្ឃដែលគង់ចាំព្រះវស្សាក្នុងទីអារាម។ ព្រះគ្រូបញ្ញាបទិបោ ម៉ុច សៅលី បានបញ្ជាក់ទៀតថា ពិធីបុណ្យនេះដែរ ក៏ដើម្បីរក្សាទំនៀមទំលាប់ប្រពៃណីបុណ្យនេះ តាំងពីសម័យបុព្វកាលមកដើម្បីឱ្យពុទ្ធបរិស័ទបច្ចុប្បន្នបានយល់កាន់តែច្បាស់ និងរួមគ្នាថែរក្សាប្រពៃណីទំនៀមទំលាប់នេះឱ្យនៅគង់វង្សសំរាប់កូនចៅជំនាន់ក្រោយបន្តវេណទៀតផងដែរ។ ព្រះគ្រូបញ្ញាបទិបោ ម៉ុច សៅលី មានសង្ឃដីការបន្តទៀតថា ទីវត្តអារាមជាទីជំរកអប់រំចរិយាធម៌ដល់ពុទ្ធបរិស័ទ យុវជនដែលជាទំពាំងស្នងឫសី្ស និងជាឱកាសល្អក្នុងការរួបរួមគ្នាដើមី្បថែរក្សាការពារ សុខសន្តិភាព សេចក្តីសុខសាន្ត សង្គមជាតិ ដោយប្រកាន់យកព្រះពុទ្ធឱវាទជាប្រទីបបំភ្លឺផ្លូវ ក្នុងការអប់រំសីលធម៌ ចរិយាធម៌ សេចក្តីថ្នៃថ្នូរ សមនឹងទស្សនៈដែលថា ព្រះពុទ្ធសាសនាជាកម្លាំងដឹកនាំចរិយាធម៌សង្គម ក្នុងការលុបបំបាត់អំពើហិង្សាគ្រួសារ និងសង្គមជាតិ៕ | 2020-08-19T18:10:00+07:00 | freshnewsasia.com | https://m.freshnewsasia.com/index.php/en/localnews/168589-2020-08-19-04-10-34.html |
fb9c0652-fa98-4fca-bed8-d5d0656e35db | ក្រសួងសុខាភិបាល ប្រកាសថា ករណីព្រះសង្ឃ២៨អង្គនៅវត្តនាងខ្មៅ ខេត្តតាកែវ គឺគ្រាន់តែមានជំងឺផ្តាសាយប៉ុណ្ណោះ សូមប្រជាពលរដ្ឋកុំមានការភ្ញាក់ផ្អើល | ក្រសួងសុខាភិបាលកម្ពុជា នៅថ្ងៃទី១៩ ខែសីហា ឆ្នាំ២០២០នេះ បានប្រកាសថា ករណីព្រះសង្ឃ២៨អង្គ នៅវត្តនាងខ្មៅ ស្ថិតក្នុងភូមិចា ឃុំរវៀង ស្រុកសំរោង ខេត្តតាកែវ គឺគ្រាន់តែមានជំងឺផ្ដាសាយឆ្លងតគ្នាប៉ុណ្ណោះ ដូច្នេះសូមប្រជាពលរដ្ឋ និងអ្នកប្រើប្រាស់បណ្តាញសង្គម កុំមានការភ្ញាក់ផ្អើល។ * ព្រះសង្ឃមានជំងឺផ្ដាសាយ សរុប ចំនួន ២៨អង្គ អាជ្ញាធរស្នើសុំឲ្យគង់នៅក្នុងគុដិដោយឡែក និងពួកគាត់ត្រៀមខ្លួនសហការ តាមជំនាញរបស់សុខាភិបាល។ * អាជ្ញាធរចុះដល់ទីតាំងរួមមាន៖ លោកស្នងការរងផែនសន្តិសុខ អភិបាលរងស្រុកសំរោង ប្រធានមន្ទីរពេទ្យបង្អែកស្រុក និងមេឃុំ។ * ដំណើររឿងគឺ ព្រះចៅអធិការវត្ត និងព្រះសង្ឃផ្សេងទៀត មានអាការៈផ្ដាសាយ ហើយទៅព្យាបាលនៅផ្ទះគ្រូពេទ្យជាប់វត្ត ដែលជាគ្រូពេទ្យប្រចាំ ជាបន្តបន្ទាប់ ហើយគ្រូពេទ្យមិនយកថវិកា ទើបចៅអធិការវត្ត បង្ហោះសារក្នុងបណ្ដាញសង្គម ថ្លែងអំណរគុណដល់គ្រូពេទ្យ ហើយប្រជាពលរដ្ឋក៏យកព័ត៌មានដែលចៅអធិការវត្តបង្ហោះនោះ ផ្សព្វផ្សាយបន្តគ្នា ធ្វើឲ្យមានភាពភ្ញាក់ផ្អើល រហូតមានការទំនាក់ទំនង ចូលទៅលេខ ១១៥ សុំអន្តរាគមន៍ ចុះពិនិត្យតែម្តង។ សូមបញ្ជាក់ថា គិតត្រឹមម៉ោង០៧៖០០ព្រឹក ថ្ងៃទី១៩ ខែសីហា ឆ្នាំ២០២០ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប២៧៣នាក់ (ស្រី្ត ៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៥១នាក់ (ស្រី៥២នាក់ និងបុរស១៩៩នាក់) និង អ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប២២នាក់៕ | 2020-08-19T15:43:00+07:00 | freshnewsasia.com | https://m.freshnewsasia.com/index.php/en/localnews/168584-2020-08-19-01-43-36.html |
a084c216-c71d-4f66-a3eb-71bad0f41aaf | TOP NEWS: ដំណឹងល្អ ! ថ្ងៃនេះក្រសួងសុខាភិបាលប្រកាសពីការព្យាបាលអ្នកជំងឺកូវីដ១៩ ជាសះស្បើយ១៣នាក់ និងមិនមានអ្នកឆ្លងថ្មីទេ | ក្រសួងសុខាភិបាល នៅព្រឹកថ្ងៃទី១៩ ខែសីហា ឆ្នាំ២០២០នេះ បានចេញសេចក្ដីជូនព័ត៌មាន ស្ដីពីការព្យាបាលជាសះស្បើយ អ្នកជំងឺកូវីដ១៩ ចំនួន១៣នាក់ និងមិនមានករណីវិជ្ជមានវីរុសកូវីដ១៩ថ្មីនោះទេ។ សេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា ករណីជាសះស្បើយចំនួន១៣នាក់រួមមាន៖ ១៖ ករណីជនជាតិខ្មែរ ជាសះស្បើយចំនួន០៦នាក់៖ * បុរសជនជាតិខ្មែរអាយុ ២៥ឆ្នាំ មានអាសយដ្ឋាននៅភូមិអន្លង់ក្ងាន សង្កាត់ឈ្មួញ ខណ្ឌសែនសុខ រាជធានីភ្នំពេញ * បុរសជនជាតិខ្មែរអាយុ ២៥ឆ្នាំ មានអាសយដ្ឋាននៅភូមិព្រៃគុប សង្កាត់ផ្សារកណ្ដាល ក្រុងប៉ោយប៉ែត ខេត្តបន្ទាយមានជ័យ * បុរសជនជាតិខ្មែរអាយុ ២៧ឆ្នាំ មានអាសយដ្ឋាននៅភូមិ ព្រែកបាក់ ឃុំព្រែកបាក់ ស្រុកស្ទឹងត្រង់ ខេត្តកំពង់ចាម * បុរសជនជាតិខ្មែរអាយុ ២៥ឆ្នាំ មានអាសយដ្ឋាននៅសង្កាត់ផ្សារកណ្ដាល ក្រុងប៉ោយប៉ែត ខេត្តបន្ទាយមានជ័យ * បុរសជនជាតិខ្មែរអាយុ ២៦ឆ្នាំ មានអាសយដ្ឋាននៅភូមិព្រែកក់ ឃុំឈូកសរ ស្រុកកំពង់ត្រឡាច ខេត្តកំពង់ឆ្នាំង បុរសទាំង០៥នាក់ខាងលើ ជាអ្នកធ្វើដំណើរតាមជើងហោះហើរមកពីប្រទេសរុស្ស៊ី ដែលបានបន្តជើងហោះហើរនៅប្រទេសម៉ាឡេស៊ី មកដល់កម្ពុជានៅថ្ងៃទី១៩ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌល សុខភាពចាក់អង្រែ រាជធានីភ្នំពេញ។ * ស្ត្រីជនជាតិខ្មែរអាយុ៤៨ឆ្នាំ មានអាសយដ្ឋានស្នាក់នៅខណ្ឌដង្កោ រាជធានីភ្នំពេញ ជាអ្នកធ្វើដំណើរមកពី សហរដ្ឋអាមេរិក បានបន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី០៩ ខែសីហា ឆ្នាំ ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ២៖ ករណីជនជាតិចិន ជាសះស្បើយចំនួន០៧នាក់៖ * ស្ត្រីអាយុ ២៤ឆ្នាំ មានអាសយដ្ឋានស្នាក់នៅរាជធានីភ្នំពេញ * បុរសអាយុ ៣០ឆ្នាំ មានអាសយដ្ឋានស្នាក់នៅរាជធានីភ្នំពេញ * បុរសអាយុ ៣៥ឆ្នាំ មានអាសយដ្ឋានស្នាក់នៅខេត្តព្រះសីហនុ * បុរសអាយុ ៣១ឆ្នាំ មានអាសយដ្ឋានស្នាក់នៅខេត្តព្រះសីហនុ * បុរសអាយុ ២៤ឆ្នាំ មានអាសយដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសអាយុ ២៩ឆ្នាំ មានអាសយដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសអាយុ ៣១ឆ្នាំ មានអាសយដ្ឋានស្នាក់នៅខេត្តព្រះសីហនុ បុរស-ស្ត្រីជនជាតិចិនទាំង ០៧នាក់ខាងលើ ជាអ្នកដែលបានធ្វើដំណើរមកពីប្រទេសហ្វីលីពីន តាមជើងហោះហើរមកដល់កម្ពុជា នៅថ្ងៃទី០៩ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូរីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៩ ខែសីហា ឆ្នាំ២០២០ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប២៧៣នាក់ (ស្រី្ត ៥៤នាក់ និងបុរស ២១៩នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៥១នាក់ (ស្រី៥២នាក់ និងបុរស១៩៩នាក់) និង អ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប២២នាក់៕ | 2020-08-19T14:29:00+07:00 | freshnewsasia.com | https://m.freshnewsasia.com/index.php/en/localnews/168581-2020-08-19-00-29-50.html |
c991fa6f-d250-462e-aecf-ed304006b25b | ព្រះសង្ឃ២៨អង្គនៅវត្តនាងខ្មៅ ខេត្តតាកែវ មានជំងឺផ្តាសាយធម្មតា , អាជ្ញាធរស្នើសុំឲ្យគង់នៅក្នុងកុដិដោយឡែក តាមជំនាញរបស់សុខាភិបាល | ព្រះចៅអធិការវត្ត និងព្រះសង្ឃផ្សេងទៀត នៅវត្តនាងខ្មៅ ខេត្តតាកែវ មានអាការផ្ដាសាយ ហើយទៅព្យាបាលនៅផ្ទះគ្រូពេទ្យជាប់វត្ត ដែលជាគ្រូពេទ្យប្រចាំ ជាបន្តបន្ទាប់ ហើយករណីនេះ ក្រសួងសុខាភិបាល ប្រកាសថា ករណីព្រះសង្ឃ២៨អង្គ មានជំងឺផ្តាសាយធម្មតា។ ក្រសួងសុខាភិបាលកម្ពុជា នៅថ្ងៃទី១៩ ខែសីហា ឆ្នាំ២០២០នេះ បានប្រកាសថា អាជ្ញាធរ លោកស្នងការរងផែនសន្តិសុខ អភិបាលរងស្រុកសំរោង ប្រធានមន្ទីរពេទ្យបង្អែកស្រុក និងមេឃុំ បានចុះដល់ទីតាំង ដោយពិនិត្យឃើញថា ព្រះសង្ឃ២៨អង្គ នៅវត្តនាងខ្មៅ ស្ថិតក្នុងភូមិចា ឃុំរវៀង ស្រុកសំរោង ខេត្តតាកែវ គឺគ្រាន់តែមានជំងឺផ្ដាសាយឆ្លងតគ្នា ហើយអាជ្ញាធរស្នើសុំឲ្យគង់នៅក្នុងកុដិដោយឡែក និងត្រៀមខ្លួនសហការ តាមជំនាញរបស់សុខាភិបាល។ ព្រះចៅអធិការវត្ត និងព្រះសង្ឃផ្សេងទៀត មានអាការផ្ដាសាយ ហើយទៅព្យាបាលនៅផ្ទះគ្រូពេទ្យជាប់វត្ត ដែលជាគ្រូពេទ្យប្រចាំ ជាបន្តបន្ទាប់ ហើយគ្រូពេទ្យមិនយកថវិកា ទើបចៅអធិការវត្ត បង្ហោះសារក្នុងបណ្ដាញសង្គម ថ្លែងអំណរគុណដល់គ្រូពេទ្យ ហើយប្រជាពលរដ្ឋក៏យកព័ត៌មានដែលចៅអធិការវត្តបង្ហោះនោះ ផ្សព្វផ្សាយបន្តគ្នា ធ្វើឲ្យមានភាពភ្ញាក់ផ្អើល រហូតមានការទំនាក់ទំនង ចូលទៅលេខ ១១៥ សុំអន្តរាគមន៍ ចុះពិនិត្យតែម្តង៕ | 2020-08-19T10:35:25+07:00 | cen.com.kh | https://cen.com.kh/archives/235789.html |
4cc361b3-3481-40b1-97b9-0d33db110c8c | នៅថ្ងៃនេះ អ្នកជំងឺកូវីដ-១៩ ចំនួន ១៣នាក់ ព្យាបាលជាសះស្បើយ | ភ្នំពេញ៖ក្រសួងសុខាភិបាលប្រកាសជាដំណឹងល្អនៅព្រឹកថ្ងៃ១៩សីហា ២០២០នេះថា មិនមានរកឃើញអ្នកជំងឺកូវីដ-១៩ ថ្មីទេ និងមានអ្នកព្យាបាលជាសះស្បើយចំនួន ១៣នាក់ ។ ថ្ងៃនេះយើងពុំរកឃើញករណីជំងឺកូវីដ-១៩ថ្មី ទេ និង មានជាសះស្បើយចំនួន ១៣នាក់ ។ រហូតដល់ម៉ោង ០៨:០០ ព្រឹក ថ្ងៃទី ១៩ សីហា ២០២០ យើងពុំរកឃើញករណីជំងឺកូវីដ-១៩ ថ្មី ទេ ដូច្នេះចំនួនសរុប ២៧៣នាក់ដដែល មានជាសះស្បើយចំនួន ១៣នាក់ (ខ្មែរចំនួន ៦នាក់ និងជនជាតិចិនចំនួន ៧នាក់) ចំនួនសម្រាកនៅពេទ្យនៅសល់ ២២នាក់ ចំនួនជាសះស្បើយសរុបចំនួន ២៥១នាក់ និង ស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 82891 ស្មើនឹង 4993 ក្នុង១លាន នាក់៕ | 2020-08-19T09:15:05+07:00 | cen.com.kh | https://cen.com.kh/archives/235680.html |
eaaaa3c1-16d6-4a02-9a45-3328ee259385 | មន្ត្រីម្នាក់នៃអង្គការ WHO សុំឱ្យមានការបែងចែកវ៉ាក់សាំងកូវីដ១៩ ប្រកបដោយសមធម៌នៅទ្វីបអាហ្វ្រិក | អ្នកស្រី Matshidiso Moeti នាយិកាអង្គការ WHO ប្រចាំតំបន់អាហ្វ្រិក មើលឃើញសញ្ញានាំឱ្យខ្វាយខ្វល់ថា ប្រទេសជាតិនៅក្នុងទ្វីបអាហ្វ្រិកអាចឋិតក្នុងចំណោមពួកប្រទេសមានប្រាក់ចំណូលទាបចុងក្រោយគេ ដែលនឹងទទួលវ៉ាក់សាំងប្រឆាំងនឹងជំងឺកូវីដ១៩។ អ្នកស្រីកត់សម្គាល់ថា ប្រទេសមានប្រាក់ចំណូលខ្ពស់ខ្លះដែលបានផ្តល់ប្រាក់សម្រាប់ការផលិតឬស្រាវជ្រាវវ៉ាក់សាំងនេះបម្រុងការផ្គត់ផ្គង់វ៉ាក់សាំងនេះសម្រាប់តែពួកគេផ្ទាល់។ ទោះណាជាមានការយល់ថា រដ្ឋាភិបាលនានាចង់ការពារប្រជាពលរដ្ឋផ្ទាល់របស់ពួកគេក៏ដោយក៏អ្នកស្រីនិយាយប្រាប់វីអូអេថា អ្នកស្រីសង្ឃឹមថា រដ្ឋាភិបាលទាំងនេះគួរពិចារណាអំពីសេចក្តីត្រូវការរបស់ប្រទេសឯទៀតៗផងដែរ។ អ្នកស្រី Matshidiso Moeti បាននិយាយថា៖ «យើងកំពុងបន្តវិភាគថា តើវាដំណើរការបែបណា។ យើងកំពុងបន្តជំរុញខ្លាំងណាស់ឱ្យមានគោលការណ៍សមធម៌ដែលត្រួវតែកាន់ខ្ជាប់និងគោរពដោយមនុស្សគ្រប់គ្នាហើយថា យើងធ្វើការជាមួយគ្នា ដើម្បីធ្វើឱ្យប្រាកដប្រជាថា ពួកប្រទេសមានប្រាក់ចំណូលទាបនិងពួកប្រទេសអភិវឌ្ឍន៍តិចបំផុត បានទទួលផលប្រយោជន៍នៅពេលមានវ៉ាក់សាំងនេះ»។ អ្នកស្រី Matshidiso Moeti ព្រមានថា ជាការមិនគិតវែងឆ្ងាយដែលពួកប្រទេសមានធនធានច្រើនគិតតែពីខ្លួនឯង។ អ្នកស្រីនិយាយថា នៅក្នុងពិភពលោកនេះដែលមានការទាក់ទងគ្នាទៅវិញទៅមក គ្មាននរណាមួយមានសុវត្ថិភាពទេរហូតដល់ពេលណាដែលមនុស្សគ្រប់គ្នាមានសុវត្ថិភាព។ អ្នកស្រីបាននិយាយបន្ថែមថា វីរុសនេះមិនស្គាល់ព្រំដែនទេ។ អ្នកស្រីថ្លែងថា ជំងឺកូវីដ១៩នឹងបន្តរាលដាលជុំវិញពិភពលោករហូតដល់ពេលមនុស្សគ្រប់គ្នាមានការការពារពីជំងឺដ៏ប្រល័យនេះ។ អ្នកស្រី Matshidiso Moeti និយាយថា វ៉ាក់សាំងមិនមែនជាគ្រាប់កាំភ្លើងទិព្វទេហើយប្រទេសជាតិនានាមិនគួរបង្អែបង្អង់សកម្មភាពរង់ចាំវ៉ា់ក់សាំងមានសុវត្ថិភាពនិងប្រសិទ្ធភាពនោះទេ ព្រោះផលិតវ៉ា់ក់សាំងបែបនេះជាដំណើរការស៊ីពេលច្រើនខែ។ នៅពេលជាមួយគ្នានេះដែរ អ្នកស្រីបានថ្លែងថា ជាការមានសារៈសំខាន់ចាំបាច់ ដែលប្រទេសនានាបន្តរកអត្តសញ្ញាណអ្នកជំងឺ តាមដានការទាក់ទងរបស់អ្នកជំងឺជាមួយ ជនឯទៀតៗ ដាក់ឱ្យអ្នកជំងឺនៅដាច់ពីគេនិងធ្វើឱ្យការឆ្លងវីរុសនេះមានតិចបំផុតផងដែរ។ អ្នកស្រី Matshidiso Moeti និយាយថា៖ «អ្វីដែលមានសារៈសំខាន់ជាងនេះគឺការយល់ដឹងរបស់ប្រជាពលរដ្ឋ ការចេះដឹងនិងឥរិយាបថការពារខ្លួនឯង បញ្ចៀសមិនឱ្យមានវីរុស ចៀសវាងកុំឱ្យពួកគេចម្លងជំងឺនេះទៅមនុស្សឯទៀតដោយពាក់ម៉ាស់ ដោយរក្សាគម្លាតពីគ្នា ដែលអាចធ្វើបាន ដោយធ្វើតាមវិធានការ អនាម័យដោយលាងដៃ និងសម្អាតផ្ទៃវត្ថុនានាដែលជាការមានសារៈសំខាន់ណាស់»។ អ្នកស្រី Matshidiso Moeti កត់សម្គាល់ថា ទោះណាជាមានវ៉ាក់សាំងហើយមានប្រាក់សម្រាប់ចាក់ថ្នាំនេះក៏ដោយ ក៏ការចាក់ថ្នាំនេះឱ្យបានគ្រប់គ្រាន់នឹងត្រូវការពេល។ អ្នកស្រីបានថ្លែងទៀតថា ទម្រាំដល់ពេលនោះ គេត្រូវមានវិធានការបញ្ចៀសមិនឱ្យមានជំងឺនេះតទៅទៀត។ របាយការណ៍ថ្មីៗបំផុតបង្ហាញថា ករណីអ្នកមានវីរុសកូរ៉ូណានៅក្នុងទ្វីបអាហ្វ្រិកមានជិត១លាន១សែននាក់ដោយមានអ្នកជំងឺស្លាប់ជាង២ម៉ឺន៣ពាន់នាក់។ អ្នកស្រី Moeti និយាយថា ចំនួនអ្នកជំងឺនេះកំពុងកើនឡើងថែមទៀតនៅពេលវីរុសកូរ៉ូណារាលដាលពីតំបន់ទីក្រុងមានដង់ស៊ីតេមនុស្សច្រើនទៅតំបន់ជនបទដែលមានដង់ស៊ីតេប្រជាពលរដ្ឋទាបនិងនៅពេលសហគមន៍បន្ធូរការរឹតត្បិតនៃការបិទប្រទេស។ អ្នកស្រីថ្លែងថា ប្រទេសទាំងឡាយត្រូវតែប្រុងប្រយ័ត្នតទៅទៀត ពីព្រោះការកាត់បន្ថយជំងឺកូវីដ១៩អាចប្រដូចបានជាមួយការរត់ម៉ារ៉ាតុងរយៈពេលយូរ មិនមែនរត់ប្រណាំងយ៉ាងលឿនតែឆាប់ឈប់នោះទេ៕ | 2020-08-19T07:00:00+07:00 | khmer.voanews.com | https://khmer.voanews.com/a/who-official-urges-equitable-distribution-of-covid-19-vaccine-in-africa-/5549235.html |
9653f779-42e4-41b3-b9fc-87264b2356df | អង្គការសុខភាពពិភពលោកថា មនុស្សវ័យក្មេងកាន់តែច្រើនជាអ្នកចម្លងជំងឺកូវីដ១៩ | អង្គការសុខភាពពិភពលោក WHO បានលើកឡើងថា ការរីករាលដាលនៃវីរុសកូរ៉ូណាដែលបង្កជំងឺកូវីដ១៩ កំពុងមានការកើនឡើងក្នុងចំណោមពលរដ្ឋវ័យក្មេងនៅជុំវិញពិភពលោក។ នាយកអង្គការសុខភាពពិភពលោកសម្រាប់តំបន់ប៉ាស៊ីហ្វិកខាងលិច លោកបណ្ឌិត Takeshi Kasai បានឲ្យដឹងនៅថ្ងៃអង្គារក្នុងអំឡុងសន្និសីទសារព័ត៌មានថា ដំណើរការរាតត្បាតនៃជំងឺកូវីដ១៩ កំពុងមានការផ្លាស់ប្តូរ ហើយកំពុងឆ្លងកាន់តែច្រើនឡើង ទៅលើមនុស្សពេញវ័យដែលមានអាយុចន្លោះ២០ឆ្នាំ ៣០ឆ្នាំ និង៤០ឆ្នាំ ជាពិសេសក្នុងតំបន់ប៉ាស៊ីហ្វិកខាងលិច ដែលមានមនុស្សរស់នៅសរុបប្រមាណជិត១.៩០០ លាននាក់។ លោកបណ្ឌិត Kasai បញ្ជាក់ថាមនុស្សក្នុងក្រុមដែលមានអាយុពេញវ័យទាំងនេះ មិនបានដឹងថា ពួកគេបានឆ្លងជំងឺកូវីដ១៩នោះទេ ដោយសារអ្នកខ្លះមានអាការៈក្នុងខ្លួនបន្តិចបន្តួច ហើយខ្លះទៀតមិនមានរោគសញ្ញាអ្វីទាល់តែសោះ ដែលនេះមានន័យថា ពួកគេបាននិងកំពុងចម្លងវីរុសកូរ៉ូណាដោយមិនដឹងខ្លួនទៅដល់អ្នកដទៃ។ លោកបន្តថា ប្រការនេះបានបង្កើននូវហានិភ័យនៃការចម្លងដល់អ្នកដែលងាយទទួលរងគ្រោះខ្លាំង ដូចជា មនុស្សចាស់ អ្នកកំពុងមានជំងឺ អ្នកដែលកំពុងស្ថិតក្នុងការព្យាបាលរយៈពេលវែង និងមនុស្សដែលរស់នៅតំបន់ទីក្រុងដែលមានមនុស្សច្រើនកុះករ និងតំបន់ជនបទដែលខ្វះសេវាកម្មជាដើម។ ការប្រកាសរបស់លោក Kasai នេះ ធ្វើឡើងតែប៉ុន្មានម៉ោង ក្រោយពេលដែលមន្ត្រីនៃសាកលវិទ្យាល័យ North Carolina at Chapel Hill ក្នុងរដ្ឋ North Carolina ដែលជាសាលាដ៏ធំបំផុតមួយក្នុងសហរដ្ឋអាមេរិក បានប្រកាសលុបចោលការរៀនក្នុងថ្នាក់ បន្ទាប់ពីការផ្ទុះឡើងនៃជំងឺកូវីដ១៩ ដោយផ្លាស់ឲ្យមានការរៀនតាមប្រព័ន្ធអនឡាញវិញ គឺមួយសប្តាហ៍បន្ទាប់ពីថ្នាក់រៀនបានបើកឡើងវិញសម្រាប់ការសិក្សាក្នុងឆមាសក្នុងរដូវកាលសិក្សាថ្មី។ កាលពីថ្ងៃចន្ទ មន្រ្តីសាលាបានឲ្យដឹងថា មាននិស្សិតប្រមាណ១១៧នាក់ ត្រូវបានរកឃើញថា មានវីរុសកូរ៉ូណា ហើយនិស្សិតប្រមាណ ៣៥០ នាក់ផ្សេងទៀតត្រូវបានគេដាក់ឲ្យនៅដាច់ដោយឡែក ក្នុងកន្លែងនិស្សិតស្នាក់នៅក្នុងសាកលវិទ្យាល័យ និងតាមផ្ទះក្រៅបរិវេណសាលា ដោយសារតែលទ្ធភាពដែលពួកគេអាចឆ្លងវីរុសកូរ៉ូណាផងដែរ។ គិតមកត្រឹមថ្ងៃអង្គារនេះ នៅជុំវិញពិភពលោក វីរុសកូរ៉ូណាបានឆ្លងដល់មនុស្សជិត២២លាននាក់ ហើយជំងឺកូវីដ១៩បានសម្លាប់ជីវិតមនុស្ស ៧៧៥.០០០នាក់៕ | 2020-08-19T07:00:00+07:00 | khmer.voanews.com | https://khmer.voanews.com/a/world-health-organization-says-young-people-increasingly-driving-spread-of-covid-19-/5549215.html |
3c49a142-78e1-4e87-83c1-206c5106dfb3 | តៃវ៉ាន់មានគម្រោងផ្លាស់ប្តូរសង្វាក់ផ្គត់ផ្គង់សម្ភារៈវេជ្ជសាស្ត្រពីប្រទេសចិន | ក្នុងសប្តាហ៍ទី២នៃខែសីហា សហរដ្ឋអាមេរិក និងតៃវ៉ាន់បានបង្ហាញពីការពង្រឹងចំណងទាក់ទងជាសាធារណៈមួយ ដោយការចុះហត្ថលេខាលើអនុស្សារណៈយោគយល់គ្នាមួយដើម្បីធ្វើឱ្យប្រសើរឡើងនូវកិច្ចសហការនៅក្នុងវិស័យសុខភាពសាធារណៈ ដែលជាផ្នែកមួយនៃទស្សនកិច្ចកម្រិតខ្ពស់របស់សហរដ្ឋអាមេរិកទៅកាន់កោះតៃវ៉ាន់។ ខណៈដែលមិនទាន់មានទំនាក់ទំនងការទូតផ្លូវការណាមួយនៅឡើយ អនុស្សារណៈយោគយល់គ្នានេះត្រូវបានចុះហត្ថលេខានៅថ្ងៃទី១០ ខែសីហា ដោយនាយកវិទ្យាស្ថានអាមេរិកាំងនៅកោះតៃវ៉ាន់ លោក W. Brent Christensen និងប្រធានក្រុមប្រឹក្សាតៃវ៉ាន់សម្រាប់កិច្ចការអាមេរិក អ្នកស្រី Yang Jen-ni ក្នុងនាមការិយាល័យតំណាងផ្នែកវប្បធម៌ និងសេដ្ឋកិច្ចរបស់រដ្ឋាភិបាលក្រុងតៃប៉ិនៅក្នុងសហរដ្ឋអាមេរិក។ រដ្ឋមន្ត្រីសុខាភិបាលសហរដ្ឋអាមេរិក លោក Alex Azar ដែលបានធ្វើទស្សនកិច្ច និងរដ្ឋមន្ត្រីសុខាភិបាល និងសុខមាលភាពតៃវ៉ាន់ លោក Chen Shih-chung បានធ្វើជាសាក្សីសម្រាប់ការចុះហត្ថលេខានេះនៅមជ្ឈមណ្ឌលគ្រប់គ្រងការរាតត្បាតថ្នាក់កណ្តាលនៅក្នុងក្រុងតៃប៉ិ។ អ្នកជំនាញតៃវ៉ាន់សម្រាប់វិស័យនេះចំនួន៣រូបបាននិយាយប្រាប់ VOA ថា អនុស្សារណៈនេះនឹងផ្តល់ឱកាសធុរកិច្ចជាច្រើនដល់តៃវ៉ាន់ ជាពិសេសប្រសិនបើសហរដ្ឋអាមេរិកផ្ទេរបច្ចេកវិទ្យាផលិតបរិក្ខារពេទ្យកម្រិតខ្ពស់ដើម្បីគាំទ្រដល់វិស័យសុខភាពសាធារណៈរបស់តៃវ៉ាន់។ ការណ៍នេះនឹងជួយឱ្យតៃវ៉ាន់អាចចាប់ផ្តើមផ្លាស់ប្តូរសង្វាក់ផ្គត់ផ្គង់បរិក្ខារពេទ្យរបស់ខ្លួនចេញពីប្រទេសចិន ទៅសហរដ្ឋអាមេរិកវិញ។ អ្នកស្រាវជ្រាវនៅវិទ្យាស្ថានតៃវ៉ាន់សម្រាប់ការស្រាវជ្រាវសេដ្ឋកិច្ច លោកDarson Chiu បានប្រាប់ VOA ថា ការរាតត្បាតនៃមេរោគកូរ៉ូណាបានធ្វើឱ្យអ្នកតាក់តែងគោលនយោបាយតៃវ៉ាន់វាយតម្លៃឡើងវិញចំពោះការពឹងផ្អែកលើវត្ថុធាតុដើមមកពីប្រទេសចិន។ លោកបាននិយាយក្នុងសម្តីដើមថា «រដ្ឋបាលលោកប្រធានាធិបតីត្រាំចង់កាត់បន្ថយការពឹងផ្អែកលើប្រទេសចិនចេញពីសង្វាក់ផ្គត់ផ្គង់បរិក្ខារពេទ្យរបស់ខ្លួន ហើយនិន្នាការនេះដូចគ្នានឹងតៃវ៉ាន់ដែរ។ កាលពីមុន តៃវ៉ាន់ប្រើប្រាស់ចិនធ្វើជាអ្នកផ្គត់ផ្គង់ទំនិញ មុនពេលបញ្ចូនទំនិញទៅសហរដ្ឋអាមេរិក។ នៅពេលអនាគត យើងនឹងកាត់បន្ថយ «ឈ្មួញកណ្តាល» នេះ»។ ជាឧទាហរណ៍ លោកបាននិយាយថា ចិនបានប្រើប្រាស់ម៉ាសដែលផលិតនៅតៃវ៉ាន់ ចាប់តាំងពីមានការរាតត្បាតជាសាកលនៃជំងឺកូវីដ១៩។ ម៉ាសទាំងនោះត្រូវបានផលិតដោយមិនចាំបាច់ត្រូវការវត្ថុធាតុដើមផលិតនៅប្រទេសចិន។ កាលពីមុន ក្រុមហ៊ុនតៃវ៉ាន់នាំចូលវត្ថុធាតុដើមពីប្រទេសចិនដោយសារតែតម្លៃទាប ឬនាំបញ្ជូនបរិក្ខារពេទ្យសម្រេចពាក់កណ្តាលដែលមានតម្លៃថ្លៃ ឬផលិតផលសុខភាពសាធារណៈផ្សេងទៀតទៅកាន់ប្រទេសចិនដើម្បីដំឡើង មុនពេលនាំចេញទំនិញទាំងនោះទៅកាន់ទីផ្សារផ្សេងទៀត៕ | 2020-08-19T07:00:00+07:00 | khmer.voanews.com | https://khmer.voanews.com/a/taiwan-plans-to-shift-medical-supply-chain-away-from-china/5549214.html |
9df52452-a6a9-4a31-b0d0-d8dfc06c80d6 | ទីតាំងផ្សារសំខាន់ៗក្នុងរាជធានីភ្នំពេញ ត្រូវបានបាញ់ថ្នាំសម្លាប់មេរោគដើម្បីប្រយុទ្ធប្រឆាំងនឹងជំងឺកូវីត-១៩ | ខណៈដែលប្រជាពលរដ្ឋទូទាំងប្រទេសកំពុងតែរីករាយក្នុងឱកាសឈប់សម្រាកសងថ្ងៃបុណ្យចូលឆ្នាំខ្មែរ ហើយក៏ជាហានិភ័យខ្ពស់នៃការចម្លងជំងឺកូវីត-១៩ ចូលក្នុងសហគមន៍ផងដែរនោះ ក្រុមប្រតិបត្តិការរុករកនិងសង្គ្រោះ៧១១ កងពលតូចលេខ៧០ ដោយមានការអនុញ្ញាតពី ឯកឧត្តម ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក និងដោយបានការសម្របសម្រួលពីសាលារាជធានីភ្នំពេញ បន្តចុះយុទ្ធនាការបាញ់ថ្នាំសម្លាប់មេរោគដើម្បីប្រយុទ្ធប្រឆាំងនឹងជំងឺកូវីត-១៩ នៅតាមបណ្តាផ្សារសាធារណៈ និងទីប្រជុំជន ស្ទើតែទាំងអស់ក្នុងរាជធានីភ្នំពេញ។ តាមរបាយការណ៍របស់៧១១ ទីតាំងផ្សារសំខាន់ៗរហូតទៅដល់២៥កន្លែងក្នុងនោះមានដូចជាផ្សារធំថ្មី ផ្សារអូឫស្សី ផ្សារអូឡាំពិក ផ្សាទូលទំពូង និងផ្សារសហគមន៍សាធារណៈផ្សេងៗជាច្រើនទៀត នឹងត្រូវបានចុះយុទ្ធនាការបាញ់ថ្នាំ ដែលធ្វើឡើង ចាប់ពីម៉ោង៥៖០០ល្ងាចថ្ងៃទី១៨ ខែសីហា ឆ្នាំ២០២០ នេះតទៅ។ ក្រុមការងារបានកំណត់គោលដៅទីតាំងផ្សារទាំងនោះសុទ្ធសឹងតែមមាញឹកទៅដោយអាជីវករ និងប្រជាពលរដ្ឋចម្រុះ រួមទាំងជនជាតិបរទេសផងដែរ កត្តានេះជាហានិភ័យខ្ពស់បំផុត នៃការចម្លងមេរោគកូវីដ-១៩ចូលក្នុងសហគមន៍។ កាឈប់សម្រាកសងថ្ងៃបុណ្យចូលឆ្នាំខ្មែរនេះ ក៏ជាក្តីកង្វល់របស់ប្រមុខរាជរដ្ឋាភិបាល សម្តេចតេជោ ហ៊ុន សែន ដែលបានក្រើនរំលឹក និងណែនាំជាបន្តបន្ទាប់ ចំពោះហានិភ័យនៃការចម្លង ជំងឺកូវីដ-១៩។ ការដាក់ចេញនូវវិធានការប្រយ័ត្នប្រយែងរបស់ក្រសួងសុខាភិបាល បានចេញសេចក្តីណែនាំក្រើនរំលឹកថ្មីមួយកាលពីថ្ងៃទី២១ ខែសីហា ឆ្នាំ២០២០ តម្រួវឱ្យប្រជាពលរដ្ឋប្រកាន់យកការរស់នៅតាមបែបគន្លងថ្មី ដោយចេះកែប្រែទម្លាប់ និងឥរិយាបថប្រកបដោយការប្រុងប្រយ័ត្នខ្ពស់ និងនៅតែបន្តការពារខ្លួនពីការចម្លងវីរុសកូវីដ-១៩ គ្រប់ពេលវេលា គ្រប់ទីកន្លែង។ គិតត្រឹមម៉ោង៧ព្រឹក ថ្ងៃទី១៨ ខែសីហា ឆ្នាំ២០២០ ស្ថានភាពជំងឺកូវីដ-១៩ ទូទាំងប្រទេស ករីណអ្នករកឃើញវិជ្ជមាន សរុប២៧៣នាក់ ចំនួនអ្នកជាសះស្បើយ២៣៨នាក់ ខណៈ៣៥នាក់កំពុងព្យាបាល។ ករណីអ្នកតើតជំងឺកូវីដ-១៩ ទាំងនេះ ភាគច្រើនបំផុតគឺចម្លងចូលពីក្រៅប្រទេស។ គួររំលឹកជូនថា កងប្រតិបត្តិការរុករកនិងសង្គ្រោះ៧១១ កងពលតូចលេខ៧០ បានចេញប្រតិបត្តិការបាញ់ថ្នាំសម្លាប់មេរោគដើម្បីចូលរួមប្រយុទ្ធប្រឆាំងនឹងការពារជំងឺកូវីដ-១៩ ជាច្រើនកន្លងមកតាមបណ្តាស្ថាប័នទ័ពនិងស៊ីវិល ដូចជា ចុះបាញ់ថ្នាំតាមបណ្តាសាលាហ្វឹកហ្វឺនយោធភូមិភាគ បញ្ជាកាដ្ឋានកងទ័ពជើងគោក អគ្គបញ្ជាការ និងបណ្តាអង្គភាព សាលា និងតាមវរសេនាតូចចំណុះកងពល បានចំនួន៨លើក ចុះបាញ់ថ្នាំតាមបណ្តាខេត្ត ក្រុង ក្រោមការរៀបចំរបស់វេទការសម្ព័ន្ធសង្គមស៊ីវិល(វ.ស.ស)ទីស្តីការគណ:រដ្ឋមន្ត្រី បានចំនួន២លើក និងថ្ងៃនេះក្រុមប្រតិបត្តិការរុរក និងសង្គ្រោះ៧១១ កងពលតូចលេខ៧០ បានចេញយុទ្ធនាការបាញ់ថ្នាំសម្លាប់មេរោគដើម្បីប្រយុទ្ធប្រឆាំងនឹងជំងឺកូវីត១៩ តាមបណ្តាផ្សារ និងទីប្រជុំជនក្នុងរាជធានីភ្នំពេញ ក្រោមការរៀបចំនិងសម្របសម្រួលរបស់សាលាក្រុងរាជធានីភ្នំពេញ៕ | 2020-08-19T01:32:00+07:00 | freshnewsasia.com | https://m.freshnewsasia.com/index.php/en/localnews/168572-2020-08-18-11-32-32.html |
29577c19-3d4f-47b4-8c97-6bd727ca4987 | ក្រុមការងារចុះជួយឃុំភ្នំសំពៅ ស្រុកបាណន់ កំពុងផ្តល់បណ្ណក្រីក្រឱ្យចំគោលដៅ មានតម្លាភាពជូនពលរដ្ឋ ក្នុងវិបត្តិរាតត្បាតជំងឺកូវីដ | សមាជិកគណៈកម្មាធិការកណ្តាល គណបក្សប្រជាជនកម្ពុជា និងជាប្រធានក្រុមការងារគណបក្សប្រជាជនកម្ពុជា ចុះជួយឃុំភ្នំសំពៅ ស្រុកបាណន់ លោកបណ្ឌិត ហែម ថេង បានក្រើនរំឮកដល់ក្រុមការងារត្រូវដោះស្រាយបញ្ហាចំពោះលើការចុះឈ្មោះ ការផ្តល់បណ្ណក្រីក្រឱ្យចំគោលដៅ និងមានតម្លាភាពជូនប្រជាពលរដ្ឋ ជាពិសេសការផ្តល់បណ្ណនេះ កុំប្រើមនោសញ្ចេតនា ត្រូវធ្វើតាមលក្ខខណ្ឌជារូបមន្តដែលរាជរដ្ឋាភិបាលបានកំណត់ទើបត្រឹមត្រូវល្អ ក្នុងវិបត្តិរាតត្បាតជំងឺកូវីដ-១៩។ ការក្រើនរំឮកបែបនេះ របស់លោកបណ្ឌិត ហែម ថេង បានធ្វើឡើងនៅព្រឹកថ្ងៃទី១៨ ខែសីហា ឆ្នាំ២០២០នេះ ក្នុងកិច្ចប្រជុំបូកសរុបសភាពការណ៍ និងលទ្ធផលការងារឆមាសទី១ ឆ្នាំ២០២០ និងលើកទិសដៅបន្ត របស់គណៈកម្មាធិការបក្សឃុំភ្នំសំពៅ ស្រុកបាណន់ ខេត្តបាត់ដំបង នាព្រឹកថ្ងៃទី១៨ ខែសីហា ឆ្នាំ២០២០នេះ ដោយមានការចូលរួមពីសំណាក់លោកប្រធាន អនុប្រធាន សមាជិកក្រុមការងារគណបក្សប្រជាជនកម្ពុជា ចុះជួយមូលដ្ឋានតាមបណ្តាភូមិទាំង១០ នៃឃុំភ្នំសំពៅ ស្រុកបាណន់ ខេត្តបាត់ដំបង ប្រធានបក្សស្រុកបាណន់ បក្សឃុំភ្នំសំពៅ និងបក្សភូមិមួយចំនួនរួមផងដែរ។ លោកបណ្ឌិត ហែម ថេង បានក្រើនរំឮកយ៉ាងដូច្នេះថា៖ «បញ្ហាដែលក្រុមការងារយើងកំពុងដោះស្រាយ ចំពោះមុខបច្ចុប្បន្ន គឺមានការចុះឈ្មោះនិងផ្តល់បណ្ណក្រីក្រជូនប្រជាពលរដ្ឋឱ្យចំគោលដៅ និងមានតម្លាភាព ការផ្តល់បណ្ណនេះ គឺកុំប្រើមនោសញ្ចេតនាទេ ត្រូវធ្វើតាមលក្ខខណ្ឌជារូបមន្តដែលរាជរដ្ឋាភិបាលបានកំណត់រួចហើយទើបបានត្រឹមត្រូវល្អ។ លោកបណ្ឌិត ហែម ថេង បានគូសបញ្ជាក់ថា ក្នុងនាមជាអ្នកបម្រើប្រជាពលរដ្ឋ ត្រូវចេះទទួលស្គាល់ចំណុចខ្វះខាតនូវកំហុសរបស់ខ្លួនហើយត្រូវចេះកែខ្លួន កែទម្លាប់ចាស់ ដូរមកទម្លាប់ថ្មីល្អប្រសើរឡើងវិញ ទើបក្លាយជាអ្នកដឹកនាំ និងជាអ្នកបម្រើពលរដ្ឋបានល្អ តទៅអនាគតផងដែរ។ បន្ថែមពីនេះ លោកបណ្ឌិត ក៏បានក្រើនរំឮកដល់ប្រជាពលរដ្ឋ សមាជិក សមាជិកាទាំងអស់មិនត្រូវភ្លេចការពារខ្លួនកុំឱ្យឆ្លងជំងឺកូវីដ-១៩ ក្នុងអំឡុងពេលឈប់សម្រាកចំនួន ៥ថ្ងៃ សងជំនួសថ្ងៃបុណ្យចូលឆ្នាំខ្មែរកន្លងទៅ ដែលរាជរដ្ឋាភិបាលបានផ្តល់ជូន។ លោកបណ្ឌិត ហែម ថេង ក៏បានថ្លែងអំណរគុណដល់ថ្នាក់ដឹកនាំថ្នាក់កណ្តាល ប្រធាន អនុប្រធានសមាជិក សមាជិកា បក្សស្រុក ឃុំ ដែលបានលះបង់ពេលវេលាដ៏មានតម្លៃ ដើម្បីបម្រើការបក្សប្រជាជន ពិសេសបម្រើប្រជាពលរដ្ឋនៅក្នុងមូលដ្ឋាន ក្នុងឃុំភ្នំសំពៅកន្លងមក ដើម្បីឱ្យការងារមានប្រសិទ្ធភាពខ្ពស់បន្ថែមទៀត ថ្នាក់លើបានកែសម្រួលរចនាសម្ព័ន្ធថ្នាក់ដឹកនាំក្រុមការងារថ្មី នៅតាមភូមិ ទាំង១០ ក្នុងឃុំ។ ប្រធានក្រុមការងាររូបនេះ បានបន្តថា ប្រជាពលរដ្ឋឃុំភ្នំសំពៅ មានហេដ្ឋារចនាសម្ព័ន្ធកសាងគ្រប់គ្រាន់ហើយ ខ្វះតែទឹកធ្វើ ស្រែប៉ុណ្ណោះ ដោយសារតែភ្លៀងធ្លាក់មិនគ្រប់គ្រាន់ និងទឹកប្រឡាយមេហូរមកមិនដល់ ទើបធ្វើឱ្យមានការខ្វះខាតទឹកដាក់ស្រែមួយ ចំនួន តែទោះជាយ៉ាងណាក្នុងនាមក្រុមការងារត្រូវតែដោះស្រាយជូនបងប្អូនប្រជាពលរដ្ឋតាមក្រោយឱ្យបានឆាប់ៗនេះ។ លោកបានបន្ថែមថា ក្នុងនាមក្រុមការងារចុះតាមបណ្តាភូមិនានាក្នុងឃុំសំពៅ ត្រូវតែចុះតាមខ្នងផ្ទះ ដើម្បីក្តាប់ឱ្យបានគ្រប់ខ្នងផ្ទះ ស្គាល់ប្រជាពលរដ្ឋឱ្យបានច្បាស់ ស្តាប់ពីការលំបាក សំណូមពររបស់គាត់ ដើម្បីយកដោះស្រាយជូនគាត់តាមសេចក្តីត្រូវការ និងដើម្បី ឱ្យពួកគាត់មានការស្រឡាញ់ចូលចិត្ត និងគាំទ្រដល់ក្រុមការងារ ជាពិសេសគណបក្សប្រជាជនត្រូវបម្រើពួកគាត់បានទាន់ពេលវេលា។ ស្ថិតនៅក្នុុងឱកាសនោះដែរ ក្រុមការងារបានផ្តល់ថវិកា សម្រាប់ស្តាប្រឡាយបង្ហូរទឹកចំនួន២ខ្សែ សម្រាប់ប្រជាពលរដ្ឋប្រើប្រាស់៥ភូមិ ដាក់លូ១៨កង់ អស់ទឹកប្រាក់៥លាន ៤សែនរៀល, ឧបត្ថមថវិកាដល់ក្រុមប្រឹក្សាស្រុក២នាក់ចំនួន៤០ម៉ឺនរៀល និងក្រុមប្រឹក្សាឃុំចូលរួម២លានរៀល ក្នុងម្នាក់ៗ ទទួលបាន៥ម៉ឺនរៀល៕ | 2020-08-18T21:23:00+07:00 | freshnewsasia.com | https://m.freshnewsasia.com/index.php/en/localnews/168565-2020-08-18-07-23-35.html |
6093c4c1-7a52-4138-950a-ff76f3bf40d3 | ថ្ងៃនេះ ក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ខណៈអ្នកជាសះស្បើយក៏គ្មានដែរ | ក្រសួងសុខាភិបាល នៅព្រឹកថ្ងៃទី១៨ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ដោយបញ្ជាក់ថា នៅថ្ងៃនេះ មិនមានរកឃើញករណីវិជ្ជមានវីរុសកូវីដ-១៩ ថ្មីនោះទេ ហើយករណីជាសះស្បើយក៏មិនមានដែរ។ * អ្នកមានវីរុសកូវីដ-១៩ មានចំនួនសរុប ២៧៣នាក់ (ស្រី្ត ៥៤នាក់ និងបុរស ២១៩នាក់)។ * ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៣៨នាក់ (ស្មើនឹង ៨៧.១៨% ធៀបនឹងចំនួនអ្នកមានវីរុសកូវីដ-១៩ទាំងអស់) នៅក្នុងចំនួននេះមានស្រី ៥០នាក់ និងបុរស១៨៨នាក់។ * អ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៣៥នាក់៖ នៅមណ្ឌលសុខភាពចាក់អង្រែ រាជធានីភ្នំពេញ មានចំនួន ២៧នាក់ (ស្ត្រី ០៣នាក់ និងបុរស ២៤នាក់) នៅមន្ទីរពេទ្យបង្អែកខេត្តកំពង់ស្ពឺ មានចំនួន ០៣នាក់ ជាបុរស នៅមន្ទីរពេទ្យបង្អែកខេត្តត្បូងឃ្មុំ មានចំនួន០៤នាក់ ជាបុរស នៅមន្ទីរពេទ្យរ៉ូយ៉ាល់ភ្នំពេញ មានចំនួន ០១នាក់ (ស្ត្រីជនជាតិកាហ្សាក់ស្តង់)៕ | 2020-08-18T14:57:00+07:00 | freshnewsasia.com | https://m.freshnewsasia.com/index.php/en/localnews/168550-2020-08-18-00-57-11.html |
e0364f2c-0aeb-410a-97b2-22218997f09f | ការអភិវឌ្ឍប្រទេស ក្នុងវិស័យសំណង់ កំពុងតែដំណើរការទៅមុខជាធម្មតា ទោះបីក្នុងកាលៈទេសៈ ដែលកម្ពុជា កំពុងតែប្រឈមនឹងការប្រយុទ្ធប្រឆាំងជំងឺឆ្លងរាតត្បាតកូវីដ-១៩(វីដេអូ) | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងសារ លើផេកហ្វេសប៊ុកផ្លូវការ នៅព្រឹកថ្ងៃទី១៨ខែសីហាឆ្នាំ២០២០នេះថា ក្នុងកាលៈទេសៈដែលប្រទេសកម្ពុជា កំពុងតែប្រឈមនឹងការប្រយុទ្ធប្រឆាំងជំងឺឆ្លងរាតត្បាតកូវីដ-១៩ ការអភិវឌ្ឍប្រទេសក៏កំពុងតែដំណើរការទៅមុខជាធម្មតា ក្នុងនោះវិស័យសំណង់កំពុងតែមានការរីកចម្រើនគួរឲ្យកត់សម្គាល់។ សម្តេចតេជោ បានមានប្រសាសន៍ថា ក្នុងរយៈពេលជាង១០ឆ្នាំចុងក្រោយនេះ វិស័យសំណង់នៅក្នុងប្រទេសកម្ពុជា បានបន្តរីកចម្រើនទាំងនៅរាជធានីភ្នំពេញ និងតាមបណ្តាខេត្តមួយចំនួនទៀត គឺសុទ្ធសឹងតែបានបង្ហាញពីតួលេខអភិវឌ្ឍន៍កើនឡើង ជាមួយនឹងសំណង់អគារលំនៅដ្ឋានខុនដូ , អាផាតមិន , សំណង់អគារពាណិជ្ជកម្មខ្ពស់ៗ និងសំណង់លំនៅដ្ឋានលក្ខណៈបុរីជាដើម។ ការសាងសង់អគារខ្ពស់ៗជាសូចនាករ នៃភាពរីកចម្រើនផ្នែកសេដ្ឋកិច្ច ហើយនៅពេលខាងមុខកម្ពុជាយើង នឹងមានអាគារខ្ពស់ៗបន្ថែមទៀត ទាំងទីក្រុងភ្នំពេញ និងតាមបណ្ដាខេត្ត។ ទោះបីការកសាងផ្នែកសំណង់នេះកំពុងតែបោះជំហានទៅមុខហើយតម្រូវការ បុគ្គលិក ឬក៏កម្មករជាច្រើនយ៉ាងណាក៏ដោយ សូមម្ចាស់ក្រុមហ៊ុន ឬម្ចាស់ការដ្ឋាន សូមយកចិត្តទុកដាក់ថែរក្សាសុខភាពបុគ្គលិកកម្មករឲ្យយល់អំពីរបៀបនៃការថែរក្សាសុខភាពជាពិសេស ការថែរក្សាកុំឲ្យមានឆ្លងជំងឺកូវីដ-១៩ ត្រូវមានការលាងសម្អាតដៃ មានម៉ាសពាក់ឲ្យបានត្រឹមត្រូវក្នុងករណីចាំបាច់និងដើម្បីចៀសវាងការឆ្លងពីម្នាក់ទៅម្នាក់ ពីព្រោះការដ្ឋានសំណង់មានបុគ្គលិកកម្មករធ្វើការច្រើន ។ សូមយកចិត្តទុកដាក់ថែរក្សាបុគ្គលិកកម្មករកុំឲ្យឆ្លងជំងឺ កូវីដ-១៩៕ | 2020-08-18T09:58:16+07:00 | cen.com.kh | https://cen.com.kh/archives/235538.html |
99f801ab-2469-4f65-b9c1-a83c0bf355cb | សាកលវិទ្យាល័យ North Carilina លុបចោលការសិក្សាដោយផ្ទាលក្នុងថ្នាក់ បន្ទាប់ពីមានករណីឆ្លងជំងឺកូវីដ១៩ | សាកលវិទ្យាល័យ North Carolina នៅទីក្រុង Chapel Hill ដែលជាសាកលវិទ្យាល័យដ៏ធំបង្អស់មួយនៅក្នុងសហរដ្ឋអាមេរិកនឹងលុបចោលកម្មវិធីដែលតម្រូវឱ្យពួកនិស្សិតចូលរៀនក្នុងថ្នាក់ដោយផ្ទាល់បន្ទាប់ពីមានការផ្ទុះឡើងនូវការឆ្លងជំងឺកូវីដ១៩។ ការផ្លាស់ប្តូរភ្លាមៗទៅការសិក្សាតាមអនឡាញនេះគឺកើតឡើងមួយសប្តាហ៍ក្រោយមក បន្ទាប់ពីថ្នាក់រៀនបានចាប់ផ្តើមឆ្នាំសិក្សាថ្មីនៅរដូវស្លឹកឈើជ្រុះនេះ។ សាកលវិទ្យាល័យនេះបានប្ដូរការសិក្សាទៅតាមបែបអនឡាញ សម្រាប់ថ្នាក់ភាគ ច្រើនកាលពីខែមីនា ក្នុងអំឡុងពេលនៃការរាលត្បាតវីរុសកូរ៉ូណាលើកដំបូង។ កាលពីថ្ងៃចន្ទម្សិលមិញ មន្រ្តីសាកលវិទ្យាល័យបាននិយាយថា និស្សិតចំនួន ១៧៧ នាក់បានធ្វើតេស្តឃើញមានផ្ទុកវីរុសកូរ៉ូណា ហើយនិស្សិតចំនួន ៣៥០ នាក់ទៀតត្រូវស្ថិតនៅដាច់ពីគេនៅក្នុងអន្តេវាសិកដ្ឋាន និងកន្លែងស្នាក់នៅនៅខាងក្រៅបរិវេណសាកលវិទ្យាល័យ ដោយសារតែនិស្សិតទាំងនេះអាចឆ្លងវីរុសនេះ។ លោក Kevin M. Guskiewicz សាកលវិទ្យាធិការសាកលវិទ្យាល័យ និងលោក Robert A. Blouin អ្នកចាត់ចែងសាកលវិទ្យាល័យនេះ បានសរសេរនៅក្នុងសេចក្តីប្រកាសមួយថា៖ «យើងយល់ពីការព្រួយកង្វល់ និងការរកាំចិត្តនៃការផ្លាស់ប្តូរទាំងនេះដែលនឹងលើកឡើងដោយពួកនិស្សិត និងមាតាបិតា។ យើងជឿថាយើងបានប្រឹងប្រែងដើម្បីបង្កើតនូវបរិយាកាសសុវត្ថិភាព និងមានសុខមាលភាពសម្រាប់ការសិក្សា និងការស្នាក់នៅក្នុងសាកលវិទ្យាល័យ។ យើងជឿថាទិន្នន័យពេលបច្ចុប្បន្ននេះ បង្ហាញពីស្ថានភាពដែលមិនអាចបន្តទៅមុខបាន»។ សាកលវិទ្យាល័យ North Carolina នៅក្រុង Chapel Hill មាននិស្សិតថ្នាក់ឧត្តមសិក្សា និងក្រោយឧត្តមសិក្សាប្រហែល ៣ ម៉ឺននាក់។ មន្ត្រីសាកលវិទ្យាល័យនិយាយថា និស្សិតជាច្រើនពាក់ម៉ាស និងអនុវត្តការរក្សាគម្លាតនៅបរិវេណសាកលវិទ្យាល័យ។ យ៉ាងហោចណាស់ក៏មានសាកលវិទ្យាល័យ ២ ផ្សេងទៀតផងដែរ គឺសាកលវិទ្យាល័យ Oklahoma State និងសាកលវិទ្យាល័យ Notre Dame បានរាយការណ៍អំពីការផ្ទុះឆ្លងនៃជំងឺកូវីដ១៩ ហើយមន្រ្តីនៅសាកលវិទ្យាល័យជាច្រើនទៀត បាននិយាយថា ពួកគេអាចក្លាយជាកន្លែងឆ្លងជំងឺនេះបន្ទាប់៕ | 2020-08-18T07:00:00+07:00 | khmer.voanews.com | https://khmer.voanews.com/a/university-of-n-carolina-cancels-in-person-classes-after-covid-outbreak-/5547971.html |
c5c3e4a0-a70b-4db7-a16e-6c5d8072481a | នាយករដ្ឋមន្ត្រីជប៉ុនចូលពិនិត្យក្នុងមន្ទីរពេទ្យ ខណៈមានការបារម្ភអំពីសុខភាពលោក | នាយករដ្ឋមន្រ្តីជប៉ុនលោក Shinzo Abe បានទៅពិនិត្យសុខភាពនៅមន្ទីរពេទ្យមួយកាលពីថ្ងៃចន្ទ ដែលប្រភពជាច្រើននិយាយថា គឺលោកទៅតាមដានសុខភាពជាធម្មតារបស់លោក ក៏ប៉ុន្តែការទៅពិនិត្យសុខភាពនេះ ក៏បានធ្វើឲ្យមានការព្រួយបារម្ភពីសុខភាពរបស់លោកផងដែរ។ តាមរូបភាពវីដេអូរបស់ទូរទស្សន៍ទីក្រុងតូក្យូបានបង្ហាញពីរូបភាពរថយន្តពណ៌ខ្មៅដែលគេជឿថា បានដឹកលោក Abe ទៅមន្ទីរពេទ្យនៃសាកលវិទ្យាល័យ Keio ក្នុងទីក្រុងតូក្យូ។ ការិយាល័យរបស់លោកនាយករដ្ឋមន្ត្រី Shinzo Abe បដិសេធមិនធ្វើអត្ថាធិប្បាយទេ ជុំវិញរឿងនេះ ដោយគេនិយាយថា ការទៅពិនិត្យសុខភាពរបស់លោកនោះ មិនមានក្នុងកម្មវិធីផ្លូវការរបស់លោកនោះទេ។ លោកនាយករដ្ឋមន្ត្រីបានសម្រាកក្នុងរដូវក្តៅ ដូចពលរដ្ឋជប៉ុនជាច្រើនផងដែរ។ លោក Shinzo Abe ដែលមានអាយុ៦៥ឆ្នាំ ធ្លាប់មានបញ្ហាសុខភាពកាលពីលើកមុន។ លោកត្រូវបានគេបង្ខំឲ្យចាកចេញពីអំណាចក្នុងឆ្នាំ២០០៧ បន្ទាប់ពីកាន់អំណាចបានមួយឆ្នាំ ដោយសារលោកមានបញ្ហាសុខភាពដំបៅពោះវៀន។ ទោះបីជាលោក Abe ជាធម្មតាទៅសម្រាកក្នុងរដូវក្តៅនៅផ្ទះលោកនៅជនបទក្នុងអំឡុងពេលនេះ តែលោកស្នាក់នៅក្នុងទីក្រុងតូក្យូក្នុងឆ្នាំនេះ ដោយសារបារម្ភពីបញ្ហារាតត្បាតនៃជំងឺកូវីដ១៩ នេះបើតាមការឲ្យដឹងរបស់ទីភ្នាក់ងារព័ត៌មាន Kyodo ។ លោក Abe ជានាយករដ្ឋមន្រ្តីជប៉ុន ដែលកាន់អំណាចយូរជាងគេក្នុងប្រទេសជប៉ុន ហើយលោកកំពុងកាន់អំណាចក្នុងអាណត្តិទី២របស់លោក៕ | 2020-08-18T07:00:00+07:00 | khmer.voanews.com | https://khmer.voanews.com/a/japanese-pm-visits-hospital-amid-speculation-about-his-heath-/5547095.html |
4eb4c9ad-2bad-4f45-a966-77f697e64de3 | ក្រុមហ៊ុន Novavax គ្រោងចាប់ផ្តើមដំណាក់កាលសាកល្បងវ៉ាក់សាំងកូវីដ១៩ លើកទីពីរលើមនុស្សនៅប្រទេសអាហ្វ្រិកខាងត្បូង | ក្រុមហ៊ុនផលិតថ្នាំវ៉ាក់សាំងមួយដែលមានទីតាំងក្នុងសហរដ្ឋអាមេរិកមានគម្រោងចាប់ផ្តើមដំណាក់កាលទី ២ នៃការធ្វើតេស្តលើមនុស្សដើម្បីការពារការឆ្លងជំងឺកូវីដ១៩ នៅក្នុងប្រទេសអាហ្វ្រិកខាងត្បូងដែលកំពុងមានការកើនឡើងនូវករណីឆ្លងជំងឺនេះ។ ក្រុមហ៊ុន Novavax បានប្រាប់ឱ្យដឹងនៅក្នុងសេចក្តីប្រកាសមួយថា ការពិសោធន៍នេះនឹងធ្វើឡើងលើមនុស្សពេញវ័យដែលមានសុខភាពល្អចំនួន ២ ពាន់ ៦ រយ ៦៥ នាក់នៅក្នុងប្រទេសអាហ្វ្រិកខាងត្បូង។ ការសាកល្បងនេះក៏នឹងប្រៀបធៀបប្រសិទ្ធភាពរបស់ថ្នាំវ៉ាក់សាំងនេះលើមនុស្សពេញ វ័យផ្ទុកមេរោគ HIV ដែលមានសុខភាពនឹងនរចំនួន ២៤០ នាក់ផងដែរ ដែលការឆ្លើយ តបរបស់ភាពស៊ាំនឹងជំងឺរបស់ពួកគេ អាចខុសពីអ្នកដែលមិនមានផ្ទុកមេរោគ HIV។ ការរកឃើញដំបូងៗពីការសាកល្បងលើកទី ១ បានបង្ហាញថា មនុស្សដែលទទួលបានថ្នាំវ៉ាក់សាំងចំនួន២ដូសបានបង្កើតអង់ទីគ័រការពារ ដែលអាចរារាំងមិនឱ្យវីរុសចូលក្នុងកោសិកាបាន បន្ទាប់ពីបានទទួលបានដូសទី ២នៃថ្នាំវ៉ាក់សាំង។ រួមជាមួយនឹងការវាយតម្លៃលើការឆ្លើយតបនៃភាពស៊ាំនឹងជំងឺក្នុងដំណាក់កាលសាកល្បងលើកទី ២ ក្នុងប្រទេសអាហ្វ្រិកខាងត្បូង ក្រុមហ៊ុន Novavax ក៏នឹងរៀបចំការ សាកល្បងដំណាក់កាលទី ២ នៅក្នុងសហរដ្ឋអាមេរិក និងប្រទេសអូស្ត្រាលីក្នុងពេលឆាប់ៗខាងមុខនេះផងដែរ។ អាហ្វ្រិកខាងត្បូងជាប្រទេសដែលមានករីណឆ្លងជំងឺកូវីដ១៩ ច្រើនបំផុតទី៥នៅក្នុងពិភពលោក ដោយមានការឆ្លងចំនួន ៥ សែន ៨ ម៉ឺន ៣ ពាន់ករណី និងការស្លាប់ចំនួនជាង១ម៉ឺន១ពាន់៦រយនាក់៕ | 2020-08-18T07:00:00+07:00 | khmer.voanews.com | https://khmer.voanews.com/a/us-company-to-begin-second-phase-of-human-trials-in-south-africa-for-covid-19-vaccine-/5547982.html |
69f8a38b-71f2-4dab-88ae-5dbd94242203 | ជនសង្ស័យវៀតណាមបីរូប ត្រូវបានចាប់ខ្លួន ពាក់ព័ន្ធនឹងការបោកប្រាស់ពលរដ្ឋអាមេរិកក្នុងរឿងជំងឺកូវីដ១៩ | អាជ្ញាធរប្រទេសវៀតណាម បានចាប់និងចោទប្រកាន់មនុស្ស៣នាក់ ពីបទបន្លំបោកប្រាស់តាមប្រព័ន្ធអនឡាញ ទាក់ទងនឹងករណីការឆ្លងរាតត្បាតជំងឹកូវីដ១៩ ដោយបោកប្រាស់ពលរដ្ឋអាមេរិកកាំងរាប់ពាន់នាក់ ឲ្យបង់ប្រាក់ប្រមាណជិត១លានដុល្លារអាមេរិក។ សេចក្តីប្រកាសព័ត៌មានចេញផ្សាយនៅថ្ងៃអង្គារ ដោយស្ថានទូតនិងស្ថានកុងស៊ុលអាមេរិកក្នុងប្រទេសវៀតណាមបានឲ្យដឹងថា ជនសង្ស័យទាំង៣នាក់ដែលមានឈ្មោះ ថា Phan Dinh Thu, Tran Quoc Khanh និង Nguyen Duy Toan បានដំណើរការគេហទំព័រចំនួន៣០០ ដោយប្រកាសលក់ទឹកលាងដៃ និងសម្ភារៈផ្សេងៗទៀត ដែលមិនអាចរកបានក្នុងទីផ្សារអាមេរិក នៅដំណាក់កាលដំបូងនៃការផ្ទុះឡើងនូវការរាតត្បាតជំងឹកូវីដ១៩នោះ។ ជនរងគ្រោះអាមេរិកជាង៧ពាន់នាក់ ក្នុងរដ្ឋទាំង៥០របស់សហរដ្ឋអាមេរិក បានបញ្ជាទិញរបស់ទាំងនោះ តាមប្រព័ន្ធអនឡាញ ប៉ុន្តែពួកគេមិនដែលបានទទួលនូវទំនិញដែលគេបានទិញនោះឡើយ។ ការស៊ើបអង្កេតមួយដែលធ្វើឡើងដោយក្រសួងសន្តិសុខមាតុភូមិសហរដ្ឋអាមេរិក រកឃើញថា គណនីអ៊ីមែលរាប់រយនិងឈ្មោះរបស់ម្ចាស់គណនីទាំងនោះ ត្រូវបានបង្កើតឡើងជាមួយក្រុមហ៊ុនបង់ប្រាក់ដែលមានមូលដ្ឋានក្នុងសហរដ្ឋអាមេរិក ដើម្បីដំណើរការក្នុងការបោកប្រាស់នេះ ដោយលាក់បាំងដំណើរការនេះពីក្រុមអនុវត្តច្បាប់របស់អាមេរិក។ ជនជាប់ចោទទាំង៣នាក់ ក៏ត្រូវបានគេចោទប្រកាន់ផងដែរថា បានបង្កើតអាស័យដ្ឋាននិងលេខទូរស័ព្ទក្លែងក្លាយបង្ហោះនៅលើគេហទំព័ររបស់ពួកគេ ដែលប្រការនេះ បានធ្វើឲ្យបុគ្គលនិងក្រុមហ៊ុនមួយចំនួនក្នុងសហរដ្ឋអាមេរិក ដែលមិនពាក់ព័ន្ធក្នុងរឿងនេះ ទទួលការប្តឹងតវ៉ាពីជនរងគ្រោះដែលបានពីការបង់ប្រាក់និងទទួលបានរបស់ក្លែងក្លាយ។ ក្រសួងសន្តិសុខមាតុភូមិសហរដ្ឋអាមេរិក បានជូនដំណឹងទៅក្រសួងសន្តិសុខសាធារណៈរបស់វៀតណាម ហើយអាជ្ញាធរវៀតណាមក៏បានដំណើរការស៊ើបអង្កេតពាក់ព័ន្ធនឹងរឿងនេះ នឹងចុងក្រោយឈានទៅដល់ការចាប់ខ្លួនជនសង្ស័យទាំង៣នាក់នេះតែម្តង។ ឯកអគ្គរដ្ឋទូតអាមេរិកប្រចាំប្រទេសវៀតណាមលោក Daniel J. Kritenbrink បានលើកឡើងក្នុងសេចក្តីប្រកាសព័ត៌មានថា ការស៊ើបអង្កេតនេះ បង្ហាញថា រដ្ឋាភិបាលប្រទេសវៀតណាម បានចាត់ទុកឧក្រិដ្ឋកម្មទាក់ទងនឹងរឿងកូវីដ១៩នេះ ថាជារឿងមួយដ៏ធំ មិនអាចអត់អោនឲ្យបាន៕ | 2020-08-18T07:00:00+07:00 | khmer.voanews.com | https://khmer.voanews.com/a/three-vietnamese-suspects-arrested-in-coronavirus-related-fraud-targeting-us-citizens/5548319.html |
99c281ae-24dc-4f46-a122-1b9cb9f17116 | ម៉ាឡេស៊ី រកឃើញទម្រង់ថ្មីនៃជំងឺ COVID-19 ដែលអាចឆ្លងរាលដាលលឿនរហ័សជាងវីរុសដែលមានប្រភពចេញពីទីក្រុងវូហាន ១០ដង | វិទ្យាស្ថានស្រាវជ្រាវវេជ្ជសាស្រ្តម៉ាឡេស៊ី បានរកឃើញទម្រង់បំលែងថ្មីនៃជំងឺ COVID-19 ដែលមានឈ្មោះបច្ចេកទេសថា D614G ក្រោយពិនិត្យលើសំណាកអ្នកជំងឺ ៣នាក់ដែលមានប្រភពចម្លងចេញសង្កាត់ Sivagangga នៃប្រទេសឥណ្ឌា និងម្នាក់ទៀតចេញពីទីក្រុង Ulu Tiram រដ្ឋ Johor នៃប្រទេសម៉ាឡេសុី។ នេះបើតាមការចេញផ្សាយដោយទីភ្នាក់ងារព័ត៌មាន The Star នារសៀលថ្ងៃអាទិត្យ ទី១៦ ខែសីហា ឆ្នាំ២០២០។ មន្ត្រីជាន់ខ្ពស់នៃក្រសួងសុខាភិបាលម៉ាឡេស៊ី លោកវេជ្ជបណ្ឌិត Noor Hisham Abdullah បានគូសបញ្ជាក់ថា អំបូរថ្មីនេះគឺជាទម្រង់បំលែងខ្លួនចេញពីវីរុស Sars-CoV-2 ដែលជាវីរុសបង្កឲ្យមានជំងឺរាតត្បាតសកល Covid-19 ខណៈអំបូរនេះទៀតសោត វាអាចឆ្លងរាលដាលលឿនរហ័សជាងវីរុសដែលបានរកឃើញដំបូងនៅទីក្រុងវូហានទៅទៀត។ លោកបានសង្កត់ធ្ងន់ទៀតថា ទម្រង់ បំលែង D614G នៃជំងឺ COVID-19 ត្រូវបានអ្នកវិទ្យាសាស្ត្ររកឃើញតាំងពីខែកក្កដា ឆ្នាំ ២០២០ មកម្លេះ ដែលទំនងជាវិវឌ្ឍចេញពីការសិក្សាលើវ៉ាក់សាំងដែលគ្មានប្រសិទ្ធភាព ឬមិនពេញលេញ។ ទន្ទឹងនឹងនេះ មន្ត្រីសុខាភិបាលជាន់ខ្ពស់រូបនោះ បានធ្វើការណែនាំដល់សាធារណជនទាំងអស់ ឲ្យបន្តអនុវត្តវិធានការបង្ការឲ្យបានខ្ជាប់ខ្ជួនដូចជា ការរក្សាគម្លាតសុវត្ថិភាព ការពាក់ម៉ាស់ និងការរក្សាអនាម័យផ្ទាល់ខ្លួនជាដើម។ គួរជម្រាបថា រហូតមកដល់ពេលនេះម៉ាឡេសុី បានកត់ត្រាករណីឆ្លង COVID-19 សរុបជាង ៩,២០០ករណី ក្នុងនោះមនុស្ស ១២៥នាក់ស្លាប់ និង ៨,៨៥៩នាក់ទៀតបានជាសះស្បើយឡើងវិញ៕ | 2020-08-18T04:06:00+07:00 | freshnewsasia.com | https://m.freshnewsasia.com/index.php/en/internationalnews/168538-2020-08-17-14-06-21.html |
a0846645-2ef9-49ae-9950-245a6bd6eb68 | ថ្ងៃនេះក្រសួងសុខាភិបាលប្រកាសថា មិនមានរកឃើញករណីឆ្លងជំងឺកូវីដ១៩ថ្មីនោះទេ ហើយអ្នកជាសះស្បើយក៏គ្មានដែរ ! | ក្រសួងសុខាភិបាល នៅព្រឹកថ្ងៃទី១៧ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ដោយបញ្ជាក់ថា នៅថ្ងៃនេះ មិនមានរកឃើញករណីវិជ្ជមានវីរុសកូវីដ-១៩ ថ្មីនោះទេ ហើយករណីជាសះស្បើយក៏មិនមានដែរ។ តាមសេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា គិតត្រឹមម៉ោង ០៧៖០០ព្រឹក ថ្ងៃទី១៧ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាមាន៖ * អ្នកមានវីរុសកូវីដ-១៩ មានចំនួនសរុប ២៧៣នាក់ (ស្រី្ត ៥៤នាក់ និងបុរស ២១៩នាក់។ * ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៣៨នាក់ (ស្មើនឹង ៨៧,១៨% ធៀប នឹងចំនួនអ្នកមានវីរុសកូវីដ-១៩ទាំងអស់) នៅក្នុងចំនួននេះមានស្រី ៥០នាក់ និងបុរស១៨៨នាក់។ * អ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៣៥នាក់៖ នៅមណ្ឌលសុខភាពចាក់អង្រែ រាជធានីភ្នំពេញ មានចំនួន ២៧នាក់ (ស្ត្រី ០៣នាក់ និងបុរស ២៤នាក់) នៅមន្ទីរពេទ្យបង្អែកខេត្តកំពង់ស្ពឺ មានចំនួន ០៣នាក់ ជាបុរស នៅមន្ទីរពេទ្យបង្អែកខេត្តត្បូងឃ្មុំ មានចំនួន ០៤នាក់ ជាបុរស នៅមន្ទីរពេទ្យរ៉ូយ៉ាល់ភ្នំពេញ មានចំនួន ០១នាក់ (ស្ត្រីជនជាតិកាហ្សាក់ស្តង់)៕ | 2020-08-17T14:16:00+07:00 | freshnewsasia.com | https://m.freshnewsasia.com/index.php/en/localnews/168479-2020-08-17-00-16-30.html |
fb713859-9ddb-41cc-a897-c2524adbec42 | អ្នកជំនាញសហរដ្ឋអាមេរិកថា អ្នកជំងឺកូវីដ១៩ ដែលជាសះស្បើយ អាចមានភាពស៊ាំនឹងជំងឺពី ៣ ខែទៅមួយឆ្នាំ | អ្នកជំនាញខាងជំងឺឆ្លងម្នាក់របស់សហរដ្ឋអាមេរិកនិយាយថា អ្នករស់រានមានជីវិតពីជំងឺកូវីដ១៩ អាចរំពឹងថា នឹងរួចផុតពីការឆ្លងមេរោគនេះបានរហូតដល់រយៈពេលមួយឆ្នាំ។ លោកវេជ្ជបណ្ឌិត Scott Gottleib អតីតមន្រ្តីរដ្ឋបាលម្ហូបអាហារ និងឱសថសហរដ្ឋអាមេរិក បានបញ្ជាក់នៅក្នុងកម្មវិធី Face the Nationនៃបណ្តាញទូរទស្សន៍ CBSកាលពីថ្ងៃអាទិត្យម្សិលមិញអំពីការរកឃើញថ្មីដោយមជ្ឈមណ្ឌលគ្រប់គ្រង និងបង្ការជំងឺថា ការមានភាពស៊ាំប្រឆាំងនឹងជំងឺកូវីដ១៩ រយៈពេល ៣ ខែ គឺជាការពិតប្រាកដ។ លោកវេជ្ជបណ្ឌិតបានមានប្រសាសន៍ថា៖ «ក៏ប៉ុន្តែ វាប្រហែលជាមានករណីដែលលោកអ្នកអាចមានរយៈពេលនៃភាពស៊ាំនឹងជំងឺនោះពី ៦ ខែ ទៅ ១២ ខែ។ អ្នកខ្លះនឹងមានភាពស៊ាំនឹងជំងឺនោះតិច អ្នកខ្លះទៀតនឹងមានភាពស៊ាំនឹងជំងឺនោះខ្លាំងជាងបន្តិច។ ក៏ប៉ុន្តែ វាជាដំណឹងល្អដែលថា មនុស្សប្រាកដជាមានភាពស៊ាំនឹងវីរុសនេះ។ ពួកគេនឹងមិនឆ្លងវីរុសនេះម្តងទៀតទេយ៉ាងហោចណាស់ក៏រយៈពេល ៣ ខែដែរ ហើយប្រហែលជាយូរជាងនេះ បន្ទាប់ពីការឆ្លងមក»។ ក៏ប៉ុន្តែ លោកវេជ្ជបណ្ឌិត Gottleib បានព្រមានថា ពួកវេជ្ជបណ្ឌិតមិនទាន់បានដឹងអំពីជំងឺកូវីដ១៩ នេះច្រើននៅឡើយទេ។ ដោយសហរដ្ឋអាមេរិកមានមនុស្សស្លាប់ដោយសារវីរុសកូរ៉ូណាជាង ១ សែន ៧ ម៉ឺននាក់ ពួកអ្នកជំនាញនៅឯវិទ្យាស្ថានវាយតម្លៃផ្នែកសុខភាពនៃសាកលវិទ្យាល័យវ៉ាស៊ីនតោន (Univeristy of Washington) ទស្សន៍ទាយថា ចំនួនមនុស្សស្លាប់នឹងឡើងដល់ ១ សែន ៨ ម៉ឺន ៦ ពាន់នាក់នៅត្រឹមថ្ងៃទី ១ ខែកញ្ញា ហើយនឹងឡើងដល់ជាង៣ សែន ៩ ម៉ឺននាក់នៅត្រឹមថ្ងៃទី ១ ខែធ្នូខាងមុខ។ កន្លងមក មន្រ្តីសុខាភិបាលមិនអាចជំរុញមនុស្សឱ្យបានល្មមគ្រប់គ្រាន់ឱ្យពាក់ម៉ាសនិងស្ថិតនៅឆ្ងាយពីគ្នាដើម្បីពន្យឺតការឆ្លងរាលដាលនៃជំងឺនេះទេ៕ | 2020-08-17T07:00:00+07:00 | khmer.voanews.com | https://khmer.voanews.com/a/us-expert-recovered-covid-patients-could-be-immune-for-a-year-/5546675.html |
05adb718-12d1-4255-baf5-203344d83f73 | ទីប្រឹក្សាក្រសួងធម្មការ ជំរុញប្រជាពលរដ្ឋ ឲ្យប្រុងប្រយ័ត្នចំពោះជំងឺកូវីដ១៩ | លោក ខាន់ ខុន ទីប្រឹក្សាក្រសួងធម្មការ និងសាសនា និងជានាយកសមាគមបេសកកម្មដំណឹងល្អ បានថ្លែងជំរុញប្រជាពលរដ្ឋ ឲ្យប្រុងប្រយ័ត្នចំពោះជំងឺកូវីដ១៩ ខណៈដែលកំពុងរាលដាលយ៉ាងខ្លាំងពេញពិភពលោក ហើយក្នុងនោះកម្ពុជា ក៏មានអ្នកឆ្លងជំងឺនេះពីក្រៅប្រទេសជាបន្តបន្ទាប់ដែរ។ លោកជំរុញបែបនេះ បានធ្វើឡើងនៅថ្ងៃទី១៦ ខែសីហា ឆ្នាំ២០២០ ក្នុងឱកាសលោកសហការជាមួយក្រុមហ៊ុនប៊ីម៉ារៀលអ៊ីស្ទេត (BemaReal Estate co.Ltd) នាំយកអំណោយគ្រឿង ឧបភោគបរិភោគ ចែកជូនប្រជាពលរដ្ឋងាយរងគ្រោះ ជនចាស់ជរា ស្រ្ដីមេម៉ាយ ជនពិការ និងប្រជាពលរដ្ឋជួបបញ្ហាលំបាកខ្វះស្បៀងអាហារចំនួន ១០០គ្រួសារ ស្ថិតនៅភូមិឈើភ្លើង (ចំនួន៥០គ្រួសារ) និងភូមិថ្លក់ព្រីង (ចំនួន៥០គ្រួសារ) ក្នុងឃុំកំពង់ត្រាច ស្រុករមាសហែក ខេត្តស្វាយរៀង។ ក្នុងឱកាសនោះ លោក ខាន់ ខុន ថែមទាំងបានសំណូមពរ ដល់ប្រជាពលរដ្ឋទាំងអស់ មេត្តាទៅពិនិត្យសុខភាពជាមួយក្រុមគ្រូពេទ្យជំនាញ ឬមណ្ឌលសុខភាពដែលនៅជិតលោកអ្នក ហើយត្រូវអនុវត្តនូវអនុសាសន៍សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក៏ដូចជាសារអប់រំណែនាំនានារបស់ក្រសួងសុខាភិបាល ដើម្បីចូលរួមកាត់បន្ថយ និងបង្ការទប់ស្កាត់ការរីករាលដាលនៃជំងឺកូវីដ១៩ កំពុងតែកើតមានទ្បើងនៅក្នុងប្រទេស។ លោកបន្តថា ចំពោះគោលនយោបាយភូមិ-ឃុំ មានសុវត្ថិភាព អាជ្ញាធរ និងសមត្ថកិច្ចមូលដ្ឋាន ត្រូវផ្សព្វផ្សាយឲ្យបានទូលំទូលាយដើម្បីឱ្យប្រជាពលរដ្ឋ ទទួលបាននូវចំណេះដឹង ច្បាស់លាស់ កុំឲ្យមានបញ្ហាអំពើហិង្សាក្នុងគ្រួសារ និងការរំលោភបំពានផ្សេងៗ ដែលរដ្ឋាភិបាលកំពុងយកចិត្តទុកដាក់បំផុត ព្រមទាំងខិតខំពន្យល់ដល់ប្រជាពលរដ្ឋ ឲ្យយល់ដឹងពីការប្រែប្រួល អាកាសធាតុផងដែរ។ សូមជម្រាបថា អំណោយបានផ្តល់ជូនប្រជាពលរដ្ឋ ១០០គ្រួសារ ដោយក្នុង១គ្រួសារទទួលបាន អង្ករ មី ទឹកត្រី ទឹកស៉ីអ៉ីវ និងអាហារបំប៉នផងដែរ៕ | 2020-08-16T23:09:00+07:00 | freshnewsasia.com | https://m.freshnewsasia.com/index.php/en/localnews/168464-2020-08-16-09-09-16.html |
346a177f-5494-4e60-ac43-91ad8562a0c0 | អភិបាលខណ្ឌដូនពេញ និងភរិយា ដឹកនាំការងារ ទៅសាកសួរសុខទុក្ខ នាយនគរបាលប៉ុស្តិ៍រដ្ឋបាលចតុមុខ ដែលកំពុងសំរាកព្យាបាលជំងឺ និងផ្ដល់ថវិកាមួយចំនួន | លោក សុខ ពេញវុធ អភិបាលខណ្ឌដូនពេញ និងភរិយា ព្រមទាំងថ្នាក់ដឹកនាំ និងមន្ត្រីរដ្ឋបាលខណ្ឌដូនពេញមួយចំនួនទៀត នៅព្រឹកថ្ងៃទី១៦ ខែសីហា ឆ្នាំ២០២០នេះ បានឆ្លៀតឱកាសពេលថ្ងៃឈប់សំរាក ទៅសាកសួរសុខទុក្ខ និងសំណេះសំណាលលើកទឹកចិត្ត ជាមួយលោក ជួប សុគន្ធ នាយនគរបាលប៉ុស្តិ៍ រដ្ឋបាលចតុមុខ និងភរិយារបស់គាត់ ដែលកំពុងសំរាកព្យាបាលជំងឺ នៅគេហដ្ឋានរបស់គាត់ផ្ទាល់ ស្ថិតនៅសង្កាត់ព្រែកលៀប ខណ្ឌជ្រោយចង្វារ។ ក្នុងឱកាសនោះ ក៏បានជួយឧបត្ថម្ភថវិកាចំនួន១,០០០,០០០រៀល, អង្ករចំនួន១០០គីឡូក្រាម, មីជាតិចំនួន១កេសធំ, ទឹកក្រូចចំនួន៥កេស និងទឹកបរិសុទ្ធចំនួន ១០កេសផងដែរ ដើម្បីជួយសំរាលបន្ទុក នៃការចំណាយផ្សេងៗរបស់គាត់ និងក្រុមគ្រួសារ ក្នុងដំណាក់កាលនៃការរីករាលដាលជំងឺកូវីដ១៩នេះ ។ ទន្ទឹមនឹងនេះ លោកអភិបាលខណ្ឌដូនពេញ និងភរិយា ដឹកនាំថ្នាក់ដឹកនាំខណ្ឌ សូមបួងសួងដល់វត្ថុសក្ត័សិទ្ធក្នុងលោក សូមជួយប្រោសព្រំ និងបីបាច់ថែរក្សាឲ្យគាត់ បានជាសះស្បើយក្នុងពេលឆាប់ៗនេះផងដែរ៕ | 2020-08-16T22:52:00+07:00 | freshnewsasia.com | https://m.freshnewsasia.com/index.php/en/localnews/168462-2020-08-16-08-52-37.html |
48535c13-3e8d-4b86-ba81-2493c7d47cd8 | សម្ដេចតេជោនាយករដ្ឋមន្ត្រី អំពាវនាវឱ្យពលរដ្ឋយកចិត្តទុកដាក់ការពារខ្លួនពីជំងឺកូវីដ និងត្រូវគោរពច្បាប់ចរាចរណ៍រាល់ការធ្វើដំណើរនានា (Video inside) | នាឱកាសឈប់សម្រាកសងថ្ងៃចូលឆ្នាំខ្មែរនេះ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រកាសអំពាវនាវដល់ប្រជាពលរដ្ឋទាំងឡាយ ត្រូវយកចិត្តទុកដាក់ការពារខ្លួនពីជំងឺកូវីដ-១៩ ឱ្យខាងតែបាន ដោយចាប់ផ្ដើមអនុវត្តពីបុគ្គលម្នាក់ៗជាមុន ហើយម្យ៉ាងទៀតក៏ត្រូវចូលរួមគោរពច្បាប់ចរាចរណ៍ឱ្យបានខ្ជាប់ខ្ជូនផងដែរ ក្នុងពេលធ្វើដណើរទៅលេងស្រុកកំណើត ឬទៅកាន់ទីជិតឆ្ងាយនានា។ ការបង្ហាញអំពីការគិតគូរយកចិត្តទុកដាក់របស់សម្ដេចតេជោ ហ៊ុន សែន ខាងលើនេះ ត្រូវបានធ្វើឡើងនាឱកាសបើកសម្ពោធសួនទឹក «ហ្គាឌិនស៊ីធី» របស់ឧកញ៉ា លី យ៉ុងផាត់ ស្ថិតនៅសង្កាត់ព្រែកតាសេក ខណ្ឌជ្រោយចង្វា រាជធានីភ្នំពេញ នាព្រឹកថ្ងៃទី១៦ ខែសីហា ឆ្នាំ២០២០។ នាឱកាសនោះ សម្ដេចតេជោ ហ៊ុន សែន បានអំពាវនាវទៅកាន់ជនរួមជាតិខ្មែរគ្រប់ៗគ្នា សូមមេត្តាយកចិត្តទុកដាក់ការពារខ្លួនឱ្យខាងតែបានពីការឆ្លងជំងឺកូវីដ-១៩ ដែលអាចបន្តឆ្លងទៅដល់ក្រុមគ្រួសារ និងសហគមន៍។ ការអំពាវនាវនេះក៏ដើម្បីធានាថា ក្រោយថ្ងៃឈប់សម្រាកនេះ មិនមានការឆ្លងជំងឺកូវីដ-១៩ ចូលទៅក្នុងសហគមន៍ជាដាច់ខាត។ សម្ដេចបានថ្លែងយ៉ាងដូច្នេះថា ។ សម្ដេចតេជោនាយករដ្ឋមន្ត្រី បានក្រើនរំឭកដល់ម្ចាស់រមណីយដ្ឋាន សហគមន៍ទេសចរណ៍ ឬអ្នកមើលការនៅតំបន់ទេសចរណ៍ ផ្ទះសំណាក់ សណ្ឋាគារ កន្លែងស្នាក់នៅនានា ភោជនីយដ្ឋាន អាហារដ្ឋាន ត្រូវតែធានាស្ដង់ដាសុវត្ថិភាពតាមការណែនាំរបស់ក្រសួងសុខាភិបាល និងក្រសួងទេសចរណ៍។ ប្រសិនបើមានហេតុការណ៍មិនស្រួល ត្រូវតែប្រញាប់ប្រញាល់ដាក់ការហ៊ុព័ទ្ធ ហើយស្វែងរកភ្លាមចំពោះអ្នកដែលមានការពាក់ព័ន្ធ ពិសេសត្រូវទំនាក់ទំនងជាមួយគ្រូពេទ្យ ឬផ្នែកសុខាភិបាលដែលនៅជិត ដាច់ខាតកុំមានការធ្វេសប្រហែសឱ្យសោះ គឺត្រូវប្រកាន់ស្មារតីរក្សាសុវត្ថិភាពនៅតាមទីកន្លែងទទួលទេសចរឱ្យបានហ្មត់ចត់។ ជាមួយគ្នានោះ សម្ដេចតេជោ ហ៊ុន សែន ក៏បានដាស់តឿនដល់ភ្ញៀវទេសចរទាំងឡាយឱ្យត្រូវយកចិត្តទុកដាក់ការពារសុវត្ថិភាពខ្លួនឯងផងដែរ ដោយដំបូងបំផុត គឺត្រូវចាប់ផ្ដើមពីមនុស្សម្នាក់ៗ និងបន្តទៅគ្រួសារនីមួយៗ ពីព្រោះបើមិនធ្វើដូច្នេះទេ មនុស្សម្នាក់ៗទាំងនោះនឹងនាំជំងឺឆ្លងចូលទៅក្នុងគ្រួសាររបស់ខ្លួនជាមិនខាន។ លើសពីនេះទៀត សម្ដេចតេជោ ហ៊ុន សែន ក៏បានស្នើយ៉ាងទទូចដល់ប្រជាពលរដ្ឋ ពិសេសអ្នកធ្វើដំណើរនៅលើដងផ្លូវត្រូវថែទាំជីវិតឱ្យខាងតែបាន ក្នុងពេលឈប់សម្រាកនេះ តាមរយៈការគោរពច្បាប់ចរាចរណ៍ ការបើកបរដោយមិនពិសាគ្រឿងស្រវឹង ឬពេលស្រវឹងមិនត្រូវបើកបរជាដើម ដែលនេះក៏ជាការការពារជីវិតរបស់ខ្លួន និងជីវិតរបស់អ្នកដទៃផងដែរ។ សម្ដេចបានថ្លែងទៀតថា ។ អ្វីទាំងអស់នេះអាចចាត់ទុកថាជាការអង្វរកពីសំណាក់សម្ដេចតេជោ ហ៊ុន សែន នាយករដ្ឋមន្ត្រីដែលតែងតែយល់អំពីសុខទុក្ខរបស់ប្រជាពលរដ្ឋគ្រប់គ្នា ហើយមិនចង់ឱ្យមានគ្រោះថ្នាក់ ឬបញ្ហាអាក្រក់ណាមួយកើតឡើងចំពោះប្រជាពលរដ្ឋក្នុងប្រទេសរបស់ខ្លួនឡើយ៕ | 2020-08-16T20:50:00+07:00 | freshnewsasia.com | https://m.freshnewsasia.com/index.php/en/localnews/168448-2020-08-16-06-50-03.html |
0d3c2929-4aad-41e2-87dc-285be6baa96b | TOP NEWS: ដំណឹងល្អ ! ថ្ងៃនេះក្រសួងសុខាភិបាលប្រកាសពីការព្យាបាលអ្នកជំងឺកូវីដ១៩ ជាសះស្បើយ០៩នាក់ និងមិនមានអ្នកឆ្លងថ្មីទេ (Video inside) | ក្រសួងសុខាភិបាល នៅព្រឹកថ្ងៃទី១៦ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពី មានករណីជាសះស្បើយ០៩នាក់ នៃអ្នកជំងឺកូវីដ១៩ និងមិនមានករណីវិជ្ជមានវីរុសកូវីដ-១៩ថ្មីនោះទេ។ សេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា ករណីជាសះស្បើយចំនួន០៩នាក់រួមមាន៖ * ស្ត្រីជនជាតិកាណាដា អាយុ៤១ឆ្នាំ បានធ្វើដំណើរមកពីប្រទេសអ៊ូបេគីស្ថាន (Ubekiztan) ឆ្លងកាត់តាមឌូបៃ និងបន្តជើងហោះហើរ នៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ចំនួន០២ដង និងត្រូវបានអនុញ្ញាតឱ្យចេញពីពេទ្យរ៉ូយ៉ាល់ភ្នំពេញ។ * ស្ត្រីជនជាតិអាម៉េរិកកាំងអាយុ២៥ឆ្នាំ ជាអ្នកធ្វើដំណើរពីប្រទេសអាមេរិក បន្តជើងហោះហើរនៅប្រទេសកូរ៉េខាងត្បូង មកដល់កម្ពុជាថ្ងៃទី១០ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * ស្ត្រីជនជាតិខ្មែរអាយុ២៧ឆ្នាំ ស្នាក់នៅភូមិព្រែកត្រែង សង្កាត់សិត្បូ ក្រុងតាខ្មៅ ខេត្តកណ្ដាល ជាក្រុមមួកខៀវអង្គការសហប្រជាជាតិរបស់កម្ពុជា ដែលបានវិលត្រឡប់មកពីប្រទេសម៉ាលី មកកាន់កម្ពុជានៅថ្ងៃទី១០ ខែកក្កដា ឆ្នាំ ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * ស្ត្រីជនជាតិខ្មែរអាយុ១៣ឆ្នាំ ស្នាក់នៅសង្កាត់បឹងកេងកង ខណ្ឌចម្ការមន រាជធានីភ្នំពេញ ជាអ្នកធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី០៩ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ។ * បុរសជនជាតិខ្មែរអាយុ២៦ឆ្នាំ ស្នាក់នៅភូមិប៉ប្រកខាងជើង សង្កាត់កាកាប ខណ្ឌពោធិសែនជ័យ រាជធានីភ្នំពេញ ជាអ្នកធ្វើដំណើរមកពីប្រទេសរុស្ស៊ី បន្តជើងហោះហើរនៅប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី១៩ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសជនជាតិខ្មែរអាយុ ៦៥ឆ្នាំ ស្នាក់នៅនៅភូមិ៦ សង្កាត់វាលវង់ ក្រុងកំពង់ចាម ខេត្តកំពង់ចាម ជាអ្នកធ្វើដំណើរមកពីប្រទេសបារាំង បន្តជើងហោះហើរនៅប្រទេសកូរ៉េខាងត្បូង មកដល់ប្រទេសកម្ពុជា នៅថ្ងៃទី១៩ ខែកក្កដា ឆ្នាំ ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ។ * បុរសជនជាតិខ្មែរ អាយុ៣៤ឆ្នាំ ស្នាក់នៅភូមិព្រែក ឃុំព្រែកថ្មី ស្រុកកោះធំ ខេត្តកណ្ដាល។ * បុរសជនជាតិខ្មែរ អាយុ ២៤ឆ្នាំ ស្នាក់នៅភូមិអង្គរបាន ឃុំអង្គរបាន ស្រុកកងមាស ខេត្តកំពង់ចាម ។ * បុរសជនជាតិខ្មែរ អាយុ ២៧ឆ្នាំ ស្នាក់នៅភូមិកាញចុង ឃុំត្រេស ស្រុកកំពង់ត្រឡាច ខេត្តកំពង់ឆ្នាំង។ បុរសទាំង០៣នាក់ចុងក្រោយខាងលើនេះ ជាអ្នកធ្វើដំណើរមកពីប្រទេសប៉ាគីស្ថាន បន្តជើងហោះហើរនៅប្រទេសម៉ាឡេស៊ី មកដល់ប្រទេសកម្ពុជា នៅថ្ងៃទី៣១ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៦ ខែសីហា ឆ្នាំ២០២០ កម្ពុជាបានរកឃើញអ្នកមានវីរុសកូវីដ-១៩ មានចំនួនសរុប២៧៣នាក់ (ស្រី្ត ៥៤នាក់ និងបុរស ២១៩នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេសមានចំនួន ២៣៨នាក់ (ស្រី៥០នាក់ និងបុរស១៨៨នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប៣៥នាក់៕ | 2020-08-16T14:25:00+07:00 | freshnewsasia.com | https://m.freshnewsasia.com/index.php/en/localnews/168422-2020-08-16-00-25-01.html |
7dd2935f-3436-4ee1-9d92-cfb1b73b3e3a | ជួយស៊ែរចែករំលែកបន្ត ដើម្បីសុខភាព! យុវតីម្នាក់ស្រាប់តែមានជំងឺស្អិតពោះវៀន ត្រូវវះកាត់បន្ទាន់ ព្រោះតែចូលចិត្តហូបមីច្រើនហួសកំណត់ | យុវតីម្នាក់ បានធ្វើឲ្យមិត្តភក្តិរបស់នាង និងក៏ដូចហ្វេនៗនៅក្នុងបណ្តាញ សង្គម ស្លុតចិត្តគ្រប់ៗគ្នាតែម្តង ព្រោះតែមិននឹកស្មានថា នៅសុខៗនាងស្រាប់តែមានជំងឺស្អិតពោះវៀន ហើយត្រូវការវះកាត់ទាំងនៅវ័យក្មេងបែបនេះ។ នាងបានកើតមានជំងឺស្អិតពោះវៀននេះ គឺដោយសារចូលចិត្តញ៉ាំមីច្រើនពេក។ នេះបើយោងតាមគណនីហ្វេសប៊ុកឈ្មោះ Leena June ដែលត្រូវជាម្តាយមីង បានបង្ហោះប្រាប់ឲ្យដឹងថា៖ «សូមជួយស៊ែរ អោយច្រើនគ្នាផង កូនយើងកូនគេ ក្មេងៗសម័យនេះចូលចិត្តហូបមីណាស់ ក្មួយស្រីខ្ញុំហូបមីច្រើនពេក ឥឡូវឈឺស្អិតពោះវៀន វះកាត់រួចម្សិលមិញ សូមអោយក្មួយឆាប់ជាពីជំងឺណាក្មួយស្រី»។ ទាក់ទងនឹងបញ្ហាសុខភាពដ៏មិននឹកស្មាននេះផងដែរ ក្នុងនោះអ្នកប្រើប្រាស់បណ្តាញសង្គមជាច្រើន បានលើកឡើងពីគុណភាពមីខ្មែរមិនល្អ តែមីកូរ៉េល្អទៅវិញ។ តែទោះយ៉ាងណា គេយល់ឃើញថា មីណាដូចតែណាដែរ ដែលយល់ល្អគួរកាត់បន្ថយការហូបច្រើនជ្រុលពេកទៅ កុំឆ្ងាញ់តាមមាត់ឃ្លាន៕ | 2020-08-16T11:03:28+07:00 | cen.com.kh | https://cen.com.kh/archives/235131.html |
6db54f66-29db-4985-9843-099dc2a0d8e8 | ក្រុមអ្នកវិទ្យាសាស្ត្រអាមេរិកថា ភាគល្អិតកូវីដ១៩ អាចបាចសាចរហូតដល់ ៤,៨ ម៉ែត្រពីអ្នកជំងឺ | ក្រុមអ្នកវិទ្យាសាស្ត្រសហរដ្ឋអាមេរិកនិយាយថា ពួកគេបានរកឃើញភាគល្អិតនៃវីរុសកូរ៉ូណារហូតដល់ចម្ងាយ ៤,៨ ម៉ែត្រពីអ្នកជំងឺដែលសម្រាកព្យាបាលនៅមន្ទីរពេទ្យ។ ក្រុមអ្នកវិទ្យាសាស្ត្រទាំងនោះបាននិយាយថា ការរក្សាគម្លាតពី ២ ម៉ែត្រពីគ្នាដែលត្រូវបានគេទទួលស្គាល់យ៉ាងទូលំទូលាយនោះ មិនបានផ្ដល់នូវសុវត្ថិភាពពិតប្រាកដនោះទេ ហើយអាចនាំឲ្យមនុស្សជាច្រើនប្រឈមនឹងការឆ្លងជំងឺនេះ។ ការសិក្សាដែលត្រូវបានធ្វើឡើងនៅមន្ទីរពេទ្យ Health Shands នៃសាកលវិទ្យាល័យ Florida នេះ នៅមិនទាន់ត្រូវបានក្រុមអ្នកវិទ្យាសាស្ត្រដូចគ្នាពិនិត្យវាយតម្លៃនៅឡើយទេ៕ | 2020-08-16T07:00:00+07:00 | khmer.voanews.com | https://khmer.voanews.com/a/us-scientists-say-covid19-particles-can-spread-as-much-as-4-8-m%C3%ABters-from-the-infected/5545564.html |
4432e8b3-94f2-4991-88c5-2fa2504e7e24 | តេស្តរកជំងឺកូវីដ១៩ ដោយប្រើទឹកមាត់ ដែលបង្កើតដោយសាកលវិទ្យាល័យ Yale ត្រូវបានអនុញ្ញាតឲ្យប្រើប្រាស់នៅអាមេរិក | ការធ្វើតេស្តមួយដោយប្រើទឹកមាត់ដើម្បីរកជំងឺកូវីដ១៩ ដែលត្រូវបានបង្កើតឡើងដោយសាកលវិទ្យាល័យ Yale និងត្រូវបានផ្ដល់ថវិកាដោយសមាគមបាល់បោះជាតិអាមេរិក NBA ត្រូវបានទីភ្នាក់ងារម្ហូបអាហារ និងឱសថអនុញ្ញាតឲ្យប្រើប្រាស់កាលពីថ្ងៃសៅរ៍សម្រាប់ករណីបន្ទាន់។ តេស្ដឈ្មោះថា SalivaDirect គឺជាតេស្តទី ៥ សម្រាប់ការប្រើទឹកមាត់ដើម្បីរកជំងឺកូវីដ១៩ ដែលទទួលបានការអនុញ្ញាតឲ្យប្រើប្រាស់ពីទីភ្នាក់ងារម្ហូបអាហារ និងឱសថ។ ទីភ្នាក់ងារនេះបានឲ្យដឹងថា តេស្តនេះយកទឹកមាត់ពីអ្នកដែលគិតថាខ្លួនមានវីរុសកូរ៉ូណា ដើម្បីពិនិត្យរកវីរុស។ តេស្តនេះត្រូវបានគេមើលឃើញថា ផ្ដល់លទ្ធផលមិនដល់ ២៤ ម៉ោងផង ដែលលឿនជាងមុន និងថោកជាងមុន ដែលមានតម្លៃត្រឹមតែប្រមាណ ១០ ដុល្លារប៉ុណ្ណោះ។ តេស្តនេះក៏សាមញ្ញជាងមុនផងដែរ ដោយគ្រាន់តែប្រើទឹកមាត់ ដោយមិនបាច់លូកជ្រៅចូលទៅក្នុងច្រមុះដើម្បីយកសំណាកនោះទេ។ សាកលវិទ្យាល័យ Yale បានឲ្យដឹងថា សមាគមបាល់បោះជាតិអាមេរិក NBA និងសមាគមកីឡាករបាល់បោះជាតិ បានសហការជាមួយនឹងមហាវិទ្យាល័យសុខភាពសាធារណៈនៃសាកលវិទ្យាល័យ Yale កាលពីខែមិថុនា ហើយបានប្រើប្រាស់ SalivaDirect ដើម្បីធ្វើតេស្តកីឡាករ គ្រូបង្វឹក និងបុគ្គលិក នៅក្នុងក្រុមមួយចំនួន ដែលមិនមានរោគសញ្ញាជំងឺកូវីដ១៩។ ការអនុញ្ញាតឲ្យប្រើប្រាស់តេស្តថ្មីនេះត្រូវបានធ្វើឡើង ខណៈដែលការធ្វើតេស្តរកករណីឆ្លងជំងឺកូវីដ១៩ ដែលត្រូវបានធ្វើឡើងនៅក្នុងសហរដ្ឋអាមេរិកជារៀងរាល់ថ្ងៃ បានថយចុះជាលើកដំបូង បើទោះជាមានការអំពាវនាវពីក្រុមមន្ត្រីសុខភាពសាធារណៈ និងមន្ត្រីរដ្ឋាភិបាលសហព័ន្ធ ឲ្យបង្កើនការធ្វើតេស្តយ៉ាងច្រើនថែមទៀតនៅក្នុងសហរដ្ឋអាមេរិកក៏ដោយ។ សហរដ្ឋអាមេរិកនៅតែមានចំនួនករណីឆ្លង និងករណីស្លាប់ដោយសារជំងឺកូវីដ១៩ ច្រើនជាងគេបំផុតនៅក្នុងពិភពលោក៕ | 2020-08-16T07:00:00+07:00 | khmer.voanews.com | https://khmer.voanews.com/a/a-yale-developed-nba-funded-test-uses-saliva-to-detect-the-coronavirus/5545644.html |
ede86442-705f-4e07-86e4-977de90dd7f4 | សម្តេចតេជោ ហ៊ុន សែន៖ ទោះកម្ពុជាកំពុងប្រយុទ្ធនឹងជំងឺកូវីដ១៩ក្តី ក៏មិនបានបង្អាក់ដល់ដំណើរការអភិវឌ្ឍន៍ និងកិច្ចការវិនិយោគរបស់ក្រុមហ៊ុនឯកជនឡើយ | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១៥ ខែសីហា ឆ្នាំ២០២០នេះ បានបង្ហោះតាមរយៈ Facebook របស់សម្តេចយ៉ាងដូច្នេះថា បើទោះកម្ពុជាកំពុងប្រយុទ្ធប្រឆាំងនឹងជំងឺកូវីដ១៩ក្តី ក៏មិនបានបង្អាក់ដល់ដំណើរការអភិវឌ្ឍន៍ និងកិច្ចការវិនិយោគរបស់ក្រុមហ៊ុនឯកជនឡើយ ។ ការលើកឡើងយ៉ាងដូច្នេះរបស់សម្តេច ក៏ព្រោះតែនៅថ្ងៃទី១៦ ខែសីហា ឆ្នាំ២០២០ស្អែកនេះ សម្តេចនឹងអញ្ជើញសម្ពោធបើកឲ្យដំណើរការនូវសួនទឹកកំសាន្តដ៏ធំមួយ នៅខណ្ឌជ្រោយចង្វារ រាជធានីភ្នំពេញ ដែលវិនិយោគដោយក្រុមហ៊ុនឯកជន នូវទឹកប្រាក់ជាង៤០លានដុល្លារ។ ជាមួយគ្នានេះ សម្តេចតេជោនាយករដ្ឋមន្ត្រីក៏បានអរគុណដល់ក្រុមហ៊ុនឯកជនទាំងអស់ ដែលបានរួមចំណែកជួយដល់ការអភិវឌ្ឍន៍កម្ពុជា ឲ្យកាន់តែរីកចម្រើនទៅមុខ។ សម្តេចតេជោ ហ៊ុន សែន បានសរសេរក្នុង Facebook ទាំងស្រុងយ៉ាងដូច្នេះថា «ថ្ងៃអាទិត្យទី ១៦ សីហា ស្អែកនេះ ខ្ញុំនឹងចូលរួមសម្ពោធបើកឲ្យដំណើរការ នូវសួនទឹកកំសាន្ត Garden City Water Park របស់ក្រុមហ៊ុនឯកជនមួយនៅ សង្កាត់ ព្រែកតាសេក ខ័ណ្ឌ ជ្រោយចង្វារ នៅជិតវិមានឈ្នះឈ្នះ ក្នុងរាជធានីភ្នំពេញ។ បើទោះបីកម្ពុជាកំពុងប្រយុទ្ធប្រឆាំងនឹងជំងឺកូវីដ១៩ ក្តី ក៏ប៉ុន្តែមិនបានបង្អាក់ដល់ដំណើរការអភិវឌ្ឍន៍ និងកិច្ចការវិនិយោគរបស់ក្រុមហ៊ុនឯកជនឡើយ។ សូមអរគុណដល់បណ្តាក្រុមហ៊ុនជាតិ និងអន្តរជាតិទាំងអស់ ដែលបានចូលរួមចំណែក ក្នុងការអភិវឌ្ឍន៍ប្រទេសកម្ពុជា ឲ្យកាន់តែរីកចម្រើនទៅមុខ។ ទោះទៅកំសាន្តនៅទីណាក៏ដោយ សូមបងប្អូនប្រជាពលរដ្ឋមានការប្រុងប្រយ័ត្ន កុំឲ្យឆ្លងជំងឺកូវីដ-19 ឲ្យសោះ។ អរគុណសន្តិភាព»៕ | 2020-08-16T05:14:00+07:00 | freshnewsasia.com | https://m.freshnewsasia.com/index.php/en/localnews/168417-2020-08-15-15-14-25.html |
b94b1948-bd7c-4940-bc2a-075aaf149966 | លោក ទៀ សីហា អំពាវនាវឲ្យប្រជាពលរដ្ឋដែលមកលេងនៅខេត្តសៀមរាប ត្រៀមវិធាន៣យ៉ាង ចូលរួមការពារការរាតត្បាតនៃជំងឺកូវីដ-១៩ នៅថ្ងៃ «សម្រាកសៀមរាប» | លោក ទៀ សីហា អភិបាលខេត្តសៀមរាប បានអរគុណបងប្អូនម្ចាស់រ៉ឺម៉កកង់បី តាក់ស៊ី និងអ្នករត់ PassApp ដែលបានចូលរួមអនុវត្តតាមការណែនាំរបស់ក្រសួងសុខាភិបាល ដើម្បីចូលរួមការពារការរាតត្បាតនៃជំងឺកូវីដ-១៩ និងបានត្រៀមខ្លួនរួចជាស្រេចក្នុងការទទួលភ្ញៀវទេសចរណ៍សម្រាប់ថ្ងៃ «សម្រាកសៀមរាប» ក្នុងឱកាសដែលលោកបានជួបតំណាងរបស់ពួកគាត់ នារសៀលថ្ងៃទី១៧ ខែសីហា ឆ្នាំ២០២០ នៅសួនច្បារព្រះរាជដំណាក់ នាមាត់ស្ទឹងសៀមរាប។ កុំភ្លេច ត្រៀមយកពាក់ម៉ាស់ ឬក្រម៉ា កុំភ្លេច ជែល ឬអាល់កុលលាងដៃ «យើងបានត្រៀម សាប៊ូលាងដៃជូននៅតាមទីសាធារណផងដែរ» កុំភ្លេច រក្សាគម្លាតសុវត្ថិភាពសង្គម «ចូលរួមការពារការរាលត្បាតនៃជំងឺកូវីដ-១៩»។ *កម្មវិធីសាសនា បួងសួងសុំសេចក្តីសុខ *កម្មវិធីពិព័រណ៍ បន្លែផ្លែឈើ កសិផល ផលិតផល ក្រុង-ស្រុកទាំង១២ *កម្មវិធីប្រកួតម្ហូបអាហារ ពានរង្វាន់មាន់អាំង ឆ្ងាញ់ជាងគេនៅខេត្តសៀមរាប *ផ្សារទឹក *ផាប់ស្ទ្រីត *កម្មវិធីជិះកង់ *កម្មវិធីកីឡាវាយកូនហ្គោល *កម្មវិធីដើរព្រៃ ចង្ក្រានរយ ភ្នំគូលែន *មានកម្មវិធីផ្ទាំងទស្សនីយភាពសិល្បៈចាប់ពីថ្ងៃទី១៧ រហូតដល់ ទី២១ ខែសីហា ឆ្នាំ២០២០ខាងមុខនេះ៕ | 2020-08-15T23:11:00+07:00 | freshnewsasia.com | https://m.freshnewsasia.com/index.php/en/localnews/168380-2020-08-15-09-11-17.html |
01d54897-2548-4af7-9ee2-7fc9554980ed | សម្តេចតេជោ ហ៊ុន សែន ជូនពរជនរួមជាតិ សប្បាយរីករាយក្នុងឱកាសថ្ងៃឈប់សម្រាក តែត្រូវថែរក្សាសុខភាពកុំឲ្យឆ្លងជំងឺកូវីដ១៩ និងចៀសវាងគ្រោះថ្នាក់ចរាចរណ៍ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១៥ ខែសីហា ឆ្នាំ២០២០នេះ បានបង្ហោះសារជូនពរដល់បងប្អូនជនរួមជាតិ និងមន្ត្រីរាជការទាំងអស់ សូមសប្បាយរីករាយក្នុងឱកាសឈប់សម្រាក សងថ្ងៃបុណ្យចូលឆ្នាំថ្មី ហើយសូមឲ្យការធ្វើដំណើរកម្សាន្តទីជិតឆ្ងាយជួបតែសុខសុវត្ថិភាព។ ជាពិសេសជាងនេះទៀតនោះ សម្តេចក៏មិនភ្លេចដែរ អំពាវនាវដល់បងប្អូនជនរួមជាតិ ត្រូវថែរក្សាសុខភាពកុំឲ្យឆ្លងជំងឺកូវីដ១៩ ហើយសូមបើកបរគោរពច្បាប់ចរាចរណ៍ទាំងអស់គ្នា។ សម្តេចតេជោ ហ៊ុន សែន បានសរសេរក្នុង Facebook ផ្លូវការយ៉ាងដូច្នេះថា ។ សូមជម្រាបថា សម្តេចតេជោ ហ៊ុន សែន នៅថ្ងៃទី១៥ ខែកក្កដា ឆ្នាំ២០២០ បានចេញអនុក្រឹត្យផ្លូវការ ស្តីពីការអនុញ្ញាតឲ្យមន្ត្រីរាជការ កម្មករ និយោជិត ឈប់សម្រាកការងារចាប់ពីថ្ងៃទី១៧-២១ ខែសីហា ឆ្នាំ២០២០ សងថ្ងៃបុណ្យចូលឆ្នាំថ្មី។ ការឈប់សម្រាកនេះ ផ្តល់ឱកាសដល់បងប្អូនប្រជាពលរដ្ឋ អាចមានពេលវេលាច្រើនថ្ងៃ ក្នុងការធ្វើដំណើរកម្សាន្ត ទៅស្រុកកំណើតផងដែរ៕ | 2020-08-15T22:12:00+07:00 | freshnewsasia.com | https://m.freshnewsasia.com/index.php/en/localnews/168370-2020-08-15-08-12-42.html |
e97e032a-a7f9-4950-8bad-2cd58b74b9f4 | មូលនិធិគន្ធបុប្ផាកម្ពុជា អំពាវនាវដល់មាតាបិតា-អាណាព្យាបាលរួមគ្នាការពារបុត្រធីតាពីជំងឺគ្រុនឈាម | ជាធម្មតាជំងឺគ្រុនឈាមកើតឡើងចន្លោះខែឧសភា និងខែតុលា ដូច្នេះហើយមូលនិធិគន្ធបុប្ផាកម្ពុជា បានអំពាវនាវសាជាថ្មីម្ដងទៀតដល់មាតាបិតា អាណាព្យាបាលគប្បីរួមគ្នាការពារបុត្រធីតា និងសមាជិកគ្រួសារពីជំងឺគ្រុនឈាម ដោយបានណែនាំនូវវិធានការបង្ការ-ការពារសំខាន់ចំនួន ៦ចំណុច។ * វិធានការទាំង៦នោះ រួមមាន៖ ១៖ ស្លៀកពាក់សម្លៀកបំពាក់ឱ្យបានជិតៗ ២៖ មិនគួរទៅកន្លែងណាដែលសម្បូរព្រៃឈើ ៣៖ ប្រើប្រាស់ថ្នាំបាញ់មូស ថ្នាំលាបការពារមូស ឬធូបមូស ៤៖ ប្រើប្រាស់មុង ប្រសិនបើអ្នកសម្រាកនៅកន្លែងដែលអាចមានមូសច្រើន ៥៖ គួរបិទបង្អូច និងទ្វារ ទប់ស្កាត់មូសកុំឱ្យចូលមកកន្លែងដែលអ្នករស់នៅ ៦៖ ឧស្សាហ៍ពិនិត្យមើលថូផ្កា ពាងទឹក ឬកន្លែងទឹកតក់ និងលាងសម្អាតជាប្រចាំ ដើម្បីបង្ការការកកើតមូស។ សូមជមម្រាបថា ជំងឺគ្រុនឈាមនេះបានផ្ទុះឡើងខ្លាំងនៅឆ្នាំ១៩៩៧ ឆ្នាំ២០០៧ ឆ្នាំ២០១៣ និងឆ្នាំ២០១៩ ដូច្នេះប្រជាពលរដ្ឋគ្រប់គ្នាត្រូវតែមានការប្រុងប្រយ័ត្នជានិច្ចចំពោះជំងឺក៏កាចសាហាវនេះ៕ | 2020-08-15T21:06:00+07:00 | freshnewsasia.com | https://m.freshnewsasia.com/index.php/en/localnews/168365-2020-08-15-07-06-40.html |
922b62ef-25b7-4088-8431-71183a14eb70 | ប្រេស៊ីលនៅតែបន្តស្ថានភាពធ្ងន់ធ្ងរ ដោយសារការឆ្លងរាតត្បាត និងស្លាប់ដោយសារជំងឺ COVID-19 (Video inside) | ក្រសួងសុខាភិបាលប្រេស៊ីលនៅថ្ងៃសុក្រសប្តាហ៍នេះ (ពេលវេលានៅប្រេស៊ីល) បានរាយការណ៍ពីករណីឆ្លង COVID-19 ថ្មីៗចំនួន ៥០,៦៤៤នាក់បន្ថែមទៀត ដែលនាំឲ្យករណីឆ្លងសរុបកើនដល់ ៣,២៧៥,៥២០ករណី។ នេះបើតាមការចេញផ្សាយ ដោយទីភ្នាក់ងារព័ត៌មានស៊ីនហួរ នៅរសៀលថ្ងៃសៅរ៍ ទី១៥ ខែសីហា ឆ្នាំ២០២០។ បើតាមក្រសួងសុខាភិបាលប្រេស៊ីលបានឲ្យដឹងទៀតថា ក្នុងរយៈពេល ២៤ចុងក្រោយនេះ មានអ្នកស្លាប់ដោយសារ COVID-19 ថ្មីៗចំនួន ១,០៦០នាក់បន្ថែមទៀតផងដែរ ដែលនាំឲ្យចំនួនអ្នកស្លាប់សរុប នៅក្នុងប្រទេសប្រេស៊ីលកើនដល់ ១០៦,៥២៣នាក់ហើយ។ រហូតមកដល់ពេលនេះ អ្នកជំងឺចំនួន ២,៣៨៤,៣០២នាក់បានអនុញ្ញាតឲ្យចាកចេញពីមន្ទីរពេទ្យ បន្ទាប់ពីបានជាសះស្បើយពីជំងឺ COVID-19។ គួរបញ្ជាក់ថា សៅប៉ូឡូ (Sao Paulo) ជារដ្ឋដែលមានប្រជាជនច្រើនជាងគេនៅក្នុងប្រទេសប្រេស៊ីល នៅតែជាចំណុចកណ្ដាលនៃការរាតត្បាតវីរុសកូរ៉ូណា (COVID-19) ដដែល ដែលមានអ្នកស្លាប់ចំនួន ២៦,៦១៣នាក់ បន្ទាប់មកគឺរដ្ឋរីយ៉ូដឺហ្សាណេរ៉ូ (Rio de Janeiro) និងរដ្ឋសៀរ៉ា (Ceara)។ ប្រទេសប្រេស៊ីល គឺជាប្រទេសដែលមានអត្រាឆ្លង និងស្លាប់ដោយសារ COVID-19 ខ្ពស់ជាងគេនៅក្នុងអាមេរិកឡាទីន និងលេខ ២ លើពិភពលោក៕ | 2020-08-15T19:14:00+07:00 | freshnewsasia.com | https://m.freshnewsasia.com/index.php/en/internationalnews/168353-2020-08-15-05-14-38.html |
1cd408eb-e465-48e4-9afc-a4dc2d82b56e | ក្រសួងសុខាភិបាល បង្ហាញរបៀបរបបរស់នៅធម្មតា តាមបែបគន្លងថ្មី ដើម្បីការពារខ្លួនពីជំងឺកូវីដ១៩ | ក្រសួងសុខាភិបាល បានផលិតខិត្តប័ណ្ណដ៏សំខាន់មួយ ដែលមានចំណងជើងថា «រស់នៅធម្មតា តាមបែបគន្លងថ្មី» ដើម្បីឲ្យបងប្អូនប្រជាពលរដ្ឋខ្មែរ បានដឹង និងអនុវត្តន៍នូវរបៀបរបបរស់នៅប្រចាំថ្ងៃរបស់ខ្លួន ក្នុងការបង្ការ ការពារនូវជំងឺកូវីដ១៩៕ សូមអានខិត្តប័ណ្ណដ៏មានសារសំខាន់ របស់ក្រសួងសុខាភិបាលដូចខាងក្រោម៖ | 2020-08-15T14:54:00+07:00 | freshnewsasia.com | https://m.freshnewsasia.com/index.php/en/localnews/168325-2020-08-15-00-54-28.html |
48b81352-464b-4efb-be2b-32cc02069d61 | TOP NEWS: អ្នកជំងឺកូវីដ១៩ ចំនួន៤នាក់ ត្រូវបានព្យាបាលជាសះស្បើយ ហើយគ្មានអ្នកឆ្លងថ្មីទេ (Video inside) | ជាដំណឹងដ៏រីករាយមួយក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១៥ ខែសីហា ឆ្នាំ២០២០នេះថា មានអ្នកជំងឺកូវីដ១៩ ចំនួន ៤នាក់ត្រូវបានព្យាបាលឱ្យជាសះស្បើយ ក្រោមកិច្ចប្រឹងប្រែងរបស់កងទ័ពអាវសរបស់កម្ពុជា ហើយមិនមានអ្នកឆ្លងថ្មីនោះទេ។ យោងតាមសេចក្តីប្រកាសព័ត៌មានរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាន បានឱ្យដឹងថា អ្នកព្យាបាលជាសះស្បើយនេះ ជាបុរសជនជាតិខ្មែរ។ បុរសទាំង៤នាក់នេះរួមមាន៖ *មានអាយុ ២៥ឆ្នាំ មានអាសយដ្ឋាននៅភូមិស ឃុំធីយោ ស្រុកចម្ការលើ ខេត្តកំពង់ចាម ធ្វើដំណើរពីប្រទេសរុស្ស៉ី ដោយបន្តជើងហោះហើរនៅប្រទេសម៉ាឡេស៊ី មកដល់កម្ពុជានៅថ្ងៃទី១៩ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តកំពង់ស្ពឺ។ * បុរសអាយុ ៣១ឆ្នាំ មានអាសយដ្ឋានស្នាក់ភូមិកែវសុវណ្ណ សង្កាត់បន្ទាយដី ក្រុងពោធិ៍សាត់ ខេត្តពោធិ៍សាត់ ជាក្រុមមួកខៀវអង្គការសហប្រជាជាតិរបស់កម្ពុជា ដែលបានវិលត្រឡប់ពីប្រទេសម៉ាលី តាមជើងហោះហើរ មកដល់កម្ពុជាកាលពីថ្ងៃទី១០ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខ ភាពចាក់អង្រែ រាជធានីភ្នំពេញ។ * បុរសអាយុ ២៥ឆ្នាំ មានអាសយដ្ឋានស្នាក់ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពីប្រទេស ឥណ្ឌូណេស៊ីតាមជើងហោះហើរ មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យ ចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសអាយុ ២៥ឆ្នាំ មានអាសយដ្ឋាននៅភូមិនរា ឃុំនរា ស្រុកសង្កែ ខេត្តបាត់ដំបង ជាអ្នកបានធ្វើដំណើរពី ប្រទេសប៉ាគីស្ថាន បន្តជើងយន្តហោះ នៅប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី៣១ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ក្រសួងសុខាភិបាល បានឱ្យដឹងថា គិតត្រឹមម៉ោង ០៧ព្រឹកថ្ងៃទី១៥ ខែសីហា ឆ្នាំ២០២០ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ២៧៣នាក់ ស្រី្ត ៥៤នាក់ និងបុរស ២១៩នាក់។ ក្នុងនោះអ្នកព្យាបាលជាសះស្បើយចំនួន ២២៩នាក់ ស្ត្រី ៤៦នាក់ និងបុរស១៨៣នាក់ ដោយឡែកអ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៤៤នាក់។ សម្រាកនៅមន្ទីរពេទ្យមិត្តភាពខ្មែរ-សូវៀត ចំនួន ០២នាក់ (ស្ត្រីកងទ័ពមួកខៀវអង្គការ សហប្រជាជាតិរបស់កម្ពុជា ០១នាក់ និងស្ត្រីជនជាតិអាម៉េរិកាំង ០១នាក់), នៅមណ្ឌលសុខភាពចាក់អង្រែ រាជធានីភ្នំពេញ មានចំនួន ៣៣នាក់ (ស្ត្រី ០៤នាក់ និងបុរស ២៩នាក់), នៅមន្ទីរពេទ្យបង្អែកខេត្តកំពង់ស្ពឺ មានចំនួន ០៣នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ មានចំនួន ០៤នាក់ ជាបុរស, នៅមន្ទីរពេទ្យរ៉ូយ៉ាល់ភ្នំពេញ មានចំនួន ០២នាក់ ជាស្ត្រីជនជាតិកាហ្សាក់ស្តង់ និងស្ត្រីជនជាតិកាណាដា៕ | 2020-08-15T14:26:00+07:00 | freshnewsasia.com | https://m.freshnewsasia.com/index.php/en/localnews/168323-2020-08-15-00-26-02.html |
eaa26055-3135-41f1-8d99-dbe4a8832787 | ថ្ងៃនេះរីករាយណាស់! គ្មានអ្នកជំងឺកូវីដ១៩ថ្មីទេ មានតែអ្នកជាសះស្បើយ ចំនួន៤នាក់ | ក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១៥ ខែសីហា ឆ្នាំ២០២០នេះថា មានអ្នកជំងឺកូវីដ១៩ ចំនួន៤នាក់ត្រូវបានព្យាបាលឱ្យជាសះស្បើយ ហើយមិនមានអ្នកឆ្លងថ្មីនោះទេ។ បុរសដែលបានជាសះស្បើយទាំង៤នាក់នេះ រួមមាន៖ ១.មានអាយុ ២៥ឆ្នាំ មានអាសយដ្ឋាននៅភូមិស ឃុំធីយោ ស្រុកចម្ការលើ ខេត្តកំពង់ចាម ធ្វើដំណើរពីប្រទេសរុស្ស៊ី ដោយបន្តជើងហោះហើរនៅប្រទេសម៉ាឡេស៊ី មកដល់កម្ពុជានៅថ្ងៃទី១៩ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តកំពង់ស្ពឺ។ ២.បុរសអាយុ ៣១ឆ្នាំ មានអាសយដ្ឋានស្នាក់ភូមិកែវសុវណ្ណ សង្កាត់បន្ទាយដី ក្រុងពោធិ៍សាត់ ខេត្តពោធិ៍សាត់ ជាក្រុមមួកខៀវអង្គការសហប្រជាជាតិរបស់កម្ពុជា ដែលបានវិលត្រឡប់ពីប្រទេសម៉ាលី តាមជើងហោះហើរ មកដល់កម្ពុជាកាលពីថ្ងៃទី១០ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខ ភាពចាក់អង្រែ រាជធានីភ្នំពេញ។ ៣.បុរសអាយុ ២៥ឆ្នាំ មានអាសយដ្ឋានស្នាក់ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពីប្រទេស ឥណ្ឌូណេស៊ីតាមជើងហោះហើរ មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យ ចេញពីមណ្ឌលសុខភាពចាក់អង្រែ រាជធានីភ្នំពេញ។ ៤.បុរសអាយុ ២៥ឆ្នាំ មានអាសយដ្ឋាននៅភូមិនរា ឃុំនរា ស្រុកសង្កែ ខេត្តបាត់ដំបង ជាអ្នកបានធ្វើដំណើរពី ប្រទេសប៉ាគីស្ថាន បន្តជើងយន្តហោះ នៅប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី៣១ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ក្រសួងសុខាភិបាល បានឱ្យដឹងដែរថា គិតត្រឹមម៉ោង ០៧ព្រឹកថ្ងៃទី១៥ ខែសីហា ឆ្នាំ២០២០ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ២៧៣នាក់ ស្រី្ត ៥៤នាក់ និងបុរស ២១៩នាក់។ ក្នុងនោះអ្នកព្យាបាលជាសះស្បើយចំនួន ២២៩នាក់ ស្ត្រី ៤៦នាក់ និងបុរស១៨៣នាក់ ដោយឡែកអ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៤៤នាក់។ សម្រាកនៅមន្ទីរពេទ្យមិត្តភាពខ្មែរ-សូវៀត ចំនួន ០២នាក់ (ស្ត្រីកងទ័ពមួកខៀវអង្គការ សហប្រជាជាតិរបស់កម្ពុជា ០១នាក់ និងស្ត្រីជនជាតិអាម៉េរិកាំង ០១នាក់), នៅមណ្ឌលសុខភាពចាក់អង្រែ រាជធានីភ្នំពេញ មានចំនួន ៣៣នាក់ (ស្ត្រី ០៤នាក់ និងបុរស ២៩នាក់), នៅមន្ទីរពេទ្យបង្អែកខេត្តកំពង់ស្ពឺ មានចំនួន ០៣នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ មានចំនួន ០៤នាក់ ជាបុរស, នៅមន្ទីរពេទ្យរ៉ូយ៉ាល់ភ្នំពេញ មានចំនួន ០២នាក់ ជាស្ត្រីជនជាតិកាហ្សាក់ស្តង់ និងស្ត្រីជនជាតិកាណាដា៕ | 2020-08-15T08:52:18+07:00 | kbnnews.com | https://kbn.news/archives/177182 |
06b8042b-0df9-4a9f-bca5-d16bc3a04d2e | ក្រសួងសុខាភិបាលក្រើនរំលឹកជាថ្មីម្ដងទៀត ចំពោះការការពារការចម្លងវីរុសកូរីដ-១៩ ក្នុងអំឡុងពេលឈប់សម្រាក | ភ្នំពេញ៖បើតាមសេចក្តីណែនាំក្រើនរំលឹករបស់ក្រសួងសុខាភិបាល ការការពារការចម្លងវីរុស កូរីដ-១៩ក្នុងអំឡុងពេលឈប់សម្រាកពីថ្ងៃទី១៧ ដល់ទី២១ ខែ សីហា ឆ្នាំ២០២០ ដើម្បីសងថ្ងៃឈប់សម្រាកសម្រាប់ពិធីបុណ្យចូលឆ្នាំប្រពៃណីជាតិខ្មែរ។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបថា យោងតាមអនុក្រឹត្យលេខ ១០១ អនក្រ.បក ចុះថ្ងៃទី១៥ ខែកក្កដា ឆ្នាំ២០២០ ស្តីពីការអនុញ្ញាតឱ្យមន្ត្រីរាជការ និយោជិត កម្មករ ឈប់ សម្រាកការងារនៅថ្ងៃទី១៧ ទី១៨ ទី១៩ ទី២០ និងទី២១ ខែសីហា ឆ្នាំ២០២០ ដែលជាការសម្រេចដ៏ខ្ពង់ខ្ពស់ របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា អនុញ្ញាតឲ្យមានការឈប់សម្រាក ដើម្បីសងថ្ងៃឈប់សម្រាកពីការងាររបស់មន្ត្រីរាជការ និយោជិត កម្មករ ក្នុងពិធី បុណ្យចូលឆ្នាំថ្មីប្រពៃណ៌ជាតិ ឆ្នាំជូត ទោស័ក ដែលត្រូវបានលើកការឈប់សម្រាកការងាររបស់មន្ត្រីរាជការ និយោជិត កម្មករ នៅថ្ងៃទី១៣ ទី១៤ ទី១៥ និងទី១៦ ខែមេសា ឆ្នាំ២០២០ កន្លងទៅ ដោយសារបញ្ហាកូវីដ-១៩។ ការឈប់សម្រាកក្នុងរយៈពេលយូរ នាសប្តាហ៍ខាងមុខនេះ បងប្អូនប្រជាពលរដ្ឋ នឹងអាចមានការធ្វើដំណើរ ទៅជួបជុំក្រុមគ្រួសារនៅស្រុកកំណើត ឬក៏អាចមានការដើរលេងកំសាន្តផងដែរ។ ក្នុងករណីនេះ ក្រសួងសុខាភិបាលបានធ្វើការណែនាំតាមរយៈការចេញនូវសេចក្តីជូនព័ត៌មានជារឿយៗ ក៏ដូចជាតាមរយៈការធ្វើបទសម្ភាសន៍ ជាច្រើនលើកតាមទូរទស្សន៍នានា នាពេលកន្លងមករួចមកហើយ ក៏ប៉ុន្តែ ក្រសួងបានសង្កេតឃើញថា បងប្អូន យើងភាគច្រើន ហាក់ដូចជាបានភ្លេច និងមិនបានអនុវត្តការការពារខ្លួនបានត្រឹមត្រូវទៅតាមការណែនាំរបស់ ក្រសួងសុខាភិបាលឡើយ។ ដូច្នេះ ក្រសួង សូមធ្វើការណែនាំក្រើនរំលឹកសារជាថ្មីម្តងទៀត សូមបងប្អូនប្រជា ពលរដ្ឋទាំងអស់ បន្តអនុវត្តការការពារការចម្លងវីរុសកូវីដ-១៩ ឱ្យបានខ្ជាប់ខ្លួន ហើយក្រសួងសុខាភិបាល សូម បញ្ជាក់ជូនថា បើទោះបីជាប្រទេសកម្ពុជា មិនទាន់មានការចម្លងជំងឺកូវីដ-១៩ នៅក្នុងសហគមន៍ក៏ដោយ ក៏វីរុស កូវីដ -១៩ នេះ នៅតែកំពុងបន្តរាតត្បាតយ៉ាងខ្លាំងនៅលើពិភពលោក និងនៅក្នុងតំបន់ ហើយការរកឃើញវិជ្ជមាន វីរុសកូវីដ-១៩ លើអ្នកដំណើរជាបន្តបន្ទាប់កន្លងមកនេះ បានមកពញ្ញាក់ស្មារតីបុគ្គលគ្រប់រូប កុំឲ្យភ្លេចខ្លួន ដោយ បានបង្ហាញច្បាស់ណាស់ថា ការចម្លងវីរុសកូវីដ-១៩ នៅតែមាននៅឡើយ និងនៅតែជាហានិភ័យសម្រាប់មនុស្ស គ្រប់រូប ទោះជាក្នុងរូបភាពនាំចូលមកក្នុងប្រទេសក៏ដោយ ក៏យើងមិនត្រូវមានការធ្វេសប្រហែស ដោយត្រូវការពារ ខ្លួនតាមការណែនាំឱ្យបានត្រឹមត្រូវ ហើយមិនត្រូវមើលរំលងនូវលទ្ធភាពនៃការចម្លងរហ័សនៃវីរុសដ៏កាចសាហាវ នេះ ដែលនឹងអាចកើតមានគ្រប់ពេលវេលា គ្រប់កាលៈទេសៈ និងគ្រប់ទីកន្លែងទាំងអស់។ ក្រសួងសុខាភិបាលសូមថ្លែងអំណរគុណយ៉ាងជ្រាលជ្រៅជាទីបំផុត ចំពោះការយកចិត្តទុកដាក់ចូលរួមទប់ស្កាត់ ការចម្លងវីរុសកូវីដ -១៩របស់បងប្អូនប្រជាពលរដ្ឋទាំងអស់ ហើយក្រសួង ក៏សូមអំពាវនាវដល់សារធារណជនទាំងអស់ សូមចូលរួមអនុវត្តតាមការណែនាំខាងលើនេះឲ្យមានប្រសិទ្ធភាពខ្ពស់ ដើម្បីចូលរួមចំណែកកាត់ផ្តាច់ការចម្លង វីរុសកូវីដ -១៩ ពីបុគ្គលម្នាក់ទៅបុគ្គលម្នាក់ និងកុំឲ្យមានការចម្លងទៅសហគមន៍។ ប្រសិនបើបងប្អូនប្រជាពលរដ្ឋ មានបញ្ហាសុខភាព ឬមានជំងឺ ឬសង្ស័យថាមានការឆ្លងជំងឺ សូមប្រញាប់ ទៅស្វែងរកការពិនិត្យព្យាបាលនៅតាមមន្ទីរពេទ្យរដ្ឋ ឬទំនាក់ទំនងតាមលេខផ្តល់ជូនខាងក្រោមនេះ។ ក្រសួងសុខាភិបាល បន្តជូនដំណឹងដល់សាធារណជនអំពីការវិវត្តន៍នៃបញ្ហាសុខភាព តាមទំព័រ ហ្វេសប៊ុក និងគេហទំព័ររបស់ក្រសួង www.cdcmoh.gov.kh ដែលគេហទំព័រនេះមានសម្ភារៈអប់រំសុខភាពដែលអាច ទាញយកមកប្រើប្រាស់បាន។ សម្រាប់ព័ត៌មានបន្ថែម មានបញ្ហាសុខភាព សូមទាក់ទងមកទូរស័ព្ទទាន់ហេតុការណ៍ ក្រសួងសុខាភិបាល លេខ ១១៥ ដោយឥតគិតថ្លៃ ឬទំនាក់ទំនងក្រសួងសុខាភិបាល តាមលេខទូរស័ព្ទ៖ ០១២ ៨២៥ ៤៤ ឬ ០១២ ៤៨៨ ៩៨១ ឬ ០១២ ៨៣៦ ៨៦៨ ។ ក្រសួងសុខាភិបាល សូមជូនពរដល់បងប្អូនសារធារណជនទាំងអស់ ទទួលបាននូវសុខភាពល្អ ជៀសផុត ពីការចម្លងវីរុសកូវីដ-១៩ សម្រាប់បុគ្គលផ្ទាល់ សម្រាប់ក្រុមគ្រួសារ និងសម្រាប់សហគមន៍ មិនមានការចម្លងវីរុសកូវីដ-១៩ នៅក្នុងព្រះរាជាណាចក្រកម្ពុជា៕ | 2020-08-15T08:05:54+07:00 | cen.com.kh | https://cen.com.kh/archives/234790.html |
3030d8a3-8941-42bd-bcf1-1b18ed888dc8 | ថ្ងៃនេះ អ្នកជំងឺកូវីដ១៩ ចំនួន៤នាក់ ត្រូវព្យាបាលជាសះស្បើយ | ភ្នំពេញ ៖ ក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១៥ ខែសីហា ឆ្នាំ២០២០នេះថា មានអ្នកជំងឺកូវីដ១៩ ចំនួន ៤នាក់ត្រូវបានព្យាបាលឱ្យជាសះស្បើយ ។ យោងតាមសេចក្តីប្រកាសព័ត៌មានរបស់ក្រសួងសុខាភិបាល បានឱ្យដឹងថា អ្នកព្យាបាលជាសះស្បើយនេះ ជាបុរសជនជាតិខ្មែរ។ បុរសទាំង៤នាក់នេះរួមមាន៖ មានអាយុ ២៥ឆ្នាំ មានអាសយដ្ឋាននៅភូមិស ឃុំធីយោ ស្រុកចម្ការលើ ខេត្តកំពង់ចាម ធ្វើដំណើរពីប្រទេសរុស្ស៉ី ដោយបន្តជើងហោះហើរនៅប្រទេសម៉ាឡេស៊ី មកដល់កម្ពុជានៅថ្ងៃទី១៩ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តកំពង់ស្ពឺ។ បុរសអាយុ ៣១ឆ្នាំ មានអាសយដ្ឋានស្នាក់ភូមិកែវសុវណ្ណ សង្កាត់បន្ទាយដី ក្រុងពោធិ៍សាត់ ខេត្តពោធិ៍សាត់ ជាក្រុមមួកខៀវអង្គការសហប្រជាជាតិរបស់កម្ពុជា ដែលបានវិលត្រឡប់ពីប្រទេសម៉ាលី តាមជើងហោះហើរ មកដល់កម្ពុជាកាលពីថ្ងៃទី១០ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខ ភាពចាក់អង្រែ រាជធានីភ្នំពេញ។ បុរសអាយុ ២៥ឆ្នាំ មានអាសយដ្ឋានស្នាក់ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមកពីប្រទេស ឥណ្ឌូណេស៊ីតាមជើងហោះហើរ មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យ ចេញពីមណ្ឌលសុខភាពចាក់អង្រែ រាជធានីភ្នំពេញ។ បុរសអាយុ ២៥ឆ្នាំ មានអាសយដ្ឋាននៅភូមិនរា ឃុំនរា ស្រុកសង្កែ ខេត្តបាត់ដំបង ជាអ្នកបានធ្វើដំណើរពី ប្រទេសប៉ាគីស្ថាន បន្តជើងយន្តហោះ នៅប្រទេសម៉ាឡេស៊ី មកដល់ប្រទេសកម្ពុជានៅថ្ងៃទី៣១ ខែកក្កដា ឆ្នាំ២០២០។ បុរសរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិនិង ថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក និងវិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខ ភាព និងស្រាវជ្រាវរកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការ នានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ | 2020-08-15T07:49:40+07:00 | cen.com.kh | https://cen.com.kh/archives/234779.html |
6030f7a8-ebd5-43e9-be86-956cc1e73064 | មនុស្សជាង២០លាននាក់នៅជុំវិញពិភពលោកបានឆ្លងកូវីដ១៩ ដោយអាមេរិកបន្តមានការរាតត្បាតធ្ងន់ធ្ងរ | វីរុសកូរ៉ូណាដែលបង្កជំងឺកូវីដ១៩ នៅពេលនេះបានឆ្លងដល់មនុស្សជាង ២០លាននាក់ នៅជុំវិញពិភពលោក ហើយជំងឺរាតត្បាតនេះបានសម្លាប់ជីវិតមនុស្សជាង ៧៦០.០០០នាក់ គិតត្រឹមថ្ងៃសុក្រ។ នេះបើតាមតួលេខពីសាកលវិទ្យាល័យ Johns Hopkins។ សហរដ្ឋអាមេរិកបន្តមានការរាតត្បាតខ្លាំងជាងគេ ដោយនៅពេលនេះ មានអ្នកឆ្លងជាង ៥,២លាននាក់ និងអ្នកស្លាប់ជាង ១៦៧.០០០នាក់ ហើយរបៀបចាត់ចែងនៅក្នុងការប្រយុទ្ធនឹងជំងឺរាតត្បាតនេះក៏បានចូលពាក់ព័ន្ធក្នុងរឿងនយោបាយឃោសនាបោះឆ្នោតដែរ។ កាលពីថ្ងៃព្រហស្បតិ៍ លោក Joe Biden ដែលជាបេក្ខជនប្រធានាធិបតីខាងគណបក្សប្រជាធិបតេយ្យ ដែលមិនទាន់ទទួលបានការតែងតាំងផ្លូវការនៅឡើយ បានទទូចឲ្យពលរដ្ឋអាមេរិកាំងទាំងអស់ពាក់ម៉ាស់មុខ នៅពេលចេញទៅក្រៅ ក្នុងរយៈពេលយ៉ាងតិច៣ខែទៀត។ លោកក៏បានទទូចឲ្យអភិបាលរដ្ឋនានា ចេញបញ្ជាតម្រូវឲ្យពាក់ម៉ាស់ដោយលោកលើកពីការប៉ាន់ស្មានរបស់អ្នកជំនាញថា ការពាក់ម៉ាស់អាចសង្គ្រោះជីវិតមនុស្សបាន ៤០.០០០នាក់។ ការលើកឡើងរបស់លោក Biden នេះ គឺក្នុងគោលបំណងធ្វើឲ្យខុសពីរបៀបគ្រប់គ្រងស្ថានភាពរបស់លោកប្រធានាធិបតី Donald Trump ដែលកម្រពាក់ម៉ាស់ ហើយបដិសេធមិនទទូចឲ្យអភិបាលរដ្ឋចេញបញ្ជាតម្រូវការពាក់ម៉ាស់ ដោយទុកឲ្យការសម្រេចនេះទៅលើរដ្ឋនីមួយៗជាអ្នកសម្រេច។ លោកប្រធានាធិបតី ដូណាល់ ត្រាំ បានចោទប្រកាន់ថាលោក ចូ បៃដឹន យកបញ្ហានេះជារឿងនយោបាយ ព្រោះការពាក់ម៉ាស់នឹងធ្វើឲ្យសេដ្ឋកិច្ចគាំងដំណើរការ ហើយពលរដ្ឋធុញថប់ចង់តែនៅ បន្ទប់ក្រោមដី រហូតដល់ចប់វិបត្តិសុខភាពនេះ។ មន្ត្រីរដ្ឋកាលីហ្វ័រញ៉ានិយាយថា ប្រព័ន្ធរាយការណ៍តួលេខកូវីដ១៩ របស់រដ្ឋនេះបានរាយការណ៍ខ្វះតួលេខអ្នកឆ្លងកូវីដ១៩ រហូតដល់ប្រមាណ ៣០០.០០០ករណី។ បើតាមទិន្នន័យរបស់កាសែត New York Times ត្រឹមថ្ងៃសុក្របង្ហាញថា រដ្ឋកាលីហ្វ័រញ៉ាជារដ្ឋដំបូងរបស់អាមេរិក ដែលមានករណីឆ្លងលើស ៦០០.០០០ករណី និងអ្នកស្លាប់ជិត ១១.០០០នាក់។ កាលពីថ្ងៃព្រហស្បតិ៍ អ្នកជំនាញកំពូលខាងជំងឺឆ្លងរបស់សហរដ្ឋអាមេរិក គឺលោកវេជ្ជបណ្ឌិត Anthony Fauci បានថ្លែងនៅក្នុងកិច្ចពិភាក្សាមួយថា លោកបានសង្ឃឹមថា មកដល់ពេលនេះស្ថានភាពរាតត្បាតនៃជំងឺកូវីដ១៩នៅសហរដ្ឋអាមេរិក មិនបន្តមានស្ថានភាពធ្ងន់ធ្ងរ ដូចនៅពេលនេះទេ៕ | 2020-08-15T07:00:00+07:00 | khmer.voanews.com | https://khmer.voanews.com/a/global-covid-count-passes-20-million-with-us-leads-in-confirmed-cases-and-deaths/5544150.html |
7e42ca97-6ddd-4cbe-88a1-d33ce9f841a5 | រដ្ឋមន្ដ្រីសុខាភិបាល ចុះពិនិត្យបន្ទប់ព្យាបាល និងធ្វើតេស្ដជំងឺកូវីដពិសេសបន្ថែមទៀត ចំពោះភ្ញៀវកាន់ទិដ្ឋាការការទូតប្រភេទ A និងទិដ្ឋាការ B ដែលចូលកម្ពុជា | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី១៤ ខែសីហា ឆ្នាំ២០២០នេះ បានចុះពិនិត្យទីតាំងរៀបចំយកសំណាកថ្មីបន្ថែមទៀត នៅព្រលានយន្ដហោះ និងបន្ទប់ព្យាបាលជំងឺកូវីដ-១៩ពិសេស សម្រាប់ភ្ញៀវកាន់ទិដ្ឋាការការទូតប្រភេទ A និងទិដ្ឋាការ B ដែលចូលកម្ពុជា។ រដ្ឋមន្ដ្រីក្រសួងសុខាភិបាល បានថ្លែងបន្ដថា ។ លើសពីនោះ រដ្ឋមន្ដ្រីបានបញ្ជាក់ថា ។ រដ្ឋមន្ដ្រី ម៉ម ប៊ុនហេង បានថ្លែងបន្ដថា មកទល់នឹងពេលនេះ មន្ដ្រីឆ្លើយតបបន្ទាន់ និងព្យាបាលជំងឺកូវីដ-១៩ សរុបជាង៧ពាន់នាក់នៅទូទាំងប្រទេស ហើយនឹងបន្ដបណ្ដុះបណ្ដាលជាបន្ដបន្ទាន់ទៀត ដោយមិនបន្ថូរដៃក្នុងការប្រយុទ្ធនឹងជំងឺកូវីដ-១៩ឡើយ។ ជាក់ស្ដែង «នៅថ្ងៃនេះ យើងក៏បានចុះទៅពិនិត្យកន្លែងសម្រាប់ព្យាបាលជំងឺកូវីដ១៩បន្ថែមទៀត នៅមជ្ឈមណ្ឌលជាតិ កំចាត់រោគរបេង និងហង់សិន ដែលនឹងរួចរាល់នៅពេលឆាប់ៗនេះ»។ ជាមួយគ្នានោះ រដ្ឋមន្ដ្រីក្រសួងសុខាភិបាល អំពាវនាវដល់ប្រជាពលរដ្ឋ ពេលធ្វើដំណើរទៅតាមទីសាធារណៈ ត្រូវចេះការពារខ្លួន ប្រើម៉ាស សម្អាតខ្លួនប្រាណដៃជើងឱ្យបានស្អាតជានិច្ច រក្សាគម្លាតបុគ្គល និងសង្គម ជៀសបានសូមកុំទៅទីប្រជុំជនដែលមានគ្នាច្រើន ហើយបើមានករណីសង្ស័យ អាចទាក់ទងមកលេខទូរស័ព្ទរបស់ក្រសួងសុខាភិបាល ឬរាយការណ៍ប្រាប់អាជ្ញាធរមូលដ្ឋាននៅក្នុងភូមិឃុំរបស់ខ្លួន៕ | 2020-08-15T05:15:00+07:00 | freshnewsasia.com | https://m.freshnewsasia.com/index.php/en/localnews/168307-2020-08-14-15-15-13.html |
770ef784-cc64-4d41-a508-ccca2a8926c9 | ឯកអគ្គរាជទូតជប៉ុន កោតសរសើរកិច្ចខិតខំប្រឹងប្រែងរបស់រាជរដ្ឋាភិបាលកម្ពុជា ក្នុងការបង្ការ និងទប់ស្កាត់ជំងឺកូវីដ១៩ និងសន្យាផ្តល់ជំនួយបន្ថែម | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ នៅថ្ងៃទី១៣ ខែសីហា ឆ្នាំ២០២០ បានទទួលជួប ពិភាក្សាការងារជាមួយលោក Masahiro MIKAMI ឯកអគ្គរាជទូតវិសាមញ្ញ និងពេញសមត្ថភាពជប៉ុន ប្រចាំកម្ពុជា ពិភាក្សាអំពីកិច្ចសហប្រតិបត្តិការ ក្នុងបរិការណ៍ដែលពិភពលោកកំពុងជួបប្រទះនូវ ការរីករាលដាលនៃវីរុសកូវីដ-១៩ ក៏ដូចជាការិះរកមធ្យោបាយ និងវិធានការរួមគ្នាដើម្បីបង្កលក្ខណៈងាយ ស្រួលសម្រាប់ការធ្វើដំណើរចេញ-ចូលទៅវិញទៅមក នៃប្រទេសទាំងពីរ សម្រាប់ធុរជន និងប្រជាជនកម្ពុជា និងជប៉ុន។ ក្នុងការទប់ស្កាត់ការរីករាលដាលនៃវីរុសកូវីដ-១៩, កម្ពុជាបានដាក់ចេញនូវវិធានការម៉ឹងម៉ាត់ ហ្មត់ចត់បំផុត។ ឯកអគ្គរាជទូតជប៉ុន បានវាយតម្លៃខ្ពស់ចំពោះកិច្ចខិតខំប្រឹងប្រែងរបស់រាជរដ្ឋាភិបាលកម្ពុជា ដែលបានចាត់វិធានការយ៉ាងល្អប្រសើរក្នុងការបង្ការ និងទប់ស្កាត់ការរីករាលដាលនៃជំងឺកូវីដ-១៩ ហើយបានសន្យាថា រដ្ឋាភិបាលជប៉ុននឹងបន្តផ្តល់ជំនួយបច្ចេកទេស, ហិរញ្ញប្បទានឥតសំណងបន្ថែមសម្រាប់ ជួយគាំទ្រដល់រាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងជំងឺកូវីដ-១៩ និងស្តារសម្បទាសេដ្ឋកិច្ចឡើងវិញបន្ទាប់ពីជំងឺកូវីដ-១៩ ។ ជាមួយគ្នានេះ, ដើម្បីចូលរួមកាត់បន្ថយនូវផលប៉ះពាល់យ៉ាងធ្ងន់ធ្ងរ ដល់កិច្ចសហប្រតិបត្តិការស្ទើរគ្រប់វិស័យ រួមទាំងសេដ្ឋកិច្ច ពាណិជ្ជកម្ម ទេសចរណ៍ ព្រមទាំងដើម្បីត្រៀមស្តារ និងជំរុញកំណើនសេដ្ឋកិច្ចឡើងវិញ ក៏ដូចជា កាត់បន្ថយផលប៉ះពាល់ដល់សកម្មភាពសហប្រតិបត្តិការនានា, ភាគីទាំងពីរ បានពិភាក្សាស្វែងរកយន្តការ ឬកិច្ចសម្របសម្រួលជាពិសេសណាមួយ ដើម្បីបង្កលក្ខណៈងាយស្រួល សម្រាប់ការធ្វើដំណើរចេញ-ចូលទៅវិញទៅមកប្រទេសទាំងពីរកម្ពុជា-ជប៉ុន សម្រាប់ធុរជន និងប្រជាជននៃប្រទេសទាំងពីរ។ ក្នុងនោះ, មានការពិភាក្សាលើលក្ខខណ្ឌសម្រាប់ធុរជន និងប្រជាជនដែលមាន លំនៅដ្ឋាន (Business Track and Residence Track) ដោយរៀបចំឲ្យមានជាច្រកចេញ-ចូលរហ័ស (Fast Lane) និងយន្តការបណ្តោះអាសន្នសម្រាប់ការឆ្លងដែន និងស្នាក់នៅរបស់ធុរជន (Cross Border Business Travellers) រវាងកម្ពុជា-ជប៉ុន នៃប្រទេសទាំងពីរ ជាដើម ។ អគ្គបណ្ឌិតសភាចារ្យ អូន ព័ន្ធមុនីរ័ត្ន បានថ្លែងអំណរគុណយ៉ាងជ្រាលជ្រៅ និងវាយតម្លៃខ្ពស់ ចំពោះរដ្ឋាភិបាលជប៉ុន ដែលបានជ្រើសរើសកម្ពុជា ជាប្រទេសអាទិភាពមួយ ក្នុងការរៀបចំនូវយន្តការចេញ-ចូលរហ័ស សម្រាប់ប្រជាជននៃប្រទេសទាំងពីរ ក្នុងពេលវិបិត្តនៃជំងឺកូវីដ-១៩នេះ៕ | 2020-08-15T01:00:00+07:00 | freshnewsasia.com | https://m.freshnewsasia.com/index.php/en/localnews/168278-2020-08-14-11-00-42.html |
6d1bfacb-058e-4838-bd7d-2d403d60ca1f | វីដេអូអប់រំខ្លី! សូមកុំភ្លេចខ្លួនចំពោះជំងឺកូវីដនៅថ្ងៃឈប់សម្រាកនេះឱ្យសោះ (Video inside) | សម្រាប់ថ្ងៃឈប់សម្រាកប៉ុន្មានថ្ងៃនេះ ប្រជាពលរដ្ឋគ្រប់គ្នាគ្រប់មជ្ឈដ្ឋានមិនត្រូវភ្លេចខ្លួនចំពោះជំងឺកូវីដ-១៩ នោះឡើយ ព្រោះប្រសិនបើពលរដ្ឋយើងភ្លេចខ្លួន វានឹងឈានដល់ការចម្លងចូលទៅក្នុងសហគមន៍ជាក់ជាមិនខាន ដូច្នេះការបន្តអនុវត្តឱ្យបានខ្ជាប់ខ្ជូនតាមវិធានការអនាម័យ ដែលណែនាំដោយក្រសួងសុខាភិបាល គឺជាកាត្វពកិច្ចដ៏ចាំបាច់បំផុតសម្រាប់ប្រជាពលរដ្ឋគ្រប់គ្នា។ សូមទស្សនាវីដេអូអប់រំខ្លីដូចតទៅ៖ | 2020-08-14T23:55:00+07:00 | freshnewsasia.com | https://m.freshnewsasia.com/index.php/en/localnews/168265-2020-08-14-09-55-26.html |
ddfa1811-b185-44c8-bcac-838aa1f33146 | ក្រសួងការងារ បំភ្លឺអំពីការទូទាត់ប្រាក់បំណាច់ទូទាត់ជួសការឱ្យដំណឹងមុន និងសោហ៊ុយជំងឺចិត្ត នៅពេលបញ្ចប់កិច្ចសន្យាការងារដែលមានថិរវេលាមិនកំណត់ | ក្រសួងការងារ និងបណ្ដុះបណ្ដាលវិជ្ជាជីវៈ នៅថ្ងៃទី១៥ ខែសីហា ឆ្នាំ២០២០នេះ បានចេញសេចក្តីបំភ្លឺមួយ ពាក់ព័ន្ធនឹងការទូទាត់ប្រាក់បំណាច់ទូទាត់ជួសការឱ្យដំណឹងមុន និងសោហ៊ុយជំងឺចិត្ត នៅពេលបញ្ចប់កិច្ចសន្យាការងារដែលមានថិរវេលាមិនកំណត់។ | 2020-08-14T20:40:00+07:00 | freshnewsasia.com | https://m.freshnewsasia.com/index.php/en/localnews/168232-2020-08-14-06-40-50.html |
0997a332-1aba-42b7-afef-8fed1ce54224 | អភិបាលខណ្ឌឫស្សីកែវ ទទួលអំណោយពីសប្បុរសជន ដើម្បីត្រៀមជួយប្រជាពលរដ្ឋ ទប់ស្កាត់ជំងឺកូវីដ-១៩ | លោក ជា ពិសី អភិបាលខណ្ឌឫស្សីកែវ និងជាសមាជិកក្រុមលេខាសម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានទទួលអំណោយអង្ករ ពីសប្បុរសជន ចំនួន៥តោន (៥,០០០ គីឡូក្រាម) ដើម្បីត្រៀមជួយសង្គ្រោះដល់ប្រជាពលរដ្ឋ ក្នុងការប្រយុទ្ធប្រឆាំងនឹងជម្ងឺកូវីដ-១៩ ជាមួយក្រសួងសុខាភិបាល នៃរាជរដ្ឋាភិបាលកម្ពុជា។ ការប្រគល់អំណោយអង្ករ ចំនួន៥តោន (៥,០០០ គីឡូក្រាម) របស់លោកស្រី ជា លាងស្រូយ តាមរយៈលោក ហាក់ វិសាល ដែលជាសប្បុរសជន និងការទទួលរបស់លោក ជា ពិសី បានធ្វើឡើងក្រោមការចូលរួមពីលោកស្រី សួស សូលីដា អភិបាលរងខណ្ឌ ស្ថិតនៅសាលាខណ្ឌប្ញស្សីកែវ នាថ្ងៃទី១៣ ខែសីហា ឆ្នាំ២០២០។ ក្នុងពិធីប្រគល់ និងទទួលអំណោយអង្ករ ចំនួន៥តោន (៥,០០០ គីឡូក្រាម) ដើម្បីត្រៀមជួយសង្គ្រោះដល់ប្រជាពលរដ្ឋ ក្នុងការប្រយុទ្ធប្រឆាំងនឹងជម្ងឺកូវីដ-១៩ ជាមួយក្រសួងសុខាភិបាល នៃរាជរដ្ឋាភិបាលកម្ពុជានេះដែរ, លោក ជា ពិសី បានថ្លែងអំណរគុណយ៉ាងជ្រាលជ្រៅ និងសូមប្រសិទ្ធពរជ័យ ជូនចំពោះ លោក-លោកស្រី ព្រមទាំងក្រុមគ្រួសារ ដែលជាសប្បុរសជន សូមជួបនូវពុទ្ធពរទាំងបួនប្រការគឺអាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ។ បន្ថែមពីនេះ អភិបាលខណ្ឌឫស្សីកែវ និងជាសមាជិកក្រុមលេខាសម្ដេចតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងថា ចំពោះកាយវិការ និងស្មារតីប្រកបដោយសប្បុរសនេះ ពិតជាបានចូលរួមចំណែកដល់សកម្មភាព របស់រដ្ឋបាលខណ្ឌ ក្នុងការជួយលើកកម្ពស់ជីវភាពប្រជាពលរដ្ឋ ដែលកាលៈទេសៈកំពុងប្រឈមជំងឺកូវីដ-១៩ ហើយក៏ជាការចូលរួមក្នុងយុទ្ធនាការអប់រំ ផ្សព្វផ្សាយ បង្ការ និងប្រឆាំងនូវការរីករាលដាលជំងឺកូវីដ-១៩ ផងដែរ ជាមួយក្រសួងសុខាភិបាល ក្រោមការដឹកនាំរបស់រាជរដ្ឋាភិបាលកម្ពុជា៕ | 2020-08-14T20:02:00+07:00 | freshnewsasia.com | https://m.freshnewsasia.com/index.php/en/localnews/168227-2020-08-14-06-02-09.html |
f05f3f99-0ff6-488e-a13e-8f40da264af5 | រដ្ឋបាលខណ្ឌសែនសុខ ចែកអំណោយមនុស្សធម៌ដល់ពលរដ្ឋជួបការលំបាកក្នុងអំឡុងរាតត្បាតជំងឺកូវីដ-១៩ ចំនួន ៦៥គ្រួសារ | ព្រះរតនលិខិត ទុយ ភារម្យ ព្រះរាជាគណៈថ្នាក់កិត្តិយស ទីប្រឹក្សាផ្ទាល់សម្តេចព្រះអគ្គមហាសង្ឃរាជទេពវង្ស និងជាព្រះចៅអធិការវត្តសែនសុខ ស្ថិតនៅភូមិសែនសុខទី១ សង្កាត់ឃ្មួញ ខណ្ឌសែនសុខ រាជធានីភ្នំពេញ បានដឹកនាំព្រះសង្ឃ អាចារ្យគណៈកម្មការពុទ្ធបរិស័ទចំណុះជើងវត្តប្រារព្ធពិធីបុណ្យសង្ឃទាន-សង្គហទាន រំលឹកខួប១៧ឆ្នាំ ថ្ងៃបង្កើតសាលាបុណ្យសែនសុខ និងខួប៧ឆ្នាំ នៃការប្រែក្លាយសាលាបុណ្យឡើងជាវត្តសែនសុខ ដើម្បីឧទ្ទិសកុសលដល់ឧបាសក ឧបាសិកា និងសប្បុរសជនទាំងអស់ដែលបានរួមចំណែកកសាងវត្តរៀងរហូតមក។ ក្នុងពិធីបុណ្យនេះ ក៏មានចែកទេយ្យទានជា គ្រឿងឧបភោគ បរិភោគដល់ប្រជាពលរដ្ឋជួបការលំបាកក្នុងអំឡុងពេលវិបត្តិកូវីដ-១៩ ចំនួន៦៥គ្រួសារ មកពី ៧សហគមន៍ និង១៣ភូមិ ក្នុងសង្កាត់ឃ្មួញ ខណ្ឌសែនសុខ រាជធានីភ្នំពេញ។ ពិធីបុណ្យធ្វើឡើងក្រោមអធិបតីភាពលោក តិមា សោភា អភិបាលរងខណ្ឌ តំណាងលោក ម៉ូវ ម៉ានិត អភិបាលខណ្ឌសែនសុខ, លោក មាន សុផាន្នី ប្រធានការិយាល័យសង្គមកិច្ច និងសុខុមាលភាពសង្គមខណ្ឌ, លោក អ៊ុច សម្បត្តិ ចៅសង្កាត់រងឃ្មួញ។ ក្នុងឱកាសនោះ លោក តិមា សោភា បានថ្លែងអំណរគុណដល់ព្រះចៅអធិការវត្តដែលបានដឹកនាំកសាងវត្តមានការរីកចម្រើនគួរឱ្យ កត់សម្គាល់ រក្សាបាននូវចំណងសាមគ្គីផ្ទៃក្នុងវត្ត និងយល់ទុក្ខធុរៈដល់ប្រជាពលរដ្ឋពុទ្ធបរិស័ទ ថែមទាំងបានរៀបចំទេយ្យទាន សម្រាប់ចែកជូនប្រជាពលរដ្ឋដែលជួបការលំបាកក្នុងពេលនេះ។ លោកអភិបាលរងខណ្ឌ បានក្រើនរំលឹកដល់ពុកម៉ែបងប្អូនប្រជាពលរដ្ឋ ព្រះសង្ឃ អាចារ្យគណៈកម្មការទាំងអស់ ត្រូវ ចូលរួមក្នុងការប្រយុទ្ធប្រឆាំងជំងឺកូវីដ-១៩ ទាំងអស់គ្នាបន្ថែមទៀត កុំធ្វេសប្រហេសក្នុងពេលឈប់សម្រាកខាងមុខ ត្រូវស្តាប់តាមការណែនាំរបស់ក្រសួងសុខាភិបាល រក្សាគម្លាតសង្គម សុវត្ថិភាព ពាក់ម៉ាសការពារលាងដៃដោយអាកុល ឬសាប៊ូទឹកស្អាតជាពិសេសត្រូវទៅពិនិត្យសុខភាពនៅមណ្ឌលសុខភាព ឬពេទ្យបង្អែកដែលនៅជិតផ្ទះបើមានការសង្ស័យណាមួយ។ ព្រះរតនលិខិត ទុយ ភារម្យ ព្រះចៅអធិការវត្ត បានមានសង្ឃដីកាថា វត្តសែនសុខ គឺជាវត្តថ្មីដែលទើបបង្កើតឡើងក្នុងសម័យតេជោសន្តិភាពនេះ ក្រោមគំនិតផ្តួចផ្តើមរបស់ សាលារាជធានីភ្នំពេញ នាឆ្នាំ២០០៣ បានសង់សាលាបុណ្យមួយខ្នងអំពីឈើប្រក់ក្បឿង ចាក់ដីទីធ្លា ដើម្បីបម្រើដល់សេចក្តីត្រូវការក្នុងកិច្ចប្រណិបត្តិជំនឿព្រះពុទ្ធសាសនារបស់ពុទ្ធបរិស័ទក្នុងតំបន់អភិវឌ្ឍន៍សែនសុខ លុះឆ្នាំ២០១៣ បានប្រែក្លាយពីសាលាបុណ្យឡើងមកជា វត្តសែនសុខ ដល់បច្ចុប្បន្ន៕ | 2020-08-14T18:27:00+07:00 | freshnewsasia.com | https://m.freshnewsasia.com/index.php/en/localnews/168209-2020-08-14-04-27-31.html |
df027672-81ca-4d1f-8cfc-c3ab3f4bfff3 | វេណេស៊ុយអេឡា៖ «អភិបាលរដ្ឋធានីការ៉ាកាស់ ស្លាប់ដោយសារជំងឺ COVID-19» (Video inside) | អភិបាលរដ្ឋធានីការ៉ាកាស់ នៃប្រទេសវេណេស៊ុយអេឡា លោក ដារីយ៉ូ វីវាស់ (Dario Vivas) បានទទួលមរណភាពហើយក្នុងអាយុ ៧០ឆ្នាំ នៅថ្ងៃព្រហស្បតិ៍សប្តាហ៍នេះ (ពេលវេលានៅការ៉ាកាស់) ក្រោយពីលោកបានឆ្លងជំងឺ COVID-19 និងមានស្ថានភាពកាន់តែដុនដាបអស់រយៈពេល ០៣សប្តាហ៍។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃសុក្រ ទី១៤ ខែសីហា ឆ្នាំ២០២០។ លោក Dario Vivas បានប្រកាសដោយខ្លួនលោក កាលពីថ្ងៃទី១៨ ខែកក្កដា កន្លងទៅនេះថា លោកបានឆ្លងជំងឺ COVID-19 និងដាក់ខ្លួនឯងឲ្យស្ថិតនៅដាច់ដោយឡែក ដើម្បីព្យាបាល។ លោក Vivas បានបង្ហោះសារលើ Twitter នាគ្រានោះថា ។ គួរបញ្ជាក់ថា មិនត្រឹមតែអភិបាលរដ្ឋធានីការ៉ាកាស់ប៉ុណ្ណោះទេ ដែលបានឆ្លងជំងឺ COVID-19 ដោយរដ្ឋមន្ត្រីប្រេង និងមន្ត្រីជាន់ខ្ពស់រដ្ឋសភាវេណេស៊ុយអេឡា មួយចំនួនទៀត ក៏បានឆ្លងជំងឺនេះដូចគ្នាដែរ ប៉ុន្តែលោក Vivas បានបាត់បង់ជីវិត ព្រោះតែស្ថានភាពរបស់លោកធ្ងន់ធ្ងរពេក។ គិតត្រឹមថ្ងៃព្រហស្បតិ៍សប្តាហ៍នេះ វេណេស៊ុយអេឡាមានករណីឆ្លង COVID-19 សរុបជាង ២៩,០០០ករណី ក្នុងនោះស្លាប់ ២៤៧នាក់ និងជាសះស្បើយវិញជាង ២១,០០០នាក់៕ | 2020-08-14T16:48:00+07:00 | freshnewsasia.com | https://m.freshnewsasia.com/index.php/en/internationalnews/168195-2020-08-14-02-48-16.html |
2abee3c0-b6f3-4d63-9e58-7fa6fa27560f | TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ម្នាក់ថ្មីទៀត ជាអ្នកមកពីអាមេរិក និងព្យាបាលជា២នាក់ (Video inside) | ក្រសួងសុខាភិបាលបានឱ្យដឹងថា នៅព្រឹកថ្ងៃទី១៤ ខែសីហា ឆ្នាំ២០២០នេះថា មានពលរដ្ឋខ្មែរម្នាក់ទៀត បានកើតជំងឺកូវីដ១៩ ជាអ្នកធ្វើដំណើរមកពីសហរដ្ឋអាមេរិក និងបានព្យាបាលជាសះស្បើយចំនួនពីរនាក់។ យោងតាមសេចក្តីប្រកាសព័ត៌មានរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាន បានឱ្យដឹងថា អ្នកកើតជំងឺកូវីដ១៩ថ្មីនេះ ជាស្ត្រីជនជាតិខ្មែរ អាយុ ៥១ឆ្នាំ មានអាស័យដ្ឋាននៅឃុំតាពូង ស្រុកថ្មគោល ខេត្តបាត់ដំបង។ ស្ត្រីរូបនេះ បានធ្វើដំណើរមកពីសហរដ្ឋអាម៉េរិក ដោយបានបន្តជើងហោះហើរនៅប្រទេសកូរ៉េខាងត្បូង ហើយបានមកដល់កម្ពុជា នៅថ្ងៃទី ៣១ ខែកក្កដា ឆ្នាំ២០២០។ លទ្ធផលវិភាគវត្ថុសំណាកតេស្តលើកទី០២ របស់គាត់ទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី១៣ ខែសីហា ឆ្នាំ២០២០ ហើយបច្ចុប្បន្នអ្នកជំងឺត្រូវបានដាក់ឱ្យសម្រាក ព្យាបាលមណ្ឌលសុខភាពចាក់អង្រែ រាជធានីភ្នំពេញ។ ដោយឡែកអ្នកព្យាបាលជាសះស្បើយនោះ ជាបុរសជនជាតិខ្មែរ ម្នាក់អាយុ ២៦ឆ្នាំ មានអាស័យដ្ឋាននៅភូមិឃ្លាំងស្បែក ឃុំកំពង់ហ្លួង ស្រុកពញ្ញាឮ ខេត្តកណ្ដាល និងម្នាក់ទៀតអាយុ ២២ឆ្នាំ មានអាស័យដ្ឋាននៅភូមិជីមាន់ ឃុំក្រែក ស្រុកក្រែក ខេត្តត្បូងឃ្មុំ។ បុរសទាំង ០២នាក់ខាងលើ ជាអ្នកធ្វើដំណើរតាមជើងហោះហើរមកពីប្រទេសអារ៉ាប៊ីសាអូឌីត ហើយបន្តជើងហោះហើរនៅប្រទេសម៉ាឡេស៊ី ត្រូវបានព្យាបាលជាសះស្បើយ ដោយទទួលបានលទ្ធតេស្តអវិជ្ជមានវីរុសកូវីដ១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែរាជធានីភ្នំពេញ។ ក្រសួងសុខាភិបាល បានឱ្យដឹងថា គិតត្រឹមម៉ោងព្រឹកថ្ងៃទី១៤ ខែសីហា ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុប ២៧៣នាក់ ស្រី្ត៥៤នាក់ និងបុរស ២១៩នាក់។ ក្នុងនោះអ្នកព្យាបាលឱ្យជាសះស្បើយឡើងវិញ មានចំនួន២២៥នាក់ ស្ត្រី៤៦នាក់ និងបុរស១៧៩នាក់។ ដោយឡែកអ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៤៨នាក់។ សម្រាកនៅមន្ទីរពេទ្យមិត្តភាពខ្មែរ-សូវៀត សរុប០២នាក់ (ស្ត្រីកងទ័ពមួកខៀវអង្គការ សហប្រជាជាតិរបស់កម្ពុជា ០១នាក់ និងស្ត្រីជនជាតិអាម៉េរិកាំង ០១នាក់), នៅមណ្ឌលសុខភាពចាក់អង្រែ រាជធានីភ្នំពេញ មានចំនួន ៣៦នាក់ (ស្ត្រី ០៤នាក់ និងបុរស ៣២នាក់), នៅមន្ទីរពេទ្យបង្អែកខេត្តកំពង់ស្ពឺ មានចំនួន០៤នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ មានចំនួន០៤នាក់ ជាបុរស, នៅមន្ទីរពេទ្យរ៉ូយ៉ាល់ភ្នំពេញ មានចំនួន ០២នាក់ ជាស្ត្រីជនជាតិកាហ្សាក់ស្តង់ និងស្ត្រីជនជាតិកាណាដា៕ | 2020-08-14T15:12:00+07:00 | freshnewsasia.com | https://m.freshnewsasia.com/index.php/en/localnews/168190-2020-08-14-01-12-51.html |
cfa71464-0870-4c35-ba31-353278d4b576 | ព្រឹកនេះក្រសួងសុខាភិបាល ប្រកាសរកឃើញករណីឆ្លងកូវីដ-១៩ ចំនួន១នាក់ថែមទៀត | ភ្នំពេញ៖ នាព្រឹកថ្ងៃសុក្រ ទី១៤ ខែសីហា ឆ្នាំ២០២០ ក្រសួងសុខាភិបាលកម្ពុជា បានប្រកាសរកឃើញករណីវីជ្ជមានកូវីដ-១៩ ១នាក់ថែមទៀត ដែលជាបុរសជនជាតិខ្មែរទាំងអស់ ខណៈមានអ្នកជាសះស្បើយចំនួន២នាក់ផងដែរ ៕ គួរបញ្ជាក់ថា គិតត្រឹមព្រឹកនេះកម្ពុជា បានបញ្ជាក់ករណីវិជ្ជមានកូវីដ-១៩ សរុបចំនួន២៧៣នាក់ ខណៈអ្នកជាសះស្បើយមានចំនួន២២៥នាក់ និងកំពុងសម្រាកព្យាបាលនៅមន្ទីរពេទ្យ៤៨នាក់ ៕ | 2020-08-14T08:41:58+07:00 | kbnnews.com | https://kbn.news/archives/176886 |
75b713d9-6795-441a-b396-30abd9407739 | ស.រ.អា រាយការណ៍អំពីការស្លាប់ដោយសារកូវីដ១៩ ក្នុងមួយថ្ងៃច្រើនបំផុតតាំងពីខែឧសភាមក | សហរដ្ឋអាមេរិកបានបញ្ជាក់ថា ចំនួនអ្នកស្លាប់ដោយសារជំងឺកូវីដ១៩ កាលពីថ្ងៃពុធ មានជិត ១.៥០០ នាក់នៅទូទាំងប្រទេស ដែលនេះជាចំនួនករណីស្លាប់ច្រើនបំផុតក្នុងមួយថ្ងៃ ចាប់តាំងពីខែឧសភាមក។ ចំនួនអ្នកស្លាប់កាលពីថ្ងៃពុធ បានធ្វើឲ្យករណីស្លាប់ដោយសារជំងឺកូវីដ១៩ ជាមធ្យមនៅសហរដ្ឋអាមរិកមានជាង ១.០០០ នាក់ ក្នុងមួយថ្ងៃអស់ជាងពីរសប្តាហ៍ជាប់ៗគ្នា ហើយបានរុញច្រានតួលេខអ្នកស្លាប់សរុបដល់ជាង ១៦៦.០០០ នាក់។ ដោយសហរដ្ឋអាមេរិកមានចំនួនអ្នកឆ្លង និងស្លាប់ដោយសារជំងឺកូវីដ១៩ ច្រើនជាងគេបំផុតក្នុងពិភពលោក ដោយមានអ្នកឆ្លងសរុបជាង ៥ លាន ១ សែននាក់ អ្នកជំនាញផ្នែកសុខភាពសាធារណៈ បានសម្តែងការបារម្ភអំពីវិធានថ្មីទាក់ទងនឹងរបៀបដែលមន្ទីរពេទ្យរាយការណ៍អំពីទិន្នន័យអ្នកកើតជំងឺកូវីដ១៩។ រដ្ឋបាលលោកប្រធានាធិបតី Donald Trump បានបញ្ជាឲ្យមន្ទីរពេទ្យនានាបញ្ជូនទិន្នន័យកូវីដ១៩ ទៅប្រព័ន្ធផ្ទុកទិន្នន័យថ្មីមួយដែលគ្រប់គ្រងដោយក្រសួងសុខាភិបាល ជាជាងផ្ញើទៅមជ្ឈមណ្ឌលគ្រប់គ្រង និងបង្ការជំងឺ CDC របស់សហរដ្ឋអាមេរិក ដោយរដ្ឋបាលលោកថា ដើម្បីសម្រួលដល់ដំណើរការប្រមូលទិន្នន័យ។ ប៉ុន្តែ នៅក្នុងលិខិតមួយផ្ញើទៅកាន់រដ្ឋមន្ត្រីសុខាភិបាលលោក Alex Azar កាលពីខែមុន មន្ត្រីជំនាញបច្ចុប្បន្ន និងពីមុនរាប់សិបនាក់ របស់គណៈកម្មាធិការប្រឹក្សាយោបល់មួយរបស់ក្រសួងសុខាភិបាល បានបញ្ជាក់ថា មន្ទីរពេទ្យនានា «កំពុងប្រឹងប្រែងដើម្បីកំណត់អំពីវិធីធ្វើតាមការតម្រូវឲ្យរាយការណ៍ប្រចាំថ្ងៃនេះ»៕ | 2020-08-14T07:00:00+07:00 | khmer.voanews.com | https://khmer.voanews.com/a/us-posts-highest-single-day-number-of-covid-19-deaths-since-may/5542525.html |
7509b0a3-190b-40fb-a751-e2cea285a209 | អង្គការ WHO ៖ការព្យាបាលធ្មេញដែលមិនចាំបាច់គួរត្រូវលើកពេល ខណៈមានការរាតត្បាតជំងឺកូវីដ១៩ | មនុស្សគ្រប់គ្នានៅក្នុងពិភពលោកដឹងថា មិនមែនជាការស្រួលក្នុងចិត្តទេនៅពេលឈឺធ្មេញ ហើយនៅពេលមានការឈឺចាប់ខ្លាំង អ្នកជំងឺទៅរកពេទ្យធ្មេញ។ តែទោះជាយ៉ាងណាក៏ដោយ ក៏ការស្ទង់មតិមួយដោយអង្គការសុខភាពពិភពលោកហៅកាត់ថា WHO ឲ្យដឹងថា នៅក្នុងប្រទេសចំនួន១០៣នៅចន្លោះខែឧសភានិងពាក់កណ្តាលខែកក្កដា ជំងឺកូវីដ១៩មានផលប៉ះពាល់ដល់សេវាព្យាបាលធ្មេញនៅទូទាំងពិភពលោកដែលជាការមិនធ្លាប់មានពីពេលមុនៗទេ។ លោក Benoit Vareene ជាមន្ត្រីខាងទន្តសាស្ត្រផ្នែកជំងឺមិនឆ្លងនៅអង្គការ WHO។លោកនិយាយថា ៧៥ភាគរយនៃអ្នកឆ្លើយនឹងការស្ទង់មតិរាយការណ៍ថា សេវាព្យាបាលធ្មេញបានត្រូវបង្អាក់ទាំងស្រុងឬជាផ្នែកដោយសារវីរុសកូរ៉ូណា។ លោក Benoit Vareene និយាយថា ការបង្អាក់នេះជាប់ទាក់ទងជាមួយការងារផ្តល់ដោយបុគ្គលិកថែទាំសុខភាពមាត់ធ្មេញ។ លោកនិយាយថា៖ «ដូចលោកអ្នកដឹងហើយថា ពួកពេទ្យធ្មេញ គិលានុបដ្ឋាយិកាខាងធ្មេញ អ្នកអនាម័យ និងជំនួយការពេទ្យធ្មេញ ធ្វើការដោយប៉ះពាល់អ្នកជំងឺដោយផ្ទាល់ ហើយប៉ះនឹងទឹកមាត់និងឈាម។ ពួកគេក៏ប្រើអ្វីដែលយើងហៅថាឧបករណ៍បាញ់សាច ហើយឧបករណ៍ទាំងនេះនាំឱ្យមានអ្វីដែលយើងហៅថា ភាគល្អិតមើលមិនឃើញនៅក្នុងខ្យល់ឬ aerosol»។ លោក Vareene និយាយថា នៅក្នុងសហគមន៍ដែលមានការឆ្លងវីរុសកូរ៉ូណាខ្លាំង អង្គការ WHO ផ្តល់អនុសាសន៍ថា អាទិភាពព្យាបាលគួរផ្តល់ឱ្យដល់ករណីមានភាពបន្ទាន់។ លោកបានថ្លែងទៀតថា នៅក្នុងការព្យាបាលអ្នកជំងឺ អ្នកធ្វើការខាងជំងឺធ្មេញគួរជៀសវៀងទម្រង់ការដែលនាំឱ្យមានភាគល្អិតមើលមិនឃើញនៅក្នុងខ្យល់ ដែលអាចនាំឱ្យរាលដាលការឆ្លងហើយគួរផ្តល់អាទិភាពដល់ការប្រើសម្ភារៈដោយដៃ។ «ហើយជាការណ៍ពិត គេគួរពន្យារពេលការព្យាបាលខាងសុខភាពមាត់ធ្មេញធម្មតា ដែលមិនចាំបាច់ ដូចជា ការទៅឱ្យពេទ្យពិនិត្យមើលធ្មេញ ការសម្អាតធ្មេញ វិធីបង្ការកុំឲ្យខូចធ្មេញ និងការកែសោភណ្ឌភាពធ្មេញជាដើម»។ អនុសាសន៍ឯទៀតៗរបស់អង្គការ WHO មានរួមបញ្ចូលការត្រួតពិនិត្យពីចម្ងាយ ការរក្សាគម្លាតពីគ្នា និងពាក់ម៉ាស់នៅមុននិងនៅចន្លោះការព្យាបាលធ្មេញដើម្បីបញ្ចៀសនិងកាត់បន្ថយការឆ្លងវីរុស។ លោក Varenne និយាយថា បញ្ហាមួយក្នុងបណ្តាបញ្ហាជាបន្ទាន់គឺធ្វើឱ្យប្រាកដប្រជាថា អ្នកធ្វើការខាងព្យាបាលធ្មេញមានឧបករណ៍ការពារខ្លួនផ្ទាល់ខ្លួន។ លោកថ្លែងថា ការណ៍នេះមានសារៈសំខាន់ក្នុងការការពារពួកគេមិនឱ្យឆ្លងជំងឺកូវីដ១៩និងចម្លងទៅអ្នកជំងឺ៕ | 2020-08-14T07:00:00+07:00 | khmer.voanews.com | https://khmer.voanews.com/a/who-non-essential-dental-care-should-be-delayed-during-pandemic-/5543375.html |
405c2740-7b6d-4a96-babe-1fc4c955ce56 | ទោះបីក្នុងដំណាក់កាលជំងឺកូវីដ១៩ក្តី ក៏អគ្គនាយកដ្ឋានពន្ធដារ ប្រមូលចំណូលពន្ធបានជាង១.៨០០លានដុល្លារ ក្នុងរយៈ៧ខែឆ្នាំនេះ កើតឡើងជាង ៩% បើធៀបនឹងឆ្នាំមុន | ភ្នំពេញ៖ ក្នុងរយៈពេល ៧ខែ ឆ្នាំ២០២០ អគ្គនាយកដ្ឋានពន្ធដារប្រមូល បានចំណូលពន្ធអាករ (តាមប្រព័ន្ធគ្រប់គ្រងទិន្នន័យចំណូលអនឡាញរបស់អគ្គនាយកដ្ឋានពន្ធដារ) មានចំនួន ប្រមាណជា ១.៨៧៧,៨៩លានដុល្លារអាមេរិក ស្មើនឹង ៦៥,៨៩% នៃផែនការប្រចាំឆ្នាំ បើធៀបនឹងចំណូលពន្ធ-អាករក្នុងរយៈពេលដូចគ្នា ឆ្នាំ២០១៩ ឃើញថាកើនឡើងចំនួន ប្រមាណជា ១៦៥,៤៦ លានដុល្លារអាមេរិក ស្មើនឹង ៩,៦០% ជាពិសេសក្នុងរយៈពេល ៧ខែ ឆ្នាំ២០២០ ចំណូលពីប្រភេទពន្ធ ២ នៅរក្សាកំណើនក្នុងនោះ អាករលើតម្លៃបន្ថែមកើនឡើង ៣,១៧% និងពន្ធលើប្រាក់ចំណូលកើនឡើង ២២,៧១% ធៀបនឹងរយៈពេលដូចគ្នាឆ្នាំ២០១៩ ។ លោក គង់ វិបុល ប្រតិភូរាជរដ្ឋាភិបាលទទួលបន្ទុកជាអគ្គនាយកនៃអគ្គនាយកដ្ឋាន ពន្ធដារ បានថ្លែងបែបនេះក្នុងប្រជុំបូកសរុបលទ្ធផលប្រមូលចំណូលពន្ធប្រចាំខែកក្កដា និងសម្រាប់រយៈពេល ០៧ខែ ឆ្នាំ២០២០ ព្រមទាំងទិសដៅសម្រាប់អនុវត្តបន្តនាអគ្គនាយកដ្ឋានពន្ធដារ នៅថ្ងៃព្រសហ្បតិ៍ ទី១៣ ខែសីហា ឆ្នាំ២០២០នេះ។ ចំពោះលទ្ធផលនៃការគ្រប់គ្រងប្រមូលចំណូលពន្ធ លោក គង់ វិបុល បានបង្ហាញថា ក្នុងខែកក្កដា ឆ្នាំ២០២០ ចំណូលពន្ធ-អាករគ្រប់ប្រភេទដែលអគ្គនាយកដ្ឋានពន្ធដារប្រមូលបាន (តាមប្រព័ន្ធគ្រប់គ្រងទិន្នន័យ ចំណូល អនឡាញរបស់អគ្គនាយកដ្ឋានពន្ធដារ) មានចំនួន ៧៨៦,២៤ប៊ីលានរៀល (ប្រមាណជា ១៩៤,១៣លានដុល្លារអាមេរិក) ស្មើនឹង ៦,៨១% នៃផែនការប្រចាំឆ្នាំ បើធៀបនឹងចំណូលពន្ធ-អាករប្រចាំខែកក្កដា ឆ្នាំ២០១៩ ឃើញថាថយចុះចំនួន ៧៥,៧១ប៊ីលានរៀល (ប្រមាណជា ១៦,២២លានដុល្លារអាមេរិក) ស្មើនឹង ៧,៧១%។ លោកបញ្ជាក់ថា សរុបរយៈពេល ៧ខែ ឆ្នាំ២០២០ ចំណូលពន្ធ-អាករ ដែលអគ្គនាយកដ្ឋានពន្ធដារប្រមូលបាន (តាមប្រព័ន្ធគ្រប់គ្រងទិន្នន័យចំណូលអនឡាញរបស់អគ្គនាយកដ្ឋានពន្ធដារ) មានចំនួន ៧.៦០៥,៤៦ ប៊ីលានរៀល (ប្រមាណជា ១. ៨៧៧,៨៩លានដុល្លារអាមេរិក) ស្មើនឹង ៦៥,៨៩% នៃផែនការប្រចាំឆ្នាំ ធៀបនឹងចំណូលពន្ធ-អាករក្នុងរយៈពេលដូចគ្នា ឆ្នាំ២០១៩ ឃើញថាកើនឡើងចំនួន ៦៧០,១១ ប៊ីលានរៀល (ប្រមាណជា ១៦៥,៤៦ លានដុល្លារអាមេរិក) ស្មើនឹង ៩,៦០%។ គួរបញ្ជាក់ផងដែរថា ក្នុងរយៈពេល ០៧ខែ ឆ្នាំ២០២០ ចំណូលពីប្រភេទពន្ធ ០២ នៅរក្សាកំណើនក្នុងនោះ អាករលើតម្លៃបន្ថែមកើនឡើង ៣,១៧% និងពន្ធលើប្រាក់ចំណូលកើនឡើង ២២,៧១% ធៀបនឹងរយៈពេលដូចគ្នាឆ្នាំ២០១៩ ។ សម្រាប់ឆ្នាំ២០២០ នេះ ដើម្បីធានានូវប្រសិទ្ធភាពក្នុងការអនុវត្តការប្រមូលចំណូលពន្ធបានគ្រប់តាមផែនការច្បាប់ ចំនួនប្រមាណ ១១ ៥៤៣.៣១ ប៊ីលានរៀល (ប្រមាណ ២ ៨៨៥.៨៣ លានដុល្លារអាមេរិក) អគ្គនាយកដ្ឋានពន្ធដារនឹងបន្តអនុវត្តយ៉ាងម៉ឺងម៉ាត់ និងប្រកបដោយប្រសិទ្ធភាពខ្ពស់ថែមទៀតនូវគោលនយោបាយកែទម្រង់ស៊ីជម្រៅរបស់រាជរដ្ឋាភិបាល ព្រមទាំងដាក់ចេញនូវវិធានការមួយចំនួនដូចខាងក្រោម៖ -បន្តពង្រឹងការអនុវត្តឱ្យមានប្រសិទ្ធភាពនូវការចុះបញ្ជីអាជីវកម្មតាមប្រព័ន្ធបច្ចេកវិបទ្យាព័ត៌មាន (IT Platform) ស្របតាមខ្លឹមសារ អនុក្រឹត្យលេខ ៨៤ អនក្រ.បក ចុះថ្ងៃទី១០ ខែមិថុនា ឆ្នាំ២០២០ និងពង្រឹងការងារចុះបញ្ជីពន្ធដារ និងធ្វើបច្ចុប្បន្នភាពព័ត៌មានសហគ្រាស ដើម្បីធានាការផ្ដល់សេវាឱ្យបានល្អប្រសើរនិងការគ្រប់ គ្រង ចំណូលពន្ធមានប្រសិទ្ធភាពខ្ពស់។ -បន្តពង្រឹងការអនុវត្តឱ្យមានប្រសិទ្ធិភាពនូវការសម្រេចរបស់រាជរដ្ឋាភិបាលជុំទី ៥ ស្ដីអំពីវិធានការបន្ថែមសម្រួលផ្នែកពន្ធដារ ជួយវិស័យអាកាសចរណ៍និងទេសចរណ៍ ដែលទទួលរងផលប៉ះពាល់ធ្ងន់ធ្ងរពីការរីករាលដាលនៃជំងឺកូវីដ ១៩ ក្នុងបដិការណ៍នៃការវិបត្តិ និងការស្តារនិងជំរុញកំណើនសេដ្ឋកិច្ចកម្ពុជាក្រោយកូវីដ-១៩។ -បន្តពង្រឹងការងារចាត់ចែងលិខិតប្រកាស និងអនុវត្តការគ្រប់គ្រងដាក់លិខិតប្រកាសតាមប្រព័ន្ធអនឡាញ (E-Filing) ព្រមទាំងទម្រង់លិខិតប្រកាសពន្ធប្រចាំខែថ្មីសម្រាប់អ្នកជាប់ពន្ធ។ -ពង្រឹងប្រសិទ្ធិភាពការធ្វើការសវនកម្ម ដោយពន្លឿនរយៈពេលនៃការធ្វើសវនកម្ម និងបន្តបង្កើនកិច្ចសហប្រតិបត្តិការ ក្នុងការប្រមូលទិន្នន័យពីគ្រប់ប្រភពនិងក្រសួង-ស្ថាប័នពាក់ព័ន្ធ ក្នុងគោលដៅពង្រឹងអនុលោមភាព សារពើពន្ធ និងការប្រកួតប្រជែងដោយស្មើភាព (Level Playing Field)។ -បន្តពង្រឹងប្រសិទ្ធភាពនៃត្រួតពិនិត្យការតាមដានឯកសារ និងផ្តល់លទ្ធភាពជូនអ្នកជាប់ពន្ធឬសាធារណជនមានភាពងាយស្រួលក្នុងការតាមដានពីវឌ្ឍនភាពនៃឯកសាររបស់ខ្លួន ដែលបានដាក់មកកាន់អគ្គនាយកដ្ឋានពន្ធដារដោយប្រើប្រាស់នូវកម្មវិធីត្រួតពិនិត្យ និងតាមដានឯកសារ (Document Checking and Tracking App)។ -ពង្រឹងការអនុវត្តការប្រមូលបំណុលពន្ធ និងវិធានការតឹងទារបំណុលពន្ធ ជាពិសេសបំណុលពន្ធធំៗដែលមានសក្តានុពលដោយកំណត់ជាបំណុលអាទិភាព។ -បន្តនិងខិតខំពង្រឹងការផ្តល់សេវាជូនអ្នកជាប់ពន្ធ ដែលជាកត្តាសំខាន់ធ្វើឱ្យប្រសើរឡើងនូវវប្បធម៌ពន្ធដារ ក្នុងនោះមានការ រៀបចំកម្មវិធី “ពន្ធដារកម្ពុជា” ដោយផ្សព្វផ្សាយនិងជួបជជែកជាមួយអ្នកជាប់ពន្ធផ្ទាល់ (GDT Facebook Live), សេវាឆ្លើយតប តាមប្រពន្ធទូរស័ព្ទ Call Center 1277, កម្មវិធី GDT Live Chat ជាដើម។ -បន្តផ្សព្វផ្សាយនិងអនុវត្តការប្រមូលពន្ធលើអចលនទ្រព្យ ពន្ធលើដីធ្លីមិនបានប្រើប្រាស់ និងពន្ធលើមធ្យោបាដឹកជញ្ជូននិងយានជំនិះគ្រប់ប្រភេទសម្រាប់ឆ្នាំ ២០២០។ -បន្តអនុវត្តវិធានការចាំបាច់នានាដូចមានកំណត់ក្នុងសារាចរណែនាំស្តីពីការអនុវត្ត ច្បាប់ស្ដីពីហិរញ្ញវត្ថុឆ្នាំ ២០២០ និងយុទ្ធសាស្ត្រកៀគរចំណូល ឆ្នាំ២០១៩-២០២៣។ លោក គង់ វិបុល បានវាយតម្លៃខ្ពស់ និងថ្លែងនូវអំណរគុណយ៉ាងជ្រាលជ្រៅចំពោះថ្នាក់ដឹកនាំ និងមន្ត្រីរាជការពន្ធដារគ្រប់ជាន់ថ្នាក់នៅតាមអង្គភាពក្រោមឱវាទអគ្គនាយកដ្ឋានពន្ធដារ ដែលបាននិងកំពុងចូលរួមយ៉ាងសកម្ម ក្នុងការខិតខំប្រឹងប្រែងប្រមូលចំណូល ដែលទទួលបានលទ្ធផលយ៉ាងល្អប្រសើរ ហើយនេះគឺជាជោគជ័យ និងជាសមិទ្ធផលរួមរបស់អគ្គនាយកដ្ឋានពន្ធដារទាំងមូល។ ជាមួយគ្នានេះលោក គង់ វិបុល ក្រើនរំលឹកនិងលើកទឹកចិត្តដល់ថ្នាក់ដឹកនាំនិងមន្ត្រីពន្ធដារគ្រប់ជាន់ថ្នាក់ ត្រូវយកចិត្តទុកដាក់ថែទាំសុខភាព និងបង្កាទប់ស្កាត់ចំពោះជម្ងឺផ្លូវដង្ហើមប្រភេទថ្មី Covid-19 ៕ | 2020-08-14T06:37:23+07:00 | cen.com.kh | https://cen.com.kh/archives/234327.html |
d5980ab6-7518-4db5-aa9c-af80ef00519d | ក្រសួងសុខាភិបាលច្រានចោលសារជាភាសាអង់គ្លេស ដែលផ្សព្វផ្សាយព័ត៌មានមិនពិតពាក់ព័ន្ធជំងឺកូវីដ១៩ (Video inside) | ក្រសួងសុខាភិបាល នៅយប់ថ្ងៃទី១៣ ខែសីហា ឆ្នាំ២០២០នេះ បានចេញមកច្រានចោលនូវសារជាភាសាអង់គ្លេស ដែលផ្សព្វផ្សាយនូវព័ត៌មានមិនពិត តៗគ្នាដែលនិយាយពីការធ្វើតេស្តវិជ្ជមានជំងឺកូវីដ១៩ ចំនួន៦ដងរកឃើញកូវីដ១៩លើពលរដ្ឋ៥នាក់ ហើយពលរដ្ឋទាំងនោះបានប៉ះពាល់ជាមួយ អ្នកស្រុកប្រមាណ២ពាន់នាក់ផ្សេងទៀត ដែលអាចនឹងឆ្លងជំងឺនេះដល់សហគមន៍។ ចំពោះព័ត៌មានជាភាសាអង់គ្លេស ដែលផ្សព្វផ្សាយតៗគ្នាថា «Alert, from head of pasture , they caught 5 locals tested positive after 6 tests during 20 days...those 5 were in touch with another 2000 locals !! Now the authorities trying to gather those for quarantine. Looks like community spread may occur! Be careful wherever you go during next week break» នេះត្រូវបានលោកស្រី វណ្ណឌីន អះអាងថា មិនពិតឡើយ និងអំពាវនាវកុំពលរដ្ឋជឿលើព័ត៌មាននេះ ហើយត្រូវជឿលើព័ត៌មានផ្លូវការ ដែលចេញដោយក្រសួងសុខាភិបាល។ លោកស្រី ឱ វណ្ណឌី បានបញ្ជាក់ប្រាប់បណ្តាញព័ត៌មាន Fresh News យ៉ាងដូច្នេះថា «សារភាសាអង់គ្លេសនេះ គឺជាការបំភ័ន្តប្រឌិតព័ត៌មាន ឯកឧត្តមរដ្ឋមន្ត្រីក្រសួងសុខាភិបាល មិនបានមានប្រសាសន៍បែបនេះឡើយ។ នេះជាការផ្សព្វផ្សាយព័ត៌មាន ដែលគ្មានប្រភពច្បាស់លាស់ ក្រសួងសុខាភិបាលសុំច្រោនចោលទាំងស្រុង និងសូមឲ្យសមត្ថកិច្ចចាត់វិធានការលើអ្នកផ្សព្វផ្សាយព័ត៌មានក្លែងក្លាយនេះ»។ លោកស្រីរដ្ឋលេខាធិការបានបញ្ជាក់ថា កម្ពុជាបច្ចុប្បន្ននេះមិនមានស្ថានភាពដូចការលើកឡើងក្នុងអត្ថបទជាភាសាអង់គ្លេសនេះទេ ហើយក្រសួងសុខាភិបាលកំពុងធ្វើការងារប្រកបដោយការយកចិត្តទុកដាក់បំផុត និងតែងតែធ្វើបច្ចុប្បន្នភាពនៃជំងឺកូវីដ១៩ ជូនបងប្អូនប្រជាពលរដ្ឋ រៀងរាល់ពេលដែលមានការរកឃើញនូវករណីថ្មី ឬក៏ករណីជាសះស្បើយជាប់ជាប្រចាំ។ លោកស្រី វណ្ណឌីន បានអំពាវនាវដល់ប្រជាពលរដ្ឋ សូមកុំជឿនូវការប្រឌិតព័ត៌មាន ដែលមិនមានប្រភពច្បាស់លាស់ និងសូមចូលរួមក្នុងការលុបបំបាត់នូវព័ត៌មានក្លែងក្លាយ ដោយក្រសួងសូមឲ្យសមត្ថកិច្ចចាត់វិធានការផងដែរ ចំពោះអ្នកប្រឌិតព័ត៌មានក្លែងក្លាយនេះ។ សូមជម្រាបថា គិតត្រឹមថ្ងៃទី១៣ ខែសីហា ឆ្នាំ២០២០នេះ កម្ពុជារកឃើញអ្នកមានជំងឺកូវីដ១៩ សរុប២៧២នាក់ (ស្ត្រី ៥៣នាក់ និងបុរស ២១៩នាក់) ក្នុងនោះ អ្នកព្យាបាលជាមានចំនួនសរុប ២២៣នាក់ (ស្ត្រី ៤៦នាក់ និងបុរស ១៧៧នាក់) និងអ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៤៩នាក់៕ | 2020-08-14T03:37:00+07:00 | freshnewsasia.com | https://m.freshnewsasia.com/index.php/en/localnews/168176-2020-08-13-13-37-12.html |
08b507f0-52fd-41e4-9149-9f555e4a57e0 | គណៈសង្ឃនាយកកម្ពុជា ប្រកាសឱ្យគ្រប់វត្តអារាម និងពុទ្ធបរិស័ទចូលរួមទប់ស្កាត់ជំងឺកូវីដ ក្នុងអំឡុងពេលឈប់សម្រាក៥ថ្ងៃ | ក្នុងអំឡុងពេលនៃការឈប់សម្រាកសងថ្ងៃឈប់សម្រាកថ្ងៃបុណ្យចូលឆ្នាំ ប្រពៃណីជាតិខ្មែរ គណៈសង្ឃនាយកនៃព្រះរាជាណាចក្រកម្ពុជា បានប្រកាសអំពាវនាវដល់ព្រះសង្ឃគ្រប់វត្តអារាម និងពុទ្ធបរិស័ទទូទាំងប្រទេសឱ្យចូលរួមទប់ស្កាត់ការឆ្លងជំងឺកូវីដ-១៩ សម្រាប់ពេលឈប់សម្រាករយៈពេល៥ថ្ងៃ គឺចាប់ពីថ្ងៃទី១៧ ដល់ថ្ងៃទី២១ ខែសីហា ឆ្នាំ២០២០។ នេះបើតាមព្រះរាជសាររបស់គណៈសង្ឃនាយក នៅថ្ងៃទី១៣ ខែសីហា ឆ្នាំ២០២០។ តាមរយៈព្រះរាជសារអំពាវនាវរបស់សម្តេចសង្ឃ នន្ទ ង៉ែត សម្តេចព្រះសង្ឃនាយកនៃព្រះរាជាណាចក្រកម្ពុជា ដែលបណ្ដាញព័ត៌មាន Fresh News ទទួលបានព្រះអង្គមានបន្ទូលថា ដើម្បីចូលរួមចំណែកជាមួយការខិតខំប្រឹងប្រែងរបស់រាជរដ្ឋាភិបាលកម្ពុជា សូមឱ្យព្រះមេគណ ព្រះគ្រូអនុគណ ព្រះចៅអធិការគ្រប់វត្ត និងពុទ្ធបរិស័ទគ្រប់មជ្ឈដ្ឋានទូទាំងប្រទេសចំនួនអនុវត្តតាមវិធី ៣ចំណុច រួមមាន៖ ទី១៖ ត្រូវបង្កើនការប្រុងប្រយ័ត្នបន្ថែមទៀត និងបន្តការស្វែងយល់ពីមេរោគកូវីដ-១៩នេះ តាមរយៈការមើល ការស្តាប់ និងសិក្សានូវសម្ភារអប់រំ ដែលផលិតដោយស្ថាប័នសុខាភិបាលជាតិ-អន្តរជាតិ និងអនុវត្តតាមសេចក្តីណែនាំរបស់ក្រសួងសុខាភិបាល និងអង្គការសុខភាពពិភពលោក WHO។ ទី២៖ ត្រូវពាក់ម៉ាសឱ្យបានជាប់ជាប្រចាំ ត្រូវជូតសម្អាតដៃនឹងទឹកអាល់កុល ឬសាប៊ូសម្លាប់មេរោគ ត្រូវជៀសវាងការខាកស្តោះពាសវាលពាសកាល ត្រូវប្រកាន់យកនូវអនាម័យស្អាតជានិច្ច និងសុវត្ថិភាពចំណីអាហារ។ និងទី៣៖ ប្រសិនបើជួបអ្នកមានអាការៈដូចជា៖ គ្រុនក្តៅ ក្អក កណ្តាស់ ផ្តាសាយ ហៀរសំបោរ ឬឈឺបំពង់ក ត្រូវជួយបញ្ជូនទៅជួបពេទ្យ ដើម្បីទទួលការពិនិត្យ និងព្យាបាលជាបន្ទាន់៕ | 2020-08-14T02:39:00+07:00 | freshnewsasia.com | https://m.freshnewsasia.com/index.php/en/localnews/168172-2020-08-13-12-39-18.html |
0527beca-4df8-4e0d-8a5b-1233c85c80fe | ករណីឆ្លងជំងឺ COVID-19 នៅរុស្ស៊ីកើនដល់ជាង ៩០៧,៧០០នាក់ | មជ្ឈមណ្ឌលឆ្លើយតប COVID-19 របស់ប្រទេសរុស្សី បានបញ្ជាក់នៅក្នុងសេចក្ដីថ្លែងការណ៍មួយ នាថ្ងៃព្រហស្បតិ៍នេះថា ក្នុងរយៈពេល ២៤ម៉ោងចុងក្រោយនេះ ប្រទេសរុស្សីបានរកឃើញករណីឆ្លង COVID-19 ថ្មីៗចំនួន ៥,០៥៧នាក់បន្ថែម ដែលនាំឲ្យករណីឆ្លងសរុបកើនដល់ ៩០៧,៧៥៨ករណី។ នេះបើតាមការចេញផ្សាយ ដោយសារព័ត៌មានចិនស៊ីនហួរ នៅល្ងាចថ្ងៃព្រហស្បតិ៍ ទី១៣ ខែសីហា ឆ្នាំ២០២០។ សេចក្ដីថ្លែងការណ៍ខាងលើនេះ បានបញ្ជាក់ឲ្យដឹងទៀតថា ចំនួននៃអ្នកជាសះស្បើយបានកើនដល់ ៧១៦,៣៩៦នាក់ បន្ទាប់ពីអ្នកជំងឺចំនួន ៦,០៩៨នាក់បន្ថែមទៀតបានជាសះស្បើយកាលពីប៉ុន្មានថ្ងៃមុន។ ហើយចំនួនអ្នកស្លាប់ក៏កើនឡើងដែរគឺដល់ ១៥,៣៨៤នាក់ បន្ទាប់ពីអ្នកជំងឺ ១២៤នាក់ទៀត បានស្លាប់ដោយសារជំងឺ COVID-19 នេះនៅក្នុងពេល ២៤ម៉ោងកន្លងទៅ។ ដោយឡែក ទីក្រុងម៉ូស្គូនៅតែជាតំបន់រងគ្រោះធ្ងន់ធ្ងរបំផុត នៃប្រទេសរុស្សី ដែលបានរាយការណ៍ថា មានករណីឆ្លង COVID-19 ថ្មីៗចំនួន ៦៩២នាក់បន្ថែមទៀត ដែលនាំឲ្យករណីឆ្លងសរុបកើនដល់ ២៥០,៣០៣ករណី។ ប្រទេសរុស្ស៊ីក៏ត្រៀមចាក់វ៉ាក់សាំងប្រឆាំង COVID-19 ដែលខ្លួនទើបចុះបញ្ជីជាផ្លូវការនោះផងដែរ ទៅលើបុគ្គលិកសុខាភិបាលជួរមុខ នៅចុងខែសីហានេះ ឬក៏ដើមខែក្រោយ ដើម្បីជាការធ្វើតេស្តអំពីប្រសិទ្ធភាព៕ | 2020-08-14T01:22:00+07:00 | freshnewsasia.com | https://m.freshnewsasia.com/index.php/en/internationalnews/168165-2020-08-13-11-22-55.html |
b9d9913f-d46b-4fc0-ac33-b7df9c409678 | មន្ដ្រីជាន់ខ្ពស់ក្រសួងសាធារណការ អំពាវនាវពលរដ្ឋចូលរួមគោរពច្បាប់ចរាចរណ៍ និងបង្កើនការការពារពីជំងឺកូវីដ១៩ | លោកស្រី មឹន មាណវី រដ្ឋលេខាធិការក្រសួងសាធារណការ និងដឹកជញ្ជូន និងជាអគ្គលេខាធិការ នៃគណៈកម្មាធិការជាតិសុវត្ថិភាពចរាចណ៍ផ្លូវគោក នៅព្រឹកថ្ងៃទី១៣ ខែសីហា ឆ្នាំ២០២០នេះ ក្នុងឱកាសដឹកនាំយុទ្ធនាការអប់រំផ្សព្វផ្សាយច្បាប់ស្តីពីចរាចរណ៍ផ្លូវគោក នៅខេត្តកោះកុង បានអំពាវនាវឲ្យប្រជាពលរដ្ឋចូលរួមគោរពច្បាប់ចរាចរណ៍ និងបង្កើនការការពារខ្លួនពីជំងឺកូវីដ១៩។ លោកស្រី មឹន មាណវី បានលើកឡើងទៀតថា រាជរដ្ឋាភិបាលកម្ពុជា កំពុងតែប្រយុទ្ធប្រឆាំងជាមួយនឹងជំងឺកូវីដ១៩ ដែលកំពុងរីករាលដាលជុំវិញពិភពលោក ដូច្នេះហើយសូមប្រជាពលរដ្ឋត្រូវចូលរួមទាំងអស់គ្នា។ បន្ថែមពីនេះ ក៏ត្រូវចូលរួមគោរពច្បាប់ចរាចរណ៍ផងដែរ ព្រោះករណីទាំងពីរនេះ គឺសុទ្ធតែប៉ះពាល់ដល់អាយុជីវិត។ មន្ដ្រីជាន់ខ្ពស់ក្រសួងសាធារណការរូបនេះ បានគូសបញ្ជាក់ថា ក្នុងឱកាសឈប់សម្រាកប៉ុន្មានថ្ងៃខាងមុខនេះ ប្រជាពលរដ្ឋត្រូវបើកបរដោយគោរពច្បាប់ចរាចណ៍ ត្រួតពិនិត្យលក្ខណៈបច្ចេកទេសរថយន្ត មុនបើកបរឲ្យបានល្អិតល្អន់ ត្រូវពាក់ខ្សែក្រវ៉ាត់ ឬពាក់មួកសុវត្ថិភាពឲ្យបានត្រឹមត្រូវ បើកបរត្រូវចេះយោគយល់គ្នាទាំងនេះ គឺដើម្បីសុវត្ថិភាពរបស់យើងទាំងអស់គ្នា។ គួរជម្រាបថា ក្នុងយុទ្ធនាការផ្សព្វផ្សាយអប់រំច្បាប់ស្តីពីច្បាប់ចរាចរផ្លូវគោកនេះ មន្ទីរសាធារណការ និងដឹកជញ្ជូនខេត្តកោះកុង បានផ្តល់មួកសុវត្ថិភាពម្នាក់មួយ និងធ្វើបទបង្ហាញ ក្នុងការពាក់មួកឲ្យមានសុវត្ថិភាពជូនប្រជាពលរដ្ឋផងដែរ៕ | 2020-08-14T00:56:00+07:00 | freshnewsasia.com | https://m.freshnewsasia.com/index.php/en/localnews/168163-2020-08-13-10-56-43.html |
97e5c0ff-ba6a-4a6f-8cb6-863e8c856a67 | ឧបនាយករដ្ឋមន្ត្រី ហោ ណាំហុង អំពាវនាវអូស្ដ្រាលី ដាក់ទុនវិនិយោគនៅកម្ពុជា លើវិស័យកសិកម្ម និងទេសចរណ៍ក្រោយពីជំងឺកូវីដស្ងប់ស្ងាត់ (Video inside) | ឧបនាយករដ្ឋមន្ដ្រី ហោ ណាំហុង ប្រាប់ទៅទូតអូស្ត្រាលី អំពាវនាវឱ្យសហគ្រាសរបស់ខ្លួន មកបណ្តាក់ទុនវិនិយោគនៅកម្ពុជា ជាពិសេសលើវិស័យកសិកម្ម និងទេសចរណ៍ក្រោយពីជំងឺកូវីដ-១៩ បានស្ងប់ស្ងាត់ទៅ។ ការអំពាវនាវដើម្បីកៀងគរឱ្យអ្នកវិនិយោគិនអូស្ត្រាលី មករកស៊ីនៅក្នុងប្រទេសកម្ពុជា ក្រោយវិបត្តិរាតត្បាតជំងឺកូវីដ-១៩ ស្ងប់ស្ងាត់នេះ បានធ្វើឡើងនៅព្រឹកថ្ងៃទី១៣ ខែសីហា ឆ្នាំ២០២០នេះ ក្នុងឱកាសដែលលោកបានអនុញ្ញាតឱ្យលោក ប៉ាប្លូ កាង (Pablo Kang) ឯកអគ្គរដ្ឋទូតអូស្រ្តាលី ជួបសំដែងការគួរសម និងពិភាក្សាការងារមួយចំនួន នៅទីស្តីការគណៈរដ្ឋមន្ត្រី។ ថ្លែងក្នុងឱកាសនោះ ឧបនាយករដ្ឋមន្ដ្រី ហោ ណាំហុង បានលើកឡើងទំនាក់ទំនងការទូតកម្ពុជា-អូស្ដ្រាលី បានភ្ជាប់តាំងពីឆ្នាំ១៩៥២ គឺមុនកម្ពុជាទទួលបាន ឯករាជ្យពីបារាំង។ តាំងពីនោះ មកអូស្ដ្រាលីតែងតែ បានផ្ដល់ជំនួយមកកម្ពុជាជារៀងរាល់ឆ្នាំ ព្រមទាំងផ្ដល់អាហារូបករណ៍ឱ្យនិស្សិត និងមន្ត្រីកម្ពុជាទៅសិក្សា និងកម្មសិក្សានៅអូស្ដ្រាលី។ ឧបនាយករដ្ឋមន្ដ្រី ហោ ណាំហុង បានបញ្ជាក់ថា សព្វថ្ងៃក្នុងពេលដែលកម្ពុជា កំពុងទប់ស្កាត់ជំងឺកូវីដ-១៩ អូស្ដ្រាលីក៏បានផ្ដល់ជំនួយ៥០លានដុល្លារអូស្ដ្រាលី ដើម្បីទប់ទល់ជំងឺកូវីដនេះ ព្រមទាំងរថយន្ដពេទ្យ។ ឧបនាយករដ្ឋមន្ត្រី ក៏បានជម្រាបជូនថា កម្ពុជាសព្វថ្ងៃមានអ្នកឆ្លងជំងឺកូវីដ-១៩ ចំនួន២៧២ករណី សុទ្ធតែនាំចូលពីក្រៅ ហើយពុំមានការឆ្លងទៅ ក្នុងសហគមន៍ទេ ដោយសារការទប់ស្កាត់ដ៏មានប្រសិទ្ធភាព របស់រាជរដ្ឋាភិបាលកម្ពុជា ដែលមានការណែនាំផ្ទាល់របស់សម្ដេចតេជោ ហ៊ុន សែន។ ទន្ទឹមនេះរាជរដ្ឋាភិបាលកម្ពុជា បានផ្ដល់ជំនួយជាង ១២៥លានដុល្លារអាមេរិក ជួយប្រជាជនក្រីក្រដោយសារជំងឺកូវីដ-១៩ ព្រមទាំងឧបត្ថម្ភដល់កម្មករ និងកម្មការិនីរាប់សែននាក់ ដែលកំពុងតែបាត់បង់ការងារក្នុងពេលជំងឺកូវីដ-១៩ ក្នុងមួយខែ៤០ដុល្លារអាមេរិក។ ឧបនាយករដ្ឋមន្ត្រី បានលើកថា ប្រឈមនឹងការរាតត្បាតជំងឺកូវីដ-១៩ ទូទាំងពិភពលោក គួរតែសហគមន៍អន្ដរជាតិរួមគ្នាកំចាត់ជំងឺដ៏សាហាវនេះ។ ការរកឃើញវ៉ាក់សាំង សម្រាប់ការពារជំងឺកូវីដ-១៩ ត្រូវតែដើម្បីសុខភាពពិភពលោក មិនត្រូវមានការប្រជែងគ្នាខាងនយោបាយ ឬពាណិជ្ជកម្មទេ។ ឆ្លៀតឱកាសនេះ ឧបនាយករដ្ឋមន្ត្រី ក៏បានអរគុណរដ្ឋាភិបាលអូស្ដ្រាលី ដែលបានជួយសម្រួលឱ្យប្រជាពលរដ្ឋខ្មែរនៅអូស្ដ្រាលី បានធ្វើសមាហរណកម្មទៅក្នុងសហគមន៍អូស្ដ្រាលី ដោយមានជីវភាពថ្លៃថ្នូរ។ ចំពោះទំនាក់ទំនងសេដ្ឋកិច្ចកម្ពុជា-អូស្ដ្រាលី អតីតប្រមុខកាទូតកម្ពុជា រូបនេះបានលើកថា ពាណិជ្ជកម្មកម្ពុជា-អូស្ដ្រាលី នៅមានកម្រិតមិនសមស្រប និងសក្ដានុពល នៃប្រទេសទាំងពីរនៅឆ្នាំ២០១៩ មានត្រឹមតែ២៤៩លានដុល្លារ ដែលឧបនាយករដ្ឋមន្ត្រី បានស្នើឱ្យជញ្ជីងពាណិជ្ជកម្មប្រទេសទាំងពីរ ឱ្យបានសកម្មជាងនេះ។ ទាក់ទងនឹងអាស៊ាន ឯកអគ្គរដ្ឋទូត លោក ប៉ាប្លូ កាង បានលើកថាឱ្យមានការថ្លឹងថ្លែងរវាងមហាអំណាច ហើយអូស្ដ្រាលីនៅតែគាំទ្រតួនាទីស្នូលរបស់អាស៊ាន និងលើកអំពីបញ្ហាសមុទ្រចិនខាងត្បូង ដែលចិនបានទាមទារអធិបតេយ្យភាពតំបន់មួយផ្នែកធំ។ ជាមួយគ្នានេះ ឧបនាយករដ្ឋមន្ត្រី ហោ ណាំហុង បានវាយតម្លៃខ្ពស់ចំពោះអូស្ដ្រាលី ដែលបានគាំទ្រតួនាទីស្នូលរបស់អាស៊ានក្នុងនិម្មាបនកម្មតំបន់ ហើយទទូចឱ្យមានការគោរពតួនាទីស្នូលរបស់អាស៊ាន ដើម្បីសម្រុះសម្រួលឱ្យមានសន្ដិភាព សន្ដិសុខ និងកិច្ចសហប្រតិបត្តិការក្នុងតំបន់។ ដោយឡែក អំពីបញ្ហាសមុទ្រចិនខាងត្បូង ជាបញ្ហាទាមទារអធិបតេយ្យភាពរវាងប្រទេសសមាជិកអាស៊ានខ្លះ និងចិនគួរតែដោះស្រាយតាមការចរចាទ្វេភាគី។ ឆ្លើយតបនឹងឯកអគ្គរដ្ឋទូត, ឧបនាយករដ្ឋមន្ត្រី បានថ្លែងថា ការចរចាកិច្ចព្រមព្រៀងពាណិជ្ជកម្មសេរីទ្វេភាគីកម្ពុជា-ចិន បានបញ្ចប់ហើយ។ ការចុះហត្ថលេខា នឹងប្រព្រឹត្តទៅនៅពេលខាងមុខ ហើយរដ្ឋាភិបាលចិនបានអញ្ជើញ សម្ដេចតេជោ ហ៊ុន សែន ជាអធិបតី។ កិច្ចព្រមព្រៀងនេះ នឹងផ្ដល់ឱ្យកម្ពុជានាំចេញផលិតផល ជាច្រើនថែមទៀត ទៅប្រទេសចិន ជាពិសេសអង្ករ និងកសិផលជាដើម ជួយដល់ការអភិវឌ្ឍសេដ្ឋកិច្ចកម្ពុជា បន្ដទៀតទោះជាមានជំងឺកូវីដ-១៩ ក៏ដោយ។ ឯកអគ្គរដ្ឋទូត បានលើកឡើងបន្តអំពីអូស្ដ្រាលី និងចិនមានជំនាញខាងប្រព័ន្ធស្រោចស្រពទឹក ដូច្នេះអាចធ្វើកិច្ចសហប្រតិបត្តិការរួមគ្នា។ ឧបនាយករដ្ឋមន្ត្រី បានឆ្លើយតបថា កម្ពុជាស្វាគមន៍រាល់កិច្ចសហប្រតិបត្តិការត្រីភាគីនេះ និងរាល់កិច្ចសហប្រតិបត្តិការផ្សេងទៀត ជាពហុភាគី ដើម្បីកិច្ចសហប្រតិបត្តិការ និងមិត្តភាពរវាងប្រទេស៕ | 2020-08-14T00:43:00+07:00 | freshnewsasia.com | https://m.freshnewsasia.com/index.php/en/localnews/168161-2020-08-13-10-43-45.html |
f9b349f9-a5ec-4eae-9e22-49af5d08f73b | អភិបាលខេត្តស្ទឹងត្រែង ជួបពិភាក្សាការងារជាមួយអគ្គលេខាធិការដ្ឋានអាជ្ញាធរជាតិ ប្រយុទ្ធនឹងជំងឺអេដស៍ | លោក ម៉ុម សារឿន អភិបាលខេត្តស្ទឹងត្រែង នាព្រឹកថ្ងៃទី១៣ ខែសីហា ឆ្នាំ២០២០ បានទទួលជួបជាមួយក្រុមការងារអាជ្ញាធរជាតិប្រយុទ្ធ និងជំងឺអេដស៍ ដឹកនាំលោក ឈឹម ឃិនដារ៉េត អគ្គលេខាធិការអាជ្ញាធរជាតិ ប្រយុទ្ធនិងជំងឺអេដស៍ ក្នុងគោលបំណងដើម្បីសិក្សាស្វែងយល់ពីការងារឆ្លើយតបមេរោគអេដស៍ និងជំងឺអេដស៍នៅខេត្តស្ទឹងត្រែង។ លោក ឈឹម ឃិនដារ៉េត បានកោតសរសើរចំពោះការដឹកនាំរបស់អភិបាលខេត្តស្ទឹងត្រែង នាំឲ្យមានការរីកចម្រើនលើគ្រប់វិស័យ។ ទន្ទឹមគ្នានេះ លោកបានសម្តែងនូវមនោសញ្ចេតនាយ៉ាងជ្រាលជ្រៅ ចំពោះថ្នាក់ដឹកនាំខេត្តស្ទឹងត្រែង ដែលមានការសហការល្អ និងការជួយជ្រោមជ្រែងការងារប្រយុទ្ធនឹងជំងឺអេដស៍ របស់ក្រុមការងារអាជ្ញាធរជាតិប្រយុទ្ធនឹងជំងឺអេដស៍ រហូតទទួលបានជោគជ័យ ជាទីមោទនៈនាពេលកន្លងមក។ លោកបានបន្តថា កន្លងមកក្រុមការងារអាជ្ញាធរជាតិ ប្រយុទ្ធនឹងជំងឺអេដស៍ បានធ្វើការយ៉ាងជិតស្និទ្ធជាមួយ រដ្ឋបាលខេត្តក្នុងការចូលរួមបង្ការ និងការពារការចម្លងមេរោគអេដស៍នឹងជំងឺអេដស៍ ពិសេស បានសហការ ជាមួយអាជ្ញាធរតាមមូលដ្ឋាននានា ក្នុងខេត្តស្ទឹងត្រែង ក្នុងការផ្សព្វផ្សាយអប់រំ យល់ដឹងអំពីមេរោគអេដស៍ និងជំងឺអេដស៍ ដល់ប្រជាពលរដ្ឋគ្រប់មជ្ឈដ្ឋានឲ្យយល់ដឹងវិធីសាស្ត្រទប់ស្កាត់ និង បង្ការការពារការចម្លងមេរោគអេដស៍មួយនេះ។ ក្នុងកិច្ចជួបពិភាក្សានេះផងដែរ លោក ម៉ុម សារឿន បានកោតសរសើរដល់អាជ្ញាធរ ជាពិសេសមន្ត្រីជំនាញពាក់ព័ន្ធ បាននឹងកំពុងខិតខំបំពេញការងារទាក់ទងនឹងជំងឺអេដស៍នេះ បើទោះជា មានពេលខ្លះជួបប្រទះនូវស្ថានភាពដ៏លំបាកក្នុងការអនុវត្តការងារយ៉ាងណាក៏ដោយ។ ជាចុងក្រោយ លោក ម៉ុម សារឿន ក៏បានលើកទឹកចិត្តឲ្យ អាជ្ញាធរជាតិប្រយុទ្ធនឹងជំងឺអេដស៍ និងក្រុមការងារពាក់ព័ន្ធទាំងអស់ ឲ្យបន្តសហការពេញការងារអប់រំផ្សព្វផ្សាយអំពីវិធានការ ការពារការឆ្លងមេរោគអេដស៍ ដល់ប្រជាពលរដ្ឋនៅតាមមូលដ្ឋានឲ្យបានទូលំទូលាយ៕ | 2020-08-14T00:32:00+07:00 | freshnewsasia.com | https://m.freshnewsasia.com/index.php/en/localnews/168159-2020-08-13-10-32-22.html |
9453a9b7-118b-4fa5-9248-4f486b1c9227 | ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១៣ ខែសីហា៖ បង្ក្រាប៣៥ករណី ឃាត់ខ្លួន៨១នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១៣ ខែសីហា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប៣៥ករណី ក្នុងនោះ ករណីប្រើប្រាស់១៣ករណី, ជួញដូរ២២ករណី និងឃាត់ខ្លួនជនសង្ស័យ៨១នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១៣ ខែសីហា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៦,៦៧៨ករណី ឃាត់មនុស្ស១៣,៣៣២នាក់ (ស្រី៨២៧នាក់)៕ | 2020-08-14T00:29:00+07:00 | freshnewsasia.com | https://m.freshnewsasia.com/index.php/en/localnews/168158-2020-08-13-10-29-22.html |
30499d6e-ba7e-4797-b1f7-0b3dafd0b0bc | អភិបាលខេត្តព្រះវិហារ ណែនាំមន្ដ្រីជំនាញពាក់ព័ន្ធ ត្រូវគ្រប់គ្រងស្ថិតអ្នកធ្វើចត្តាឡីស័កឲ្យបានច្បាស់លាស់ និងបន្ដប្រុងប្រយ័ត្នចំពោះជំងឺកូវីដ១៩ | លោក ប្រាក់ សុវណ្ណ អភិបាលខេត្តព្រះវិហារ បានជំរុញអភិបាលក្រុង ស្រុក និងមន្ត្រីជំនាញពាក់ព័ន្ធ ត្រូវខិតខំគ្រប់គ្រងស្ថិតិ និងមុខសញ្ញា ដែលត្រូវដាក់នៅដាច់ដោយឡែក ព្រមទាំងវិធានការយកសំណាក ទៅធ្វើតេស្តរកលទ្ធផលជំងឺកូវីដ១៩ ឲ្យបានទាន់ពេលវេលា ពិសេសត្រូវបន្ដចុះណែនាំប្រជាពលរដ្ឋ មានស្មារតីប្រុងប្រយ័ត្ន អនុវត្តវិធានការសុខាភិបាលជាប់ជាប្រចាំ ដើម្បីការពារជំងឺកូវីដ១៩។ ការជំរុញរបស់លោក ប្រាក់ សុវណ្ណ ធ្វើឡើងនៅព្រឹកថ្ងៃទី១៣ ខែសីហា ឆ្នាំ២០២០នេះ ក្នុងឱកាសដឹកនាំកិច្ចប្រជុំគណៈអភិបាលខេត្ត ដែលមានការចូលរួមពីលោក លោកស្រី អភិបាលរងខេត្ត លោក លោកស្រីនាយក-នាយករង រដ្ឋបាលសាលាខេត្ត លោក លោកស្រី នាយកទីចាត់ការ ប្រធានអង្គភាពចំណុះរចនាសម្ព័ន្ធសាលាខេត្តជាច្រើនរូប។ កិច្ចប្រជុំនេះដើម្បីពិនិត្យ និងស្តាប់របាយការណ៍របស់ អភិបាលរងខេត្ត និងលោកនាយករដ្ឋបាល ដែលបានបំពេញការងារចាប់ពីចន្លោះ កិច្ចប្រជុំគណៈអភិបាលខេត្តលើកមុន មកដល់កិច្ចប្រជុំលើកនេះ, ពិនិត្យ និងអនុម័តគម្រោងផែនការលទ្ធកម្ម និងគម្រោងថវិកា ប្រចាំឆ្នាំ២០២១ របស់រដ្ឋបាលខេត្ត និងឆ្លងការតែងតាំងមន្ត្រីរាជការផងដែរ។ លោកអភិបាលខេត្ត បានណែនាំដល់អភិបាលរងខេត្ត និងមន្ត្រីទាំងអស់ ត្រូវបន្តពង្រឹងសាមគ្គីភាពផ្ទៃក្នុង និងបន្តខិតខំបំពេញតួនាទីភារកិច្ច ឲ្យបានសព្វជ្រុងជ្រោយ តាមការបែងចែកតួនាទី ភារកិច្ច ដែលបានប្រគល់ជូនបន្តក្តាប់នូវសភាពការណ៍ទូទៅក្នុងខេត្តលើគ្រប់វិស័យ ដើម្បីចូលរួមសហការ ដោះស្រាយឲ្យបានទាន់ពេលវេលា។ ជាពិសេស ក្នុងឱកាសឈប់សម្រាក ៥ថ្ងៃ នាពេលខាងមុខនេះត្រូវដាក់វេនប្រចាំការ ក្នុងន័យរក្សាឲ្យបាននូវសន្តិសុខ សណ្តាប់ធ្នាប់សាធារណៈ តាមគោលនយោបាយ ភូមិ ឃុំ មានសុវត្ថិភាព ជូនប្រជាពលរដ្ឋឲ្យបានកាន់តែល្អប្រសើរ និងទប់ស្កាត់ ក្រុមបង្កចលាចលសង្គមតាមរូបភាពផ្សេងៗ។ ជាមួយគ្នានេះ លោក ប្រាក់ សុវណ្ណ បានជំរុញឲ្យមានការដោះស្រាយ ទប់ស្កាត់ការកាប់រាន ទន្ទ្រាន ដីព្រៃ និងគ្រប់គ្រងស្ថានភាពឲ្យបានគ្រប់ទីតាំងទំនាស់ដីធ្លី ក្រែងជនឆ្លៀតឱកាស ធ្វើសកម្មភាពស្របពេលដែលមន្ត្រីរាជការឈប់សម្រាក។ លើសពីនេះទៀត ត្រូវត្រៀមឆ្លើយតបគ្រោះមហន្តរាយ ដោយសារទឹកជំនន់ ឲ្យបានទាន់ពេលវេលាស្រប ពេលរដូវវស្សា និងកំណើនជំនន់ទឹកភ្លៀងកាន់តែហក់ឡើងជារៀងរាល់ថ្ងៃ។ ជាពិសេសការងារ ដែលកំពុងប្រឈមខ្លាំងនាពេលនេះ គឺជំងឺកូវីដ១៩ ដែលថ្នាក់ដឹកនាំខេត្ត និងមន្រ្តីពាក់ព័ន្ធ ត្រូវណែនាំដល់អភិបាលក្រុង ស្រុក មន្ទីរជំនាញ ត្រូវខិតខំបន្តគ្រប់គ្រងស្ថិតិ និងមុខសញ្ញាដែលត្រូវដាក់ដោយឡែក ព្រមទាំងវិធានការយកសំណាកទៅធ្វើតេស្តរកលទ្ធផលជំងឺកូវីដ១៩ ឲ្យបានទាន់ពេលវេលា និងចុះណែនាំប្រជាពលរដ្ឋឲ្យមានស្មារតីប្រុងប្រយ័ត្ន អនុវត្តវិធានការសុខាភិបាលដោយរក្សាគម្លាត សុវត្ថិភាព ការអនាម័យដោយការលាងដៃ និងសាប៊ូ អាល់កុលជាប្រចាំ និងត្រូវអប់រំណែនាំ ទប់ស្កាត់ការរីករាលដាល នៃជំងឺឆ្លងផ្សេងៗ ជាពិសេស ជំងឺគ្រុនឈីកផងដែរ៕ | 2020-08-14T00:19:00+07:00 | freshnewsasia.com | https://m.freshnewsasia.com/index.php/en/localnews/168154-2020-08-13-10-19-05.html |
5d2b7373-e8da-406c-87ca-42db2cc6cbb6 | អភិបាលខេត្តកំពត ស្នើឲ្យថ្នាក់ដឹកនាំ និងអាជ្ញាធរទាំងអស់ បន្តយកចិត្តទុកដាក់ទប់ស្កាត់ជំងឺកូវីដ១៩ នៅថ្ងៃឈប់សម្រាក | លោក ជាវ តាយ អភិបាលខេត្តកំពត នៅថ្ងៃទី១៣ ខែសីហាឆ្នាំ២០២០ បានដឹកនាំកិច្ចប្រជុំគណៈបញ្ជាការឯកភាពរដ្ឋបាលខេត្តកំពត នៅសាលប្រជុំសាលាខេត្តកំពត ដោយចូលរួម ពីថ្នាក់ដឹកនាំពាក់ព័ន្ធ ប្រមាណ៩០នាក់។ លោកអភិបាលខេត្ត ជាវ តាយ បានថ្លែងថា គណៈបញ្ជាការឯកភាព គឺជាបញ្ជាការឯកភាពតែមួយដែលមានការចូលរួម ពីមន្ទីរ អង្គភាពកងកម្លាំងសមត្ថកិច្ចពាក់ព័ន្ធទាំងអស់ទូទាំងខេត្ត។ ដូច្នេះកិច្ចប្រជុំពេលនេះ គឺការរួមគ្នាពិនិត្យ ពិភាក្សារាល់បញ្ហា ដែលកើតឡើងនៅក្នុងភូមិសាស្ត្រដែលខេត្តគ្រប់គ្រង ដើម្បីតម្រូវឲ្យអ្នកពាក់ព័ន្ធ រាយការណ៍ពីបញ្ហាប្រឈមទាំងឡាយនោះ សម្រាប់អនុវត្តសកម្មភាពដោះស្រាយឲ្យបានព្រមគ្នាគ្រប់បែបយ៉ាង ចំពោះបញ្ហាទាំងឡាយ ដែលកើតឡើង សំដៅធ្វើឲ្យល្អប្រសើរ និងមានប្រសិទ្ធភាព។ រីឯពាក់ព័ន្ធនឹងបញ្ហាសន្តិសុខសណ្ដាប់ធ្នាប់សាធារណៈវិញ លោកអភិបាលខេត្ត ក៏បានលើកឡើងថា ខេត្តកំពតជាខេត្តមួយដែលមានព្រំប្រទល់ជាប់ប្រទេសវៀតណាម តាមរយៈព្រំដែនទឹក ព្រំដែនគោក ឬបញ្ហាផ្សេងៗ ពាក់ព័ន្ធនឹងរឿងដីធ្លី ដែលស្ថិតនៅក្នុងរង្វង់ដែនសមត្ថកិច្ចគ្រប់គ្រងរបស់រដ្ឋបាលខេត្តនោះ គឺលោកអភិបាលខេត្ត ក៏បានស្នើដល់គណៈបញ្ជាការឯកភាពរដ្ឋបាលគ្រប់ថ្នាក់ ទាំងថ្នាក់ខេត្ត ក្រុង ស្រុក ត្រូវបន្តយកចិត្តទុកដាក់ពីបញ្ហាទាំងអស់ខាងលើនេះព្រោះថា កន្លងមកសកម្មភាពដែលកើតនៅក្នុងបណ្ដា ក្រុង ស្រុកនោះ គឺគណៈបញ្ជាការឯកភាពក្រុង ស្រុក តែងតែបានចាត់ការធ្វើសកម្មភាពផ្ទាល់ ប៉ុន្តែបើសិនធ្វើការដោះស្រាយពុំទទួលបានលទ្ធផលទេ ត្រូវរាយការណ៍មកខេត្ត ដើម្បីសហការគ្នាអនុវត្តធ្វើកិច្ចការងារនេះ ដោយធ្វើយ៉ាងណាដោះស្រាយ ឲ្យបានល្អប្រសើរនិងមានប្រសិទ្ធភាព។ លោកអភិបាលខេត្ត ក៏បានស្នើឲ្យថ្នាក់ដឹកនាំតាមមន្ទីរ ស្ថាប័ន អង្គភាព និងអាជ្ញាធរពាក់ព័ន្ធទាំងអស់បន្តយកចិត្តទុកដាក់អនុវត្តឲ្យបានកាន់តែប្រសើរថែមទៀត ពិសេសថ្ងៃឈប់សម្រាកដែល រាជរដ្ឋាភិបាលអនុញ្ញាតជំនួសដោយថ្ងៃឈប់សម្រាកបុណ្យចូលឆ្នាំខ្មែរ ដែលរំខានដោយជំងឺកូវីដ១៩ ចាប់ពីថ្ងៃទី១៥ ដល់ថ្ងៃទី២៣ ខែសីហា ២០២០នេះ ត្រូវរួមសហការគ្នាឲ្យបានល្អ រក្សាសន្តិសុខសណ្ដាប់ធ្នាប់សង្គម ទប់ស្កាត់រាល់បទល្មើសផ្សេងៗ ដែលជនល្មើសតែងឆ្លៀតឱកាសក្នុងពេលថ្ងៃឈប់សំរាកព្រមទាំងបន្តផ្សព្វផ្សាយអប់រំណែនាំឲ្យបានទូលំទូលាយដល់ប្រជាពលរដ្ឋ ឱ្យបន្តអនុវត្តនូវចំណាត់ការរបស់រាជរដ្ឋាភិបាល ក៏ដូចក្រសួងមហាផ្ទៃពិសេសពីវិធានការបង្ការទប់ស្កាត់ជំងឺកូវីដ១៩ របស់ក្រសួងសុខាភិបាល ឲ្យបានកាន់តែល្អប្រសើរចៀសផុតពីការចម្លងក្នុង សហគមន៍មូលដ្ឋាននិមួយៗ ក្នុងខេត្តកំពតឲ្យបានដាច់ខាត៕ | 2020-08-14T00:08:00+07:00 | freshnewsasia.com | https://m.freshnewsasia.com/index.php/en/localnews/168152-2020-08-13-10-08-42.html |
93b79f87-c3ba-42ab-b61a-358e9f324291 | រដ្ឋមន្ត្រីអប់រំ ផ្តាំលោកគ្រូអ្នកគ្រូ ឱ្យចូលរួមទប់ស្កាត់ការឆ្លងជំងឺកូវីដ-១៩ ជាប្រចាំដល់សិស្ស | លោកបណ្ឌិតសភាចារ្យ ហង់ ជួនណារ៉ុន រដ្ឋមន្រ្តីក្រសួងអប់រំ យុវជន និងកីឡា បានផ្តាំផ្ញើលោកគ្រូ អ្នកគ្រូ នៅតាមសាលាមតេយ្យសិក្សា និងតាមសាលាបង្រៀនទាំងអស់ ត្រូវចូលរួមទប់ស្កាត់ និងការពារការរីករាលដាលឆ្លងជំងឺកូវីដ-១៩ ពិសេសជារក្សាអនាម័យស្អាតជាប្រចាំដល់កុមារតូចៗ គឺត្រូវអនុវត្តជាប្រចាំដោយឱ្យកុមារពាក់ម៉ាស់លាងដៃនឹងសាប៊ូជាដើម។ ការផ្តាំផ្ញើបែបនេះរបស់លោកបណ្ឌិតសភាចារ្យ ហង់ ជួនណារ៉ុន បានធ្វើឡើងនាព្រឹកថ្ងៃទី១៣ ខែសីហា ឆ្នាំ២០២០នេះ ក្នុងឱកាសដែលលោកបានអញ្ជើញជាអធិបតីសម្ពោធអគារសិក្សា នៃសាលាមតេយ្យសិក្សាធនធាន ក្រុងបាត់ដំបង១ ខ្នង២ ជាន់៥ បន្ទប់ ដែលក្រោមជំនួយហិរញ្ញប្បទានរបស់ក្រសួងការបរទេស នៃប្រទេសជប៉ុន ដោយមានការអញ្ជើញចូលរួមពីលោក តេស៊ូកា កូជី ទីប្រឹក្សាជាន់ខ្ពស់ នៃអង្គការសន្តិស្ម័គ្រចិត្ត SVA លោក មីតូរី ណាអូគី ប្រធានកុងស៊ុល ប្រចាំខេត្តសៀមរាប និងប្រតិភូលោក ងួន រតនៈ អភិបាលខេត្តបាត់ដំបង មន្ទីរអប់រំយុវជន និងកីឡាខេត្ត លោកគ្រូ អ្នកគ្រូ ជាច្រើននាក់ចូលរួមផងដែរ។ បន្ទាប់ពីសុន្ទរកថារបស់លោក ងួន រតនៈ និងសុន្ទរកថារបស់លោក តេស៊ូកា កូជី ទីប្រឹក្សាជាន់ខ្ពស់ នៃអង្គការសន្តិស្ម័គ្រចិត្ត (SVA) លោក មីតូរី ណាអូគី ប្រធានកុងស៊ុល ប្រចាំខេត្តសៀមរាបរួចមក។ លោកបណ្ឌិតសភាចារ្យ ហង្ស ជួនណារ៉ុន បានថ្លែងថា ដោយសារកំណើនកុមារតូចៗមានកាន់តែច្រើនហើយ ទើបមន្ទីរអប់រំ និងរដ្ឋបាលខេត្តក៏ដូចជា៖ ក្រសួងអប់រំ បានស្វែងរកដៃគូជំនួយ ដើម្បីពង្រីកកសាងសាលាមតេយ្យធនធានក្រុងបាត់ដំបង ដែលត្រូវបានសម្ពោធនាពេលនេះ។ ជាមួយគ្នានេះដែរ លោករដ្ឋមន្រ្តី ក៏បានថ្លែងអំណរគុណដល់ក្រសួងការបរទេស និងសហប្រតិបត្តិការអន្តរជាតិជប៉ុន (MoFA) ដែលមានការសម្របសម្រួលពីអង្គការ (SVA) ដោយបានផ្តល់ហិរញ្ញ ប្បទាន នៃប្រទេសជប៉ុនរួចមក ទើបក្រសួងអប់រំ បានទទួលជំនួយនេះនិងផ្តល់បន្តយកមកកសាងអគារសាលាមតេយ្យសិក្សាធនធាននេះចំនួន១ខ្នង ២ជាន់ មាន៥បន្ទប់ បណ្ណាល័យ១ បន្ទប់ទឹក១ និងបំពាក់គ្រឿងសង្ហារឹម សៀវភៅសិក្សាទៀត។ លោកបណ្ឌិតសភាចារ្យ ហង្ស ជួនណារ៉ុន បានថ្លែងអំណរគុណដល់លោកអភិបាលខេត្តដែលតែងតែបានកិច្ចសហការ និងគាំទ្រនូវគម្រោងផ្សេងៗ ពិសេសគម្រោងពាក់ព័ន្ធក្នុងវិស័យអប់រំ នៅតាមមូលដ្ឋានរហូតមក។ ក្នុងឱកាសនោះរដ្ឋមន្ត្រីក្រសួងអប់រំ ក៏បានជូនបណ្ណសសើរដល់លោកគ្រូ អ្នកគ្រូមតេយ្យសិក្សា និងចូលទស្សនាសមិទ្ធផលរួចថតរូបទុកអនុស្សាវរីយ៍ផងដែរ៕ | 2020-08-13T22:58:00+07:00 | freshnewsasia.com | https://m.freshnewsasia.com/index.php/en/localnews/168142-2020-08-13-08-58-51.html |
3439a820-bff5-4ca4-b20b-7b4dc42a71c9 | រដ្ឋមន្រ្តីសុខាភិបាល ប្រាប់ឱ្យអាជ្ញាធររាជធានី-ខេត្ត យកចិត្តទុកដាក់សង្គ្រោះ ពិនិត្យ ថែទាំ ព្យាបាលជំងឺកូវីដ-១៩ គ្រោះថ្នាក់ចរាចរណ៍ និងហានិភ័យផ្សេងៗ អំឡុងឈប់សម្រាក០៥ថ្ងៃ ខាងមុខ | លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល នៅថ្ងៃទី១៣ ខែសីហា ឆ្នាំ២០២០នេះ បានចេញលិខិតមួយ ជម្រាបជូនដល់ អភិបាលរាជធានី-ខេត្តទាំងអស់ ឱ្យណែនាំដល់មន្ទីរសុខាភិបាល នៅក្នុងមូលដ្ឋានរបស់ខ្លួន ឱ្យយកចិត្តទុកដាក់បន្ថែមទៀត ក្នុងការជួយសង្គ្រោះ ពិនិត្យ ថែទាំ ព្យាបាលជំងឺកូវីដ-១៩ គ្រោះថ្នាក់ចរាចរណ៍ និងហានិភ័យផ្សេងៗ។ ក្នុងលិខិតរបស់ លោក ម៉ម ប៊ុនហេង បានបញ្ជាក់ថា សេចក្ដីដូចមានចែងក្នុងកម្មវត្ថុខាងលើ ក្រសួងសុខាភិបាល សូមជម្រាបជូន អភិបាល នៃគណៈអភិបាលរាជធានី-ខេត្ត ជ្រាបថា ក្រសួងសុខាភិបាលសូមកោតសរសើរដោយស្មោះដល់ក្រុម គ្រូពេទ្យនៅទូទាំងប្រទេស ដែលបានខិតខំយកចិត្តទុកដាក់ក្នុងការជួយសង្គ្រោះ ពិនិត្យ ថែទាំ និងព្យាបាលជំងឺនៅ តាមមូលដ្ឋាសុខាភិបាលសាធារណៈ ជាពិសេសចាប់តាំងពីដើមឆ្នាំ២០២០ នៃការរាតត្បាតវីរុសកូវីដ-១៩ នៅក្នុងប្រទេស ក្នុងតំបន់ និងនៅលើសកលលោក។ លោករដ្ឋមន្រ្តីបានបន្ថែមថា ក្នុងអំឡុងពេលឈប់សម្រាកចំនួន០៥ថ្ងៃ ដើម្បីសងថ្ងៃឈប់សម្រាកការងារបុណ្យចូលឆ្នាំប្រពៃណីជាតិ ក្រសួងសុខាភិបាល សូមឯកឧត្តម លោកជំទាវ អភិបាលនៃគណៈអភិបាលរាជធានី-ខេត្ត ណែនាំដល់មន្ទីរសុខាភិ បាលរាជធានី-ខេត្ត ធ្វើការយកចិត្តទុកដាក់បន្ថែមទៀតក្នុងការជួយសង្គ្រោះ ពិនិត្យ ថែទាំ ព្យាបាលជំងឺកូវីដ-១៩ គ្រោះថ្នាក់ចរាចរណ៍ និងហានិភ័យផ្សេងៗ។ សូមបញ្ជាក់ថា រាជរដ្ឋាភិបាលកម្ពុជា នាថ្មីៗនេះ បានអនុញ្ញាតឱ្យមន្រ្តីរាជការ កម្មករនិយោជិត ឈប់សម្រាករយៈពេល៥ថ្ងៃ ចាប់ពីថ្ងៃទី១៧ ដល់ ២១ ខែសីហា ខាងមុខនេះ ដើម្បីជាការប៉ះប៉ូវ ចំពោះការមិនអនុញ្ញាតឱ្យឈប់សម្រាក កាលពីអំឡុងចូលឆ្នាំថ្មីប្រពៃណីខ្មែរ កន្លងទៅ ដែលពេលនោះ ជាការចាត់វិធានការដើម្បីទប់ស្កាត់ការរីករាលដាលជំងឺកូវីដ១៩៕ ខាងក្រោមនេះជាលិខិតរបស់លោករដ្ឋមន្រ្តី ម៉ម ប៊ុនហេង៖ | 2020-08-13T19:47:00+07:00 | freshnewsasia.com | https://m.freshnewsasia.com/index.php/en/localnews/168116-2020-08-13-05-47-12.html |
b8833ba1-2f95-4f6c-a927-6344061b4453 | មន្ត្រីជាន់ខ្ពស់ក្រសួងមហាផ្ទៃ អំពាវនាវពលរដ្ឋបញ្ឈប់ធ្វើចំណាកស្រុកឆ្លងដែនខុសច្បាប់ ជាពិសេសក្នុងវិបត្តិរាតត្បាតជំងឺកូវីដ-១៩ | លោកស្រី ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានគណៈកម្មាធិការជាតិប្រយុទ្ធប្រឆាំងការជួញដូរមនុស្ស បានអំពាវនាវប្រជាពលរដ្ឋ ត្រូវបញ្ឈប់សកម្មភាព ធ្វើការចំណាកស្រុកឆ្លងដែនទៅប្រទេសជិតខាង ដោយប្រថុយប្រថាន និងខុសច្បាប់ដែលអាចនឹងប្រឈមគ្រោះថ្នាក់បានគ្រប់ពេលវេលាក្នុងវិបត្តិរាតត្បាតនៃជំងឺកូវីដ-១៩។ ការអំពាវនាវបែបនេះរបស់លោកស្រី ជូ ប៊ុនអេង បានធ្វើឡើងក្នុងឱកាសដែលលោកស្រី និងក្រុមការងារចុះជួបសំណេះសំណាល និងនាំយកអំណោយជូនប្រជាពលរដ្ឋជាពលករស្ត្រីជាង ១០០នាក់ ដែលត្រឡប់ពីប្រទេសថៃ ក្នុងវិបត្តិរាតត្បាតនៃជំងឺកូវីដ-១៩ នៅថ្ងៃទី១៣ ខែសីហា ឆ្នាំ២០២០នៅភូមិចំការត្រដោក ឃុំឫស្សីក្រោក ស្រុកមង្គលបូរី ខេត្តបន្ទាយមានជ័យ។ ស្ថិតនៅក្នុងឱកាសនោះដែរ លោកស្រី ជូ ប៊ុនអេង បានផ្តាំផ្ញើដល់ប្រជាពលរដ្ឋត្រូវរកការងារធ្វើក្នុងស្រុក និងបង្កបង្កើនផលដាំដំណាំកសិកម្ម សម្រាប់តម្រូវការទីផ្សារក្នុងស្រុក ដើម្បីផ្គត់ផ្គង់ ជីវិភាពគ្រួសារ ជាការកាត់បន្ថយជួបការលំបាកក្នុងវិបត្តិរាតត្បាតកូវីដ-១៩ នៅពេលដែលរាជរដ្ឋាភិបាលកម្ពុជា ទប់ស្កាត់បន្លែផ្លែឈើប្រទេសជិតខាង ជាការលើកកម្ពស់ជីវិភាពគ្រួសារ។ លោក រ័ត្ន ដាស៊ីណង់ អភិបាលស្រុកមង្គលបូរី បានឱ្យដឹងថា ប្រជាពលរដ្ឋជាពលករស្ត្រីដែលត្រឡប់ពីប្រទេសថៃ ក្នុងវិបត្តិរាតត្បាតជំងឺកូវីដ-១៩ ចំនួន១០០នាក់ នៅក្នុងស្រុកមង្គលបូរី ត្រូវទទួលអំណោយលោកស្រី ជូ ប៊ុនអេង ដើម្បីសម្រាលការលំបាកបានមួយគ្រាផងដែរ។ លោកបានបញ្ជាក់ថា ស្រុកមង្គលបូរី សម្រាប់គ្រួសារក្រីក្រក្នុងជុំទី១ ជុំទី២ មានចំនួន៤,៧៨៣គ្រួសារ ក្នុងនោះមានគ្រួសារក្រ១ មានចំនួន១,៧៥២គ្រួសារ ក្រ២ មានចំនួន៣,០៣១គ្រួសារ។ ប្រជាពលរដ្ឋងាយរងគ្រោះដោយជំងឺកូវីដ-១៩ ដែលទទួលគោលនយោបាយពីរាជរដ្ឋាភិបាលកម្ពុជា គឹតត្រឹមថ្ងៃទី១១ ខែសីហា ឆ្នាំ២០២០ ដែលមានបណ្ណក្រីក្រ មានចំនួន ១៨១គ្រួសារ បណ្ណក្រីក្រ២ មានចំនួន ២៦៣គ្រួសារ៕ | 2020-08-13T19:11:00+07:00 | freshnewsasia.com | https://m.freshnewsasia.com/index.php/en/localnews/168112-2020-08-13-05-11-20.html |
01bd1707-95b3-48e6-a235-e9e44f6f8c84 | ស្ត្រីមេម៉ាយក្រីក្រ មានជំងឺប្រចាំកាយ និងមានកូន៤នាក់ ក្នុងបន្ទុកទទួលបាននាំអំណោយមនុស្សធម៌កាកបាទក្រហមខេត្តកណ្តាល | លោក គង់ សោភ័ណ្ឌ អភិបាលខេត្តកណ្ដាល និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត បានចាត់ឱ្យលោក ទៀង សុគន្ធ នាយកសាខាកាកបាទក្រហមកម្ពុជាខេត្ត ដឹកនាំប្រតិភូសាខា ចុះសួរសុខទុក្ខ និងនាំយកអំណោយមនុស្សធម៌ ជូនលោកស្រី ជ សេងឡុង អាយុ ៥១ឆ្នាំ ជាស្ត្រីមេម៉ាយក្រីក្រ មានជំងឺប្រចាំកាយធ្ងន់ធ្ងរ និងមានកូនចំនួន ៤នាក់ ក្នុងបន្ទុក រស់នៅភូមិព្រែកពោធិ៍ ឃុំទឹកវិល ស្រុកស្អាង ខេត្តកណ្ដាល រសៀលថ្ងៃទី១២ ខែសីហា ឆ្នាំ២០២០។ លោក ទៀង សុគន្ធ, ក្នុងនាមលោក គង់ សោភ័ណ្ឌ ប្រធានគណៈកម្មាធិការសាខាកាកបាទក្រហមកម្ពុជាខេត្ត បានផ្តាំផ្ញើសាកសួរសុខទុក្ខពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដោយក្តីអាណិតអាសូរ និងនឹករឮកបំផុត។ លោកបានបន្តទៀតថា កាកបាទក្រហមកម្ពុជា ដែលមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តែងមានគិតគូរជានិច្ច អំពីសុខទុក្ខរបស់ប្រជាពលរដ្ឋទូទៅនៅគ្រប់ពេលវេលា និងថែមទាំងបានណែនាំជាប្រចាំដល់មន្រ្តីកាកបាទក្រហមនៅថ្នាក់មូលដ្ឋានទាំងអស់ ត្រូវពិនិត្យមើលពីជីវភាពរស់នៅរបស់ប្រជាពលរដ្ឋ ព្រមទាំងចុះសុខទុក្ខដល់ចាស់ជរាឥតទីពឹង ជនទីទ័លក្រ ស្រី្តមេម៉ាយកូនច្រើនក្រីក្រ អ្នកកំពុងរស់នៅជាមួយមេរោគអេដស៍ អ្នកជំងឺអេដស៍ អ្នកមានជំងឺរ៉ាំរ៉ៃហើយមានជីវភាពទីទ័លក្រកុមារកំព្រា ស្រី្តឆ្លងទន្លេ និងអ្នករងគ្រោះផ្សេងៗ ដោយមិនប្រកាន់ពូជសាសន៍ សាសនា ប្រពៃណី ឬនិន្នាការនយោបាយឡើយ គឺក្នុងគោលបំណងជួយដោះស្រាយសម្រាលនូវការលំបាកចំពោះមុខឱ្យបានទាន់ពេលវេលា និងមិនទុកឱ្យប្រជាពលរដ្ឋណាម្នាក់ស្លាប់ដោយសារការដាច់ស្បៀងអាហារឡើយ។ ក្នុងឱកាសនោះដែរលោកនាយកសាខា បានជូនពរដល់លោកស្រីឱ្យឆាប់ជាសះស្បើយពីជំងឺប្រចាំកាយ និងបានបួងសួងដល់វត្ថុសាកសិទ្ធិក្នុងលោក ជួយបីបាច់ថែរក្សាឃុំគ្រងឱ្យលោកស្រីជៀសផុតពីជំងឺដ៏កាចសាហាវមួយនេះផងដែរ។ អំណោយដែលសាខា បានផ្តល់ជូនដើម្បីសម្រួលដល់ការចំណាយប្រចាំថ្ងៃដល់ក្រុមគ្រួសាររួមមាន៖ អង្ករ ៥០គីឡូក្រាម, មី ១កេស, ត្រីខកំប៉ុង ១យួរ, ទឹកសុទ្ធ ១កេស, ទឹកត្រី ១យួរ, ទឹកស៊ីអ៊ីវ ១យួរ, ទឹកអាល់កុល ១ដប, ម៉ាស់ ១០បន្ទះ និងថវិកាចំនួន ៨០ម៉ឺនរៀលផងដែរ៕ | 2020-08-13T18:42:00+07:00 | freshnewsasia.com | https://m.freshnewsasia.com/index.php/en/localnews/168104-2020-08-13-04-42-38.html |
1bc38f93-ac3c-4081-b91a-f077e0ebee29 | ស្ត្រីមានជំងឺប្រចាំកាយ និងមានជីវភាពខ្វះខាត ទទួលបានការយកចិត្តទុកដាក់ពីសំណាក់ភរិយាអភិបាលខេត្តបន្ទាយមានជ័យ | ដោយមើលឃើញពីការលំបាក និងក្តីអាណិតអាសូរ លោកស្រី ជ័យ ណារី អ៊ុ រាត្រី បានដឹកនាំក្រុមការងារ រួមនឹងក្រុមយុវជនខេត្ត ចុះសាកសួរសុខទុក្ខ ដោយនាំយកអំណោយ មានអង្ករ គ្រឿងឧបភោគបរិភោគ រួមនឹងថវិកាចំនួន១លានរៀល ជូនប្អូនស្រី អៅ រីយ៉ា អាយុ១៩ឆ្នាំ មានជំងឺឈាមសស៉ីឈាមក្រហម សព្វថ្ងៃកំព្រាឪពុកម្តាយរស់នៅជាមួយបងប្រុស២នាក់ ព្រមទាំងមានជីវភាពខ្វះខាត រស់នៅភូមិខ្លាកូនចាស់ សង្កាត់កំពង់ស្វាយ ក្រុងសិរីសោភ័ណ ខេត្តបន្ទាយមានជ័យ។ នាឱកាសចុះសួរសុខទុក្ខនស្រី អៅ រីយ៉ា នារសៀលថ្ងៃទី១២ ខែសីហា ឆ្នាំ២០២០ លោកស្រី ជ័យ ណារី អ៊ុរាត្រី បានផ្តាំផ្ញើដល់ប្អូនស្រី អៅ រីយ៉ា ត្រូវសម្រាកឱ្យបានច្រើនញាំថ្នាំឱ្យបានទៀងទាត់ និងថែរក្សាសុខភាពឱ្យបានល្អ។ បន្ថែមពីនេះលោស្រី ក៏បានជូនពរដល់ប្អូនស្រី ឱ្យឆាប់សះស្បើយពីជំងឺ ដើម្បីបានបន្តការសិក្សាបន្តទៀត។ បងប្រុសរបស់ប្អូនស្រី អៅ រីយា ទាំង២នាក់ ក៏បានថ្លែងអំណរគុណយ៉ាងជ្រាលជ្រៅចំពោះលោក អ៊ុ រាត្រី និងលោកស្រី ដែលបាននាំយកអំណោយជួយដល់ក្រុមគ្រួសារពួកគេទាំង៣នាក់បងប្អូន ដែលកំពុងមានភាពខ្វះខាត សម្រាប់ដោះស្រាយប្រចាំថ្ងៃព្រមទាំងបានផ្តល់ថវិកាសម្រាប់ទៅជួបគ្រូពេទ្យតាមការណាត់នៅពេលខាងមុខ។ ពួកគេបានបន្តថា ប្អូនស្រីពៅ អៅ រីយ៉ា មានជំងឺនេះ៣ឆ្នាំមកហើយ ហើយទើបតែ៣ខែចុងក្រោយនេះ មានអាការៈធ្វើទុក្ខខ្លាំងធ្លាក់ខ្លួនឈឺស្គមរីងរ៉ៃ គ្មានថវិកាសម្រាប់ព្យាបាលប្អូន ហើយក៏មានក្រុមការងារសប្បុរសជន បានជួយយកទៅព្យាបាលនៅភ្នំពេញ ទើបធ្វើឱ្យអាការៈប្អូនស្រី មានសាច់មានឈានជាងមុន។ ប្អូនស្រី អៅ រីយ៉ា ព្រមទាំងបងប្រុសទាំង២នាក់ ក៏បានជូនពរដល់លោក អ៊ុ រាត្រី និងលោកស្រី ព្រមទាំងក្រុមគ្រួសារ ទទួលបាននូវសុខភាពល្អ និងសំណាងល្អ ឈ្នះអស់មារសត្រូវ និងជោគជ័យគ្រប់កិច្ចការងារ។ ជាមួយគ្នានោះដែរ លោកស្រីរួមនឹងក្រុមការងារក៏បានចែកអំណោយជូនដល់គ្រួសារក្រីក្រ ចំនួន៥គ្រួសារ នៅក្នុងភូមិខ្លាកូនចាស់សង្កាត់កំពង់ស្វាយ ដែលមានជីវភាពខ្វះ សម្រាប់ជួយដោះស្រាយបញ្ហាប្រចាំថ្ងៃ ដោយក្នុងមួយគ្រួសារ ទទួលបានអង្ករ ២៤គីឡូក្រាម, មីមួយកេស, ត្រីខ, ទឹកស៊ីអ៉ីវ, ទឹកត្រី និងគ្រឿងឧបភោគបរិភោគមួយចំនួន។ ក្នុងនោះលោកស្រី ក៏បានបន្តទៅសាកសួរសុខទុក្ខលោកតា មាន ធួន ជាអនុភូមិខ្លាកូនចាស់ ដែលកំពុងតែមានជំងឺសម្រាកនៅផ្ទះ និងបានជួយជាថវិកាចំនួន ៥៥ម៉ឺនរៀល សម្រាកជួយសម្រួលថ្លៃព្យាបាលជំងឺផងដែរ៕ | 2020-08-13T18:29:00+07:00 | freshnewsasia.com | https://m.freshnewsasia.com/index.php/en/localnews/168100-2020-08-13-04-29-39.html |
0ee8c0dc-70d2-4681-8e1e-cd17c405c4b2 | ចូលរួមរំលែកទុក្ខ ! មន្ត្រីយោធា២នាក់ ឈ្លក់ទឹកស្លាប់ ក្រោយបើករថយន្ដឆ្លងទឹកអូរនៅខេត្តព្រះវិហារ | មន្ត្រីយោធា២នាក់ បានឈ្លក់ទឹកស្លាប់ភ្លាមៗ រីឯបីនាក់ទៀតបានរួចផុតជីវិត ក្រោយបើករថយន្ដឆ្លងទឹកកំពុងហូរ កាលពីវេលាម៉ោង០៩ព្រឹក ថ្ងៃទី១៣ ខែសីហា ឆ្នាំ២០២០ ស្ថិតក្នុងភូមិចំបក់សែនជ័យ ឃុំស្រអែម ស្រុកជាំក្សាន្ត ខេត្តព្រះវិហារ។ យោងតាមរបាយការណ៍របស់ការិយាល័យទី២ កងពលតូចអន្តរាគមន៍លេខ៨ បានឲ្យដឹងថា នៅមុនពេលហេតុការណ៍នេះកើតឡើង គេឃើញមានរថយន្តមួយគ្រឿងម៉ាកTACOMA (តាកូម៉ា) ពណ៌ខ្មៅ ស៊េរី2006 ពាក់ផ្លាកលេខ ភ្នំពេញ 2.R 7811 ក្នុងទិសដៅពីកើតទៅលិច ក្នុងគោលបំណងទៅមើលដីចំការស្វាយ របស់ឯកឧត្តម ង៉ែត ចាន់ថុន តែដោយសារខ្លួនមិនសូវស្គាល់ភូមិសាស្ត្រ លុះមកដល់ចំណុចកើតហេតុ ក៏បានបើករថយន្តឆ្លងទឹកអូរ ដែលកំពុងហូរ បណ្តាលឲ្យប៉ីងរថយន្ត ទៅទឹកជ្រៅលិច ស្លាប់មន្ត្រីយោធាបម្រើការងារនៅក្នុងអង្គភាពកងពលធំអន្តរាគមន៍លេខ៣ម្នាក់ និងមន្ត្រីយោធាចូលនិវត្តន៍ម្នាក់ទៀត នៅនឹងកន្លែងភ្លាមៗ ចំណែកបីនាក់ទៀតរួចផុតជីវិត ដោយសារតែការវាយបំបែកកញ្ចក់រថយន្តផ្នែកខាងក្រោយ ។ លោកវរសេនីយ៍ទោ ផង់ អឿន នាយការិយាល័យទី២ បានឲ្យដឹងថា ជនរងគ្រោះទី១ឈ្មោះ លេង ចាន់ធារា ភេទប្រុស អាយុ២៨ឆ្នាំ មុខងារជុំនួយកាការិយាល័យទី២ កងពលធំអន្តរាគមន៍លេខ៣ ជានាក់បើកបរ(ស្លាប់) រស់នៅភូមិពាក់ស្បែក ឃុំរំដោះស្រែ ស្រុកជំក្សាន្ត ខេត្តព្រះវិហារ, ទី២ឈ្មោះ សំ សុង ភេទប្រុស អាយុ៥៤ឆ្នាំ ជាមន្ត្រីយោធាចូលនិវត្តន៍ ម្ចាស់រថយន្ត(ស្លាប់) រស់នៅភូមិពាក់ស្បែក ឃុំរំដោះស្រែ ស្រុកជាំក្សាន្ត ខេត្តព្រះវិហារ, ទី៣ឈ្មោះ តា ខ្មៅ (ហៅតា៨ជ្រុង)(រងរបួសធ្ងន់) ប្រជាជន, ទី៤ឈ្មោះ ឃន ឃិ ភេទប្រុស អាយុ២៧ឆ្នាំ រស់នៅភូមិកោះថ្មី ឃុំអន្លង់វែង ស្រុកអន្លង់វែង ខេត្តឧត្តរមានជ័យ (របួសស្រាល) ប្រជាជន, និងទី៥ឈ្មោះ សុង មេត ភេទប្រុស អាយុ១០ឆ្នាំ (របួសស្រាល) ត្រូវជាកូន របស់នាក់ស្លាប់ ឈ្មោះសំ សុង ។ លោកបានបន្តទៀតថា បច្ចុប្បន្នសពជនរងគ្រោះទាំងពីរ ត្រូវបានរថយន្តសាមុយរបស់អង្គភាពកងពលតូចអន្តរាគមន៍លេខ៨ ដឹកនាំយកទៅកាន់លំនៅឋានរបស់គ្រួសារសព ដើម្បីចាត់ចែងធ្វើបុណ្យសពតាមប្រពៃណី ៕ | 2020-08-13T18:18:55+07:00 | kbnnews.com | https://kbn.news/archives/176855 |
08920595-1756-4860-bb79-a86090d6b01b | TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ ចំនួន ៤នាក់បន្ថែមទៀត ជាករណីនាំចូលពីរុស្ស៉ី និងឥណ្ឌូនេស៊ី និងព្យាបាលជាសះស្បើយ៣នាក់ (Video inside) | ក្រសួងសុខាភិបាល បានប្រកាសឱ្យដឹងថា នៅព្រឹកថ្ងៃព្រហស្បតិ៍ ទី១៣ ខែសីហា ឆ្នាំ២០២០នេះថា បានរកឃើញអ្នកកើតជំងឺកូវីដ១៩ ចំនួន ៤នាក់បន្ថែមទៀត ជាបុរសជនជាតិខ្មែរធ្វើដំណើរមកពីប្រទេសរុស្ស៉ី និងឥណ្ឌូនេស៊ីកាលពីខែកក្កដា។ ទន្ទឹមនឹងមានអ្នកជំងឺកូវីដ១៩ ចំនួន ៣នាក់ត្រូវបានព្យាបាលឱ្យជាសះស្បើយផងដែរ។ * បុរសអាយុ ២៦ឆ្នាំ មានអាស័យនៅខណ្ឌសែនសុខ រាជធានីភ្នំពេញ * បុរសអាយុ ៣០ឆ្នាំ មានអាស័យនៅក្រុងសៀមរាប ខេត្តសៀមរាប * បុរសអាយុ ៣០ឆ្នាំ មានអាស័យនៅស្រុកសំពៅលូន ខេត្តបាត់ដំបង ក្រសួងបានឱ្យដឹងថា បុរស ៣នាក់ខាងលើ បានធ្វើចត្តាឡីស័កនៅមជ្ឈមណ្ឌលហ្វឹកហ្វឺន និងបញ្ជូនសារ ក្នុងខេត្តកំពង់ស្ពឺ និងជាអ្នកធ្វើដំណើរតាមជើងហោះហើរមកពីប្រទេសរុស្ស៉ី ដែលបានបន្តជើងហោះហើរនៅប្រទេសម៉ាឡេស៊ី មកដល់កម្ពុជាកាលពីថ្ងៃទី១៩ ខែកក្កដា ឆ្នាំ២០២០។ ក្រសួងបានឱ្យដឹងថា លទ្ធផលវិភាគវត្ថុសំណាកតេស្តលើកទី ០៦របស់ពួកគាត់ ទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី១២ ខែសីហា ឆ្នាំ២០២០ ហើយបច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តកំពង់ស្ពឺ។ ដោយឡែកអ្នកជំងឺម្នាក់ទៀត ជាបុរសអាយុ ២៧ឆ្នាំ មានអាស័យស្នាក់នៅភូមិអំពិលឃុំប៊ុស១ ស្រុកក្រូចឆ្មារខេត្តត្បូងឃ្មុំ ជាអ្នកធ្វើដំណើរមកពីប្រទេសឥណ្ឌូណេស៊ីតាមជើងហោះហើរ មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០។ លទ្ធផលវិភាគវត្ថុ សំណាកតេស្តលើកទី ០៥របស់គាត់ ទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី១២ ខែសីហា ឆ្នាំ២០២០ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យព្រះនរោត្តមសីហនុ ក្នុងក្រុងសួង ខេត្តត្បូងឃ្មុំ។ * បុរសអាយុ ២៧ឆ្នាំ មានអាស័យដ្ឋាននៅភូមិថ្មី សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ * បុរសអាយុ ២៧ឆ្នាំ មានអាស័យដ្ឋាននៅសង្កាត់វាលវង់ ខណ្ឌ៧មករា រាជធានីភ្នំពេញ បុរសទាំង០២នាក់នេះ ជាអ្នកធ្វើដំណើរតាមជើងហោះហើរមកពីប្រទេសរុស្សី ដែលបានបន្តជើងហោះហើរនៅប្រទេសម៉ាឡេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុស កូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែជធានីភ្នំពេញ។ ដោយឡែកអ្នកព្យាបាលជាសះស្បើយទី៣ ជាបុរសអាយុ ៣៧ឆ្នាំ មានអាស័យដ្ឋានៅភូមិព្រះស្រែ ឃុំព្រះស្រែស្រុកឧដុង្គ ខេត្តកំពង់ស្ពឺ ជាក្រុមទាហាមួកខៀវអង្គការសហប្រជាជាតិរបស់កម្ពុជា ដែលបានវិលត្រឡប់មកពីប្រទេសម៉ាលី តាមជើងហោះហើរមកកាន់កម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែរាជធានីភ្នំពេញ។ ក្រសួងសុខាភិបាល បានឱ្យដឹងថា គិតត្រឹមម៉ោង ០៧ព្រឹកថ្ងៃទី១៣ ខែសីហា ឆ្នាំ២០២០ កម្ពុជារកឃើញអ្នកមានជំងឺកូវីដ១៩ សរុប ២៧២នាក់ ស្ត្រី ៥៣នាក់ និងបុរស ២១៩នាក់។ ក្នុងនោះអ្នកព្យាបាលជាមានចំនួនសរុប ២២៣នាក់ ស្ត្រី ៤៦នាក់ និងបុរស ១៧៧នាក់។ រីឯអ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៤៩នាក់។ សម្រាកនៅមន្ទីរពេទ្យមិត្តភាពខ្មែរ-សូវៀត ចំនួន ០៣នាក់ (ស្ត្រីជនជាតិកាណាដា ០១នាក់ ស្ត្រីជា កងទ័ពមួកខៀវ ០១នាក់ និងស្ត្រីជនជាតិអាម៉េរិកកាំង ០១នាក់), នៅមណ្ឌលសុខភាពចាក់អង្រែ រាជធានីភ្នំពេញ មានចំនួន ៣៧នាក់ (ស្ត្រី ០៣នាក់ និងបុរស ៣៤នាក់), នៅមន្ទីរពេទ្យបង្អែកខេត្តកំពង់ស្ពឺ មានចំនួន ០៤នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ មានចំនួន ០៤នាក់ ជាបុរស, និងសម្រាកនៅមន្ទីរពេទ្យរ៉ូយ៉ាល់ភ្នំពេញ ១នាក់ជាស្ត្រីជនជាតិកាហ្សាក់ស្តង់៕ | 2020-08-13T14:40:00+07:00 | freshnewsasia.com | https://m.freshnewsasia.com/index.php/en/localnews/168085-2020-08-13-00-40-37.html |
c24af377-7491-46fe-906b-82aec5e6647b | សម្ដេចក្រឡាហោម ស ខេង ព្រួយបារម្ភចំពោះបញ្ហាគ្រឿងញៀន ចូលដល់សហគមន៍ ខណៈជំងឺកូវីដ-១៩ មិនទាន់ចូលដល់សហគមន៍ឡើយ | ខេត្តត្បូងឃ្មុំ ៖ សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ មានការព្រួយបារម្ភចំពោះបញ្ហាគ្រឿងញៀន បានចូលដល់ក្នុងសហគមន៍ ហើយជំងឺកូវីដ-១៩ មិនទាន់រីករាលដាលដល់សហគមន៍ឡើយ ដូច្នេះ អាជ្ញាធរតាមមូលដ្ឋាន ត្រូវបន្ដផ្សព្វផ្សាយអំពីផលវិបាក ចំពោះបញ្ហាការប្រើប្រាស់គ្រឿងញៀន និងផ្សព្វផ្សាយអំពីការការពារជំងឺកូវីដ-១៩។ ក្នុងពិធីសម្ពោធដាក់ឲ្យប្រើប្រាស់ជាផ្លូវការទីតាំង និងសមិទ្ធផលនានា របស់ស្នងការដ្ឋាននគរបាលខេត្តត្បូងឃ្មុំ នៅថ្ងៃទី១៣ ខែសីហា ឆ្នាំ២០២០ សម្ដេចក្រឡាហោម ស ខេង មានប្រសាសន៍ថា «កម្ពុជាមកដល់ពេលនេះមានជំងឺកូវីដ-១៩ មានជាង២០០នាក់ ហើយជំងឺភាគច្រើននាំចូលពីក្រៅ ហើយចំណុចសំខាន់មិនមានអ្នកស្លាប់ដោយជំងឺកូវីដ-១៩ ហើយព្យាបាលបានទៀត»។ សម្ដេចក្រឡាហោមបន្ដថា ជំងឺកូវីដ-១៩នៅកម្ពុជាមិនទាន់ឆ្លងទៅដល់សហគមន៍ នៅតាមជនបទឡើយ ដូច្នេះប្រជាពលរដ្ឋត្រូវមានការប្រុងប្រយ័ត្នចំពោះជំងឺកូវីដ-១៩ គ្រប់ពេលវេលា។ សម្ដេចបន្ថែមថា ក្រោមការដឹកនាំរបស់រាជរដ្ឋាភិបាលកម្ពុជា និងរដ្ឋបាលដែនដី ព្រមទាំងភាគីពាក់ព័ន្ធមួយចំនួន បានរួមគ្នាខិតខំប្រឹងប្រែង ដើម្បីទប់ស្កាត់ជំងឺកូវីដ-១៩។ សម្ដេចក្រឡាហោម ក៏បានថ្លែងអំណរគុណចំពោះភាគីពាក់ព័ន្ធទាំងអស់ ដែលបានចូលរួមទប់ស្កាត់ជំងឺ កូវីដ-១៩។ទោះបីយ៉ាងណាក៏ដោយ ជំងឺកូវីដ-១៩ មិនទាន់ធូរស្រាលនៅឡើយ ដូច្នេះបន្ដទប់ស្កាត់ជំងឺ កូវីដ-១៩បន្ថែមទៀត។ ជាងនេះទៅទៀត សម្ដេចក្រឡាហោម ស ខេង មានប្រសាសន៍បន្ថែមថា «បទល្មើសគ្រឿងញៀន ខ្ញុំមានការបារម្ភច្រើន ចង់ច្រើនជាងកូវីដ-១៩ទៀត ដោយសារកូវីដ-១៩មិនទាន់ដល់ជនបទទេ ប៉ុន្ដែគ្រឿងញៀនបានចាប់ផ្ដើមបញ្រៀបដល់ជនបទហើយ។ ខ្ញុំបានពិនិត្យរបាយការណ៍ប្រចាំថ្ងៃរបស់ ខេត្តទាំងអស់ គឺខ្ញុំកត់សម្គាល់បញ្ហាទាំងប៉ុន្មាននឹងទេ ជាពិសេស បញ្ហាគ្រឿង បញ្ហាចរាចរណ៍»។ សម្ដេចក្រឡាហោម ក៏បានអំពាវនាវដល់អាជ្ញាធរ ត្រូវបន្ដទប់ស្កាត់គ្រឿងញៀននៅតាមសហគមន៍ ហើយពេលណាគ្រឿងញៀនរាលដាលក្នុងសហគមន៍កាន់តែខ្លាំង នាំឲ្យពិបាកធ្វើទប់ស្កាត់។សម្ដេចថា នាពេលកន្លងមក អាជ្ញាធរ ក៏បានបង្ក្រាបបទល្មើសគ្រឿងញៀន បានធ្វើយ៉ាងច្រើន ផងដែរ។ ដោយឡែក សម្ដេចក្រឡាហោម ស ខេង ក៏បានរំលឹកថា នៅពេលមិនទាន់រឹតបន្ដឹងច្បាប់ចរាចរណ៍ មានអ្នកស្លាប់ក្នុងមួយថ្ងៃចាប់ពី ៦នាក់ ទៅ៧នាក់ ក្រោយរឹតបន្ដឹងច្បាប់ចរាចរណ៍មានស្លាប់ក្នុងមួយថ្ងៃ ២-៣-៤នាក់។ សម្ដេចបន្ថែមថា ការរឹតបន្ដឹងច្បាប់ចរាចរណ៍ មិនអាចលុបបំបាច់ មិនឲ្យមានអ្នកស្លាប់ ដោយសារគ្រោះថ្នាក់ចរាចរណ៍ ១០០% បានឡើយ៕ | 2020-08-13T13:07:57+07:00 | cen.com.kh | https://cen.com.kh/archives/234158.html |
d58b855f-93d9-4d90-a9bd-3cde0aa199ed | អ្នកវិទ្យាសាស្ត្រអាមេរិកនិងអឺរ៉ុប ប្រតិកម្មទៅនឹងរដ្ឋាភិបាលរុស្សី យល់ព្រមការផលិតវ៉ាក់សាំង ប្រឆាំងជំងឺកូវិត១៩ | ប្រទេសជាច្រើនក្នុងពិភពលោក រួមទាំងអ្នកវិទ្យាសាស្ត្រនៅសហរដ្ឋអាមេរិក និងនៅសហភាពអឺរ៉ុប ប្រតិកម្មទៅនឹងរដ្ឋាភិបាលរុស្សី ដែលយល់ព្រមឲ្យផលិតវ៉ាក់សាំងប្រឆាំងជំងឺកូវិត១៩ (Covid-19) ក្រោយពីបានធ្វើតេស្តសាកល្បង ទៅលើមនុស្សមិនដល់ ២ខែនោះមក។ ទីភ្នាក់ងារពត៌មានប៊ីប៊ីស៊ី (BBC) ចេញផ្សាយកាលពីថ្ងៃទី ១២ ខែសីហានេះ ឲ្យដឹងថា ក្រុមអ្នកវិទ្យាសាស្ត្រសុខភាពនៅអាមេរិក បារាំង អាល្លឺម៉ង់ និងអេស្បាញ សំដែងក្តីបារម្ភពីសុវត្ថិភាព និងប្រសិទ្ធភាពនៃវ៉ាក់សាំងប្រឆាំងនឹងជំងឺកូវិត១៩នេះ ដោយអះអាងថា គេគ្មានទិន្នន័យច្បាស់លាស់ពីលទ្ធផលការធ្វើតេស្តទ្រង់ទ្រាយធំទៅលើមនុស្ស។ រដ្ឋមន្ត្រីក្រសួងសុខាភិបាលអាល្លឺម៉ង់ បានចោទថា គោលបំណងរបស់រុស្សី ដែលប្រកាសថា វ៉ាក់សាំងនេះនឹងអនុញ្ញាតឲ្យប្រើប្រាស់នៅ២សប្តាហ៍ខាងមុខ គឺគ្រាន់តែចង់បង្ហាញពិភពលោកថា ប្រទេសខ្លួន គឺជាប្រទេសដំបូងបង្អស់ ដែលផលិតវ៉ាក់សាំងបានមុនគេ ជាជាងគិតគូរអំពីសុវត្ថិភាពនិងប្រសិទ្ធភាពនៃវ៉ាក់សាំង។ ទាក់ទងនឹងការលើកឡើងនេះ ប្រធានាធិបតីរុស្សី លោកវ្លាឌីមៀរ ពូទីន (Vladimir Putin) បដិសេធចំពោះការព្រួយបារម្ភរបស់ពិភពលោកពីសុវត្ថិភាពវ៉ាក់សាំងនេះ ដោយអះអាងថា កូនស្រីរបស់លោកបានចាក់សាកល្បងវ៉ាក់សាំងនេះរួចទៅហើយ ដោយគ្មានបញ្ហាអ្វីទេ។ ទោះជាយ៉ាងនេះក៏ដោយ តំណាងអង្គការសុខភាពពិភពលោក (WHO) គ្រោងជួបជាមួយអាជ្ញាធររុស្សី ដើម្បីជជែកនិងត្រួតពិនិត្យវ៉ាក់សាំងនេះ ថាតើមានកម្រិតស្តង់ដា របស់អង្គការសុខភាពពិភពលោកដែរឬទេ។ នៅទន្ទឹមនេះដែរ សមាគមអង្គការសាកល្បងការធ្វើតេស្ត (Association of Clinical Trials Organization (Acto) ដែលតំណាងឲ្យក្រុមហ៊ុនផលិតឱសថធំជាងគេបង្អស់ មានមូលដ្ឋាននៅទីក្រុងម៉ូស៊្គូ ប្រទេសរុស្សី អំពាវនាវឲ្យក្រសួងសុខាភិបាលរុស្សី ពន្យារពេលការផលិតវ៉ាក់សាំងដ៏ច្រើននេះ ដោយរង់ចាំលទ្ធផលសាកល្បងវ៉ាក់សាំងជាទ្រង់ទ្រាយធំលើកទី៣ ទៅលើមនុស្សជាមុនសិន។ ប៉ុន្តែនៅទន្ទឹមនេះ ក៏មានប្រទេសមួយចំនួនអបអរ និងត្រៀមទិញវ៉ាក់សាំងនេះ ពីប្រទេសរុស្ស៊ី។ រដ្ឋមន្ត្រីក្រសួងសុខាភិបាលអ៊ីស្រាអែល (Israel) ថា នឹងពិនិត្យពីគុណភាពវ៉ាក់សាំងនេះជាមុនសិន មុននឹងចរចាទិញពីរុស្ស៊ី។ កាលពីថ្ងៃពុធម្សិលមិញ អ្នកវិទ្យាសាស្ត្រហ្វីលីពីន (Philippines) បានជួបជាមួយតំណាងមន្ទីរពិសោធន៍ផលិតវ៉ាក់សាំងនេះ ដើម្បីពិភាក្សាពីការសាកល្បងធ្វើតេស្ត និងទិន្នន័យនៃការស្រាវជ្រាវនេះ។ ដោយឡែកតំណាងរដ្ឋាភិបាលប្រេស៊ីល (Brazil) ក៏បានជួបពិភាក្សាជាមួយឯកអគ្គរដ្ឋទូតរុស្សីកាលពីថ្ងៃពុធម្សិលមិញនេះដែរ ដើម្បីជជែកពីលក្ខខណ្ឌនៃកិច្ចព្រមព្រៀងផលិតវ៉ាក់សាំងប្រឆាំងកូវិដ១៩ នេះ ប៉ុន្តែនៅមិនទាន់ដឹងថាតើមានការយល់ព្រមពីវិទ្យាស្ថានស្រាវជ្រាវប្រេស៊ីល នៅឡើយទេ។ រីឯរដ្ឋាភិបាលកាហ្សាក់ស្ថាន (Kazakhstan) ក៏នឹងបញ្ជូនមន្ត្រីរបស់ខ្លួនទៅក្រុងមូស្គូ ដើម្បីជជែកពីការទិញវ៉ាក់សាំងនេះ នៅចុងខែសីហាខាងមុខ។ បច្ចុប្បន្នមានការផលិតវ៉ាក់សាំងជាង ១០០ប្រភេទ ក្នុងពិភពលោក ក៏ប៉ុន្តែអង្គការសុខភាពពិភពលោក ទទួលស្គាល់តែវ៉ាក់សាំង ៦ក្រុមហ៊ុនប៉ុណ្ណោះ ក្នុងនោះមានសហរដ្ឋអាមេរិកផងដែរ ហើយ វ៉ាក់សាំង ដែលរុស្ស៊ីផលិតនេះ មិនបានស្ថិតក្នុងចំណោមប្រភេទវ៉ាក់សាំងទាំង៦ នោះទេ។ ប្រទេសរុស្សីរងការចោទប្រកាន់ ពីប្រទេសអង់គ្លេស សហរដ្ឋអាមេរិកនិងកាណាដា ថា បានចូលទៅលួចយកទិន្នន័យនិងការស្រាវជ្រាវពាក់ព័ន្ធនឹងជំងឺកូវិត១៩ នេះ ពីបណ្ដាប្រទេសទាំងនោះ ប៉ុន្តែរុស្ស៊ីបានបដិសេធ៕ | 2020-08-13T11:20:00+07:00 | rfa.org | https://www.rfa.org/khmer/news/health/World-reactions-to-Russia-granting-of-regulatory-approval-to-a-COVID-19-vaccine-after-less-than-two-months-of-human-testing-08132020001608.html |
bcaeef40-9b1a-4f9f-8a75-4774b3871157 | រកឃើញករណីជាសះស្បើយចំនួន ៣នាក់ និងករណីវិជ្ជមានវីរុសកូ វីដ-១៥ ថ្មី ៤នាក់នៅថ្ងៃទី១២ ខែសីហា | ភ្នំពេញ៖ សេចក្តីជូនព័ត៌មានរបស់ក្រសួងសុខាភិបាលពីករណីជាសះស្បើយចំនួន ៣នាក់ និងករណីវិជ្ជមានវីរុសកូវីដ-១៥ ថ្មី ៤នាក់នៅថ្ងៃទី១២ ខែសីហា ឆ្នាំ២០២០។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបពីស្ថានភាពជំងឺកូវីដ-១៩ នៅកម្ពុជា មានដូចខាងក្រោមនេះ៖ គិតត្រឹមព្រឹកថ្ងៃទី ១៣ ខែសីហា ចំនួនអ្នកព្យាបាល ជាសះស្បើយសរុបទូទាំងប្រទេស មានចំនួន ២២៣នាក់ (ស្មើនឹង ៨១,៩៩ % ធៀប នឹងចំនួនអ្នកមានវីរុសកូវីដ-១៩ទាំងអស់នៅក្នុងចំនួននេះមានស្រី ៤៦នាក់ និងបុរស១៧៧នាក់។ អ្នកមានវីរុសកូវីដ-១៩ មានចំនួនសរុប ២៧២នាក់ (ស្ត្រី ៥៣នាក់ និងបុរស ២១៩នាក់។ អ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៤៩នាក់។ ករណីជាសះស្បើយ បុរសជនជាតិខ្មែរ ៣នាក់ គឺ- បុរសអាយុ ២៧ឆ្នាំ មានអាសយដ្ឋាននៅភូមិថ្មី សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ។ – បុរសអាយុ ២៧ឆ្នាំ មានអាស័យដ្ឋាននៅសង្កាត់វាលវង់ ខណ្ឌ៧មករា រាជធានីភ្នំពេញ។ សម្គាល់៖ បុរសទាំង២នាក់ខាងលើ ជាអ្នកធ្វើដំណើរតាមជើងហោះហើរ មកពីប្រទេសរុស្ស៊ី ដែលបានបន្តជើង ហោះហើរនៅប្រទេសម៉ាឡេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុស កូវីដ-១៩ ចំនួន០២ដង និងត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែជធានីភ្នំពេញ។ – បុរសអាយុ ៣៧ឆ្នាំ មានអាសយដ្ឋានៅភូមិព្រះស្រែ ឃុំព្រះស្រែស្រុកឧដុង្គ ខេត្តកំពង់ស្ពឺ ជាក្រុមខៀវអង្គការសហប្រជាជាតិរបស់កម្ពុជា ដែលបានវិលត្រឡប់មកពីប្រទេសម៉ាលី តាមជើងហោះហើរមកកាន់កម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបាន អនុញ្ញាតឲ្យចេញពីមណ្ឌលសុខភាពចាក់អង្រៃរាជធានីភ្នំពេញ។ ករណីវិជ្ជមានវីរុសកូរីដ-១៩ថ្មី លើបុរសជនជាតិខ្មែរចំនួន ០៤នាក់គឺ – បុរសអាយុ ២៦ឆ្នាំ មានអាសយដ្ឋាន នៅខណ្ឌសែនសុខ រាជធានីភ្នំពេញ ។ -បុរសអាយុ 30 ឆ្នាំមានអាសយដ្ឋានក្រុងសៀមរាបខេត្តសៀមរាប។- បុរសអាយុ ៣០ឆ្នាំ មានអាសយដ្ឋាន នៅស្រុកសំពៅលូន ខេត្តបាត់ដំបង។ សម្គាល់៖ បុរសទាំង ៣នាក់ខាងលើ បានធ្វើចត្តាឡីស័កនៅមជ្ឈមណ្ឌលហ្វឹកហ្វឺន និងបញ្ជូនសារ ក្នុង ខេត្តកំពង់ស្ពឺ និងជាអ្នកធ្វើដំណើរតាមជើងហោះហើរមកពីប្រទេសរុស្ស៊ី ដែលបានបន្តជើងហោះហើរនៅប្រទេសម៉ាឡេស៊ី មកដល់កម្ពុជាកាលពីថ្ងៃទី១៩ ខែកក្កដា ឆ្នាំ ២០២០។ លទ្ធផលវិភាគវត្ថុសំណាកតេស្ត លើកទី ៦ របស់ពួកគាត់ ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី១២ ខែសីហា ឆ្នាំ២០២០ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកខេត្តកំពង់ស្ពឺ។ – បុរសអាយុ ២៧ឆ្នាំ មានអាសយដ្ឋាន ស្នាក់នៅភូមិអំពិលឃុំបឹស១ ស្រុកក្រូចឆ្មារ ខេត្តត្បូងឃ្មុំ ជាអ្នកធ្វើដំណើរមក ពីប្រទេសឥណ្ឌូណេស៊ីតាមជើងហោះហើរ មកដល់កម្ពុជានៅថ្ងៃទី២៣ ខែកក្កដា ឆ្នាំ២០២០។ លទ្ធផលវិភាគវត្ថុ សំណាកតេស្តលើកទី ៥ របស់គាត់ ទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី១២ ខែសីហា ឆ្នាំ២០២០ ហើយបច្ចុប្បន្ន អ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យព្រះនរោត្តមសីហនុ ត្បូងឃ្មុំ ក្រុងសួង។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុតជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិនិង ថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក និងវិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខ ភាព និងស្រាវជ្រាវរកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការ នានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ | 2020-08-13T09:11:13+07:00 | cen.com.kh | https://cen.com.kh/archives/234006.html |
baae2ecb-17fa-4637-b3be-894c7392a3d1 | ព្រឹកនេះក្រសួងសុខាភិបាល ប្រកាសរកឃើញករណីឆ្លងកូវីដ-១៩ ចំនួន៤នាក់ ដែលសុទ្ធសឹងជាបុរសជនជាតិខ្មែរ | នាព្រឹកថ្ងៃព្រហស្បតិ៍ ទី១៣ ខែសីហា ឆ្នាំ២០២០ ក្រសួងសុខាភិបាលកម្ពុជា បានប្រកាសរកឃើញករណីវីជ្ជមានកូវីដ-១៩ ៤នាក់ថែមទៀត ដែលជាបុរសជនជាតិខ្មែរទាំងអស់ ខណៈមានអ្នកជាសះស្បើយចំនួន៣នាក់ផងដែរ ៕ គួរបញ្ជាក់ថា គិតត្រឹមព្រឹកនេះកម្ពុជា បានបញ្ជាក់ករណីវិជ្ជមានកូវីដ-១៩ សរុបចំនួន២៧២នាក់ ខណៈអ្នកជាសះស្បើយមានចំនួន២២៣នាក់ និងកំពុងសម្រាកព្យាបាលនៅមន្ទីរពេទ្យ៤៩នាក់ ៕ | 2020-08-13T07:49:22+07:00 | kbnnews.com | https://kbn.news/archives/176523 |
9c131f18-05be-4201-9ae9-6a260c2441c7 | តើហេតុអ្វីបានជាការធាត់ដុះក្បាលពោះខ្លាំង នាំឲ្យមានគ្រោះថ្នាក់ដល់សុខភាព? | ក្រុមអ្នកស្រាវជ្រាវវេជ្ជសាស្ត្ររកឃើញថា អ្នកធាត់ដុះក្បាលពោះខ្លាំង គឺបណ្ដាលឲ្យកើតជំងឺបេះដូង និងជំងឺទឹកនោមផ្អែម។ ការសិក្សាស្រាវជ្រាវដ៏ធំមួយទៅលើប្រជាពលរដ្ឋនៅសហភាពអឺរ៉ុបប្រមាណ ៣៦ម៉ឺននាក់ រយៈពេល ១០ឆ្នាំ បង្ហាញថា អ្នកដែលមានខ្លាញ់ក្បាលពោះច្រើនបំផុត គឺមានហានិភ័យទ្វេដង នៃការស្លាប់មុនអាយុ ជាងអ្នកដែលមានខ្លាញ់ក្បាលពោះតិចបំផុត។ តើគេមានវិធីណាខ្លះ ដើម្បីអាចកម្ចាត់ខ្លាញ់ក្បាលពោះនេះបាន? ក្រុមវេជ្ជបណ្ឌិតជំនាញរកឃើញថា ខ្លាញ់ក្បាលពោះ គឺជាសរីរាង្គមួយ គេហៅថា ខ្លាញ់ វីសសឺរ៉ល់ (Visceral fat) ដែលមិនមែនជាខ្លាញ់ល្អឡើយ។ នៅពេលដែលខ្លាញ់នេះ ដុះរីកធំធាត់កាន់តែច្រើននៅជុំវិញដងខ្លួន និងសរីរាង្គពោះ (abdominal organs) គឺវាបណ្ដាលឲ្យប៉ះពាល់ធ្ងន់ធ្ងរដល់សុខភាព។ គ្រូពេទ្យជំនាញវះកាត់ក្រពេញប្រូស្តាតដ៏ល្បីល្បាញមួយរូប នៅមន្ទីរពេទ្យក្នុងក្រុងញូវយ៉ក លោកវេជ្ជបណ្ឌិត ដេវីឌ សាម៉ាឌី (David Samadi) បញ្ជាក់ប្រាប់ទូរទស្សន៍ Fox News ថា នៅពេលលោកថតឆ្លុះ មុនពេលវះកាត់អ្នកជំងឺដែលមានក្បាលពោះធាត់ខ្លាំង រូបភាពបង្ហាញយ៉ាងច្បាស់ពីជាតិខ្លាញ់ដ៏ច្រើន ហ៊ុំព័ទ្ធនៅជុំវិញសរីរាង្គខាងក្នុង។ លោកបន្តថា កាលពីមុន ក្រុមគ្រូពេទ្យជំនាញមិនយល់ពីគ្រោះថ្នាក់នៃខ្លាញ់ក្បាលពោះទេ ក៏ប៉ុន្តែបច្ចុប្បន្ននេះ គេបានរកឃើញថា ខ្លាញ់ក្បាលពោះដ៏ច្រើនសន្ធឹកសន្ធាប់នេះ វាបង្កឲ្យមានបញ្ហារលាកសរីរាង្គខាងក្នុង (Inflammatory process)៖ (Cholesterol) (Insulin Hormone) ។ តើអ្វីទៅជាខ្លាញ់ វីសសឺរ៉ល់ (Visceral fat)? គេហទំព័រសុខភាព WebMD ឲ្យដឹងថា ខ្លាញ់ វីសសឺរ៉ល់ (Visceral fat) គឺស្ថិតនៅខាងក្នុងស្បែកដ៏ជ្រៅ រុំព័ទ្ធជុំវិញដងខ្លួន ក្បាលពោះ ជាពិសេស នៅរុំព័ទ្ធថ្លើម លំពែង ពោះវៀនធំ និងក្រលៀន។ ការណ៍ដែលមានខ្លាញ់ វីសសឺរ៉ល់ ដ៏ច្រើនពេកនោះហើយ គឺវានាំឲ្យរលាកសរីរាង្គទាំងនោះ និងនាំឲ្យមានសម្ពាធឈាមខ្ពស់ ដែលបង្កគ្រោះថ្នាក់ដល់អាយុជីវិត។ គេហទំព័រដដែលបន្តថា អ្នកធាត់ដុះក្បាលពោះខ្លាញ់ច្រើន បណ្ដាលឲ្យកើតជំងឺទឹកនោមផ្អែម ជំងឺថ្លើម ជំងឺបេះដូង កម្រិតជាតិខ្លាញ់ខ្ពស់ក្នុងឈាម សម្ពាធឈាមឡើងខ្ពស់ មហារីកសុដន់ មហារីកពោះវៀន ក្រពះ និងមហារីកលំពែង។ បន្ថែមពីនេះ មនុស្សធាត់ដុះក្បាលពោះខ្លាំង ឆ្អឹងរបស់ពួកគេខ្សោយ ឆាប់ពុក និងស្រួយ ហើយងាយបាក់នៅពេលរងគ្រោះថ្នាក់ ដូចជា ដួល ជាដើម។ តើមូលហេតុអ្វីបានជាទាំងស្ត្រី និងបុរសមានខ្លាញ់ វីសសឺរ៉ល់ (Visceral fat)? គេហទំព័រសុខភាពជាច្រើន ឲ្យដឹងដែរថា មូលហេតុធំៗ ៣យ៉ាង ដែលនាំឲ្យដុះខ្លាញ់ពោះច្រើន គឺរបបអាហារទទួលទានប្រចាំថ្ងៃមានជាតិកាឡូរី(Calories) ច្រើនពេក ហាត់ប្រាណមិនបានគ្រប់គ្រាន់ ដើម្បីដុតបំផ្លាញជាតិកាឡូរីក្នុងខ្លួន និងវ័យចាស់។ ទោះជាយ៉ាងនេះក៏ដោយ អ្នកមានវ័យក្មេង ប្រសិនបើទទួលទានអាហារ និងភេសជ្ជៈផ្អែមច្រើនពេក ប៉ុន្តែហាត់ប្រាណតិចតួច គឺនឹងនាំឲ្យឡើងទម្ងន់ និងដុះខ្លាញ់ក្បាលពោះផងដែរ។ ប្រភពដដែលបន្តថា បុរសភាគច្រើន មានអត្រាដុះខ្លាញ់ក្បាលពោះ ច្រើនជាងស្ត្រីមុនអស់រដូវទៅទៀត ដែលបញ្ហានេះ បណ្ដាលមកពីការទទួលទានអាហារមានជាតិខ្លាញ់ច្រើន មានកាឡូរីខ្ពស់ និងសេពសុរា និងស្រាបៀច្រើនហួសហេតុ។ ចំពោះស្ត្រីវិញនៅពេលអស់រដូវ (Menopause) គឺច្រើនឡើងទម្ងន់ និងធាត់ដុះក្បាលពោះ ហើយប្រសិនបើវាស់ជុំវិញចង្កេះ ឃើញទំហំលើសពី ៨៩ សង់ទីម៉ែត្រ (35 Inches) ហើយបុរសវិញ បើវាស់ជុំវិញចង្កេះ ទំហំលើសពីមួយម៉ែត្រ (40 Inches) គឺបង្ហាញថា មានខ្លាញ់ Visceral ច្រើន និងបង្កបញ្ហាដល់សុខភាព ដែលតម្រូវឲ្យស្រកទម្ងន់ និងផ្លាស់ប្ដូរការទទួលទានអាហារ និងរបៀបរបបរស់នៅ។ សំខាន់បំផុត ក្រុមអ្នកជំនាញសុខភាពផ្តល់ដំបូន្មានថា ទាំងស្ត្រី និងបុរស ត្រូវជួបពិគ្រោះយោបល់ និងពិនិត្យសុខភាពទៀងទាត់ ជាមួយគ្រូពេទ្យជំនាញ។ តើគេមានវិធីណាខ្លះ ដើម្បីអាចកម្ចាត់ខ្លាញ់ក្បាលពោះនេះបាន? គេហទំព័រសុខភាពដដែលបញ្ជាក់ថា ដើម្បីកម្ចាត់ខ្លាញ់ វីសសឺរ៉ល់ នេះ វិធីងាយស្រួលបំផុតគឺការហាត់ប្រាណ ដូចជា ដើរ ឬរត់ជាដើម។ ប្រសិនបើអង្គុយច្រើននៅពេលធ្វើការគឺត្រូវងើបរៀងរាល់កន្លះម៉ោងម្ដង ឬព្យាយាមងើបឈរនៅក្បែរតុធ្វើការ ឬកន្លែងណាមួយ ដោយអនុវត្តវិធីពត់ដៃជើង។ សាស្ត្រាចារ្យផ្នែកវេជ្ជសាស្ត្រនៃសកលវិទ្យាល័យនូវយ៉ក វេជ្ជបណ្ឌិត ម៉ាក ស៊ីហ្គិល (Marc Siegel) ឲ្យដឹងថា ស្ត្រីដែលអស់រដូវ ខ្លាញ់ភាគច្រើន គឺវាស្ថិតនៅដើមដៃ កដៃ និងក្បាលពោះ។ ក៏ប៉ុន្តែចំពោះបុរសវិញ គឺខ្លាញ់ទាំងនោះ វាច្រើនទៅផ្គុំនៅកន្លែងក្បាលពោះតែម្ដង ដែលគេឲ្យឈ្មោះថា "Beer Belly" ដោយសារការទទួលទានប៊ីយ៊ែរច្រើន។ លោកសាស្ត្រាចារ្យរូបនេះ បន្តថា វិធីដ៏ល្អបំផុត ដើម្បីអាចបំបាត់ ឬកម្ចាត់ខ្លាញ់ក្បាលពោះបាននេះ គឺដើរហាត់ប្រាណ យ៉ាងតិចឲ្យបានមួយម៉ោងក្នុងមួយថ្ងៃ និងផ្លាស់ប្ដូររបៀបរបបអាហារទទួលទានរាល់ថ្ងៃ៖ បន្ថែមពីនេះ លោកវេជ្ជបណ្ឌិត ម៉ាក ស៊ីហ្គិល (Marc Siegel) ផ្តល់ដំបូន្មានថា ដើម្បីកាត់បន្ថយខ្លាញ់ក្បាលពោះនេះ គួរទទួលទានសាច់សុទ្ធ ដូចជា ត្រី សាច់មាន់ គ្រាប់ធញ្ញជាតិ កាត់បន្ថយជាតិខ្លាញ់ និងជាតិប្រៃច្រើន។ បន្ថែមពីនេះគឺ ជៀសវាងការទទួលអាហារបំពង អាហារផ្អាប់ទុកយូរ ម្ហូបអាហារ និងភេសជ្ជៈ ដែលដាក់ជាតិស្ករច្រើន។ គេហទំព័រសុខភាព WebMD ឲ្យដឹងផងដែរថា ទោះបីការដុះខ្លាញ់ក្បាលពោះខ្លាំង ដែលគេនិយមហៅថា "beer belly" នោះក៏ដោយ ក៏មិនអាចបន្ទោសការទទួលទានប៊ីយ៊ែរតែមួយមុខនោះទេ។ តាមពិត ការទទួលទានភេសជ្ជៈសូដាច្រើន ដូចជា Coke ឬភេសជ្ជៈផ្អែមនោះ ក៏ជាមូលហេតុចំបង ដែលនាំឲ្យមានខ្លាញ់នៅក្បាលពោះនេះដែរ។ វិធីប្រសើរបំផុតគឺទទួលទានទឹក និងតែបៃតង (Green tea) ដែលការស្រាវជ្រាវរកឃើញថា ក្នុងតែបៃតង គឺមានជាតិអង់ទីអុកស៊ីដែន (Antioxidants) ដែលអាចជួយកម្ចាត់ខ្លាញ់ Visceral នេះបាន៕ | 2020-08-13T07:05:00+07:00 | rfa.org | https://www.rfa.org/khmer/news/health/Why-Belly-Fat-is-So-Dangerous-08172020153359.html |
304ee178-e5d2-4d0d-b2e5-24e7de0966cb | ចិនរិះគន់អាមេរិកចំពោះទស្សនកិច្ចទៅកាន់តៃវ៉ាន់ ខណៈកូវីដ១៩ កំពុងឆ្លងរាលដាលនៅអាមេរិក | លោក Zhao Lijian អ្នកនាំពាក្យក្រសួងការបរទេសចិន បានរិះគន់រដ្ឋមន្ត្រីក្រសួងសុខាភិបាល និងសុខុមាលភាពពលរដ្ឋលោក Alex Azar កាលពីថ្ងៃពុធ ចំពោះការធ្វើទស្សនកិច្ចទៅកាន់កោះតៃវ៉ាន់ ខណៈពេលដែលជំងឺកូវីដ១៩ កំពុងឆ្លងរាតត្បាតនៅក្នុងសហរដ្ឋអាមេរិក។ លោក Lijian បានចោទប្រកាន់លោក Azar ថា យកនយោបាយសំខាន់ជាងជីវិតរបស់ពលរដ្ឋអាមេរិកាំង។ អត្ថាធិប្បាយនេះត្រូវបានធ្វើឡើង មួយថ្ងៃបន្ទាប់មក ក្រោយពីលោក Azar បានចោទប្រកាន់ចិនថា មិនព្រមានពិភពលោកជាមុនអំពីជំងឺកូវីដ១៩។ លោក Lijian បានថ្លែងនៅក្នុងសន្និសីទព័ត៌មានប្រចាំថ្ងៃថា៖ «លោក [Azar] បានបោះបង់ចោលពលរដ្ឋរាប់លាននាក់ ដែលកំពុងរងទុក្ខដោយសារតែជំងឺនេះ ហើយទៅធ្វើទស្សនកិច្ចទៅកោះតៃវ៉ាន់ទៅវិញ ដើម្បីសម្ដែងឈុតឆាកនយោបាយមួយ។ យើងមិនដឹងថា តើលោកមានភាពជឿជាក់ និងការលើកទឹកចិត្តដោយរបៀបណា ក្នុងការរិះគន់ដោយឥតខ្មាសអៀនចំពោះសមិទ្ធផលនៃការប្រយុទ្ធប្រឆាំងរបស់ចិននឹងជំងឺរាតត្បាតជាសាកលនេះ»។ ថ្លែងកាលពីថ្ងៃអង្គារនៅកោះតៃវ៉ាន់ លោក Azar បានថ្លែងថា គណបក្សកាន់អំណាចចិន«មានឱកាសក្នុងការព្រមានដល់ពិភពលោកជាមុន និងអាចធ្វើការជាមួយនឹងពិភពលោកក្នុងការប្រយុទ្ធប្រឆាំងនឹងជំងឺកូវីដ១៩។ ប៉ុន្តែពួកគេបានជ្រើសរើសមិនធ្វើដូច្នេះទេ ហើយលទ្ធផលនៃការធ្វើដូច្នេះ ធ្វើឲ្យស្ថានភាពកាន់តែអាក្រក់ៗទៅជារៀងរាល់ថ្ងៃ»។ រដ្ឋបាលលោក Trump បានចោទប្រកាន់ប្រទេសចិនម្ដងហើយម្ដងទៀតថា បានលាក់បាំងព័ត៌មានពីអង្គការសុខភាពពិភពលោក និងសហគមន៍អន្តរជាតិ ខណៈដែលជំងឺកូវីដ១៩ បានចាប់ផ្ដើមឆ្លងរាតត្បាត។ ប្រទេសចិនបានបដិសេធការចោទប្រកាន់នេះ ដោយនិយាយថា ខ្លួនបានផ្ដល់ព័ត៌មានទាំងអស់ដែលខ្លួនទទួលបានភ្លាមៗ៕ | 2020-08-13T07:00:00+07:00 | khmer.voanews.com | https://khmer.voanews.com/a/china-blasts-us-for-taiwan-visit-while-virus-spreads-at-home/5541743.html |
0e66ca69-d312-41da-8218-953c8d003e57 | សហរដ្ឋអាមេរិកមានមន្ទិលសង្ស័យអំពីការអះអាងរបស់រុស្ស៊ីពីប្រសិទ្ធភាពនៃថ្នាំវ៉ាក់សាំងការពារជំងឺកូវីដ១៩ | មន្ត្រីសុខាភិបាលសហរដ្ឋអាមេរិកជាន់ខ្ពស់២រូបសម្តែងការមន្ទិលសង្ស័យអំពីការអះអាងរបស់លោក Vladimir Putin ប្រធានាធិបតីនៃប្រទេសរុស្ស៊ីដែលថា ពួកអ្នកវិទ្យាសាស្ត្ររុស្ស៊ីបានបង្កើតថ្នាំវ៉ាក់សាំងមានសុវត្ថិភាពនិងប្រសិទ្ធភាពមុនដំបូងគេនៅក្នុងពិភពលោក។ លោកវេជ្ជបណ្ឌិត Anthony Fauci អ្នកជំនាញជំងឺឆ្លង បាននិយាយថា៖ «ខ្ញុំមន្ទិលសង្ស័យយ៉ាងខ្លាំងថា ពួកគេមានថ្នាំនោះប្រាកដមែនឬ»។ ក៏ប៉ុន្តែ លោកបាននិយាយបន្ថែមទៀតថា លោកសង្ឃឹមថា រដ្ឋាភិបាលក្រុងម៉ូស្គូពិតជាបានរកឃើញថា ថ្នាំវ៉ាក់សាំងនោះមានសុវត្ថិភាពនិងប្រសិទ្ធភាពមែន»។ លោកវេជ្ជបណ្ឌិត Fauci បាននិយាយថា មន្ទីរពិសោធន៍សហរដ្ឋអាមេរិកមួយចំនួនកំពុងធ្វើការលើថ្នាំវ៉ាក់សាំងនោះ ហើយប្រសិនបើពួកគេចង់អាចបញ្ចេញថ្នាំវ៉ាក់សាំងនោះនៅពេលណាក៏បាន។ លោកវេជ្ជបណ្ឌិត Fauci បាននិយាយក្នុងកំណត់សម្គាល់ដែលត្រូវផ្សាយនៅថ្ងៃព្រហស្បតិ៍ដោយបណ្តាញទូរទស្សន៍ National Geographic ថា៖ «ប្រសិនបើយើងចង់ប្រថុយប្រថានដែលមានគ្រោះថ្នាក់ដល់មនុស្សច្រើនបំផុត ឬផ្តល់ថ្នាំវ៉ាក់សាំងដែលមិនមានប្រសិទ្ធភាពដល់ពួកគេ យើងអាចចាប់ផ្តើមធ្វើដូច្នេះនៅសប្តាហ៍ក្រោយ ប្រសិនបើយើងចង់ធ្វើដូច្នេះ។ ក៏ប៉ុន្តែនេះមិនមែនជាវិធីធ្វើថ្នាំទេ»។ លោកវេជ្ជបណ្ឌិត Fauci មានប្រសាសន៍ថា លោកសង្ឃឹមថា នឹងមានថ្នាំវ៉ាក់សាំងចាក់ការពារជំងឺកូវីដ១៩រាប់លានដូសនៅក្នុងសហរដ្ឋអាមេរិកនៅដើមឆ្នាំ២០២១ ក៏ប៉ុន្តែបានព្រមានថា មិនមានការធានាពីប្រសិទ្ធភាពយូរអង្វែងរបស់ថ្នាំវ៉ាក់សាំងនោះទេ។ ស្របពេលជាមួយគ្នានោះដែរ លោក Alex Azar រដ្ឋមន្ត្រីក្រសួងសុខាភិបាលនិងសេវាកម្មមនុស្សរបស់សហរដ្ឋអាមេរិក បាននិយាយក្នុងអំឡុងនៃដំណើរទស្សនកិច្ចទៅកាន់កោះតៃវ៉ាន់កាលពីថ្ងៃពុធថា ការអភិវឌ្ឍថ្នាំវ៉ាក់សាំងចាក់ការពារជំងឺកូវីដ១៩ «មិនមែនជាការប្រកួតប្រជែងដើម្បីបានចេញមុនគេនោះទេ»៕ | 2020-08-13T07:00:00+07:00 | khmer.voanews.com | https://khmer.voanews.com/a/us-skeptical-about-russian-claim-of-effective-covid-19-vaccine/5542002.html |
395c6a1d-3f81-4a40-b4eb-b6b05b9bcc0c | វេទិកាសម្ព័ន្ធសង្គមស៊ីវិល ចូលរួមទប់ស្កាត់ជំងឺកូវីដ-១៩ និងលើកកម្ពស់ជីវភាពគ្រួសារនៅក្នុងខេត្តស្វាយរៀង ខេត្តព្រៃវែង និងខេត្តត្បូងឃ្មុំ | ស្របតាមការអំពាវនាវរបស់រាជរដ្ឋាភិបាលលើការចូលរួមទប់ស្កាត់ និងការកាពារខ្លួនពីការឆ្លងជំងឺកូវីដ-១៩ ក្រុមការងារវេទិកាសម្ព័ន្ធសង្គមស៊ីវិល (វ.ស.ស.) ដឹកនាំដោយ លោក កឹមរ័ត្ន វិសិដ្ឋ រដ្ឋលេខាធិការទីស្តីការគណៈរដ្ឋមន្រ្តី និងជាប្រធានក្រុមប្រឹក្សាភិបាល បានរៀបចំវេទិកាស្តីពី «តួនាទីរបស់អង្គការសង្គមស៊ីវិលក្នុងការទប់ស្កាត់ជំងឺកូវីដ-១៩ និងការលើកកម្ពស់សេដ្ឋកិច្ចគ្រួសារ» ជូនដល់បណ្តាអង្គការសង្គមស៊ីវិលនៃខេត្តស្វាយរៀង ខេត្តព្រៃវែង និងខេត្តត្បូងឃ្មុំ និងធ្វើប្រតិបត្តិការបាញ់ថ្នាំសម្លាប់មេរោគកូវីដ-១៩ នៅតាមទីសាធារណៈក្នុងខេត្តទាំង៣ ចាប់ពីថ្ងៃទី១០ ដល់ ថ្ងៃ១២ ខែសីហា ឆ្នាំ២០២០។ អង្គការសង្គមស៊ីវិលដែលបានចូលរួមក្នុងវេទិកានេះ បានបង្ហាញនូវអំណរសាទរ ក៏ដូចជាឆន្ទៈមោះមុតក្នុងការចូលរួមផ្សព្វផ្សាយបន្តទៅកាន់សហគមន៍និងមូលដ្ឋានរបស់ខ្លួន ដើម្បីបង្កើនការយល់ដឹងអំពីការទប់ស្កាត់ជំងឺកូវីដ-១៩ និងជំរុញការលើកកម្ពស់ជីវភាពគ្រួសារ ដោយផ្អែកលើវិស័យកសិកម្ម ជាពិសេសគឺការលើកកម្ពស់ការដាំដុះ ការចិញ្ចឹមសត្វ និងវារីវប្បកម្មនៅតាមគ្រួសារ នៅក្នុងអំឡុងពេលនៃវិបត្តិកូវីដ-១៩ នេះ។ ជាមួយគ្នានេះ វ.ស.ស. បានរៀបចំក្រុមការងារចុះបាញ់ថ្នាំសម្លាប់មេរោគកូវីដ-១៩ នៅតាមទីសាធារណៈជុំទី២ ដោយសហការជាមួយកងកម្លាំងសង្គ្រោះបន្ទាន់៧១១ នៃកងពលតូចលេខ៧០ និងអាជ្ញាធរបណ្តាខេត្តទាំង៣ខាងលើ ធ្វើប្រតិបត្តិការបាញ់ថ្នាំសម្លាប់មេរោគកូវីដ- ១៩ នៅលើទីតាំងមួយចំនួន ដូចជាមជ្ឈមណ្ឌលចត្តាឡីស័ក ផ្ទះគ្រូបង្រៀន ផ្សារ សួនកុមារជាដើម សរុបប្រមាណ ១០ទីតាំង ដោយមានផ្ទៃក្រឡាសរុបប្រមាណ ១៣៧,២៦៧ ម៉ែត្រក្រឡា និងផ្តល់ផលសម្រាប់អ្នកប្រើប្រាស់សរុបប្រមាណ ៨,៩៣១នាក់។ អង្គការសង្គមស៊ីវិលនៃខេត្តទាំង៣ បានសម្តែងនូវការគាំទ្រចំពោះការរៀបចំវេទិកានិងប្រតិបត្តិការចុះបាញ់ថ្នាំសម្លាប់មេរោគកូវីដ-១៩ ដែលជាសកម្មភាពសំខាន់និងស្របតាមកាលៈទេសៈ ហើយ វ.ស.ស. គួរបន្តសកម្មភាពដ៏សំខាន់នេះឲ្យបាននៅគ្រប់រាជធានី-ខេត្ត៕ | 2020-08-13T01:42:00+07:00 | freshnewsasia.com | https://m.freshnewsasia.com/index.php/en/localnews/168064-2020-08-12-11-42-02.html |
4023d9e0-e9e4-487b-a5e6-64845ae9f2f6 | ក្រសួងសុខាភិបាល ប្រាប់ពីវិធានការណ៍បង្ការការចម្លងជំងឺកូវីដ១៩ ពេលធ្វើដំណើរ ! | ក្រសួងសុខាភិបាល បានចេញផលិតនូវខិត្តប័ណ្ណ ដើម្បីពន្យល់ប្រាប់បងប្អូនប្រជាពលរដ្ឋខ្មែរ ឲ្យចេញបង្ការការពារខ្លួន ពីការចម្លងជំងឺកូវីដ១៩ ពេលធ្វើដំណើរ ពិសេសនៅថ្ងៃដែលឈប់សម្រាកសងថ្ងៃបុណ្យចូលឆ្នាំខ្មែរ ចាប់ពីថ្ងៃទី១៧-២១ ខែសីហា ឆ្នាំ២០២០។ ជៀសវាងធ្វើដំណើរ ឬផ្អាក ប្រសិនបើគ្រុនក្ដៅ និងក្អក ប្រសិនមានគ្រុនក្តៅ ក្អក និងពិបាកដកដង្ហើម ត្រូវស្វែងរក ការព្យាបាលជាបន្ទាន់ និងប្រាប់ពីប្រវត្តិនៃការធ្វើដំណើរ របស់អ្នកដល់គ្រូពេទ្យ ប្រសិនអ្នកចាប់ផ្តើមឈឺ ពេលកំពុងធ្វើដំណើរ ត្រូវប្រាប់អ្នកបម្រើលើយន្តហោះ និងស្វែងរកការព្យាបាលឲ្យបានឆាប់ និងប្រាប់ពីប្រវត្តិនៃការធ្វើដំណើរដល់គ្រូពេទ្យ លាងដៃឲ្យបានញឹកញាប់ ជាមួយសាប៊ូ និងទឹកស្អាត ឬអាកុល ហ្សែល និងជៀសវាងប៉ះពាល់ភ្នែក ច្រមុះ ឬមាត់ នៅពេលក្អក ឬកណ្ដាស់ ត្រូវខ្ទប់មាត់ និងច្រមុះអ្នក ដោយប្រើកែងដៃ ឬ ក្រដាស រួចបោះចោលក្នុងធុងសំរាមបិទជិតភ្លាម និងលាងដៃរបស់អ្នក ប្រសិនអ្នកពាក់ម៉ាស់ ត្រូវប្រាកដថាពាក់គ្របលើមាត់ និង ច្រមុះ ប៉ុន្តែជៀសវាងការប៉ះម៉ាស់ផ្ទៃខាងក្រៅនៅពេលកំពុង ពាក់ និងពេលដោះ ត្រូវបោះចោលក្នុងធុងសំរាមបិទជិតភ្លាម នូវម៉ាស់ដែលបានប្រើរួច និងលាងដៃឲ្យស្អាតបន្ទាប់ពីដោះម៉ាស់ បរិភោគតែអាហារណាដែលឆ្អិនល្អ ជៀសវាងប៉ះពាល់ជិតស្និទ្ធ ជាមួយអ្នកមានជំងឺផ្លូវដង្ហើមស្រួច ដូចជា គ្រុនក្តៅ ក្អក កណ្ដាស់ ឬ ផ្តាសាយ មិនត្រូវខាកស្តោះនៅទីសាធារណៈ ជៀសវាងការប៉ះពាល់ និងធ្វើដំណើរជាមួយសត្វដែលឈឺ៕ | 2020-08-13T00:08:00+07:00 | freshnewsasia.com | https://m.freshnewsasia.com/index.php/en/localnews/168046-2020-08-12-10-08-21.html |
2507e8dc-8dd7-4883-ae33-eb4a5b4eed6a | លោកស្រី ឱ វណ្ណឌីន កោតសរសើររដ្ឋបាលខេត្តស្វាយរៀង ដែលយកចិត្តទុកដាក់ប្រយុទ្ធនឹងជំងឺកូវីដ១៩ និងគ្មានករណីវិជ្ជមានលើប្រជាពលរដ្ឋណាម្នាក់ឡើយ | លោកស្រី ឱ វណ្ណឌីន អ្នកនាំពាក្យ និងជារដ្ឋលេខាធិការក្រសួងសុខាភិបាល និងលោកស្រី លី អៃឡាន (Li Ailan) ប្រធានអង្គការសុខភាពពិភពលោកប្រចាំ ព្រះរាជាណាចក្រកម្ពុជា នៅព្រឹកថ្ងៃទី១២ ខែសីហា ឆ្នាំ២០២០នេះ បានចុះពិនិត្យមើលការអនុវត្តបទបញ្ជារបស់រាជរដ្ឋាភិបាល និងសេចក្តីណែនាំរបស់ក្រសួងសុខាភិបាល ស្តីពីការទប់ស្កាត់ការរីករាលដាលជំងឺកូវីដ-១៩ នៅខេត្តស្វាយរៀង ដោយមានការចូលរួមពីលោក ម៉ែន វិបុល អភិបាលខេត្តស្វាយរៀង ព្រមទាំងមន្ត្រីពាក់ព័ន្ធ ជាច្រើននាក់ផងដែរ។ លោកស្រី ឱ វណ្ណឌីន បានថ្លែងនូវការកោតសសើរ ចំពោះការខិតខំប្រឹងប្រែងរបស់រដ្ឋបាលខេត្ត និងអាជ្ញាធរពាក់ព័ន្ធទាំងអស់ ដែលបានយកចិត្តទុកដាក់ក្នុងចូលរួម ប្រយុទ្ធប្រឆាំងនឹងជំងឺកូវីដ១៩ ព្រមទាំងកិច្ចការងារផ្សេងៗទៀត ដែលក្រសួងសុខាភិបាលបាន ជូនដំណឹងជាបន្តបន្តបន្ទាប់នាពេលកន្លងមក។ ក្នុងនាមក្រសួងសុខាភិបាល ក៏សូមអបអរសាទរប្រជាជាពលរដ្ឋខេត្តស្វាយរៀង ដោយគិតមកត្រឹមថ្ងៃទី១២ ខែសីហា ឆ្នាំ២០២០នេះ ពុំទាន់រកឃើញករណីវិជ្ជមាន ទៅលើប្រជាពលរដ្ឋណាមួយឡើយ។ លោកស្រី ឱ វណ្ណឌីន បន្តថា ក្នុងនាមក្រសួងសុខាភិបាល មានជំនឿយ៉ាងមុតមាំថា រដ្ឋបាលខេត្តស្វាយរៀង និងអាជ្ញាធរពាក់ព័ន្ធគ្រប់លំដាប់ថ្នាក់ នៅតែបន្តចាត់វិធានការ ឆ្លើយតបឱ្យបានទាន់ពេលវេលាទៅដូចជា ការធ្វើចត្តាឡីស័កអ្នកធ្វើដំណើរមកពីក្រៅប្រទេសចូលខេត្ត និងវិធានការចាំបាច់មួយចំនួនទៀត ជាពិសេសបង្កើនស្មារតី ប្រុងប្រយ័ត្នបន្ថែមទៀត និងបន្តជំរុញការផ្សព្វផ្សាយដល់ពលរដ្ឋ ភ្ញៀវទេសចរ ឲ្យរក្សាបាននូវវិធានអនាម័យដោយការលាងដៃនឹងសាប៊ូ អាល់កុល ពាក់ម៉ាស់ ការរក្សាគម្លាតសុវត្ថិភាព ដោយត្រូវសម្របខ្លួនទៅនឹងរបត់ថ្មី នៃបរិបទសង្គមបច្ចុប្បន្ននេះ។ លោក ម៉ែន វិបុល បានថ្លែងនូវការអំណរគុណ ចំពោះប្រតិភូក្រសួងសុខាភិបាល ដែលបានឆ្លៀតពេលដ៏មមាញឹក ចុះបំពេញបេសកកម្មនៅខេត្តស្វាយរៀង ដើម្បីសុខ មាលភាពរបស់ប្រជាពលរដ្ឋ ក្នុងគោលបំណងបង្ការទប់ស្កាត់ នូវការរីករាលដាលនៃជំងឺកូវីដ១៩ ដែលពិភពលោក ក៏ដូចជាប្រទេសកម្ពុជាជួបប្រទះសព្វថ្ងៃ។ លោកបន្តថា សព្វថ្ងៃដោយសារមានថ្នាក់ដឹកនាំ ប្រកបដោយយុទ្ធសាស្ត្រ របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានដាក់ចេញនូវវិធានការឆ្លើយតបទៅនឹង សភាពការណ៍ជាក់ស្តែងទើបប្រទេសកម្ពុជា មិនទទួលរងឥទ្ធិពលខ្លាំង ដោយសាជំងឺកូវីដ១៩នេះ ក្នុងនោះថ្នាក់ដឹកនាំមន្ត្រីរាជការ និងប្រជាពលរដ្ឋគ្រប់មជ្ឈដ្ឋានមានស្មារតី ប្រុងប្រយ័ត្នខ្ពស់ក្នុងការការពារផងដែរ។ សូមបញ្ជាក់ថា គណៈប្រតិភូក្រសួងសុខាភិបាលដឹកនាំដោយលោកស្រី ឱ វណ្ណឌីន បានចុះបំពេញបេសកកម្មចំនួន២ថ្ងៃ គឺនៅថ្ងៃទី១១ និង១២ ខែសីហា ឆ្នាំ២០២០ ក្នុងខេត្តស្វាយរៀង ដែលបានចុះពិនិត្យមើលអំពីចត្តាឡីស័ក្ក នៅច្រកទ្វារព្រំដែនអន្តរជាតិបាវិត និងតាមមណ្ឌលសុខភាព និងមន្ទីរពេទ្យរដ្ឋមួយចំនួននៅក្នុងខេត្តស្វាយរៀងផងដែរ៕ | 2020-08-12T22:19:00+07:00 | freshnewsasia.com | https://m.freshnewsasia.com/index.php/en/localnews/168022-2020-08-12-08-19-45.html |
17aefe33-3755-4591-93cf-c3592b93759a | ក្រសួងសុខាភិបាល បណ្តុះបណ្តាលការថែទាំសុខភាពផ្លូវចិត្តក្នុងអំឡុងពេលនៃការរាតត្បាតជំងឺកូវីដ-១៩ ដល់មន្ត្រីសុខាភិបាល ខេត្តបាត់ដំបង | នាយកដ្ឋានសុខភាពផ្លូវចិត្ត និងការបំពានគ្រឿងញៀននៃក្រសួងសុខាភិបាល បានរៀបចំវគ្គបណ្តុះបណ្តាលស្តីពី ការថែទាំសុខភាពផ្លូវចិត្ត ក្នុងកំលុងមានវិបត្តិនៃការរីករាលដាលជំងឺកូវីដ-១៩ ចំនួន ៣វគ្គ ដល់មន្រ្តីសុខាភិបាល ចំនួន ៩៦នាក់ នៃស្រុករដ្ឋបាលចំនួន ០៦ នៅខេត្តបាត់ដំបង។ វគ្គបណ្ដុះបណ្ដាលបានធ្វើឡើងរយៈពេល២ថ្ងៃ ថ្ងៃទី១១-១២ ខែសីហា ឆ្នាំ២០២០នេះ ក្រោមអធិបតីភាព លោកស្រីឱសថការី ជូ ផល្លីកា អនុប្រធាននាយកដ្ឋានសុខភាពផ្លូវចិត្ត និងការបំពានគ្រឿងញៀន នៃក្រសួងសុខាភិបាល, លោកឱសថបណ្ឌិត វឿន ប៊ុនរ៉េត ប្រធានមន្ទីរសុខាភិបាលខេត្តបាត់ដំបង និងលោកវេជ្ជបណ្ឌិត យ៉ិល ដារ៉ាវុធ មន្រ្តីបច្ចេកទេស អង្គការសុខភាពពិភពលោកប្រចាំកម្ពុជា។ លោកស្រីឱសថការី ជូ ផល្លីកា បានថ្លែងថា «វគ្គបណ្ដុះបណ្ដាលនេះ ជាតួនាទីដ៏សំខាន់របស់មន្រ្តីសុខាភិបាលជួរមុខ ក្នុងការជួយសង្គ្រោះមនុស្ស ដោយរួមផ្សំនឹងការថែទាំសុខភាពផ្លូវចិត្ត ក្នុងអំឡុងពេលនៃការរាតត្បាតជំងឺកូវីដ-១៩»។ លើសពីនោះ នឹងចូលរួមលើកកម្ពស់ការយល់ដឹង និងសមត្ថភាពជំនាញរបស់មន្ត្រីសុខាភិបាលជួរមុខ ក្នុងការផ្តល់សេវាថែទាំ និងគាំទ្រសុខភាពផ្លូវចិត្តកម្រិតមូលដ្ឋាន ដល់អតិថិជន ដែលនឹងមកទទួលសេវាសុខភាព នៅតាមមណ្ឌលសុខភាព និងមន្ទីរពេទ្យបង្អែក។ ជាក់ស្តែង សិក្ខាកាមទាំងអស់ នឹងយល់ដឹងជាមូលដ្ឋានអំពីការតានតឹងផ្លូវចិត្ត ការថប់ បារម្ដ ការធ្លាក់ទឹកចិត្ត និងរបៀបក្នុងការជួយគាំទ្រ និងថែទាំបញ្ហាសុខភាពផ្លូវចិត្តទាំងនេះ។ វគ្គបណ្តុះបណ្តាលនេះ ក៏នឹងបំពាក់នូវជំនាញជាមូលដ្ឋានមូយចំនួន ក្នុងការផ្តល់ប្រឹក្សាផ្លូវចិត្ត និងបច្ចេកទេសថែទាំបញ្ហាចិត្ត-សង្គម ដែលមានការស្រាវជ្រាវ និងភស្តុតាងជាមូលដ្ឋានច្បាស់លាស់ប្រកបដោយប្រសិទ្ធិភាពដល់សិក្ខាកាមចូលរួមផងដែរ។ លោកស្រីឱសថការី ជូ ផល្លីកា បានថ្លែងបន្ដថា ដោយឡែក ប្រជាពលរដ្ឋ ឬពលករចំណាកស្រុកដែលវិលត្រឡប់ពីក្រៅប្រទេសវិញ ពួកគាត់ត្រូវអនុវត្តវិធានការដាក់ឱ្យនៅដាច់ដោយឡែករយៈពេល១៤ថ្ងៃ ដែលក្នុងរយៈពេលនោះ ធ្វើឱ្យគាត់មានការបារម្ភ ភ័យខ្លាចនៃការឆ្លង ការព្យាបាល រួមផ្សំនឹងការបាត់ការងារ បាត់បង់ចំណូលសម្រាប់គ្រួសារ ធ្វើឱ្យសភាពផ្លូវចិត្តគាត់មិនល្អ ហើយក៏អាចជាឧបសគ្គដល់ការព្យាបាលជំងឺផ្សេងៗរប់សគាត់បើមាន។ ដូច្នេះដើម្បីចូលរួមចំណែកដោះស្រាយបញ្ហាប្រឈមខាងលើនេះ នាយកដ្ឋានសុខភាពផ្លូវចិត្ត និងការបំពានគ្រឿងញៀន នៃក្រសួងសុខាភិបាល បានសហការជាមួយ មន្ទីរសុខាភិបាលខេត្តបាត់ដំបង ដោយមានការគាំទ្រថវិកាពីអង្គការសុខភាពពិភពលោក បានរៀបចំវគ្គបណ្តុះបណ្តាលនេះឡើងដល់មន្រ្តីសុខាភិបាល ដែលជាគម្រោងរបស់រាជរដ្ឋាភិបាល និងអង្គការសហប្រជាជាតិក្នុងការប្រយុទ្ធនឹងការរាតត្បាតជំងឺកូវីដ-១៩ ដែលក្នុងនោះអង្គការសុខភាព ពិភពលោកប្រចាំកម្ពុជា ទទួលជួយគាំទ្រផ្នែកសុខភាពផ្លូវចិត្តជាមួយក្រសួងសុខាភិបាល ។ សូមបញ្ជាក់ថា ខេត្តបាត់ដំបងជាខេត្តទី២ បន្ទាប់ពីខេត្តបន្ទាយមានជ័យ ដែលនាយកដ្ឋានសុខភាពផ្លូវចិត្ត និងការបំពានគ្រឿងញៀន បានបើកវគ្គបណ្តុះបណ្តាលដល់មន្រ្តីសុខាភិបាលចំនួន ៩៦នាក់ អញ្ជើញមកពីស្រុកបាណន់ ស្រុកមោងឬស្សី ស្រុកបវេល ស្រុកថ្មគោល ស្រុកកំរៀង និងស្រុកសំពៅលូន ដែលស្រុកទាំងនេះ មានចំនួនពលករវិលត្រឡប់ពីក្រៅប្រទេសវិញច្រើនគួរឱ្យកត់សម្គាល់៕ | 2020-08-12T21:15:00+07:00 | freshnewsasia.com | https://m.freshnewsasia.com/index.php/en/localnews/168015-2020-08-12-07-15-55.html |
acd95c71-e0bc-4c29-9e88-4acd62d172c9 | អាមេរិក និងកូរ៉េខាងត្បូងកែសម្រួលការធ្វើសមយុទ្ធយោធាប្រចាំឆ្នាំ ឆ្លើយតបនឹងជំងឺរាតត្បាត COVID-19 (Video inside) | ប្រព័ន្ធផ្សព្វផ្សាយកូរ៉េខាងត្បូង បានរាយការណ៍នៅថ្ងៃពុធនេះថា សមយុទ្ធយោធារួមគ្នាប្រចាំឆ្នាំរវាងកូរ៉េខាងត្បូង និងសហរដ្ឋអាមេរិកនឹងចាប់ផ្តើមនៅសប្តាហ៍នេះដូចការគ្រោងទុក បើទោះបីជាមានហានិភ័យនៃការឆ្លង COVID-19 ក៏ដោយ ប៉ុន្តែការកែសម្រួលមួយចំនួន ត្រូវបានធ្វើឡើង។ នេះបើតាមការដកស្រង់ដោយសារពត៌មាន CNA នាព្រឹកថ្ងៃពុធ ទី១២ ខែសីហា ឆ្នាំ២០២០។ សមយុទ្ធនេះនឹងប្រព្រឹត្តឡើងចាប់ពីថ្ងៃទី១៦-២៨ ខែសីហា ប៉ុន្តែវានឹងគ្មានការចល័តកងទ័ព ចេញពីមូលដ្ឋានកងទ័ពអាមេរិកនោះឡើយ ខណៈសកម្មភាពនាពេលយប់ត្រូវកាត់បន្ថយ និងផ្តោតសំខាន់លើសមយុទ្ធ តាមប្រព័ន្ធកុំព្យូទ័រជាជាងការហ្វឹកហាត់ នៅលើទីលានជាក់ស្តែង។ អ្នកនាំពាក្យរបស់ក្រសួងការពារជាតិកូរ៉េខាងត្បូង បានបញ្ជាក់ថា ផែនការកែសម្រួលខាងលើនេះ មិនទាន់ត្រូវបានសម្រេចនៅឡើយទេ ខណៈកងទ័ពអាមេរិកប្រចាំកូរ៉េខាងត្បូង (USFK) ក៏មិនបានឆ្លើយតបភ្លាមៗ ទៅនឹងសំណើសុំការអត្ថាធិប្បាយនោះដែរ។ មូលដ្ឋានទ័ពអាមេរិកប្រចាំកូរ៉េខាងត្បូង មានកងទ័ពសរុបចំនួន ២៨,៥០០នាក់ ក្នុងនោះយ៉ាងតិច ៦៥នាក់បានឆ្លងជំងឺ COVID-19 ក្នុងចំណោមកងទ័ព បុគ្គលិក និងសមាជិកគ្រួសាររបស់ពួកគេ ចាប់តាំងពីខែកក្កដាមកម្ល៉េះ ដែលបានបង្កឲ្យមានការព្រួយបារម្ភ ពីសំណាក់ប្រជាជនកូរ៉េខាងត្បូងដែលរស់នៅក្បែរៗមូលដ្ឋានយោធានេះ។ គួរបញ្ជាក់ថា តាំងពីដើមរៀងមក កូរ៉េខាងជើងបានសម្តែងការមិនពេញចិត្ត ចំពោះសមយុទ្ធប្រចាំឆ្នាំនេះ និងបានហៅសមយុទ្ធរួមគ្នានេះថា ជាការហាត់សមដើម្បីធ្វើសង្គ្រាមប្រឆាំងខ្លួន។ ប៉ុន្តែក្នុងរយៈពេលប៉ុន្មានឆ្នាំចុងក្រោយនេះ សមយុទ្ធរួមគ្នានេះត្រូវបានកាត់បន្ថយដើម្បីជួយសម្រួលដល់កិច្ចចរចាស្តីពីការលុបបំបាត់កម្មវិធីនុយក្លេអ៊ែររបស់កូរ៉េខាងជើង រវាងទីក្រុងវ៉ាស៊ីនតោន និងទីក្រុងព្យុងយ៉ាង៕ | 2020-08-12T18:45:00+07:00 | freshnewsasia.com | https://m.freshnewsasia.com/index.php/en/internationalnews/168001-2020-08-12-04-45-12.html |
9bd536aa-5273-4df4-91f5-52906d6b6a44 | ក្រសួងសុខាភិបាលកម្ពុជា ជំរុញឲ្យអាជ្ញាធរខេត្តស្វាយរៀង បន្តចាត់វិធានការឆ្លើយតប ឱ្យបានទាន់ពេលវេលា និងប្រយុទ្ធប្រឆាំងជំងឺកូវីដ១៩ | ខេត្តស្វាយរៀង ៖ លោកស្រី ឱ វណ្ណឌីន រដ្ឋលេខាធិការក្រសួងសុខាភិបាលកម្ពុជា បានជំរុញឲ្យអាជ្ញាធរខេត្តស្វាយរៀង និងអាជ្ញាធរពាក់ព័ន្ធគ្រប់លំដាប់ថ្នាក់ បន្តចាត់វិធានការឆ្លើយតប ឱ្យបានទាន់ពេលវេលា និង ធ្វើចត្តាឡីស័កចំពោះអ្នកធ្វើដំណើរមកពីក្រៅប្រទេសចូលខេត្ត ។ លោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត នាព្រឹកថ្ងៃទី ១២ ខែសីហា ឆ្នាំ ២០២០នេះ បានអញ្ជើញជួបប្រជុំពិភាក្សាជាមួយ គណៈប្រតិភូក្រសួងសុខាភិបាល និងអង្គការសុខភាពពិភពលោក ដឹកនាំដោយលោកស្រី ឱ វណ្ណឌីន រដ្ឋលេខាធិការក្រសួងសុខាភិបាលកម្ពុជា។ លោកអភិបាលខេត្ត បានថ្លែងនូវការអំណរគុណចំពោះប្រតិភូ ក្រសួងសុខាភិបាល ដែលបានឆ្លៀតពេលដ៏មមាញឹក ចុះបំពេញបេសកកម្មនៅខេត្តស្វាយរៀង ដើម្បីសុខុមាលភាពរបស់ប្រជាពលរដ្ឋ ក្នុងគោលបំណងបង្ការទប់ស្កាត់ នូវការរីករាលដាលនៃជំងឺកូវីដ១៩ ដែលពិភពលោក ក៏ដូចជា ប្រទេសកម្ពុជាជួបប្រទះសព្វថ្ងៃ។ លោកអភិបាលខេត្តបានបន្តថា សព្វថ្ងៃដោយសារយើងមានថ្នាក់ដឹកនាំ ប្រកបដោយយុទ្ធសាស្ត្រ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីកម្ពុជា លោកបានដាក់ចេញនូវវិធានការឆ្លើយតប ទៅនឹងសភាពការណ៍ជាក់ស្តែងទើបប្រទេសកម្ពុជា យើងមិនទទួលរងឥទ្ធិពលខ្លាំង ដោយសាជំងឺកូវីដ១៩នេះ ក្នុងនោះថ្នាក់ដឹកនាំ មន្ត្រីរាជការ និងប្រជាពលរដ្ឋគ្រប់មជ្ឈដ្ឋាន មានស្មារតីប្រុងប្រយ័ត្នខ្ពស់ក្នុងការការពារ។ លោកស្រីរដ្ឋលេខាធិការ បានថ្លែងនូវការកោតសសើរ ចំពោះការខិតខំប្រឹងប្រែង របស់រដ្ឋបាលខេត្ត និងអាជ្ញាធរពាក់ព័ន្ធទាំងអស់ ដែលបានយកចិត្តទុកដាក់ក្នុងចូលរួមប្រយុទ្ធប្រឆាំងនិងជំងឺកូវីដ១៩ ព្រមទាំងកិច្ចការងារផ្សេងៗទៀត ដែលក្រសួងសុខាភិបាល បានជូនដំណឹងជាបន្តបន្តបន្ទាប់នាពេលកន្លងមក ក្នុងនោះក្នុងនាមក្រសួងសុខាភិបាល ក៏សូមអបអរសាទរប្រជាជាពលរដ្ឋខេត្តស្វាយរៀង គិតមកត្រឹមថ្ងៃទី១២ ខែសីហា ឆ្នាំ២០២០នេះ ពុំទាន់រកឃើញករណីវិជ្ជមាន ទៅលើប្រជាពលរដ្ឋណាមួយឡើយ។ លោកស្រីបានបន្តថា ក្នុងនាមក្រសួងសុខាភិបាល មានជំនឿយ៉ាងមុតមាំថា រដ្ឋបាលខេត្តស្វាយរៀង និងអាជ្ញាធរពាក់ព័ន្ធគ្រប់លំដាប់ថ្នាក់ នៅតែបន្តចាត់វិធានការឆ្លើយតប ឱ្យបានទាន់ពេលវេលាទៅដូចជា ការធ្វើចត្តាឡីស័កចំពោះអ្នកធ្វើដំណើរមកពីក្រៅប្រទេសចូលខេត្ត និងវិធានការចាំបាច់មួយចំនួនទៀត ជាពិសេសបង្កើនស្មារតីប្រុងប្រយ័ត្នបន្ថែមទៀត និងបន្តជំរុញការផ្សព្វផ្សាយដល់ពលរដ្ឋ ភ្ញៀវ ទេសចរ ឲ្យរក្សាបាននូវវិធានអនាម័យ ដោយការលាងដៃនឹង សាប៊ូ អាល់កុល ពាក់ម៉ាស ការរក្សាគម្លាតសុវត្ថិភាព ដោយត្រូវសម្របខ្លួនទៅនឹងរបត់ថ្មី នៃបរិបទសង្គមបច្ចុប្បន្ននេះ៕ | 2020-08-12T15:10:57+07:00 | cen.com.kh | https://cen.com.kh/archives/233802.html |
44e96ac9-dd16-4a23-b34f-12a4d0d1e874 | TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ ចំនួន ២នាក់បន្ថែមទៀត ជាជនជាតិចិន និងអាមេរិក (Video inside) | ក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១២ ខែសីហា ឆ្នាំ២០២០នេះថា បានរកឃើញអ្នកកើតជំងឺកូវីដ១៩ ចំនួន ២នាក់បន្ថែមទៀត ជាជនជាតិចិន មកពីហ្វីលីពិន និងជាជនជាតិអាមេរិក មកពីសហរដ្ឋអាមេរិក។ យោងតាមសេចក្តីប្រកាសព័ត៌មានរបស់ក្រសួងសុខាភិបាលដែលអង្គភាពព័ត៌មាន Fresh News ទទួលបាន បានឱ្យដឹងថា បុរសជនជាតិចិន មានអាយុ ២២ឆ្នាំ ដែលដាក់ឱ្យធ្វើចត្តាឡីស័កនៅសណ្ឋាគារមួយក្នុងរាជធានីភ្នំពេញ។ បុរសជនជាតិចិននេះ ជាអ្នកដែលបានធ្វើដំណើរមកពីប្រទេសហ្វីលីពីន តាមជើងហោះហើរ ហើយមកដល់កម្ពុជានៅថ្ងៃទី០៩ ខែសីហា ឆ្នាំ២០២០។ បច្ចុប្បន្នបុរសរូបនេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ។ ដោយឡែកស្រ្តីជនជាតិអាម៉េរិកកាំង មានអាយុ ២៥ឆ្នាំ ស្នាក់នៅរាជធានីភ្នំពេញ ជាអ្នកដំណើរមកពីសហរដ្ឋអាម៉េរិក ហើយបន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១០ ខែសីហា ឆ្នាំ២០២០។ ស្រ្តីរូបនេះធ្វើតេស្តពេលមកដល់ទទួលបានលទ្ធផលវិជ្ជមានវីរុសកូវីដ-១៩ ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្រសួងបានឱ្យដឹងថា ក្នុងជើងហោះហើរនេះ មានអ្នកដំណើរសរុប ២៥នាក់ (ស្រី ០៧នាក់ បុរស ០៩នាក់ និងកុមារ ០៩នាក់)។ ក្នុងនោះមានជនជាតិ ខ្មែរ ១៤នាក់ ជនជាតិអាម៉េរិកកាំង ០៥នាក់ ជនជាតិកូរ៉េខាងត្បូង ០១នាក់ ជនជាតិវៀតណាម ០១នាក់ ជនជាតិថៃ ០១នាក់ ជនជាតិទូកគឺ ០១នាក់ និងជនជាតិអង់គ្លេស ០២នាក់។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩ ចំនួន ២១នាក់ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុងរាជធានីភ្នំពេញ និងមន្ត្រីស្ថានទូតអាម៉េរិកចំនួន ០៣នាក់ ស្នាក់នៅក្នុងស្ថានទូតអាមេរិកប្រចាំកម្ពុជា ដែលគ្រប់គ្រងដោយស្ថានទូតអាម៉េរិកប្រចាំកម្ពុជា។ យោងតាមក្រសួងសុខាភិបាល គិតត្រឹមម៉ោង ៧ព្រឹកថ្ងៃទី១២ ខែសីហា ឆ្នាំ២០២០នេះ កម្ពុជាមានអ្នកកើតជំងឺកូវីដ១៩ សរុប ២៦៨នាក់ ស្ត្រី ៥៣នាក់ និងបុរស ២១៥នាក់។ ក្នុងនោះអ្នកព្យាបាលជាសះស្បើយសរុប ២២០នាក់ មានស្ត្រី ៤៦នាក់ និងបុរស១៧៤នាក់។ ដោយឡែកអ្នកកំពុងសម្រាកព្យាបាលមានចំនួន ៤៨នាក់។ សម្រាកនៅមន្ទីរពេទ្យមិត្តភាពខ្មែរ-សូវៀត ចំនួន ០៣នាក់ (ស្ត្រីជនជាតិកាណាដា ០១នាក់ ស្ត្រីជា កងទ័ពមួកខៀវ ០១នាក់ និងស្ត្រីជនជាតិអាម៉េរិកកាំង ០១នាក់), នៅមណ្ឌលសុខភាពចាក់អង្រែចំនួន ៤០នាក់ (ស្ត្រី ០៣នាក់ និងបុរស ៣៧នាក់), នៅមន្ទីរពេទ្យបង្អែកខេត្តកំពង់ស្ពឺ មានចំនួន ០១នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ មានចំនួន ០៣នាក់ ជាបុរស និងនៅមន្ទីរពេទ្យរ៉ូយ៉ាល់ភ្នំពេញ ១នាក់ ជាស្ត្រីជនជាតិកាហ្សាក់ស្តង់៕ | 2020-08-12T14:47:00+07:00 | freshnewsasia.com | https://m.freshnewsasia.com/index.php/en/localnews/167983-2020-08-12-00-47-36.html |
97cd7ee6-54aa-4120-97c0-f67979aa9948 | ក្រសួងសុខាភិបាល ៖ ថ្ងៃនេះយើងរកឃើញករណីជំងឺកូវីដ-១៩ថ្មី ២នាក់ | ភ្នំពេញ៖ ក្រសួងសុខាភិបាល បានប្រកាស បានរកឃើញអ្នកកើត ជំងឺកូវីដ១៩ ចំនួន ២នាក់បន្ថែមទៀត ជាជនជាតិចិន មកពីហ្វីលីពិន និងជាជនជាតិអាមេរិក មកពីសហរដ្ឋអាមេរិក។ យោងតាមសេចក្តីប្រកាសព័ត៌មានរបស់ក្រសួងសុខាភិបាល បានឱ្យដឹងថា រហូតដល់ម៉ោង ៧និង៥០ ព្រឹក ថ្ងៃទី ១២ សីហា ២០២០ យើងរកឃើញករណីជំងឺកូវីដ-១៩ ថ្មី ចំនួន ២នាក់ (ករណីនាំចូល ជនជាតិចិន១នាក់ មកពីប្រទេសហ្វីលីពីននិងជនជាតិអាមេរិក១នាក់ មកពីសហរដ្ឋអាមេរិក) ដូច្នេះចំនួនសរុប ២៦៨នាក់ ជាសះស្បើយគ្មាន ដូច្នេះចំនួនសម្រាកនៅពេទ្យកើន ចំនួន៤៨នាក់ ចំនួនជាសះស្បើយសរុបចំនួន ២២០នាក់ ដដែល និង ស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 775034 ស្មើនឹង 4520 ក្នុង១លាននាក់។ យោងតាមសេចក្តីប្រកាសព័ត៌មានរបស់ក្រសួងសុខាភិបាល បានឱ្យដឹងថា បុរសជនជាតិចិន មានអាយុ ២២ឆ្នាំ ដែលដាក់ឱ្យធ្វើចត្តាឡីស័កនៅសណ្ឋាគារមួយក្នុងរាជធានីភ្នំពេញ។ បុរសជនជាតិចិននេះ ជាអ្នកដែលបានធ្វើដំណើរមកពីប្រទេសហ្វីលីពីន តាមជើងហោះហើរ ហើយមកដល់កម្ពុជានៅថ្ងៃទី៩ ខែសីហា ឆ្នាំ២០២០។ បច្ចុប្បន្នបុរសរូបនេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ។ ដោយឡែកស្ត្រីជនជាតិអាម៉េរិកកាំង មានអាយុ ២៥ឆ្នាំ ស្នាក់នៅរាជធានីភ្នំពេញ ជាអ្នកដំណើរមកពីសហរដ្ឋអាម៉េរិក ហើយបន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី១០ ខែសីហា ឆ្នាំ២០២០។ ស្ត្រីរូបនេះធ្វើតេស្តពេលមកដល់ទទួលបានលទ្ធផលវិជ្ជមានវីរុសកូវីដ-១៩ ត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្នុងជើងហោះហើរនេះ មានអ្នកដំណើរសរុប ២៥នាក់ (ស្រី ៧នាក់ បុរស ៩នាក់ និងកុមារ ៩នាក់)។ ក្នុងនោះមានជនជាតិ ខ្មែរ ១៤នាក់ ជនជាតិអាម៉េរិកកាំង ៥នាក់ ជនជាតិកូរ៉េខាងត្បូង ១នាក់ ជនជាតិវៀតណាម ១នាក់ ជនជាតិថៃ ១នាក់ ជនជាតិទូកគឺ ១នាក់ និងជនជាតិអង់គ្លេស ២នាក់។ អ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩ ចំនួន ២១នាក់ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុងរាជធានីភ្នំពេញ និងមន្ត្រីស្ថានទូតអាម៉េរិកចំនួន ៣នាក់ ស្នាក់នៅក្នុងស្ថានទូតអាមេរិកប្រចាំកម្ពុជា ដែលគ្រប់គ្រងដោយស្ថានទូតអាម៉េរិកប្រចាំកម្ពុជា៕ | 2020-08-12T08:56:15+07:00 | cen.com.kh | https://cen.com.kh/archives/233631.html |
7ebf2952-3ec2-46a9-bb3d-468d48ab6285 | ព្រឹកនេះក្រសួងសុខាភិបាលប្រកាសរកឃើញករណីឆ្លងកូវីដ-១៩ ចំនួន២នាក់ថែមទៀត | នាព្រឹកថ្ងៃពុធ ទី១២ ខែសីហា ឆ្នាំ២០២០ ក្រសួងសុខាភិបាលបានប្រកាសរកឃើញករណីឆ្លងកូវីដ-១៩ ចំនួន២ករណី ដែលជាបុរសជនជាតិចិន១នាក់ និងស្រ្ដីជនជាតិអាមេរិកកាំង១នាក់។ គួរបញ្ជាក់គិតត្រឹមពេលនេះកម្ពុជា មានករណីឆ្លងកូវីដ-១៩ សរុប២២៨នាក់ ខណៈមានអ្នកព្យាបាលជាសះស្បើយមានចំនួន២២០នាក់ ហើយអ្នកកំពុងសម្រាកនៅមន្ទីរពេទ្យមានចំនួន៤៨នាក់ ៕ | 2020-08-12T07:49:42+07:00 | kbnnews.com | https://kbn.news/archives/176188 |
e9135200-971b-4642-80ae-587855e14f38 | ប្រធានាធិបតី Putin ថារុស្សីជាប្រទេសទីមួយដែលបានអនុញ្ញាតជាផ្លូវការឲ្យចាក់វ៉ាក់សាំងកូវីដ១៩ថ្មីមួយដែលរុស្ស៊ីបានបង្កើត | ប្រធានាធិបតីរុស្សីលោក Vladimir Putin បានប្រកាសកាលពីថ្ងៃអង្គារថា ប្រទេសរុស្សីបានក្លាយជាប្រទេសទី១នៅក្នុងពិភពលោក ដែលអនុញ្ញាតជាផ្លូវការឲ្យប្រើប្រាស់វ៉ាក់សាំងបង្ការជំងឺកូវីដ១៩ថ្មីមួយ ទោះបីមិនមានទិន្នន័យបញ្ជាក់ពីការអះអាងរបស់លោកដែលថា វ៉ាក់សាំងបង្ការនោះមានសុវត្ថិភាពពេលចាក់ទៅលើមនុស្សក្តី។ ប្រទេសរុស្សីមិនបានស្ថិតក្នុងចំណោមប្រទេសមួយចំនួនតូច ដែលបានឆ្លងកាត់ដល់ដំណាក់កាលទី៣ដែលជាដំណាក់កាលចុងក្រោយ ក្នុងការសាកល្បងវ៉ាក់សាំងទៅលើមនុស្សនោះឡើយ ដែលជាទូទៅត្រូវមានការចូលរួមធ្វើតេស្តពីមនុស្សរាប់ពាន់នាក់ និងប្រើពេលរាប់ខែឯណោះ។ នេះបើយោងតាមអង្គការសុខភាពពិភពលោក។ អ្នកវិទ្យាសាស្រ្តក្នុងប្រទេសរុស្ស៊ី និងក្រៅប្រទេស លើកជាសំណួរពីទង្វើរបស់រុស្សីក្នុងការចុះបញ្ជីឈ្មោះវ៉ាក់សាំងនេះ មុនពេលដែលខ្លួនមិនបានបញ្ចប់នូវជំហានសាកល្បងទីបីរបស់ខ្លួននោះ។ ប្រធានាធិបតី Putin បានប្រកាសពីការបង្កើតវ៉ាក់សាំងការពារជំងឺកូវីដ នៅក្នុងកិច្ចប្រជុំមួយជាមួយក្រុមរដ្ឋមន្ត្រីរបស់លោកកាលពីថ្ងៃអង្គារ ដោយមានផ្សាយផ្ទាល់លើកញ្ចក់ទូរទស្សន៍រដ្ឋផងដែរ។ លោក Putin បានលើកឡើងពីវ៉ាក់សាំងការពារជំងឺកូវីដ១៩ ដែលផលិតឡើងដោយវិទ្យាស្ថាន Gamaleya ក្នុងទីក្រុងម៉ូស្គូថា លោកដឹងថា វ៉ាក់សាំងនោះមានប្រសិទ្ធភាព ហើយវាបង្កើតនូវប្រព័ន្ធការពាររឹងមាំមួយក្នុងរាងកាយមនុស្ស។ លោកបន្តថា វ៉ាក់សាំងនេះបានឆ្លងកាត់នូវដំណាក់កាលត្រួតពិនិត្យចាំបាច់នានា ដើម្បីធានានូវសុវត្ថិភាព។ លោកបន្ថែមថា កូនស្រីរបស់លោកបានទទួលការធ្វើតេស្តសាកល្បងលើវ៉ាក់សាំងនេះក្នុងដំណាក់កាលដំបូង។ លោកថាកូនស្រីរបស់លោក បានក្តៅខ្លួនបន្តិចបន្តួចក្នុងថ្ងៃទីមួយ បន្ទាប់ពីទទួលការចាក់វ៉ាក់សាំងនោះ តែកម្តៅក្នុងខ្លួនកូនស្រីលោក បានធ្លាក់ចុះមកធម្មតាវិញ ក្នុងថ្ងៃបន្ទាប់។ វ៉ាក់សាំងថ្មីរបស់ប្រទេសរុស្សី ត្រូវបានគេឲ្យឈ្មោះថា Sputnik V ដើម្បីឧទ្ទិសជាកិត្តិយសដល់ផ្កាយរណបដំបូងគេបង្អស់របស់ពិភពលោក ដែលបានបាញ់បង្ហោះដោយអតីតសហភាពសូវៀតក្នុងឆ្នាំ១៩៥៧។ វ៉ាក់សាំងការពារជំងឺកូវីដ១៩នេះ នឹងត្រូវចាប់ផលិតនៅខែកញ្ញាខាងមុខនេះ ហើយការចាក់វ៉ាក់សាំងក្នុងចំនួនច្រើនដល់មនុស្សនឹងអាចធ្វើឡើងនៅខែតុលា។ វ៉ាក់សាំងថ្មីរបស់ប្រទេសរុស្សីនេះ ស្ថិតក្នុងចំណោមវ៉ាក់សាំងជាង១០០ ដែលកំពុងត្រូវគេបង្កើតក្នុងការប្រកួតប្រជែងគ្នាមួយដោយរដ្ឋាភិបាល និងក្រុមហ៊ុនវេជ្ជសាស្រ្តជាច្រើន ដើម្បីទប់ស្កាត់ការរីករាលដាលជំងឺកូវីដ១៩ ដែលឆ្លងដល់មនុស្សជាង២០លាននាក់ និងសម្លាប់ជីវិតមនុស្សអស់ប្រមាណជាង ៧សែន ៣ម៉ឺន ៦ពាន់នាក់នៅជុំវិញពិភពលោក នេះបើយោងតាមស្ថិតិរបស់សាកលវិទ្យាល័យ Johns Hopkins ក្នុងសហរដ្ឋអាមេរិក។ អ្នករិះគន់ថា ការប្រកួតប្រជែងដើម្បីបង្កើតវ៉ាក់សាំងឲ្យបានមុនគេនេះ អាចបង្កផលវិបាកដល់អ្នកជំងឺ និងអាចធ្វើឲ្យជឿជាក់ខុស ឬមិនមានទំនុកចិត្តទៅវិញចំពោះសុវត្ថិភាពនៃវ៉ាក់សាំងថ្មីៗ៕ | 2020-08-12T07:00:00+07:00 | khmer.voanews.com | https://khmer.voanews.com/a/russian-president-putin-says-country-is-the-first-to-formally-approve-a-vaccine-for-coronavirus-/5539469.html |
8b11cf3e-32ca-45a1-8f9b-35661523f90b | នូវែលសេឡង់រកឃើញករណីឆ្លងថ្មីនៃជំងឺកូវីដ១៩ ក្រោយគ្មានការឆ្លងអស់១០២ថ្ងៃ | នាយករដ្ឋមន្ត្រីនូវែលសេឡង់កាលពីថ្ងៃអង្គារបានចេញប្រកាសមួយឲ្យបិទសកម្មភាពសង្គមនៅក្នុងទីក្រុង Auckland ដែលជាទីក្រុងធំបំផុតនៅក្នុងប្រទេស។ ការបិទសកម្មភាពសង្គមនេះត្រូវបានធ្វើឡើង បន្ទាប់ពីអាជ្ញាធរបានរកឃើញករណីឆ្លងថ្មីនៃជំងឺកូវីដ១៩ ដែលឆ្លងក្នុងសហគមន៍ ក្រោយពីគ្មានករណីឆ្លងទាល់តែសោះអស់រយៈពេល ១០២ ថ្ងៃមកហើយ។ នៅក្នុងសន្និសីទសារព័ត៌មានមួយក្នុងទីក្រុង Wellington អ្នកស្រីនាយករដ្ឋមន្ត្រី Jacinda Ardern ជាមួយនឹងអគ្គនាយកសុខាភិបាលនូវែលសេឡង់លោក Ashley Bloomfield បានប្រកាសថា ទីក្រុង Auckland នឹងត្រូវរឹតត្បិតកម្រិតទីបី រហូតដល់អធ្រាត្រថ្ងៃសុក្រ បន្ទាប់ពីករណីឆ្លងថ្មីចំនួន ៤ ត្រូវបានរកឃើញលើអ្នកដែលរស់នៅក្នុងផ្ទះតែមួយ។ អ្នកស្រី Ardern ថ្លែងថា ករណីឆ្លងថ្មីនេះកើតចេញពីប្រភពមិនច្បាស់លាស់ ហើយពាក់ព័ន្ធកន្លែងធ្វើការផ្សេងគ្នា។ ការរឹតត្បិតកម្រិតទីបីនេះមានន័យថា ប្រជាជននឹងត្រូវស្នាក់នៅតែក្នុងផ្ទះ ខណៈដែលបារ និងអាជីវកម្មជាច្រើនទៀតនឹងត្រូវបិទ។ អ្នកស្រី Ardern បានបន្ថែមទៀត តំបន់ផ្សេងៗទៀតរបស់ប្រទេសនឹងត្រូវហាមឃាត់ដល់កម្រិតទីពីររហូតដល់ថ្ងៃសុក្រ ដែលមានន័យថា ការជួបជុំគ្នាជាក្រុមធំៗនឹងកម្រិតត្រឹម ១០០ នាក់ ហើយប្រជាជនត្រូវរក្សាគម្លាតពីគ្នា។ កន្លងមក ប្រទេសនូវែលសេឡង់ត្រូវបានសាកលលោកកោតសរសើរចំពោះការឆ្លើយតបទៅនឹងជំងឺកូវីដ១៩៕ | 2020-08-12T07:00:00+07:00 | khmer.voanews.com | https://khmer.voanews.com/a/new-zealand-reports-first-new-locally-transmitted-covid-19-cases-in-102-days-/5540198.html |
0719a0bd-6be5-412e-95e8-16e84c07240b | មានអ្នកឆ្លងវីរុសកូរ៉ូណាថ្មីៗនៅក្នុងអគារការិយាល័យក្នុងក្រុងហ្សាការតា | កាលពីពីរខែមុននេះ ក្រុងហ្សាការតាធ្វើអន្តរកាលចេញពីការរឹតត្បិតទ្រង់ទ្រាយធំដែលធ្វើឡើងដើម្បីបន្ថយការរាលដាលនៃវីរុសកូរ៉ូណាប្រភេទថ្មី ហើយអនុញ្ញាតឱ្យប្រជាពលរដ្ឋដូចជា អ្នកស្រី Sri Hendary ធ្វើសកម្មភាពធម្មតាជាថ្មីវិញដូចជាធ្វើការក្នុងការិយាល័យជាដើម។ ក៏ប៉ុន្តែកាលពីថ្ងៃចន្ទ ទី៣ ខែសីហា អ្នកស្រី Sri បានធ្វើការពីផ្ទះឡើងវិញនៅពេលការិយាល័យរបស់អ្នកស្រីបានសម្រេចថា ការប្រថុយប្រថានឆ្លងវីរុសនេះក្នុងកន្លែងធ្វើការមានកម្រិតខ្ពស់ពេក។ អ្នកស្រី Sri ធ្វើការក្នុងក្រុមហ៊ុននាវាមួយដែលគោរពតាមវិធានការខាងសុខភាពតឹងរ៉ឹង នៅក្នុងអគារការិយាល័យភាគច្រើនក្នុងក្រុងហ្សាការតា។ អ្នកស្រីបាននិយាយថា៖ «នៅពេលនេះយើងធ្វើការដាក់វេនគ្នា»។ អ្នកស្រីបានពន្យល់ថា៖ «នៅក្នុងអគារយើងមនុស្សគ្រប់គ្នាត្រូវឆែកកម្តៅខ្លួន ដោយប្រដាប់ស្កេនកំដៅ សម្អាតដៃ និងស្បែកជើង ដោយសម្លាប់មេរោគនិងត្រូវពាក់ម៉ាស់រាល់ពេល»។ អ្នកចាត់ចែងកិច្ចការរបស់អ្នកស្រីបានចាត់វិធានការនៅពេលមានការរាលដាលថ្មីៗនៃជំងឺនេះ។ អ្នកស្រី Sri បាននិយាយទៀតថា៖ «ពួកបុគ្គលិកមកការិយាល័យម្តងក្នុងមួយអាទិត្យហើយធ្វើការតែពីរបីម៉ោងប៉ុណ្ណោះ ក៏ប៉ុន្តែសម្រាប់ពួកជនអាយុលើសពី៥០ឆ្នាំដោយមានរួមបញ្ចូលទាំងខ្ញុំផងដែរ មានការណែនាំឱ្យយើងធ្វើការពីផ្ទះ»។ គណៈកម្មការចំពោះកិច្ចជាតិទប់ទល់នឹងជំងឺកូវីដ១៩នៃប្រទេសឥណ្ឌូនេស៊ីបានកត់ត្រាថា មានបណ្តាញការឆ្លងវីរុសកូរ៉ូណាថ្មីៗចំនួន៩០នៅក្នុងអគារការិយាល័យក្នុងក្រុងហ្សាការតា កាលពីថ្ងៃទី២៨ ខែកក្កដាគឺមានកំណើន១០ដងចាប់តាំងពីមានការរឹតត្បិតខាងសង្គមដែលបានចប់កាលពីដើមខែឧសភា។ ក្នុងបណ្តាបណ្តាញនៃការឆ្លងទាំងនេះមានចំនួន១៨ បានត្រូវរកឃើញនៅក្នុងការិយាល័យក្រសួងនានារបស់ប្រទេសឥណ្ឌូណេស៊ី។ លោក Wiku Adisasmito អ្នកនាំពាក្យនៃគណៈកម្មការចំពោះកិច្ចនេះនិយាយថា បណ្តាញនៃការឆ្លងទាំងនេះបានកើតឡើង ពីព្រោះក្រុមហ៊ុនផ្សេងៗធ្វេសប្រហែសមិនធ្វើតាមវិធានការបង្ការជំងឺនេះទេ។ លោកបាននិយាយប្រាប់វីអូអេថា៖ «ជាអន្តរជាតិ យើងនៅមានការរាតត្បាតជាសាកលនៃជំងឺនេះនៅឡើយ។ មានការណែនាំឱ្យធ្វើការពីផ្ទះ ជាពិសេសសម្រាប់ពួកជនមានការប្រថុយប្រថានខ្លាំង។ ការិយាល័យគួរកម្រិតម៉ោងធ្វើការ ហើយបន្ទប់ធ្វើការគួរមានមនុស្សត្រឹម៥០%»។ លោក Wiku Adisasmito បានថ្លែងបន្ថែមថា៖ «ប្រសិនមនុស្សគ្មានវិន័យក្នុងការធ្វើតាមការណែនាំខាងសុខភាពនិងសន្តិសុខទេ ជាការពិតគឺអាចមានបណ្តាញការឆ្លងវីរុសនេះ»។ អ្នកស្រី Elizabeth Selina ដែលធ្វើការក្នុងការិយាល័យមួយនៅប៉ែកខាងលិចនៃទីក្រុងហ្សាការតានិយាយថា ការមិនខ្វល់ចំពោះការណែនាំស្តីអំពីសុវត្ថិភាពក្នុងកន្លែងធ្វើការនេះនាំឱ្យអ្នកស្រីបារម្ភអំពីការឆ្លងវីរុសនេះ។ អ្នកស្រីបានថ្លែងថា៖ «ជាដំបូងយើងត្រូវតែសម្អាតដៃមិនឱ្យមានមេរោគនៅពេលយើងចូលក្នុងការិយាល័យ ក៏ប៉ុន្តែនៅពេលខ្លះខ្ញុំឃើញមនុស្សដើរចូលក្នុងការិយាល័យដោយមិនសម្អាតដៃទេ។ យើងក៏ត្រូវតែពាក់ម៉ាស់ដែរ តែនៅពេលខ្លះ បុគ្គលិកខ្លះដោះម៉ាស់ចេញ»។ អ្នកស្រី Elizabeth Selina និយាយថា សហសេវិកខ្លះធ្វើការរាប់ម៉ោងនៅក្នុងបន្ទប់បិទជិតដែលជួនកាលគ្មានខ្យល់ចេញចូលគ្រប់គ្រាន់ទេ។ អ្នកស្រីសង្ឃឹមថា រដ្ឋាភិបាលនឹងដាក់កំហិតតឹងរ៉ឹងជាងមុនអំពីវិធានការសុវត្ថិភាពនៅកន្លែងធ្វើការ ដោយមានរួមបញ្ចូលការធ្វើតេស្តទៀងទាត់លើពួកមនុស្សធ្វើការនៅនឹងកន្លែង។ លោក Pandu Riono ដែលជាអ្នកជំនាញខាងជំងឺឆ្លងនៅឯសាកលវិទ្យាល័យប្រទេសឥណ្ឌូណេស៊ីបន្ទោសថា ការរាលដាលវីរុសនេះកាលពីថ្មីៗបំផុតបណ្តាលមកពីការខ្វះការត្រួតពិនិត្យនិងការអប់រំអំពីការពង្រឹងវិធានការសុខភាពនៅកន្លែងធ្វើការ។ លោកបានថ្លែងថា ការិយាល័យជាច្រើនបានបើកអគារពួកគេ ដោយគ្មានការអប់រំពួកបុគ្គលិកឱ្យបានត្រឹមត្រូវអំពីសារៈសំខាន់នៃភាពស្អាតនិងការរក្សាគម្លាតពីគ្នា។ លោក Pandu Riono បានថ្លែងថា៖ «ខ្ញុំដឹងអំពីលទ្ធភាពនៃការមានបណ្តាញឆ្លងវីរុសនេះដែលអាចកើតមាននៅពេលមានការបន្ធូរការរឹតត្បិត»។ លោកបានព្យល់ថា កាលពីខែឧសភា លោកបានសុំឲ្យពួកមន្ត្រីសុខាភិបាលរបស់រដ្ឋាភិបាលកំណត់ឲ្យមានការរក្សាគម្លាតពីគ្នានៅក្នុងការិយាល័យ រោងចក្រ ផ្សារ ឬនៅកន្លែងណាមានហ្វូងមនុស្សប្រមូលផ្តុំគ្នា។ លោក Dicky Budiman ដែលជាអ្នកជំនាញជំងឺឆ្លងនៅឯសាកលវិទ្យាល័យ Griffith ក្នុងប្រទេសអូស្ត្រាលីនិយាយថា រដ្ឋាភិបាលគួរផ្អាកការបើកការិយាល័យដែលមិនចាំបាច់រហូតដល់ចុងឆ្នាំនេះ។ លោក Dicky Budiman បាននិយាយប្រាប់បណ្តាញព័ត៌មានក្នុងស្រុក Kompas ថា៖«គ្មានជម្រើសឯទៀតសម្រាប់ប្រទេសឥណ្ឌូណេស៊ី ទេលើកលែងតែលោកអ្នកចង់ប្រថុយប្រថាននឹងកំណើននៃការឆ្លងនិងការស្លាប់ដោយវីរុសនេះ។ លោក Anies Baswedan អភិបាលក្រុងហ្សាការតាបានសន្យាថា នឹងកែលម្អការត្រួតពិនិត្យការពង្រឹងវិធានការសុខភាពនិងពង្រីកការធ្វើតេស្តរកវីរុសកូរ៉ូណា ដោយលោកសន្យាដែរថា នឹងបញ្ចេញឈ្មោះក្រុមហ៊ុនដែលមិនបានគោរពតាមវិធានការទាំងនេះ។ លោកបាននិយាយនៅក្នុងសន្និសីទកាសែតមួយតាមអ៊ីនធឺណិត កាលពីថ្ងៃទី៣០ ខែកក្កដាថា៖ «រដ្ឋាភិបាលនៃក្រុងហ្សាការតានឹងបន្តត្រួតពិនិត្យវិស័យធុរកិច្ចនិងសកម្មភាពសាធារណៈទាំងអស់នៅក្នុងរដ្ឋធានី»។ លោកបានថ្លែងទៀតថា៖ «យើងនឹងប្រកាសនៅក្នុងគេហទំព័ររបស់យើងអំពីការរំលោភណាមួយនិងផលវិបាក។ យើងក៏នឹងដាក់ពិន័យធ្ងន់ដល់ពួកអ្នករំលោភវិធានការសុខភាពច្រើនដងនិងក្រុមហ៊ុនដែលធ្លាប់បានទទួលការព្រមានកាលពីពេលមុនៗមកហើយ»។ លោក Anies Baswedan បាននិយាយថា នាយកការិយាល័យត្រូវចាត់វិធានការការពារពួកអ្នកធ្វើការរបស់ខ្លួននិងបន្តគូសបញ្ជាក់អំពីសារៈសំខាន់នៃការធ្វើតាមវិធានការខាងសុខភាពនិងខាងសុវត្ថិភាពព្រមទាំងបន្តត្រួតពិនិត្យសកម្មភាពពីមួយថ្ងៃទៅមួយថ្ងៃនៅក្នុងអគារផងដែរ។ លោកបានពោលដែរថា៖ «ប្រសិនបើកន្លែងធ្វើការមិនគិតគូរអំពីពួកអ្នកធ្វើការរបស់ពួកគេនោះទេ នោះផលវិបាកគឺអាចមានការឆ្លងវីរុសនេះជាច្រើន។ នៅពេលមានការឆ្លងវានឹងមានការបិទអគារហើយនៅទីបញ្ចប់ទាំងអស់គ្នានឹងខាតបង់»។ នៅពេលនេះប្រទេសឥណ្ឌូណេស៊ីមានករណីមនុស្ស ឆ្លងវីរុសកូរ៉ូណាជាង១សែន១ម៉ឺន៦ពាន់៨រយ៧០នាក់ដោយមានអ្នកជំងឺនេះស្លាប់៥ពាន់៤រយ៥២នាក់ ដែលជាចំនួនច្រើនជាងគេបំផុតក្នុងអាស៊ីអាគ្នេយ៍៕ | 2020-08-12T07:00:00+07:00 | khmer.voanews.com | https://khmer.voanews.com/a/new-coronavirus-clusters-emerge-in-jakarta-office-buildings-/5540281.html |
611a323c-f0fa-4837-8adc-6cc307e3a1be | អ្នកនាំពាក្យក្រសួងសេដ្ឋកិច្ច៖ កម្ពុជាត្រៀមថវិកាជាង១ពាន់លានដុល្លារ ដើម្បីទប់ទល់នឹងការកាត់ផ្នែកខ្លះនៃ EBA របស់ EU និងជំងឺកូវីដ១៩ (Video inside) | តាមការគ្រោងទុកនៅថ្ងៃទី១២ ខែសីហា ឆ្នាំ២០២០ស្អែកនេះ គឺជាថ្ងៃកំណត់ដែលប្រព័ន្ធអនុគ្រោះពន្ធអ្វីៗគ្រប់យ៉ាងលើកលែងតែអាវុធ (EBA) របស់សហគមន៍អឺរ៉ុប (EU) ផ្តល់ឲ្យកម្ពុជា នឹងចូលជាធរមាន។ ការចូលជាធរមាននេះមានរយៈពេល៦ខែ បន្ទាប់ EU ចេញសេចក្តីសម្រេចរបស់ខ្លួន កាត់ផ្នែកខ្លះប្រព័ន្ធអនុគ្រោះពន្ធ EBA កាលពីថ្ងៃទី១២ ខែកុម្ភៈ ឆ្នាំ២០២០។ តាមការវាយតម្លៃរបស់រាជរដ្ឋាភិបាល ការកាត់ចេញផ្នែកខ្លះប្រព័ន្ធអនុគ្រោះពន្ធ EBA នេះ មានទឹកប្រាក់ប្រមាណ១០០លានដុល្លារ។ ឆ្លើយតបនឹងការសម្រេចកាត់ចេញផ្នែកខ្លះប្រព័ន្ធអនុគ្រោះពន្ធ EBA របស់អឺរ៉ុបនេះ រាជរដ្ឋាភិបាលកម្ពុជា ដែលមានក្រសួងសេដ្ឋកិច្ច និងហិរញ្ញវត្ថុ ជាសេនាធិការនោះ បានរៀបចំគោលនយោបាយយុទ្ធសាស្ត្រសម្រាប់ទប់ទល់ ដោយត្រៀមថវិការាប់រយលានដុល្លារ ចាប់តាំងពីដើមឆ្នាំ២០១៩ ពេលមិនទាន់កើនមានជំងឺកូវីដ១៩មកម្ល៉េះ។ ហើយបើគិតទាំង EBA និងកូវីដ១៩ រាជរដ្ឋាភិបាល ត្រៀមកញ្ចប់ថវិការហូតដល់ជាង១ពាន់លានដុល្លារ ដើម្បីទប់ទល់ចំពោះវិបត្តិ ដែលអាចកើតមានឡើង។ ថ្លែងប្រាប់បណ្តាញព័ត៌មាន Fresh News នៅថ្ងៃទី១១ ខែសីហា ឆ្នាំ២០២០នេះ លោក មាស សុខសេនសាន អ្នកនាំពាក្យក្រសួងសេដ្ឋកិច្ច និងហិរញ្ញវត្ថុ បានបញ្ជាក់ឲ្យដឹងថា ។ លោក មាស សុខសេនសាន បានបញ្ជាក់ថា ការដកចេញផ្នែកខ្លះនៃប្រព័ន្ធអនុគ្រោះ EBA នេះ មិនមែនជាការបាត់បង់ទីផ្សារនៅអឺរ៉ុបនោះទេ។ អឺរ៉ុបនៅតែជាទីផ្សារបស់កម្ពុជា គ្រាន់តែមុខទំនិញមួយចំនួន ដែលពីមុនធ្លាប់តែអនុគ្រោះពន្ធ មកជាបង់ពន្ធវិញប៉ុណ្ណោះ។ លោកថា ការដកប្រព័ន្ធអនុគ្រោះពន្ធ EBA នេះគ្រាន់តែជាការដំឡើងពន្ធ ក្នុងរង្វង់ប្រហែល២០ភាគរយនៃផលិតផល ដែលកម្ពុជានាំចេញទៅអឺរ៉ុប ដែលការដំឡើងពន្ធនេះ មានបច្ច័យដល់រោងចក្រខ្លះបង្វែរសង្វាក់ផលិតកម្ម ទៅកន្លែងដែលមិនជាប់ពន្ធ និងរោងចក្រខ្លះទៀត នៅតែអាចដំណើរការនាំចេញបាន។ សូមជម្រាបថា ជារឿយៗសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងបញ្ជាក់ថា កម្ពុជាមិនយកអធិបតេយ្យជាតិ ទៅដោះដូរនឹងការអនុគ្រោះពន្ធ EBA របស់អឺរ៉ុបនោះទេ ហើយយូរ និងឆាប់ EBA គង់នឹងបាត់។ កាលពីថ្ងៃទី១២ ខែកុម្ភៈ ឆ្នាំ២០២០ គណៈកម្មការអឺរ៉ុប (EU) បានចេញសេចក្តីសម្រេចកាត់ផ្នែកខ្លះនៃប្រព័ន្ធអនុគ្រោះពន្ធ EBA ក្រោមហេតុផល កម្ពុជាធ្វើឱ្យធ្លាក់នូវការគោរពសិទ្ធិមនុស្ស សិទ្ធិនយោបាយ និងលទ្ធិប្រជាធិបតេយ្យ និងទាមទារឱ្យកម្ពុជាកែលំអរនូវចំណុចទាំងអស់នេះ។ តាមការវាយតម្លៃ ការកាត់ផ្នែកខ្លះនៃប្រព័ន្ធអនុគ្រោះពន្ធនេះ មានទឹកប្រាក់ប្រមាណជាង១០០លានដុល្លារអាមេរិក លើកផលិតផល៤0មុខរបស់កម្ពុជា៕ | 2020-08-12T01:02:00+07:00 | freshnewsasia.com | https://m.freshnewsasia.com/index.php/en/localnews/167952-2020-08-11-11-02-37.html |
6c6fb181-6578-4e52-9de8-21c71d0c85f2 | តំណាងលោក ហេង រតនា ផ្ដល់អំណោយវីរនារីដោះមីន គង់ សារឿន នៅខេត្តស្វាយរៀង ដែលកំពុងមានជំងឺ | (ស្វាយរៀង)៖ គ្រឿងឧបភោគបរិភោគនិងថវិកាចំនួន២លានរៀល ត្រូវបានលោក កែវ សារ៉ាត់ ប្រធានកងឯកភាពកម្ចាត់មីនទី៥ តំណាងលោក ហេង រតនា ប្រតិភូរាជរដ្ឋាភិបាលទទួលបន្ទុកអគ្គនាយកស៉ីម៉ាក់ និងក្រុមការងារប្រគល់ជូនអ្នកស្រី គង់ សារឿន វីរនារីអង្គភាពដោះមីន ខេត្តស្វាយរៀង ដែលកំពុងមានជំងឺសម្រាកព្យាបាល នៅមន្ទីរពេទ្យបង្អែកស្រុកស្វាយទាប ជាមួយស្វាមី។ ថ្លែងក្នុងឱកាសផ្តល់អំណោយ នាព្រឹកថ្ងៃទី១១ ខែសីហា ឆ្នាំ២០២០ ស្ថិតក្នុងឃុំកណ្ដៀងរាយ ស្រុកស្វាយទាប លោក កែវ សារ៉ាត់ បានផ្ដាំផ្ញើសាកសួរសុខទុក្ខ នឹករលឹកពីសំណាក់លោក ហេង រតនា ដល់អ្នកស្រី គង់ សារឿន។ លោកក៏បានកោតសរសើរ និងថ្លែងអំណរគុណយ៉ាងជ្រាលជ្រៅជូនចំពោះអ្នកស្រី ដែលមានស្នាដៃ និងបានចូលរួមចំណែកយ៉ាងសកម្ម ក្នុងការបោសសម្អាតមីននាពេលកន្លងមក ដោយលោក ហេង រតនា មិនដែលភ្លេចពីវីរភាពរបស់ប្រតិបត្តិករដោះមីនណាម្នាក់ចោលឡើយ ទោះក្នុងកាលៈទេសៈណាក៏ដោយ។ លោកបន្ថែមថា ការចុះមកពេលនេះ មានគ្រឿងឧបភោគបរិភោគ មួយចំនួនសម្ភារប្រើប្រាស់ចាំបាច់ និងថវិកាមួយចំនួន ជូនអ្នកស្រីដើម្បីដោះស្រាយជីវភាពរស់នៅប្រចាំថ្ងៃ បានមួយរយៈពេលផងដែរ។ ក្នុងឪកាសនោះអ្នកស្រី គង់ សារឿន បានលើកដៃប្រណមថ្លែងអំណរគុណដល់លោក ហេង រតនា និងក្រុមការងារដែលបានចុះសួរសុខទុក្ខ និងផ្តល់អំណោយដល់អ្នកស្រី និងក្រុមគ្រួសារដែលកំពុងមានជំងឺសម្រាកព្យបាលនៅមន្ទីរពេទ្យនាពេលនេះ។ សូមបញ្ជាក់ថា អ្នកស្រី គង់ សារឿន មានជំងឺស្ពឹកមួយចំហៀងខ្លួន ចំណែកលោក ភោគ សំអុល អាយុ៧០ឆ្នាំ ដែលជាស្វាមី មានជំងឺលើសឈាម ទឹកនោមផ្អែម បានមកសម្រាកព្យាបាលនៅមន្ទីរពេទ្យបង្អែក ស្រុកស្វាយទាបជាមួយគ្នា៕ | 2020-08-11T22:22:00+07:00 | freshnewsasia.com | https://m.freshnewsasia.com/index.php/en/localnews/167921-2020-08-11-08-22-31.html |
913e9700-b914-4f0e-b802-4c34bfc3bd47 | រដ្ឋមន្ត្រីសុខាភិបាល ប្រកាសមិនបន្ធូរដៃក្នុងការប្រយុទ្ធនឹងជំងឺកូវីដ១៩ឡើយ ដើម្បីទប់ស្កាត់កុំឲ្យឆ្លងចូលសហគមន៍ (Video inside) | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងថា យើងនឹងបន្ដខិតខំប្រឹងប្រែងឱ្យអស់ពីកម្លាំងកាយចិត្ដបន្ថែមទៀត ដោយមិនបន្ធូរដៃឡើយ ដើម្បីការពារប្រទេសយើង ឆ្លងផុតពីការរាតត្បាតជំងឺកូវីដ១៩ ចូលទៅក្នុងសហគមន៍។ ការថ្លែងបែបនេះរបស់រដ្ឋមន្ដ្រី ម៉ម ប៊ុនហេង ក្នុងឱកាសអញ្ជើញជាអធិបតីភាព ដាំដើមឈើ៣៥០ដើម នៅក្នុងបរិវេណទីតាំងទី៣ របស់សាកលវិទ្យាល័យវិទ្យាសាស្រ្តសុខាភិបាល នៅថ្ងៃទី១១ ខែសីហា ឆ្នាំ២០២០នេះ ។ លោកថ្លែងយ៉ាងដូច្នេះថា ។ រដ្ឋមន្ដ្រី ម៉ម ប៊ុនហេង ថ្លែងបន្ដថា ។ ទោះអ្នកដំណើរមកពីក្រៅប្រទេស ចូលមកកម្ពុជាច្រើនឡើងៗក្នុងមួយថ្ងៃៗ ក៏មន្ដ្រីសុខាភិបាល បានរៀបចំកម្លាំងក្រុមការងារជាក្រុមៗរួចជាស្រេច ដើម្បីត្រួតពិនិត្យសុខភាពឱ្យបានគ្រប់ៗគ្នា ដោយមិនឱ្យមានការខ្វះចន្លោះ នេះជាការងារសំខាន់ ដែលយើងតែងតែធ្វើតាមព្រលានយន្ដហោះ និងទល់ដែនជាច្រកចេញចូលកកន្លងមក។ ក្នុងឱកាសនោះ រដ្ឋមន្ដ្រី ម៉ម ប៊ុនហេង ក៏បានក្រើនរម្លឹកដល់ក្រុមគ្រូពេទ្យទាំងអស់ ត្រូវតែបន្ដបំពេញការងារឱ្យកាន់តែម៉ត់ចត់ និងត្រូវការពារខ្លួនពេលចុះបំពេញការងារ ពិនិត្យព្យាបាលអ្នកជំងឺ ដើម្បីចៀសពីការចម្លងមេរោគទៅវិញទៅមក ពីអ្នកជំងឺ។ លើសពីនោះ រដ្ឋមន្ដ្រីក្រសួងសុខាភិបាល អំពាវនាវដល់ប្រជាពលរដ្ឋ ពេលធ្វើដំណើរទៅតាមទីសាធារណៈ ត្រូវចេះការពារខ្លួន ប្រើម៉ាស សម្អាតខ្លួនប្រាណដៃជើងឱ្យបានស្អាតជានិច្ច រក្សាគម្លាតបុគ្គល និងសង្គម ជៀសបានសូមកុំទៅទីប្រជុំជនដែលមានគ្នាច្រើន ហើយបើមានករណីសង្ស័យ អាចទាក់ទងមកលេខទូរស័ព្ទរបស់ក្រសួងសុខាភិបាល ឬរាយការណ៍ប្រាប់អាជ្ញាធរមូលដ្ឋាននៅក្នុងភូមិឃុំរបស់ខ្លួន ។ លោក ម៉ម ប៊ុនហេង ក៏បានអំពាវនាវដល់ប្រជាពលរដ្ឋ សូមកុំឆាប់ជឿទៅលើព័ត៌មានមិនពិត នៅតាមបណ្ដាសង្គមមួយចំនួន ហើយកុំចែករំលែកបន្ដគ្នាទៀត ដើម្បីចៀសវាងការបង្កភាពស្លន់ស្លោរ ដែលអាចប៉ះពាល់ដល់សុខភាពផ្លូវចិត្ដរបស់ប្រជាពលរដ្ឋយើង៕ | 2020-08-11T19:56:00+07:00 | freshnewsasia.com | https://m.freshnewsasia.com/index.php/en/localnews/167894-2020-08-11-05-56-29.html |
3f4f11ec-930f-4d32-b4c9-572a82126922 | សូមបញ្ឈប់ជាបន្ទាន់ ប្រយ័ត្នស្លាប់ ! សាកថ្មទូរស័ព្ទបណ្ដើរ ចុចលេងបណ្ដើរ ឆ្លងចរន្តឆក់ស្លាប់យាយ របួសចៅ៣នាក់ | ស្ត្រីចំណាស់ម្នាក់ ត្រូវចរន្តអគ្គិសនីឆក់ស្លាប់យ៉ាងអាណោចអាធ័ម និងមនុស្ស៣នាក់ទៀត រងរបួសកំពុងសម្រាកនៅមន្ទីរពេទ្យ ខណៈដែលក្មេងរងគ្រោះ អូសរ៉ូឡូភ្លើងមកសាក់ថ្មទូរស័ព្ទបណ្ដើរ ចុចលេងបណ្ដើរ ។ ហេតុការណ៍ដ៏រន្ធត់នេះ បានកើតឡើង កាលពីវេលាម៉ោង៥ និង១៥នាទីល្ងាច ថ្ងៃទី១០ ខែសីហា ឆ្នាំ២០២០ ស្ថិតក្នុងភូមិមេលោង សង្កាត់ចេក ក្រុងស្វាយរៀង។ ស្ត្រីរងគ្រោះ មានឈ្មោះ យស់ ទូច អាយុ៦៥ឆ្នាំ មុខរបរកសិករ រស់នៅក្នុងភូមិសង្កាត់ខាងលើ។ ស្ត្រីចំណាស់ ដែលរងរបួសត្រូវជាម្ចាស់ផ្ទះមាន ឈ្មោះ ចាន់ សេរី អាយុ៦៦ ឆ្នាំមុខរបរកសិករ ចំណែកក្មេងស្រីដែលរងរបួសមាន ឈ្មោះ អ៊ាម សុម៉ាឡែន អាយុ១៥ឆ្នាំ មុខរបរជាសិស្ស និងឈ្មោះ ទ្រី សុវណ្ណបុប្ផារ អាយុ៩ឆ្នាំ មុខរបរជាសិស្ស រស់នៅក្នុងភូមិសង្កាត់ខាងលើ។ សមត្ថកិច្ច បានឲ្យដឹងថា មុនពេលកើតហេតុក្មេងស្រីរងគ្រោះទាំង២នាក់ បានចុចទូរស័ព្ទលេង លុះពេលអស់ថ្ម បានអូសយករ៉ូឡូភ្លើង ដែលមានដាច់រលាត់ស្រោម មកដោតឌុយសាកថ្មជិតខ្លួន ខណៈកំពុងចុចទូរស័ព្ទលេងមិនប្រយ័ត្ន ក៏ត្រូវចរន្តអគ្គិសនីឆក់ប្រកាច់ប្រកិន ។ ឃើញបែបនោះ ស្រ្តីរងគ្រោះជាយាយ ក៏រត់ចូលជួយ ក៏ត្រូវចរន្តអគ្គិសនីឆក់ទាំងអស់គ្នាតែម្តង ទើបផ្អើលឆោឡោដល់បងប្អូនក្រុមគ្រួសារ និងអ្នកភូមិ រត់មកបិទបារ៉ែតភ្លើង និងជួយសង្គ្រោះលើកដាក់កប់ភក់ និងដឹកមកកាន់មន្ទីរពេទ្យ ប៉ុន្តែអកុសល ស្ត្រីរងគ្រោះឈ្មោះ យស់ ទូច មានសភាពធ្ងន់ ក៏បានស្លាប់តែម្តង។ សមត្ថកិច្ច បញ្ជាក់ថា ក្រោយកើតហេតុ កម្លាំងសមត្ថកិច្ចនគរបាល និងគ្រូពេទ្យមណ្ឌលសុខភាពចេក ចុះមកដល់កន្លែងកើតហេតុ ពិនិត្យឃើញថា សពស្រ្តីរងគ្រោះពិតជាស្លាប់ ដោយចរន្តអគ្គិសនីឆក់ប្រាកដមែន ក៏ធ្វើកំណត់ហេតុប្រគល់ជូនក្រុមគ្រួសារចាត់ចែងរៀបចំធ្វើបុណ្យតាមប្រពៃណី ទាំងក្ដុកក្ដួលបំផុត ។ ចំណែក ជនរងគ្រោះ៣នាក់ ទៀតកំពុងសម្រាកព្យាបាលរបួសនៅមន្ទីរពេទ្យ រួចផុតពីសេចក្តីស្លាប់ហើយ៕ | 2020-08-11T16:36:49+07:00 | kbnnews.com | https://kbn.news/archives/176154 |
211cbad1-499e-4652-a6a7-810a78e62ecb | TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ចំនួន ១៥នាក់ថ្មីទៀត ១៣នាក់ជាជនជាតិចិន ២នាក់ជាជនជាតិខ្មែរ, ព្យាបាលជាសះស្បើយម្នាក់ (Video inside) | ក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១១ ខែសីហា ឆ្នាំ២០២០នេះថា បានរកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀត។ ក្នុងនោះ ១៣នាក់ ជាជនជាតិចិន ធ្វើដំណើរមកពីប្រទេសហ្វីលីពីន និង២នាក់ជាជនជាតិខ្មែរ ធ្វើដំណើរមកពីអាមេរិក។ ទន្ទឹមនឹងនេះ មានអ្នកជំងឺកូវីដ១៩ ម្នាក់ ត្រូវបានព្យាបាលឱ្យជាសះស្បើយ។ * ស្ត្រីជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅរាជធានីភ្នំពេញ បុរសជនជាតិចិនអាយុ ២០ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ៣១ឆ្នាំ មានអាស័យដ្ឋានស្នាក់នៅខេត្តព្រះសីហនុ * បុរសជនជាតិចិនអាយុ ៣០ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ៣៥ឆ្នាំ មានអាស័យដ្ឋានស្នាក់នៅខេត្តព្រះសីហនុ * បុរសជនជាតិចិនអាយុ ២៧ឆ្នាំ មានអាស័យដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសជនជាតិចិនអាយុ ២០ឆ្នាំ មានអាស័យដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសជនជាតិចិនអាយុ ២៨ឆ្នាំ មានអាស័យដ្ឋានស្នាក់រាជធានីភ្នំពេញ * បុរសជនជាតិចិនអាយុ ២៣ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ៣១ឆ្នាំ មានអាស័យដ្ឋានស្នាក់នៅខេត្តព្រះសីហនុ * បុរសជនជាតិចិនអាយុ ២៩ឆ្នាំ មានអាស័យដ្ឋានស្នាក់នៅរាជធានីភ្នំពេញ បុរសស្ត្រីជនជាតិចិនទាំង ១៣នាក់ ដែលរកឃើញជំងឺកូវីដ១៩នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងបានឱ្យដឹងថា អ្នកជំងឺកូវីដ១៩ ទាំង១៣នាក់ ជាអ្នកដែលបានធ្វើដំណើរមកពីប្រទេសហ្វីលីពីន តាមជើងហោះ ហើរមកដល់កម្ពុជា នៅថ្ងៃទី០៩ ខែសីហា ឆ្នាំ២០២០។ ក្នុងជើងហោះហើរនេះ មានអ្នកដំណើរជាជនជាតិចិនសរុប ១១៩នាក់ (ស្ត្រី ២៣នាក់ និងបុរស ៩៦នាក់)។ អ្នកដំណើរដទៃដែលមានលទ្ធផលតេស្តអវិជ្ជមានវីរុសកូវីដ១៩ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុងរាជធានីភ្នំពេញ។ រីឯជនជាតិខ្មែរពីរនាក់ ដែលរកឃើញមានជំងឺកូវីដ១៩ ដែរនោះរួមមាន៖ កុមារីជនជាតិខ្មែរអាយុ ១៣ឆ្នាំ មានអាស័យដ្ឋានស្នាក់នៅសង្កាត់បឹងកេងកង ខណ្ឌចម្ការមន រាជធានីភ្នំពេញ និងស្ត្រីជនជាតិជនខ្មែរ អាយុ ៤៨ឆ្នាំ មានអាស័យដ្ឋានស្នាក់នៅខណ្ឌដង្កោ រាជធានីភ្នំពេញ។ ក្រសួងបានឱ្យដឹងថា កុមារី និងស្ត្រីទាំងពីរនាក់នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ពួកគេទាំងពីរនាក់ ជាអ្នកធ្វើដំណើរមកពីសហរដ្ឋអាម៉េរិក ដោយឆ្លងកាត់ប្រទេសចិន (តៃវ៉ាន់) តាមជើងហោះ ហើរមកដល់កម្ពុជា នៅថ្ងៃទី០៩ ខែសីហា ឆ្នាំ២០២០។ ក្នុងជើងហោះហើរនេះ មានអ្នកដំណើរសរុប ៧៥នាក់ (ស្រី ២៦នាក់ បុរស ៤៣នាក់ និងកុមារ ០៦នាក់)។ អ្នកដំណើរដែលមានលទ្ធផលតេស្ត អវិជ្ជមានវីរុសកូវីដ១៩ ត្រូវបានដាក់ដោយធ្វើចត្តាឡីស័កចំនួន ១៤ថ្ងៃ នៅសណ្ឋាគារក្នុងរាជធានីភ្នំពេញ និងនៅមណ្ឌលចត្តាឡីស័កទ័ពអាកាសពោធិ៍ចិនតុង។ ក្រសួងសុខាភិបាល បានឱ្យដឹងថា គិតត្រឹមព្រឹកថ្ងៃទី១១ ខែសីហា ឆ្នាំ២០២០នេះ កម្ពុជាមានអ្នកឆ្លងជំងឺកូវីដ១៩ សរុប ២៦៦នាក់ (ស្ត្រី ៥២នាក់ និងបុរស ២១៤នាក់។ អ្នកព្យាបាលជាសះស្បើយមានចំនួន ២២០នាក់ មានស្ត្រី ៤៦នាក់ និងបុរស១៧៤នាក់។ ដោយឡែកអ្នកកំពុងសម្រាកព្យាបាលមានចំនួន ៤៦នាក់។ ក្នុងនោះនៅមន្ទីរពេទ្យមិត្តភាពខ្មែរ-សូវៀត ចំនួន ០២នាក់ (ស្ត្រីជនជាតិកាណាដា ០១នាក់ និងស្ត្រី ជាកងទ័ពមួកខៀវ ០១នាក់)។ នៅមណ្ឌលសុខភាពចាក់អង្រែ មានចំនួន ៣៩នាក់ (ស្ត្រី ០៣នាក់ និងបុរស ៣៦នាក់), នៅមន្ទីរពេទ្យបង្អែកខេត្តកំពង់ស្ពឺ ចំនួន ០១នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ ចំនួន ០៣នាក់ ជាបុរស និងស្ត្រីជនជាតិកាហ្សាក់ស្តង់ ១នាក់ ត្រូវបានដាក់ឱ្យសម្រាកព្យាបាលនៅមន្ទីរពេទ្យឯកជនមួយនៅរាជធានីភ្នំពេញ៕ | 2020-08-11T15:04:00+07:00 | freshnewsasia.com | https://m.freshnewsasia.com/index.php/en/localnews/167869-2020-08-11-01-04-05.html |
c91b3326-bf3e-4667-a320-71b3afe4b082 | ប្រហែសពេកហើយ ! សាកទូរស័ព្ទបណ្ដើរចុចលេងបណ្ដើរ ខ្សែភ្លើងដាច់ឆ្លងឆក់ស្លាប់លោកយាយម្នាក់ និងរបួស៣នាក់ | មានករណីខ្សែភ្លើងឆក់បណ្ដាលឲ្យស្ត្រីចំណាស់ម្នាក់ស្លាប់ និង៣នាក់ទៀតរងរបួសត្រូវក្រុមគ្រួសារ ដឹកមកសង្គ្រោះទៅកាន់មន្ទីពេទ្យ បន្ទាប់ពីក្មេងស្រី២នាក់បានយករូឡូខ្សែភ្លើងដែលមានដាច់លៀនចេញសសៃស្រាតលេងទូរសព្ធ័បណ្ដើរសាកថ្មបណ្ដើរបណ្ដាលអោយឆ្លងភ្លើងឆក់ យាយចូលជួយឆក់បន្តបន្ទាប់គ្នាបង្កការភ្ញាក់ផ្អើលពេញភូមិតែម្ដង។ ហេតុការណ៍នេះបានកើតឡើងកាលពីវេលាម៉ោង៥និង១៥នាទី បើតាមអ្នកភូមិបានឲ្យដឹងថាមុនកើតហេតុក្មេងស្រីទាំង២នាក់បានលេងទូរសព្ទ័ ហើយក៏បានអូសយករូឡូខ្សែភ្លើង ដែលមានដាច់លៀនចេញសសៃរស្រាត ហើយមិនបានចាប់អារម្មណ៏យកមកដាក់សាកថ្មជិតខ្លួន ខណៈកំពុងលេងស្រាប់តែឆ្លងចរន្តភ្លើង បណ្ដាលឲ្យឆក់ឃើញបែបនោះយាយក៏រត់ចូលជួយ បណ្ដាលឲ្យឆក់បន្តបន្ទាប់គ្នាបង្កការភ្ញាក់ផ្អើលដល់បងប្អូនក្រុមគ្រួសារ និងអ្នកភូមិប្រញាប់រត់បិទបារ៉ែតភ្លើង និងជួយសង្គ្រោះលើកដាក់កប់ភក់ និងដឹកមកកាន់មន្ទីពេទ្យ ប៉ុន្តែអកុសលដោយស្ត្រីឈ្មោះ យស់ ទូចមានសភាពធ្ងន់ក៏បានស្លាប់ និង៣នាក់ត្រូវបានសង្គ្រោះទាន់ពេល។ ក្រោយកើតហេតុសមត្ថកិច្ចនគរបាលក្រុងជាមួយប៉ុស្តិ៍រដ្ឋបាល និងគ្រូពេទ្យមណ្ឌលសុខភាពចេក បានមកដល់និងពិនិត្យកន្លែងកើតហេតុឃើញថា សពពិតជាស្លាប់ដោយឆក់ខ្សែភ្លើងប្រាកដមែន និងប្រគល់ឲ្យក្រុមគ្រួសារយកមកធ្វើបុណ្យតាមប្រពៃណី ទាំងក្ដុកក្ដួលបំផុត៕ | 2020-08-11T13:55:09+07:00 | kbnnews.com | https://kbn.news/archives/176040 |
24d1e3a7-da99-4a4f-8bbb-e816a004fca6 | ថ្ងៃនេះ រកឃើញករណីវិជ្ជមានជំងឺកូវីដ-១៩ថ្មី ១៥នាក់ និងជាសះស្បើយ ១នាក់ | ភ្នំពេញ ៖ក្រសួងសុខាភិបាល បានប្រកាសឱ្យដឹងថា រហូតដល់ម៉ោង ៨ ព្រឹក ថ្ងៃទី១១ សីហា ២០២០ រកឃើញករណីជំងឺកូវីដ-១៩ ថ្មី ចំនួន ១៥នាក់ (ករណីនាំចូលទាំងអស់ ជនជាតិខ្មែរទាំង២នាក់មកពីសហរដ្ឋអាមេរិក និងជនជាតិចិន១៣នាក់ មកពីប្រទេសហ្វីលីពីន) ដូច្នេះចំនួនសរុប ២៦៦នាក់ ជាសះស្បើយចំនួន ១នាក់ (ជនជាតិខ្មែរ) ដូច្នេះចំនួនសម្រាកនៅពេទ្យកើន ៤៦នាក់ ចំនួនជាសះស្បើយសរុបចំនួន ២២០នាក់ និង ស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 73629 ស្មើនឹង 4435 ក្នុង១លាននាក់។ ក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១១ ខែសីហា ឆ្នាំ២០២០នេះថា ជនជាតិចិនដែលឆ្លងជំងឺកូវីដ១៩ ទាំង ១៣នាក់រួមមាន៖ ស្ត្រីជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅរាជធានីភ្នំពេញ។ បុរសជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅសណ្ឋាគារមួយក្នុងរាជធានីភ្នំពេញ។ បុរសជនជាតិចិនអាយុ ២៤ឆ្នាំ មានអាសយដ្ឋានស្នាក់នៅរាជធានីភ្នំពេញ បុរសជនជាតិចិនអាយុ ២០ឆ្នាំ មានអាសយដ្ឋានស្នាក់នៅរាជធានីភ្នំពេញ។ បុរសជនជាតិចិនអាយុ ៣១ឆ្នាំ មានអាស័យដ្ឋានស្នាក់នៅខេត្តព្រះសីហនុ។ បុរសជនជាតិចិនអាយុ ៣០ឆ្នាំ មានអាសយដ្ឋានស្នាក់នៅរាជធានីភ្នំពេញ។ បុរសជនជាតិចិនអាយុ ៣៥ឆ្នាំ មានអាសយដ្ឋានស្នាក់នៅខេត្តព្រះសីហនុ។ បុរសជនជាតិចិនអាយុ ២៧ឆ្នាំ មានអាសយដ្ឋានស្នាក់នៅសណ្ឋាគារមួយក្នុងរាជធានីភ្នំពេញ។ បុរសជនជាតិចិនអាយុ ២០ឆ្នាំ មានអាសយដ្ឋានស្នាក់នៅសណ្ឋាគារមួយក្នុងរាជធានីភ្នំពេញ។ បុរសជនជាតិចិនអាយុ ២៨ឆ្នាំ មានអាសយដ្ឋានស្នាក់រាជធានីភ្នំពេញ។ បុរសជនជាតិចិនអាយុ ២៣ឆ្នាំ មានអាសយដ្ឋានស្នាក់នៅរាជធានីភ្នំពេញ។ បុរសជនជាតិចិនអាយុ ៣១ឆ្នាំ មានអាសយដ្ឋានស្នាក់នៅខេត្តព្រះសីហនុនិង បុរសជនជាតិចិនអាយុ ២៩ឆ្នាំ មានអាសយដ្ឋានស្នាក់នៅរាជធានីភ្នំពេញ។ បុរសស្ត្រីជនជាតិចិនទាំង ១៣នាក់ ដែលរកឃើញជំងឺកូវីដ១៩នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងបានឱ្យដឹងថា អ្នកជំងឺកូវីដ១៩ ទាំង១៣នាក់ ជាអ្នកដែលបានធ្វើដំណើរមកពីប្រទេសហ្វីលីពីន តាមជើងហោះ ហើរមកដល់កម្ពុជា នៅថ្ងៃទី៩ ខែសីហា ឆ្នាំ២០២០។ ក្នុងជើងហោះហើរនេះ មានអ្នកដំណើរជាជនជាតិចិនសរុប ១១៩នាក់ (ស្ត្រី ២៣នាក់ និងបុរស ៩៦នាក់)។ អ្នកដំណើរដទៃដែលមានលទ្ធផលតេស្តអវិជ្ជមានវីរុសកូវីដ១៩ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុងរាជធានីភ្នំពេញ។ រីឯជនជាតិខ្មែរពីរនាក់ ដែលរកឃើញមានជំងឺកូវីដ១៩ ដែរនោះរួមមាន៖ កុមារីជនជាតិខ្មែរអាយុ ១៣ឆ្នាំ មានអាស័យដ្ឋានស្នាក់នៅសង្កាត់បឹងកេងកង ខណ្ឌចម្ការមន រាជធានីភ្នំពេញ និងស្ត្រីជនជាតិជនខ្មែរ អាយុ ៤៨ឆ្នាំ មានអាស័យដ្ឋានស្នាក់នៅខណ្ឌដង្កោ រាជធានីភ្នំពេញ។ កុមារី និងស្ត្រីទាំងពីរនាក់នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ពួកគេទាំងពីរនាក់ ជាអ្នកធ្វើដំណើរមកពីសហរដ្ឋអាម៉េរិក ដោយឆ្លងកាត់ប្រទេសចិន (តៃវ៉ាន់) តាមជើងហោះ ហើរមកដល់កម្ពុជា នៅថ្ងៃទី៩ ខែសីហា ឆ្នាំ២០២០។ ក្នុងជើងហោះហើរនេះ មានអ្នកដំណើរសរុប ៧៥នាក់ (ស្រី ២៦នាក់ បុរស ៤៣នាក់ និងកុមារ ៦នាក់)។ អ្នកដំណើរដែលមានលទ្ធផលតេស្ត អវិជ្ជមានវីរុសកូវីដ១៩ ត្រូវបានដាក់ដោយធ្វើចត្តាឡីស័កចំនួន ១៤ថ្ងៃ នៅសណ្ឋាគារក្នុងរាជធានីភ្នំពេញ និងនៅមណ្ឌលចត្តាឡីស័កទ័ពអាកាសពោធិ៍ចិនតុង។ គិតត្រឹមព្រឹកថ្ងៃទី១១ ខែសីហា ឆ្នាំ២០២០នេះ កម្ពុជាមានអ្នកឆ្លងជំងឺកូវីដ១៩ សរុប ២៦៦នាក់ (ស្ត្រី ៥២នាក់ និងបុរស ២១៤នាក់។ អ្នកព្យាបាលជាសះស្បើយមានចំនួន ២២០នាក់ មានស្ត្រី ៤៦នាក់ និងបុរស១៧៤នាក់។ អ្នកកំពុងសម្រាកព្យាបាលមានចំនួន ៤៦នាក់។ ក្នុងនោះនៅមន្ទីរពេទ្យមិត្តភាពខ្មែរ-សូវៀត ចំនួន ២នាក់ (ស្ត្រីជនជាតិកាណាដា ១នាក់ និងស្ត្រី ជាកងទ័ពមួកខៀវ ១នាក់)។ នៅមណ្ឌលសុខភាពចាក់អង្រែ មានចំនួន ៣៩នាក់ (ស្ត្រី ០៣នាក់ និងបុរស ៣៦នាក់), នៅមន្ទីរពេទ្យបង្អែកខេត្តកំពង់ស្ពឺ ចំនួន ១នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ ចំនួន ៣នាក់ ជាបុរស និងស្ត្រីជនជាតិកាហ្សាក់ស្តង់ ១នាក់ ត្រូវបានដាក់ឱ្យសម្រាកព្យាបាលនៅមន្ទីរពេទ្យឯកជនមួយនៅរាជធានីភ្នំពេញ៕ | 2020-08-11T09:54:47+07:00 | cen.com.kh | https://cen.com.kh/archives/233317.html |
c750a36a-4817-4c26-a410-3489eb7407fa | ព្រឹកនេះក្រសួងសុខាភិបាល ប្រកាសរកឃើញករណីឆ្លងកូវីដ-១៩ ចំនួន១៥នាក់ ដែល១៣នាក់ជាជនជាតិចិន ២នាក់ជាជនជាតិខ្មែរ | ក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១១ ខែសីហា ឆ្នាំ២០២០នេះថា បានរកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀត។ ក្នុងនោះ ១៣នាក់ ជាជនជាតិចិន និង២នាក់ជាជនជាតិខ្មែរ ដែលធ្វើដំណើរមកពីអាមេរិក។ ទន្ទឹមនឹងនេះ មានអ្នកជំងឺកូវីដ១៩ ម្នាក់ ត្រូវបានព្យាបាលឱ្យជាសះស្បើយ។ យោងតាមសេចក្តីប្រកាសព័ត៌មានរបស់ក្រសួងសុខាភិបាលបានឲ្យដឹងថា ជនជាតិចិនដែលឆ្លងជំងឺកូវីដ១៩ ទាំង ១៣នាក់រួមមាន៖ * ស្ត្រីជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសជនជាតិចិនអាយុ ២៤ឆ្នាំ មានអាស័យដ្ឋានស្នាក់នៅរាជធានីភ្នំពេញ បុរសជនជាតិចិនអាយុ ២០ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ៣១ឆ្នាំ មានអាស័យដ្ឋានស្នាក់នៅខេត្តព្រះសីហនុ * បុរសជនជាតិចិនអាយុ ៣០ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ៣៥ឆ្នាំ មានអាស័យដ្ឋានស្នាក់នៅខេត្តព្រះសីហនុ * បុរសជនជាតិចិនអាយុ ២៧ឆ្នាំ មានអាស័យដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសជនជាតិចិនអាយុ ២០ឆ្នាំ មានអាស័យដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសជនជាតិចិនអាយុ ២៨ឆ្នាំ មានអាស័យដ្ឋានស្នាក់រាជធានីភ្នំពេញ * បុរសជនជាតិចិនអាយុ ២៣ឆ្នាំ មានអាស័យដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ៣១ឆ្នាំ មានអាស័យដ្ឋានស្នាក់នៅខេត្តព្រះសីហនុ * បុរសជនជាតិចិនអាយុ ២៩ឆ្នាំ មានអាស័យដ្ឋានស្នាក់នៅរាជធានីភ្នំពេញ បុរសស្ត្រីជនជាតិចិនទាំង ១៣នាក់ ដែលរកឃើញជំងឺកូវីដ១៩នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងបានឱ្យដឹងថា អ្នកជំងឺកូវីដ១៩ ទាំង១៣នាក់ ជាអ្នកដែលបានធ្វើដំណើរមកពីប្រទេសហ្វីលីពីន តាមជើងហោះ ហើរមកដល់កម្ពុជា នៅថ្ងៃទី០៩ ខែសីហា ឆ្នាំ២០២០។ ក្នុងជើងហោះហើរនេះ មានអ្នកដំណើរជាជនជាតិចិនសរុប ១១៩នាក់ (ស្ត្រី ២៣នាក់ និងបុរស ៩៦នាក់)។ អ្នកដំណើរដទៃដែលមានលទ្ធផលតេស្តអវិជ្ជមានវីរុសកូវីដ១៩ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយក្នុងរាជធានីភ្នំពេញ។ រីឯជនជាតិខ្មែរពីរនាក់ ដែលរកឃើញមានជំងឺកូវីដ១៩ ដែរនោះរួមមាន៖ កុមារីជនជាតិខ្មែរអាយុ ១៣ឆ្នាំ មានអាស័យដ្ឋានស្នាក់នៅសង្កាត់បឹងកេងកង ខណ្ឌចម្ការមន រាជធានីភ្នំពេញ និងស្ត្រីជនជាតិជនខ្មែរ អាយុ ៤៨ឆ្នាំ មានអាស័យដ្ឋានស្នាក់នៅខណ្ឌដង្កោ រាជធានីភ្នំពេញ។ ក្រសួងបានឱ្យដឹងថា កុមារី និងស្ត្រីទាំងពីរនាក់នេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ពួកគេទាំងពីរនាក់ ជាអ្នកធ្វើដំណើរមកពីសហរដ្ឋអាម៉េរិក ដោយឆ្លងកាត់ប្រទេសចិន (តៃវ៉ាន់) តាមជើងហោះ ហើរមកដល់កម្ពុជា នៅថ្ងៃទី០៩ ខែសីហា ឆ្នាំ២០២០។ ក្នុងជើងហោះហើរនេះ មានអ្នកដំណើរសរុប ៧៥នាក់ (ស្រី ២៦នាក់ បុរស ៤៣នាក់ និងកុមារ ០៦នាក់)។ អ្នកដំណើរដែលមានលទ្ធផលតេស្ត អវិជ្ជមានវីរុសកូវីដ១៩ ត្រូវបានដាក់ដោយធ្វើចត្តាឡីស័កចំនួន ១៤ថ្ងៃ នៅសណ្ឋាគារក្នុងរាជធានីភ្នំពេញ និងនៅមណ្ឌលចត្តាឡីស័កទ័ពអាកាសពោធិ៍ចិនតុង។ ក្រសួងសុខាភិបាល បានឱ្យដឹងថា គិតត្រឹមព្រឹកថ្ងៃទី១១ ខែសីហា ឆ្នាំ២០២០នេះ កម្ពុជាមានអ្នកឆ្លងជំងឺកូវីដ១៩ សរុប ២៦៦នាក់ (ស្ត្រី ៥២នាក់ និងបុរស ២១៤នាក់។ អ្នកព្យាបាលជាសះស្បើយមានចំនួន ២២០នាក់ មានស្ត្រី ៤៦នាក់ និងបុរស១៧៤នាក់។ ដោយឡែកអ្នកកំពុងសម្រាកព្យាបាលមានចំនួន ៤៦នាក់។ ក្នុងនោះនៅមន្ទីរពេទ្យមិត្តភាពខ្មែរ-សូវៀត ចំនួន ០២នាក់ (ស្ត្រីជនជាតិកាណាដា ០១នាក់ និងស្ត្រី ជាកងទ័ពមួកខៀវ ០១នាក់)។ នៅមណ្ឌលសុខភាពចាក់អង្រែ មានចំនួន ៣៩នាក់ (ស្ត្រី ០៣នាក់ និងបុរស ៣៦នាក់), នៅមន្ទីរពេទ្យបង្អែកខេត្តកំពង់ស្ពឺ ចំនួន ០១នាក់ ជាបុរស, នៅមន្ទីរពេទ្យបង្អែកខេត្តត្បូងឃ្មុំ ចំនួន ០៣នាក់ ជាបុរស និងស្ត្រីជនជាតិកាហ្សាក់ស្តង់ ១នាក់ ត្រូវបានដាក់ឱ្យសម្រាកព្យាបាលនៅមន្ទីរពេទ្យឯកជនមួយនៅរាជធានីភ្នំពេញ៕ | 2020-08-11T08:21:39+07:00 | kbnnews.com | https://kbn.news/archives/175981 |
Subsets and Splits
No community queries yet
The top public SQL queries from the community will appear here once available.